# verses

text:
Ge motho yo a ennego a diila mo a palelwago ke tefo ye e beilwego, a tliše motho yoo go moprista, gomme moprista a mmeele theko ye a ka e kgonago.


text:
Ge eba se a ikannego ka sona ke seruiwa se se ka amogelwago ke Morena e le sehlabelo, seruiwa seo sa go abelwa Morena e tla ba se sekgethwa,


text:
gomme motho yoo a ennego a se ke a šupa seruiwa se sengwe sebakeng sa seo. Ge a ka dira bjalo, diruiwa tšeo tše pedi di abelwe Morena.


text:
Eupša ge keno ye bjalo e le mabapi le seruiwa se se tšhilafetšego, se se sa amogelegego go ba sehlabelo go Morena, motho yoo a iše seruiwa seo go moprista.


text:
Moprista a bee theko ya sona, go ya ka moo e lego se se lokilego goba se se solegago, gomme theko yeo e eme gona moo.


text:
Ge motho yoo a nyaka go se rekolla, o swanetše go ntšha theko yeo, a be a tlaleletše ka karolo ya bohlano ya theko yeo.


text:
Ge motho a abela Morena ngwako wa gagwe, moprista a bee theko ya wona go ya ka moo ngwako o lokilego goba o solegago ka gona, mme theko yeo e eme gona moo.


text:
Ge yoo a abetšego Morena ngwako a nyaka go o rekolla, o swanetše go ntšha theko yeo, a be a tlaleletše ka karolo ya bohlano ya theko yeo.


text:
Ge motho a abela Morena karolo ya tšhemo ya gagwe ye e lego bohwa bja gagwe, theko ya yona e bewe go ya ka bontši bja peu yeo e gašwago moo; theko ya garase ye e imelago dikilokramo tše lekgolo e be dipapetlana tše masome a mahlano tša silibera.


text:
Ge a ka e aba nakong ye nngwe ka morago, moprista a bee theko ya yona ya tšhelete go ya ka palo ya mengwaga ye e sa šetšego gore go fihle Ngwaga wa Poetšo wo o latelago, mme a fokotše theko ya yona ye e tletšego, go ya ka mengwaga yeo.


text:
Ge motho yo a abilego tšhemo a nyaka go e rekolla, o swanetše go lefa theko yeo, a be a tlaleletše ka karolo ya bohlano ya yona.


text:
Ge a ka rekišetša yo mongwe tšhemo yeo a se a e rekolla go Morena pele, o lahlegelwa ke tokelo ya go e rekolla.


text:
moprista a bee theko ya yona go ya ka palo ya mengwaga go fihlela go Ngwaga wa Poetšo wo o latelago, gomme motho yoo o swanetše go lefa theko yeo ka lona letšatši leo; tšhelete yeo ke kabelo ye kgethwa go Morena.


text:
Ditheko ka moka di bewe go ya ka papetlana ya silibera ye e etšwego go ya ka boima bja papetlana ya silibera ya ka Felo mo Gokgethwa. Papetlana yeo e swanetše go ba ya boima bjo e ka bago dikramo tše lesome.


text:
Leitšibolo la seruiwa, e ka ba namanyana goba kwanyana goba putšane, ke la Morena ka matswalo, ka gona go se be le yo a mo abelago lona.


text:
Leitšibolo la seruiwa se se tšhilafetšego lona le ka rekollwa ka theko ye e beilwego e tlaleleditšwe ka karolo ya bohlano ya yona. Ge e sa rekollwe e ka rekišetšwa yo mongwe ka theko ye e beilwego.


text:
Eupša motho a se ke a rekiša goba a rekolla seo a se fetšego Morena sa ruri, e ka ba motho goba seruiwa goba tšhemo. Dilo tše bjalo ka moka ke tše kgethwakgethwa go Morena.


text:
Karolo ya lesome ya tšohle tše di bunnwego ka mašemong, e ka ba mabele goba dikenywa, ke ya Morena. Ke ye kgethwa go yena.


text:
Ge motho a nyaka go rekolla seripa sa karolo ya lesome ya gagwe, o swanetše go lefa theko ye e beilwego mme a tlaleletše ka karolo ya bohlano ya yona.


text:
Karolo ya lesome ya diruiwa tša gago ka moka o e ntšhe ka tsela ye: Ge diruiwa di balwa, ye nngwe le ye nngwe ya lesome e abelwe Morena.


text:
Mong a se ke a tshwenyega ge eba ke diruiwa tše di se nago bosodi goba tše di nago le bjona tše di tlago kgethwa, mme a se ke a dira gore tše dingwe di tšee sebaka sa tše dingwe. Ge a ka dira bjalo, gona diruiwa tšeo tše pedi di abelwe Morena gomme di se ke tša rekollwa.


text:
Ka letšatši la pele la kgwedi ya bobedi ngwageng wa bobedi ka morago ga ge setšhaba sa Israele se tlogile Egepeta, Morena a bolela le Moshe ka Tenteng ya bodulo bja gagwe lešokeng la Sinai a re:


text:
“Wena le Arone, balang setšhaba sa Israele ka dikgorwana le malapa. Le ngwaleng maina a banna ka moka


text:
ba ba nago le mengwaga ye masome a mabedi goba go feta moo bao e kago ba bahlabani. Le ba beeng ka dihlopha.


text:
Banna ba ba ilego ba kgethelwa modiro wo setšhabeng e le mantona a dikgorwana le baetapele dikgorong tša bona šeba: Kgoro Ntona ya kgorwana Rubene Elitsure, morwa wa Shedeure Simeone Shelumiele, morwa wa Tsurishadai Juda Nagshone, morwa wa Aminadaba Isakara Netanele, morwa wa Tsuare Sebulone Eliaba, morwa wa Helone Efraime Elishama, morwa wa Amihude Manase Gamliele, morwa wa Pedatsure Benjamene Abidane, morwa wa Gidoni Dane Ahiesere, morwa wa Amishadai Asere Pagiele, morwa wa Okrane Gade Elisafo, morwa wa Reuele Naftali Ahira, morwa wa Enane


text:
go bokanya setšhaba ka moka ka letšatši la pele la kgwedi ya bobedi, mme setšhaba ka moka sa ngwadišwa ka dikgorwana le ka malapa. Maina a banna ka moka ba mengwaga ye masome a mabedi goba go feta a ngwalwa mme a balwa,


text:
Banna ba mengwaga ye masome a mabedi goba go feta ba e bego e ka ba bahlabani ba ile ba ngwadišwa ka maina, go ya ka dikgorwana le malapa, go thoma ka kgoro ya Rubene, morwa yo mogolo wa Jakobo. Palo ya bona e bile ka mokgwa wo: Kgoro Palo Rubene 46 500 Simeone 59 300 Gade 45 650 Juda 74 600 Isakara 54 400 Sebulone 57 400 Efraime 40 500 Manase 32 200 Benjamene 35 400 Dane 62 700 Asere 41 500 Naftali 53 400 Palomoka: 603 550


text:
Balefi o ba bee bahlokomedi ba Tente ya bodulo bja ka le ditlabakelo tša yona ka moka. Bona ba e rwale gotee le ditlabakelo tša yona, ba e hlokomele, mme ba hlome mešaša ya bona go e dikologa.


text:
Ge le huduga, Balefi ba rutlolle Tente gomme ba e hlome gape mo le hlomago mešaša. Motho yo e sego Molefi ge a ka batamela Tente a bolawe.


text:
Ba bangwe ba Baisraele ba hlome mešaša, ka dihlopha ka dihlopha, monna yo mongwe le yo mongwe le sehlopha sa gabo ka sefoka sa gabo.


text:
Balefi bona ba hlome mešaša ya bona go dikologa Tente go e leta, gore go se ke gwa ba le yo a e batamelago mme a mpefediša, ka otla setšhaba sa Israele.”


text:
Ge Baisraele ba hloma mešaša, monna yo mongwe le yo mongwe a hlome mošaša wa gagwe sekgaong sa gabo le sefokeng sa kgorwana ya gabo. Mešaša e hlongwe go rarela Tente.


text:
Ka thokong ya bohlabela ba sefoka sa sekgao sa Juda ba hlome mešaša ka dihlopha tša bona, ba na le baetapele ba bona, ka mokgwa wo: Kgoro Moetapele Palo Juda Nagshone, morwa wa Aminadaba 74 600 Isakara Netanele, morwa wa Tsuare 54 400 Sebulone Eliaba, morwa wa Helone 57 400 Palomoka: 186 400 Sekgao sa Juda se tloge pele.


text:
Ka borwa ba sefoka sa sekgao sa Rubene ba hlome mešaša ka dihlopha tša bona, ba na le baetapele ba bona, ka mokgwa wo: Kgoro Moetapele Palo Rubene Elitsure, morwa wa Shedeure 46 500 Simeone Shelumiele, morwa wa Tsurishadai 59 300 Gade Elisafo, morwa wa Reuele 45 650 Palomoka: 151 450 Sekgao sa Rubene se tloge se latele sa Juda.


text:
Ke moka gare ga dikgao tše pedi tša mathomo le dikgao tše pedi tša mafelelo Balefi ba tloge ba rwele Tente. Dikgao ka moka di tloge ka tatelano ya tšona ya ge di hloma mešaša, se sengwe le se sengwe maemong a sona ka sefoka sa sona.


text:
Ka bodikela ba sefoka sa sekgao sa Efraime ba hlome mešaša ka dihlopha tša bona, ba na le baetapele ba bona, ka mokgwa wo: Kgoro Moetapele Palo Efraime Elishama, morwa wa Amihude 40 500 Manase Gamliele, morwa wa Pedatsure 32 200 Benjamene Abidane, morwa wa Gidoni 35 400 Palomoka: 108 100 Sekgao sa Efraime se tloge se latele sa Rubene.


text:
Ka leboa ba sefoka sa sekgao sa Dane ba hlome mešaša ka dihlopha tša bona, ba na le baetapele ba bona, ka mokgwa wo: Kgoro Moetapele Palo Dane Ahiesere, morwa wa Amishadai 62 700 Asere Pagiele, morwa wa Okrane 41 500 Naftali Ahira, morwa wa Enane 53 400 Palomoka: 157 600 Sekgao sa Dane se tloge morago.


text:
Fela, bjalo ka ge Morena a be a laetše Moshe, Balefi ba ile ba se ke ba ngwadišwa le Baisraele ba bangwe.


text:
Ka gona Baisraele ba dira tšohle tše Morena a bego a di laetše Moshe. Ba hloma mešaša, ba bangwe le ba bangwe ka morago ga sefoka sa bona, gomme ba bangwe le ba bangwe ba tloga le ba kgorwana ya gabobona.


text:
eupša Nadaba le Abihu ba ile ba bolawa ge ba tlišetša Morena mollo wo o sego wa dumelelwa lešokeng la Sinai. Ba be ba se na bana, ka gona Eleasara le Ithamara ba be ba dira modiro wa baprista nakong ya ge tatagobona Arone a sa phela.


text:
Ba dire modiro wo o swanetšego go dirwa Tenteng ya bodulo bja ka, ba phethe le mediro ya Arone le ya setšhaba ka moka.


text:
Arone le barwa ba gagwe bona o ba bee badiri ba mediro ya baprista; yo mongwe ka ntle le bona yo a ka lekago go dira mediro ya bona a bolawe.”


text:
“Balefi bjale e swanetše go ba ba ka. Ka letšatši lela ke bolaya maitšibolo ka moka a Baegepeta ke ile ka ikabela mošemane wa leitšibolo wa lapa le lengwe le le lengwe la Moisraele, le leitšibolo la seruiwa se sengwe le se sengwe. Bjale bakeng sa gore bašemane ba Baisraele ba maitšibolo e be ba ka, nna ke ikabetše Balefi; e swanetše go ba ba ka. Ke nna Morena.”


text:
gore a ngwale Balefi ka dikgorwana le malapa a bona, a ngwale banna ka moka le bašemanyana ba ba nago le kgwedi e tee goba go feta fao,


text:
Lefi o bile le barwa ba bararo: Gershone le Kehate le Merari, ba e bilego borakgolokhukhu ba dikgorwana tšeo di tsebjago ka maina a bona. Gershone o bile le barwa ba babedi: Libni le Shimi; Kehate o bile le barwa ba bane: Amramo le Jitsara le Hebrone le Usiele; Merari o bile le barwa ba babedi: Magli le Mushi. Bao e bile borakgolokhukhu ba malapa ao a tsebjago ka maina a bona.


text:
diširo tša kgoro ye e dikologilego Tente le aletare, diširo tša mojako wa kgoro, le dithapo ka moka. Ba be ba hlokometše mediro ka moka ye e amanago le dilo tše.


text:
Banna le bašemane ba kgwedi e tee goba go feta bao ba ilego ba ngwalwa e be e le ba 8 600. Sa bona e be e le go hlokomela Tente.


text:
Ba be ba hlokometše Polokelo ya Kgwerano, tafola, sehlomamabone, dialetare, dibjana tšeo baprista ba di šomišago ka Felo mo Gokgethwa, le seširo sa mojako wa Felo mo Gokgethwakgethwa. Ba be ba hlokometše mediro ka moka ye e amanago le dilo tše.


text:
Moetapele wa Balefi e be e le Eleasara, morwa wa moprista Arone. O be a hlokometše bao ba dirago mediro ka Felong mo Gokgethwa.


text:
Ntona ya kgorwana yeo e be e le Tsuriele, morwa wa Abihaile. Kgorwana ye e be e swanetše go hloma mešaša ka lehlakoreng la ka leboa la Tente.


text:
Ba ile ba bewa go hlokomela mahlomo a go thekga Tente, dipalelo tša yona, dikota, mabogato, le thoto ya yona ka moka. Ba be ba hlokometše mediro ka moka ye e amanago le dilo tše.


text:
Moshe le Arone le barwa ba gagwe ba be ba swanetše go hloma mešaša pele ga Tente ka bohlabela. Ba be ba hlokometše mediro ye e dirwago ka Felong mo Gokgethwa ya setšhaba sa Israele. Yo mongwe ka ntle le bona yo a bego a ka leka go dira mediro yeo o be a swanetše go bolawa.


text:
Banna le bašemane ka moka ba Balefi ba kgwedi e tee goba go feta bao Moshe a ba ngwadilego ka dikgorwana ka taelo ya Morena e be e le ba 22 000.


text:
Morena a re go Moshe: “Bala bašemane bohle ba maitšibolo ba Baisraele ba kgwedi e tee goba go feta fao, gomme o ngwale maina a bona.


text:
Ke ikabetše Balefi sebakeng sa bašemane bohle ba maitšibolo. Ke nna Morena. Ke ikabetše le diruiwa tša Balefi legatong la maitšibolo ka moka a diruiwa tša Baisraele.”


text:
“Bjale nkabele Balefi sebakeng sa bašemane ba maitšibolo ba Baisraele, le diruiwa tša Balefi legatong la maitšibolo a diruiwa tša Baisraele.


text:
Ka ge bašemane ba maitšibolo ba Baisraele ba feta Balefi ka ba 273, o rekolle barwa bao ba fetago palo.


text:
Yo mongwe le yo mongwe o mo lefele ka dipapetlana tše di fetšago seatla tša silibera, tše di etšwego go ya ka boima bja papetlana ya silibera ya ka Felo mo Gokgethwa, mme o neele Arone le barwa ba gagwe tšhelete yeo.” Papetlana ya silibera ya ka Felo mo Gokgethwa ke ya boima bja dikramo tše e ka bago tše lesome.


text:
A ngwadiše banna ka moka ba mengwaga ye masome a mararo go iša go ba ye masome a mahlano ba ba bego ba swanela go šoma ka Tenteng ya bodulo bja Morena.


text:
Morena o file Moshe melawana ye e latelago: Ge mešaša e rutlollwa, Arone le barwa ba gagwe ba tsene ka Tenteng, ba fegolle seširo se se lego pele ga Polokelo ya Kgwerano, gomme ba phuthele Polokelo yeo ka sona.


text:
Ba e phuthele ka mokgopa wo boletiana, mme ka godimo ba ale lešela la botala bja legodimo, gomme ba e khwamele mapara a go e rwala.


text:
Ba ale lešela la botala bja legodimo tafoleng ya dinkgwa tšeo di abetšwego Morena, gomme godimo ga yona ba bee meruswi, megopo, digo, le diphafana tša dikabelo tša beine. Dinkgwa tšeo le tšona di be tafoleng.


text:
Ba apeše tšeo ka moka ka lešela le lehubedu, ba di pipe ka mokgopa wo boletiana, gomme ba khwamele tafola mapara a go e rwala.


text:
Ba tšee lešela la botala bja legodimo ba phuthele sehlomamabone le mabone a sona, ditlao, dibjana tša magala, le meruswi ya makhura a mohlware.


text:
Ba se phuthele le ditlabakelo tša sona ka moka ka mokgopa wo boletiana, gomme ba se bee leakong la go se rwala.


text:
Ka morago ga moo ba ale lešela la botala bja legodimo godimo ga aletare ya gauta, ba e pipe ka mokgopa wo boletiana, mme ba e khwamele mapara a go e rwala.


text:
Ba tšee dibjana ka moka tše di šomišwago ka Felong mo Gokgethwa ba di phuthele ka lešela la botala bja legodimo, ba di pipe ka mokgopa wo boletiana, mme ba di bee godimo ga leako la go di rwala.


text:
Godimo ga yona ba bee ditlabakelo ka moka tše di šomišwago tirelong go yona: dibjana tša magala, le diforoko tša mašimelo, le digarafo, le meruswi. Ke moka ba e pipe ka mokgopa wo boletiana, gomme ba e khwamele mapara a go e rwala.


text:
Ge e le nako ya go hlahlamolla mešaša, kgorwana ya Kehate e rwale dilo tše kgethwa, fela e be ka morago ga ge Arone le barwa ba gagwe ba feditše go di phuthela gotee le ditlabakelo tša tšona ka moka. Ba kgorwana ya Kehate ba se ke ba kgwatha dilo tšeo tše kgethwa, gore ba se hwe. Ye ke mediro ya kgorwana ya Kehate nako ye nngwe le ye nngwe ge Tente e tlošwa.


text:
Eleasara, morwa wa moprista Arone, a hlokomele Tente ka moka le makhura a mabone, le seorelo sa go nkga bose, le dikabelo tša bupi tša ka mehla, le makhura a tlotšo, le ditlabakelo tša Tente, le se sengwe le se sengwe ka Tenteng se se kgethwafaleditšwego Morena.


text:
ka baka la go batamela dilo tše kgethwakgethwa tše. Gore taba ye e se ke ya direga, Arone le barwa ba gagwe ba tsene ka Tenteng, ba fe monna yo mongwe le yo mongwe modiro wa gagwe, ba mmotše le gore a rwale eng.


text:
Eupša ge Bakehate ba ka tsena ka Tenteng ba lebelela dilo tše kgethwa le ge e le motsotswana fela, ba tla hwa.”


text:
A ngwadiše banna ka moka ba mengwaga ye masome a mararo go iša go ba ye masome a a fetšago seatla ba ba bego ba swanela go šoma ka Tenteng ya bodulo bja gagwe.


text:
Tente, sepipetši sa yona sa ka gare le sa ka ntle, sepipetši sa mokgopa wo boletiana godimo ga yona, seširo sa mojako,


text:
diširo le dithapo tša kgoro ye e dikologilego Tente, aletare, seširo sa mojako wa kgoro, le ditlabakelo ka moka tše di šomišwago go hloma dilo tše. Ba phethe mediro ka moka ya dilo tše ye e swanetšego go dirwa.


text:
Moshe le Arone ba hlokomele gore Bagershone ba phethe mediro ka moka, mme ba rwale tšohle tše Arone le barwa ba gagwe ba ba šupago tšona.


text:
Ye ke mediro ya kgorwana ya Gershone ka Tenteng; ba e dire ba hlapeditšwe ke Ithamara, morwa wa moprista Arone.


text:
A ngwadiše banna ka moka ba mengwaga ye masome a mararo go iša go ba ye masome a a fetšago seatla ba ba swanelago go šoma ka Tenteng ya bodulo bja gagwe.


text:
le dikota tša kgoro le mabogato a tšona, le dibapola le dithapo tša kgoro ya go rarela Tente, le ditlabakelo ka moka tše di šomišwago go di hloma. Monna yo mongwe le yo mongwe a botšwe se a swanetšego go se rwala.


text:
Ye ke mediro ya kgorwana ya Merari mošomong wa bona ka Tenteng; ba e dire ba hlapeditšwe ke Ithamara, morwa wa moprista Arone.


text:
Ka go phetha taelo ya Morena, Moshe le Arone le baetapele ba setšhaba ba ile ba bala ba dikgorwana tše tharo tša Lefi, e lego ya Kehate, ya Gershone, le ya Merari, ka dihlophana le malapa a bona. Ba ngwala banna ka moka ba mengwaga ye masome a mararo go iša go ba ye masome a mahlano ba ba swanelago go šoma ka Tenteng ya bodulo bja Morena, ba ba ngwala ka mokgwa wo: Kgorwana Palo Kehate 2 750 Gershone 2 630 Merari 3 200 Palomoka: 8 580


text:
Monna yo mongwe le yo mongwe a ngwadišwa go ya ka moo Morena a bego a laetše Moshe, gomme a fiwa modiro wa gagwe le se a swanetšego go se rwala, go ya ka moo Morena a laetšego Moshe.


text:
“Laela Baisraele gore yo mongwe le yo mongwe yo a nago le bolwetši bja letlalo bja go mo tšhilafatša, goba yo a tšwago seela mmeleng, goba yo a tšhilafetšego ka gobane a kgwathile setopo, a ntšhwe mešašeng.


text:
E ka ba monna goba mosadi yo a tšhilafetšego, ba ntšhwe gore ba tle ba se ke ba kgotlela mešaša moo ke dulago ntshe gare ga setšhaba sa ka.”


text:
a ipolele sebe sa gagwe, a be a lefe motho yo a mo phošeditšego, a tlaleletše ka karolo ya bohlano ya tefo yeo.


text:
Eupša ge motho yoo a hwile gomme a se na moloko wa kgauswi yoo tefo e ka fiwago yena, e fiwe Morena e be ya baprista. Tefo ye e tlaleletša kgapa ya sehlabelo sa go mmoelanya le Morena se se dirilwego ka yona.


text:
Gape kabelo ye nngwe le ye nngwe yeo Baisraele ba e fago Morena ka tsela ye e itšeng ke ya moprista yoo e neelwago go yena.


text:
gore a fe Baisraele melawana ye e latelago. Ge monna a ka belaela gore mosadi wa gagwe ga a mmotegele,


text:
o ikgotletše ka go robala le monna yo mongwe, fela a se be le therešo ya taba yeo ka ge mosadi a e dirile sephiri – go se na hlatse, a bile a se a swarwa –


text:
gona monna yoo a iše mosadi wa gagwe go moprista. A ye le kabelo ye e nyakegago, e lego bupi bja kilokramo e tee bja garase, eupša a se ke a e tšhela makhura a mohlware goba seorelo, ka gobane ke kabelo ya bupi ye e tšwago go monna wa pelaelo ye e direlwago go utolla therešo.


text:
A tšhele meetse a makgethwa ka moruswing, a tšee lerole lebatong la Tente ya bodulo bja Morena, mme a le tšhele ka moo meetseng.


text:
Ke moka a hlahlamolle moriri wa mosadi, gomme a bee kabelo ya bupi ka diatleng tša gagwe. Ka diatla moprista a sware moruswi wola wa meetse a go galaka a go tliša thogako.


text:
gona a Morena a go dire morogakwa le molahlwa bathong beno. A go dire moopa, a go kokomoše le dimpa.


text:
A meetse a a thogako a tsene ka mpeng ya gago a e kokomoše, a be a go dire moopa.” Mosadi a fetole a re: “Ke a dumela; a Morena a dire bjalo.”


text:
moprista a tšee kabelo ya bupi diatleng tša gagwe, a e abele Morena ka tsela ye e itšeng, mme a e tliše aletareng.


text:
A ntšhe legoswi la yona go laetša gore yohle e abetšwe Morena, mme a le tšhume aletareng, a kgone a noša mosadi yoo meetse ao.


text:
Ge a otswitše, meetse ao a tla mo hlolela bohloko bjo bogolo, gomme o tla kokomoga dimpa, a ba a ba moopa. E tla ba morogakwa bathong babo.


text:
Wo ke molao wa ge monna a na le lehufa mme a belaela mosadi wa gagwe gore o otswitše. Mosadi yoo a emišwe pele ga Morena, mme moprista a phethe tiro ye.


text:
gore a fe Baisraele melawana ye e latelago. Ge monna goba mosadi a ikanne go ba Monasire mme a ineetše go Morena,


text:
a ile beine le mabjala a mangwe. A se ke a nwa seno sa mohuta ofe le ofe se se dirilwego ka diterebe, goba a ja diterebe goba makwapi a diterebe.


text:
Ge e sa le Monasire a se ke a ja selo se se tšwago moterebeng, le ge e le dithapo goba makgata a diterebe.


text:
Ge a sa itlemile ka keno ya Banasire a se ke a kota moriri goba maledu. O itlemile ka keno nako ka moka ya ge a sa ineetše go Morena, gomme a tlogele moriri le maledu.


text:
Moriri wa gagwe ke sešupo sa go ineela ga gagwe go Modimo, ka gona a se ke a ikgotlela ka go batamela setopo, le ge e ka hlwe e le sa tatagwe, goba sa mmagwe, goba sa morwarragwe, goba sa kgaetšediagwe.


text:
Ge mo pele ga gagwe go ka hwa motho ka bjako, ka fao moriri wo o neetšwego Morena wa kgotlelwa, a letele matšatši a a šupago, e be gona a kotago moriri le maledu, gomme a hlweke.


text:
Ka letšatši la seswai a tliše mekuru ye mebedi goba maeba a mabedi go moprista mojakong wa Tente ya bodulo bja Morena.


text:
Moprista a dire sehlabelo sa tshwarelo ya dibe ka le lengwe, mme ka le lengwe a dire sehlabelo sa go tšhungwa ka moka, gomme ka tsela ye a phethe tiro ya go mmoelanya le Morena ka ge a ikgotletše ka go ba kgauswi le setopo. Ka lona letšatši leo motho yoo a tlogele moriri wa gagwe o mele gape,


text:
a ineele Morena ka lefsa, e be Monasire gape. Nako yela ya pele ga e balwe, ka gobane moriri wa gagwe wola o bego o neetšwe Morena o ile wa kgotlelwa. A tliše kwanyana ya ngwaga o tee e be sehlabelo sa tefelo ya dibe.


text:
a neele Morena diruiwa tše tharo tše di se nago bosodi: kgapana ya ngwaga o tee ya sehlabelo sa go tšhungwa ka moka, le kwanyana e tee ya tshatšana ya ngwaga o tee ya sehlabelo sa tshwarelo ya dibe, le kgapa ya sehlabelo sa kagišano.


text:
A tliše le seroto sa dinkgwa tše di dubilwego ntle le komelo: tše di dirilwego ka bupi bjo bo hlakantšwego le makhura a mohlware, le dinkgwana tša diphaphathiana tše di tšhatšhitšwego ka makhura a mohlware, le dikabelo tše di nyakegago tša bupi le tša dino.


text:
Moprista a di neele Morena, a dire sehlabelo sa tshwarelo ya dibe le sehlabelo sa go tšhungwa ka moka.


text:
A direle Morena sehlabelo sa kagišano ka kgapa yeo, mme a se neele Morena gotee le seroto seo sa dinkgwa; a mo neele le dikabelo tša bupi le tša dino.


text:
Monasire a kote moriri wa gagwe mojakong wa Tente, mme a ye a o lahlele mollong woo go wona go tšhungwago sehlabelo sa kagišano.


text:
Moprista a tšee legetla la kgapa le le bego le apeilwe, le senkgwa se tee le senkgwana sa phaphathiana serotong, mme a di bee ka diatleng tša Monasire.


text:
Ke moka moprista a di abele Morena e le mpho ye e fiwago yena ka tsela ye e itšeng; ke mpho ye kgethwa ya moprista go tlaleletša mpho ya leumo le kabelo ya serope tšeo di fiwago Morena ka tsela ye e itšeng. Go tloga moo Monasire a ka nwa beine.


text:
Yeo ke melawana ya Banasire; eupša ge yo mongwe wa bona a ka itlema go ntšha kabelo ye e fetago ye a ikanetšego yona, o swanetše go phetha se a itlemilego ka sona.


text:
Morena a ba a re: “Ge ba bolela leina la ka ka mokgwa wo go laetša gore ke setšhaba sa ka, gona nna ke tla ba šegofatša.”


text:
Ka letšatši le Moshe a feditšego go hloma Tente ya bodulo bja Morena, o ile a e tlotša a e kgethwafatša gotee le ditlabakelo tša yona ka moka, le aletare le ditlabakelo tša yona ka moka.


text:
Ke moo baetapele ba Baisraele, e lego mantona a dikgorwana, bona e bego e le baetapele dikgorong tša Baisraele, bale ba bego ba hlokometše go balwa ga setšhaba,


text:
ba ilego ba tlišetša Morena dikabelo tša bona: dikoloi tše di selelago tša ditente, le dipholo tše lesome le tše pedi – koloi e tee e ntšhwa ke baetapele ba babedi ba babedi, le pholo e tee e ntšhwa ke moetapele o tee o tee. Ge ba di tlišitše pele ga Tente,


text:
“Amogela dilo tše mme o di šomiše modirong wo o swanetšego go dirwa wa Tente; o di fe Balefi, go ya ka modiro wo kgorwana ye nngwe le ye nngwe e swanetšego go o dira.”


text:
a fa Bamerari dikoloi tše nne le dipholo tše seswai. Modiro wa bona ka moka o be o swanetše go dirwa ba laolwa ke Ithamara, morwa wa Arone.


text:
Fela Moshe o ile a se ke a fa Bakehate dikoloi goba dipholo, ka gobane dilo tše kgethwa tše ba bego ba di hlokometše ba be ba swanetše go di rwala magetleng.


text:
Baetapele ba tliša le dikabelo tšatšing la go kgethwafatša aletare le go e tlotša. Ba tliša dimpho tša bona aletareng.


text:
Morena a re go Moshe: “Ba botše gore letšatši le lengwe le le lengwe moetapele yo mongwe a tliše dimpho tša gagwe tša go kgethwafatša aletare.”


text:
Ba tlišitše dikabelo tša bona ka lenaneo le: Letšatši Kgoro Moetapele La pele Juda Nagshone, morwa wa Aminadaba La bobedi Isakara Netanele, morwa wa Tsuare La boraro Sebulone Eliaba, morwa wa Helone La bone Rubene Elitsure, morwa wa Shedeure La bohlano Simeone Shelumiele, morwa wa Tsurishadai La boselela Gade Elisafo, morwa wa Reuele La bošupa Efraime Elishama, morwa wa Amihude La seswai Manase Gamliele, morwa wa Pedatsure La senyane Benjamene Abidane, morwa wa Gidoni La lesome Dane Ahiesere, morwa wa Amishadai La lesome le motšo o tee Asere Pagiele, morwa wa Okrane La lesome le metšo ye mebedi Naftali Ahira, morwa wa Enane Dikabelo tšeo ba di tlišitšego di be di swana: sekotlelo se tee sa silibera ya boima bja 1,5 kilokramo, le sebjana se tee sa silibera ya boima bja dikramo tše 800 ye e etšwego go ya ka boima bja papetlana ya silibera ya ka Felo mo Gokgethwa, tšona di tletše bupi bjo bo hlakantšwego le makhura a mohlware e le kabelo ya bupi; pane e tee ya gauta ya boima bja dikramo tše 110 e tletše seorelo; powana e tee, kgapa e tee, le kwanyana ya ngwaga o tee tša sehlabelo sa go tšhungwa ka moka; phooko e tee ya sehlabelo sa tshwarelo ya dibe; dipoo tše pedi, dikgapa tše tlhano, diphooko tše tlhano, le dikwanyana tše di fetšago seatla tše di nago le ngwaga o tee tša sehlabelo sa kagišano.


text:
Dikabelo tše di tlišitšwego ke baetapele ba lesome le ba babedi tša go khethwafatša aletare le go e tlotša e bile tše: dikotlelo tša silibera tše lesome le tše pedi le dibjana tša silibera tše lesome le tše pedi tša boima bja dikilokramo tše 27,4 dipane tša gauta tše lesome le tše pedi tša boima bja 1,37 kilokramo tše di tletšego seorelo dipoo tše lesome le tše pedi, dikgapa tše lesome le tše pedi, le dikwanyana tše lesome le tše pedi tše di nago le ngwaga o tee, gotee le dikabelo tša bupi tše di sepelago natšo, tša dihlabelo tša go tšhungwa ka moka diphooko tše lesome le tše pedi tša sehlabelo sa tshwarelo ya dibe dipoo tše masome a mabedi le tše nne, dikgapa tše masome a a selelago, diphooko tše masome a a selelago, le dikwanyana tše masome a a selelago tše di nago le ngwaga o tee tša sehlabelo sa kagišano.


text:
Ge Moshe a tsena ka Tenteng go yo bolela le Morena, o ile a kwa Morena a mmolediša ka godimo ga sekhurumelo godimo ga Polokelo ya Kgwerano, gare ga bakerubi ba babedi.


text:
“Botša Arone gore ge a hloma mabone a a šupago godimo ga sehlomamabone, a a bee ka moo e lego gore seetša se tla bonegela pele.”


text:
Sehlomamabone ka moka ga sona go tloga bogatong go fihla matšobeng a sona se be se dirilwe ka gauta ye e rutšwego. Moshe o be a se dirile ka go swantšha se Morena a bego a mmontšhitše sona.


text:
ka mokgwa wo: O ba fokele ka meetse a go hlwekiša; ba ipoole mmele ka moka, ba hlatswe le diaparo tša bona. Ke gona ba tlago hlweka.


text:
Ba tšee powana le kabelo ya bupi ye e nyakegago ye e hlakantšwego le makhura a mohlware; o tšee le powana ye nngwe ya sehlabelo sa tshwarelo ya dibe.


text:
E be gona o kgobokanyago setšhaba ka moka sa Israele, gomme o batametše Balefi pele ga Tente ya bodulo bja ka.


text:
mme Arone a nkabele Balefi e le mpho ya Baisraele ye e fiwago nna ka tsela ye e itšeng, gore ba tle ba dire modiro wa ka.


text:
Ke moka Balefi bona ba bee diatla tša bona godimo ga dihlogo tša dipowana tšeo tše pedi; ka ye nngwe go dirwe sehlabelo sa tshwarelo ya dibe, mme ka ye nngwe go dirwe sehlabelo sa go tšhungwa ka moka, gore go tle go phethwe tiro ya go hlwekišwa ga Balefi.


text:
“O nkabele Balefi e le mpho ye e fiwago nna ka tsela ye e itšeng, gomme o bee Arone le barwa ba gagwe baokamedi ba bona.


text:
Ge ke bolaya maitšibolo ka moka Egepeta, ke kgethwafaditše morwa wa mathomo wa lapa le lengwe le le lengwe la Moisraele gore e be wa ka, le leitšibolo la seruiwa se sengwe le se sengwe ke le kgethwafaditše.


text:
gomme ke ba nea Arone le barwa ba gagwe e le mpho ye e tšwago go Baisraele go šomela Baisraele ka Tenteng, le go ba šireletša kotsing ye e tlago ba wela ge ba ka batamela Felo mo Gokgethwa.”


text:
Ka gona Moshe le Arone le setšhaba ka moka sa Israele ba abela Morena Balefi bjalo ka ge Morena a laetše Moshe.


text:
Balefi ba itlhwekiša mme ba hlatswa diaparo tša bona, gomme Arone a ba abela Morena e le mpho ye e fiwago yena ka tsela ye e itšeng. A ba a ba phethela tiro ya go ba hlwekiša.


text:
Setšhaba sa dira tšohle tše Morena a ba laetšego tšona ka Balefi. Ka gona Balefi ba tla ba dira modiro wa bona ka Tenteng ba laolwa ke Arone le barwa ba gagwe.


text:
“Molefi yo mongwe le yo mongwe yo a nago le mengwaga ye masome a mabedi le metšo ye mehlano goba go feta, a tle a dire modiro wa gagwe ka Tenteng ya bodulo bja ka,


text:
Ka morago ga fao a ka thuša Balefi ba gabo go dira mediro ya bona ka Tenteng, eupša ga a swanela go phetha modiro ofe le ofe ka boyena. Ke ka moo o swanetšego go fa Balefi mediro ya bona.”


text:
Morena o boletše le Moshe lešokeng la Sinai ka kgwedi ya mathomo ya ngwaga wa bobedi wa ge setšhaba sa Israele se tlogile Egepeta a re:


text:
“Baisraele ba keteke Paseka go thoma ge letšatši la lesome le metšo ye mene la kgwedi ye le diketše, go ya ka melao le ditaelo ka moka tša yona.”


text:
gomme ba dira bjalo mantšiboa a letšatši la lesome le metšo ye mene la kgwedi ya mathomo lešokeng la Sinai. Setšhaba sa dira tšohle ka moo Morena a laetšego Moshe.


text:
Eupša go be go le banna ba bangwe bao ba bego ba tšhilafetše ka gobane ba be ba kgwathile setopo, gomme ba šitwa ke go keteka Paseka ka letšatši leo. Ba ile ba ya go Moshe le Arone


text:
ba re: “Re tšhilafetše ka gore re kgwathile setopo, fela a re ka napa ra ganetšwa go dira sehlabelo sa Morena le Baisraele ba bangwe?”


text:
Moshe a ba fetola a re: “Nkemeleng go fihlela ke ekwa se Morena a tlago ntaela sona mabapi le lena.”


text:
gore a botše Baisraele a re: “Le ge yo mongwe wa lena goba wa ditlogolo tša lena a tšhilafetše ka ge a kgwathile setopo, goba a le kgole leetong, o sa swanetše go keteka Paseka.


text:
Batho bao ba dumeletšwe go e keteka mantšiboa a letšatši la lesome le metšo ye mene la kgwedi ya bobedi. Ba e je ka dinkgwa tše di se nago komelo, le dimela tše di galakago.


text:
Ba se ke ba e šadiša molatša go fihlela mosong wa le le latelago, le gona ba se ke ba roba kwanyana ya Paseka lešapo. Ba keteke Paseka go ya ka melawana ya yona ka moka.


text:
Fela yo a hlwekilego a bile a se kgole leetong, eupša a se keteke Paseka, a kgaolwe setšhabeng sa gabo ka gobane a se a dira sehlabelo sa ka ka nako ye e beilwego. O tla otlwa ka ge a dirile sebe.


text:
“Ge mofaladi yo a dulago gare ga lena a nyaka go keteka Paseka, o swanetše go e keteka go ya ka melao le melawana ya yona ka moka. Molao woo o ama mang le mang, e ka ba ngwana wa mobu, goba mofaladi.”


text:
Ka letšatši leo Tente ya bodulo bja Morena e hlomilwego ka lona, leru le ile la tla la e pipetša. Bošego le be le le bjalo ka mollo. Go ile gwa ba ka mokgwa woo ka mehla.


text:
Nako ye nngwe le ye nngwe ge leru le phagama, Baisraele ba be ba huduga, mme e re mo le theogelago gona, ba hlome mešaša gape.


text:
Ba be ba huduga ka taelo ya Morena, mme ka taelo ya gagwe ba hloma mešaša. Ge leru le sa le godimo ga Tente ba be ba dula gona moo mešašeng.


text:
Ka nako ye nngwe leru le be le dula godimo ga Tente matšatši a se makae fela; mabakeng ao ka moka ba be ba dula mešašeng goba ba huduge go ya ka taelo ya Morena.


text:
Ka nako ye nngwe leru le be le dula fao go tloga mantšiboa go fihlela fela mosong, gomme ba be ba huduga ge leru le seno phagama. Ge leru le phagama, le ge e le bošego le ge e le mosegare, ba be ba huduga.


text:
Ge leru le sa le godimo ga Tente matšatši a mabedi goba kgwedi goba go feta fao, ba be ba sa huduge; eupša ge le phagama, ba be ba huduga.


text:
“Dira diphala tše pedi tša silibera ye e rutšwego, e be tša ge go kgobokanywa setšhaba le ge go rutlollwa mešaša.


text:
Ge ka dipedi di letšwa nako ye telele, setšhaba ka moka se kgobokane pele ga gago mojakong wa Tente ya bodulo bja ka.


text:
Ge diphala di letšwa di kgaotšwa la bobedi, dikgoro tše di lego ka borwa di rutlolle mešaša ya tšona. Ka gona diphala di swanetše go letšwa di kgaotšwa gore go rutlollwe mešaša,


text:
Diphala tšeo di swanetše go letšwa ke baprista, barwa ba Arone. “Yeo ke taelo ye e swanetšego go phethwa ke lena le ditlogolo tša lena go ya go ile.


text:
Ge le le ntweng nageng ya lena, le itšhireletša manabeng a a le hlasetšego, le letšeng diphala tše le di kgaotša. Nna, Morena Modimo wa lena, ke tla le gopola mme ka le hlakodiša manabeng a lena.


text:
Le ka mabaka a lethabo le menyanyeng ya lena ya ge kgwedi e balamile le menyanyeng ya lena ye mengwe, le swanetše go letša diphala ge le tliša dihlabelo tša lena tša go tšhungwa ka moka le tša kagišano. Ke moo ke tlago le thuša. Ke nna Morena Modimo wa lena.”


text:
Ka letšatši la masome a mabedi la kgwedi ya bobedi ngwageng wa bobedi ka morago ga ge setšhaba se tlogile Egepeta, leru lela la ka godimo ga Tente ya bodulo bja Morena le ile la phagama,


text:
gomme Baisraele ba thoma leeto la bona le go tšama ba ema go tšwa lešokeng la Sinai. Leru leo la ema lešokeng la Parane.


text:
Nako ye nngwe le ye nngwe ge ba huduga, kgoro ya Juda e be e sepela pele e swere sefoka sa yona, madira a yona a beakantšwe ka dihlopha, Nagshone, morwa wa Aminadaba, e le yena a ba okametšego.


text:
Ya ba Tente e a rutlollwa, gomme kgorwana ya Gershone le ya Merari tše di bego di e rwala tša thoma leeto.


text:
Ka morago gwa latela ba kgoro ya Rubene ba swere sefoka sa yona, madira a yona a beakantšwe ka dihlopha, ba okametšwe ke Elitsure, morwa wa Shedeure.


text:
Ka morago gwa latela ba kgorwana ya Kehate bao ba bego ba rwele dilo tše kgethwa. Ka nako ye ba fihla lefelong le lefsa la go hloma mešaša, ba hwetša Tente e šetše e hlomilwe gape.


text:
Ka morago gwa latela ba kgoro ya Efraime ba swere sefoka sa yona, madira a yona a beakantšwe ka dihlopha, Elishama, morwa wa Amihude, a ba laola.


text:
Mafelelong gwa latela ba kgoro ya Dane ba swere sefoka sa yona, madira a yona a beakantšwe ka dihlopha, ba okametšwe ke Ahiesere, morwa wa Amishadai. Madira a kgoro ya Dane e be e le bahlabani ba ka morago ba dikgoro ka moka.


text:
Woo e be e le mokgwa wo Baisraele ba bego ba latelana ka wona, sehlopha ka sehlopha, nako ye nngwe le ye nngwe ge ba hlahlamolla mešaša ba huduga.


text:
Moshe a re go Hobabe, mogweagwe, morwa wa Jetro, Momidiane: “Re batametše go thoma leeto la go ya lefelong leo Morena a itšego o tla re fa lona. O tshephišitše Baisraele gore o tla ba humiša, ka gona sepela le rena, gomme re tla go swara gabotse.”


text:
Moshe a re: “Hle, o se ke wa re tlogela. O tseba mo re kago hloma mešaša lešokeng, mme o ka ba mohlahli wa rena.


text:
Ge setšhaba se tloga Sinai, thabeng ye kgethwa, se ile sa sepela matšatši a mararo, gomme Polokelo ya Kgwerano ya Morena ya ba eta pele go yo ba hweletša lefelo le ba ka hlomago mešaša go lona.


text:
E be e re ge ba tloga mo ba bego ba hlomile mešaša gona, leru la Morena le be ka godimo ga bona mosegare.


text:
Nako le nako ge Polokelo ya Kgwerano e tloga, Moshe o be a re: “Nanoga, Morena, o šwalalanye manaba a gago, o dire gore bahloi ba gago ba tšhabe!”


text:
Setšhaba se ile sa thoma go ngongoregela Morena ka ga mehlako ya bona. Ge Morena a ekwa dingongorego tšeo, a befelwa gomme a romela mollo setšhabeng, wa tšhuma lehlakore le lengwe la mešaša.


text:
Go be go na le bafaladi ba bangwe ba ba bego ba sepela le Baisraele. Bona ba be ba duma nama kudu, mme Baisraele le bona ba thoma go ngongorega ba re: “Nke nkabe re ka no hwetša namanyana!


text:
Kua Egepeta re be re tlwaetše go ja hlapi re sa ntšhe selo. Gopolang maraka ale le magapu le digwere le dieie le dikonofolo tše re bego re di ja!


text:
A be a wela mešašeng bošego gotee le phoka. Mosong wa le le latelago setšhaba se be se eya ka gohle se a kgobela, ba a šila lwaleng goba ba a setla ka mosetlo, ba a bediša, ba dira diphaphatha ka ona. Ka ganong a be a le bjalo ka senkgwa se se apeilwego ka makhura a mohlware.


text:
Moshe a kwa setšhaba se ngongorega, lapa le lengwe le lengwe le eme mojako wa mošaša wa lona. Morena a ba galefela, mme Moshe a hlomoga pelo,


text:
a re go Morena: “O reng o ntlišetša matshwenyego a, nna, mohlanka wa gago? Ke go selekile ka eng ge o tla ba wa nthweša morwalo wa setšhaba se ka moka?


text:
Na ke nna ke ba imilego goba ke ba tswetšego, ge o nkgopela gore ke be bjalo ka mofepi, ke ba kuke ka matsogo bjalo ka masea tseleng ya go ya nageng ye o enetšego borakgolokhukhu ba bona wa re o tla ba fa yona?


text:
Ge o ntira ka mokgwa wo gona go kaone o mpolaye; ge o ntebeletše ka botho gona a ke se hlwe ke bona bošula bjo bja ka.”


text:
Morena a re go Moshe: “Kgobokanya bagolo ba masome a a šupago bao ba tsebjago e le baetapele ba setšhaba, o ba tliše go nna Tenteng ya bodulo bja ka, mme o ba botše gore ba eme moo ka thoko ga gago.


text:
Ke tla theoga ka bolela le wena fao, gomme ke tla ba abela moya wo ke go filego wona. Ba tla go rwadiša morwalo wa setšhaba se, gomme o ka se hlwe o o šikere o nnoši.


text:
Botša setšhaba o re: ‘Itlhwekišetšeng la bosasa; le tla ba le nama ye le tlago e ja. Morena o le kwele ge le belaela le re le duma ge le ka hwetša nama, le ge le re le be le ipshina kua Egepeta. Bjale Morena o tla le fa nama la ja.


text:
Le ka se e je fela letšatši le tee goba a mabedi goba a mahlano goba a lesome, le ge e le a masome a mabedi,


text:
eupša le tla e ja kgwedi ka moka go fihlela e le tlapela, e bile e le nkgela, e le ka gobane le hlanogetše Morena yo a lego mo gare ga lena, la mo ngongoregela la re nkabe le sa ka la tloga Egepeta.’ ”


text:
Moshe a re go Morena: “Bahlabani ba ba nago le nna ke ba dikete tše makgolo a a selelago, gomme o re o tla ba fa nama ye e lekanego kgwedi ka moka?


text:
Ke dikgomo le dihuswane tše kae tše di kago hlabja tša ba lekana? Kgane dihlapi ka moka tša ka lewatleng di ka ba lekana?”


text:
Morena a mo fetola a re: “Na go na le se se ka mpalelago? Gonabjale o tla bona ge eba seo ke se boletšego se tla phethega goba se ka se phethege!”


text:
Ke moka Moshe a tšwa, a botša setšhaba se Morena a se boletšego. A kgetha bagolo ba masome a a šupago setšhabeng mme a ba emiša go dikanetša Tente ya bodulo bja Morena.


text:
Ya ba Morena o theoga ka leru mme o bolela naye. A abela bagolo bao ba masome a a šupago moya wo a o filego Moshe. Ge moya o ba tsena ba thoma go porofeta, fela ba se ke ba tšea nako ye telele.


text:
Ba babedi ba bagolo bao ba masome a a šupago, Eldade le Medade, ba be ba šetše mešašeng, ba se ba ya Tenteng. Gona moo mešašeng moya wa tla go bona, gomme ba thoma go porofeta.


text:
Lesogana le lengwe la tla le kitima go botša Moshe la re: “Eldade le Medade ba a porofeta kua mešašeng!”


text:
Ke moo Joshua, morwa wa Nunu, yo e bilego mohlanka wa Moshe go tloga ge e sa le lesogana, a rilego go Moshe: “Ba homotše, mong wa ka, Moshe!”


text:
Moshe a mo fetola a re: “Kgane o tshwenyega ka nna? Nke nkabe Morena a efa setšhaba sa gagwe ka moka moya wa gagwe mme a dira gore bohle ba porofete!”


text:
Ka bjako Morena a fokiša phefo ye e ilego ya tliša dikhwiri di etšwa lewatleng. Phefo yeo ya di wetša mešašeng le tikologong ya yona yohle ya go lekana leeto la letšatši, go fihlela di pharelana fase mo e ka bago metara go ya godimo.


text:
Ka gona setšhaba sa hlwa se swara dikhwiri letšatši leo ka moka le bošego bja gona, le letšatši le le latelago; mang le mang a swara tše di imelago dikilokramo tše sekete, goba go feta. Ba di anega mo gohle mešašeng gore di ome.


text:
Ya re ba sa khupile nama, le go e hlahuna ba se ba tšwe ba e hlahuna, Morena a ba galefela, a ba otla ka bolwetši bjo bošoro bja leuba.


text:
Felo fao go ile gwa rewa leina la “Mabitla a go duma”, ka gobane moo ba be ba bolokile batho bao ba ilego ba duma nama.


text:
Ba re: “Na Morena o boletše ka Moshe fela? Na ga se a bolela le ka rena?” Morena a kwa se ba se bolelago.


text:
Ka bjako Morena a re go Moshe le Arone le Miriamo: “Ka bararo ga lena tlang Tenteng ya bodulo bja ka.” Ba ya,


text:
gomme Morena a theoga ka thololo ya leru, a ema mojakong wa Tente, a bitša Arone le Miriamo. Ka babedi ga bona ba batamela,


text:
gomme Morena a re: “Bjale theetšang se ke se bolelago! Ge go na le moprofeta gare ga lena, ke ikutollela yena ka dipono, ka bolela le yena ka ditoro.


text:
Ga go swane le ge ke bolela le mohlanka wa ka, Moshe; yena ke mmeile mohlokomedi wa setšhaba sa ka ka moka sa Israele.


text:
Ka gona yena ke bolela naye re lebantše difahlego; ke bolela le yena ka moo go kwagalago, e sego ka dika; gape o šetše a bone sebopego sa ka! Bjale ke ka baka lang le bile le sebete sa go sola mohlanka wa ka, Moshe?”


text:
mme le leru le tloga Tenteng, Miriamo a aparelwa ke bolwetši bjo bošoro ba letlalo, mme ya ba yo mošweu bjalo ka lehlwa. Ge Arone a mo lebelela, a bona a aparetšwe ke bolwetši bjoo,


text:
Morena a mo fetola a re: “Ge tatagwe a ka be a mo tshwetše ka mare sefahlego, a o be a ka se fetše matšatši a a šupago a gobogile? Ka gona a a tswalelelwe ka ntle ga mešaša matšatši a a šupago, gomme ka morago ga moo a ka bušetšwa mešašeng.”


text:
Miriamo a tswalelelwa ka ntle ga mešaša matšatši a a šupago, gomme setšhaba sa se ke sa huduga, sa letela go fihlela ge a tsenywa gape mešašeng.


text:
“Kgetha moetapele o tee kgorong ye nngwe le ye nngwe, o ba rome e le dihlodi go yo hlola naga ya Kanana ye ke e fago Baisraele.”


text:
Moshe a phetha taelo yeo, a roma baetapele ba ba latelago go tloga lešokeng la Parane: Kgoro Moetapele Rubene Shamua, morwa wa Sakure Simeone Shafate, morwa wa Hori Juda Kalebe, morwa wa Jefune Isakara Jigale, morwa wa Josefa Efraime Hosea, morwa wa Nunu Benjamene Palti, morwa wa Rafu Sebulone Gadiele, morwa wa Sodi Manase Gadi, morwa wa Susi Dane Amiele, morwa wa Gemali Asere Seture, morwa wa Mikaele Naftali Nagbi, morwa wa Bofisi Gade Geuele, morwa wa Maki


text:
Bao ke dihlodi tše Moshe a di romilego go yo hlola naga. O ile a fetola leina la Hosea, morwa wa Nunu, a re ke Joshua.


text:
Ge Moshe a ba roma, a re go bona: “Sepelang leboa ka karolong ya ka borwa ya naga, mme ka morago le rotogeleng nageng ya dithaba.


text:
Le lebeleleng gabotse gore a naga yeo ke ye botse goba ke ye mpe, le gore a batho ba moo ba dula mešašeng goba metseng ye e ageleditšwego ka merako.


text:
Le lebeleleng gore na mobu wa ntshe o nonne goba ke wa lehwafa, le ge eba naga yeo e na le dithokgwa. Le beng le sebete le boeng le dikenywa tše dingwe tša naga yeo.” E be e le sehla sa ge diterebe di thoma go butšwa.


text:
Ka gona banna bao ba ya leboa mme ba bona naga go tloga lešokeng la Tsine ka borwa go ba go fihla Rehobo, kgauswi le sefate sa Hamate ka leboa.


text:
Pele ba ile ba ya karolong ya ka borwa ya naga mme ba fihla Hebrone, moo go bego go dula ba kgorwana ya Ahimane, ya Sheshai, le ya Talmai, ditlogolo tša setšhaba sa Baanake. Hebrone e rile go agwa gwa feta mengwaga ye e šupago pele ga ge Tsoane e agwa kua Egepeta.


text:
Ba fihla moeding wa Eshkolo, gomme moo ba rema lekala leo le bego le na le ntšhuhla e tee ya diterebe ye e bego e imela mo e lego gore e ile ya rwalwa ke banna ba babedi ka go e šikara ka kota. Ba ile ba ba ba boa le digarenate le mago.


text:
Felo fao go ile gwa rewa leina la moedi wa Eshkolo ka baka la ntšhuhla ya diterebe yeo Baisraele ba ilego ba e rema moo.


text:
go Moshe le go Arone le go setšhaba ka moka sa Israele kua Kadeshe, lešokeng la Parane. Ba ile ba bega seo ba se bonego, mme ba ba laetša dikenywa tše ba tlilego natšo.


text:
Ba botša Moshe ba re: “Re lekotše naga ye o bego o re romile gore re yo e bona; ke naga ya mokhora le monono, gomme dikenywa tša yona šedi.


text:
Eupša batho ba ba dulago moo ke batho ba maatla, le metse ya bona ke ye megolo kudu ye e ageleditšwego gabotse ka merako. Godimo ga moo re bone ditlogolo tša ditšitširipa tša Baanake fao.


text:
Baamaleke ba dula ka karolong ya ka borwa ya naga; Bahete le Bajebuse le Baamore ba dula kua dinageng tša dithaba; Bakanana ba dula go ipata le Lewatle la Mediteraniene le go ipata le noka ya Jordane.”


text:
Kalebe o ile a homotša batho bao ba ilego ba thoma go ngongoregela Moshe a re: “A re napeng re ye re thope naga ya bona, ka gobane e ka se re palele.”


text:
Eupša banna bale ba go yo hlola naga le yena ba re: “Aowa, re ka se kgone go lwa le ditšhaba tšela, ka gobane di re feta ka maatla.”


text:
Ka gona ba napa ba botša Baisraele maaka ka ga naga yeo ba tšogo e lekola ba re: “Naga ya gona ga e robale. Batho ba re ba bonego moo go yona ke ba bateleletelele.


text:
Re bone le ditšitširipa fao, ditlogolo tša Anake. Re ile ra ipona re le ba bannyane bjalo ka ditšie, gomme le bona ba re bona re le bjalo.”


text:
Ba ngongoregela Moshe le Arone ba re: “Go kaone ge re ka be re ikhwetše kua Egepeta goba gona mo lešokeng!


text:
Morena o reng a re iša nageng yeo? Re tla bolawa ntweng, gomme basadi le bana ba rena ba thopša. A go ka se be kaone go boela Egepeta?”


text:
Gomme Joshua, morwa wa Nunu, le Kalebe, morwa wa Jefune, ba babedi ba dihlodi tšela, ba gagola diaparo tša bona ka manyami,


text:
Le se ke la tsogela Morena maatla, le gona le se ke la boifa batho ba ba dulago moo. Re tla ba fenya gabonolo. Medimo ye e bego e ba šireleditše e ba furaletše, eupša rena Morena o na le rena; ka gona le se ke la boifa.”


text:
Setšhaba ka moka se be se šetše se nyaka go ba bolaya ka maswika, eupša ka bjako batho ba bona seetša se se fahlago sa letago la Morena Tenteng.


text:
Morena a re go Moshe: “Setšhaba se se tla nnyatša go fihlela neng? Se tla gana go ntshepha go fihlela neng le ge ke dirile mehlolo ye mekaa gare ga bona?


text:
Ke tla ba bolaya ka bolwetši bja leuba ka ba fediša, eupša wena ke tla go dira tatagosetšhaba se segolo sa maatla go feta se!”


text:
Fela Moshe a re go Morena: “O ntšhitše setšhaba se Egepeta ka maatla a gago. Ge Baegepeta ba ekwa se o se dirilego setšhaba sa gago,


text:
ba tla botša batho ba ba dulago mo nageng ye. Batho ba ba šetše ba kwele gore wena, Morena, o na le rena, le gore o bonala pepeneneng ge leru la gago le ema ka godimo ga rena, le gore o sepela pele ga rena ka thololo ya leru mosegare, le ka thololo ya mollo bošego.


text:
o bolaile setšhaba sa gago lešokeng, ka gobane o be o palelwa ke go se goroša nageng ye o se holofeditšego yona ka keno.


text:
Bjale ge, Mong wa ka, ke a go rapela, re laetše maatla a gago mme o dire se o re holofeditšego sona mola o re:


text:
‘Nna, Morena, ga ke befelwe ka pela, ebile ke na le potego le lerato le legolo, mme ke lebalela batho dibe le dikarogo tša bona. Le ge go le bjalo nka se lese go otla bana le ditlogolwana go iša molokong wa boraro le wa bone ka baka la dibe tša batswadi ba bona.’


text:
Ka gona ke a go rapela, Morena, lebalela setšhaba se sebe sa sona go ya ka potego le lerato la gago le legolo, bjalo ka ge o dutše o se lebalela mola se tlogago Egepeta.”


text:
ga go le o tee wa setšhaba se yo a tlago tsena nageng yeo. Ba bone seetša se se fahlago sa letago la ka, le mehlolo ye ke e dirilego kua Egepeta le mo lešokeng, eupša ba ntekile leboelela gomme ba ganne go ntheetša. Ruri, ga go le o tee wa bao ba nnyaditšego yo a tlago tsena nageng ye ke e holofeditšego borakgolokhukhu ba bona ka keno.


text:
Fela ka gobane mohlanka wa ka, Kalebe, yena ga a swane le bona, mme o ntatela ka pelo ya gagwe ka moka, ke tla mo fihliša nageng ye a tšwago go e lekola, gomme ditlogolo tša gagwe di tla tšea naga yeo ya ba ya tšona,


text:
naga yeo meeding ya yona bjale go dulago Baamaleke le Bakanana. Le boeleng morago ka moswane mme le tsene lešokeng go ya kgogometšaneng ya Akaba.”


text:
Bjale ba botše o re: ‘Ke ikana ke le Modimo yo a phelago gore ke tla le dira tšona tše ke kwelego le di bolela. Ke realo, nna, Morena.


text:
Le tla hwa gomme ditopo tša lena di tla šwalalana le lešoka le. Ka ge le nngongoregetše ga go le o tee wa lena yo a nago le mengwaga ye masome a mabedi goba go feta yo a tlago tsena nageng yela.


text:
Ke enne ka re ke tla le dudiša nageng yela, fela le o tee wa lena a ka se dule moo, ge e se Kalebe le Joshua.


text:
Le boletše gore bana ba lena ba tla thopša, eupša nna ke tla ba goroša nageng yeo le e gannego, gomme e tla ba ya bona.


text:
Bana ba lena ba tla ralala le lešoka bjalo ka badiši mengwaga ye masome a mane, ba tlaišega ka baka la go se botege ga lena, go fihlela ge wa mafelelo wa lena a ehwa.


text:
Bjalo ka ge le ile la hlola naga matšatši a masome a mane, le tla otlelwa sebe sa lena mengwaga ye masome a mane, letšatši ka le tee le emela ngwaga. Le tla tseba gore go lwa le nna go ra eng!


text:
Ke ena gore ke tla le otla ka mokgwa wo, lena setšhaba se sebe le kgobokanetšego go lwa le nna. Ka moka ga lena le tlilo hwela gona mo lešokeng le. Ke realo, nna, Morena.’ ”


text:
Banna bao Moshe a ilego a ba roma go yo lekola naga ba ile ba boa mme ba bolela maaka ao a ilego a dira gore batho ba ngongoregele Morena. Ka gona Morena a ba otla ka bolwetši, gomme ba hwa.


text:
Mosong wa letšatši le le latelago ba tsogela go namelela dithabeng go yo šwahlela naga yeo, ba re: “Bjale re itokišeditše go ya nageng ye Morena a re holofeditšego yona. Re a dumela gore re dirile sebe.”


text:
Ge le lebana le Baamaleke le Bakanana le tla bolawa ntweng; Morena a ka se be le lena ka gore le ganne go mo latela.”


text:
Le ge go le bjalo ba no fela ba ngangabetše, ba rotogela nageng ya dithaba, le ge Polokelo ya Kgwerano ya Morena e se ya tšwa mešašeng, le yena Moshe a se a tšwa.


text:
Ka gona Baamaleke le Bakanana bao ba bego ba dula moo ba fologa dithaba ba ba fenya, gomme ba ba rakediša go fihla Horma.


text:
Ge le direla Morena sehlabelo ka kgomo goba ka sehuswane e le sehlabelo sa go tšhungwa ka moka, goba sehlabelo sa go phethagatša keno, goba sehlabelo sa boithaopo, goba sehlabelo sa menyanya ya lena ye e beilwego, sa monkgo wa go tsefela Morena,


text:
gona yo a se dirago a se tliše le kabelo ya bupi bja kilokramo e tee bo hlakantšwe le litara ya makhura a mohlware.


text:
Ge motho a dira sehlabelo sa go tšhungwa ka moka goba sehlabelo se sengwe ka kgapana, a tliše le litara ya beine e le kabelo ya seno.


text:
Ge motho a dira sehlabelo ka kgapa, a tliše bupi bja dikilokramo tše pedi bo hlakantšwe le makhura a mohlware a litara ya 1,25 e le kabelo ya bupi,


text:
gotee le litara e tee ya beine le seripa sa yona e le kabelo ya seno. Monkgo wa sehlabelo se o tsefela Morena.


text:
Ge go direlwa Morena sehlabelo sa go tšhungwa ka moka ka poo, goba go dirwa sehlabelo sa go phethagatša keno goba sa kagišano,


text:
le bupi bja dikilokramo tše tharo bo hlakantšwe le litara tše pedi tša makhura a mohlware bo tlišwe e be kabelo ya bupi,


text:
Ge go dirwa sehlabelo ka diruiwa tša go feta e tee, kabelo ya go sepela le sehlabelo seo e swanetše go oketšwa go ya ka palo ya diruiwa.


text:
Moisraele yo mongwe le yo mongwe o swanetše go dira seo ge a dira sehlabelo sa monkgo wo o tsefelago Morena.


text:
Gomme ge go na le mofaladi yo a dulago gare ga lena, a dutše lebakanyana fela goba a duletše sa ruri, mme a dira sehlabelo sa monkgo wo o tsefelago Morena, le yena o swanetše go phetha yona melawana ye.


text:
Dinakong tšohle tše di tlago tšona ditaelo tšeo di sa le tlemile, mme le bona bafaladi ba ba dulago gare ga lena di tla fela di ba tlemile. Lena le bona le a swana pele ga Morena;


text:
Ge go lewa dijo tša naga yeo, tše dingwe tša tšona di abelwe Morena e le kabelo ye e fiwago yena ka tsela ye e itšeng.


text:
Ngwaga wo mongwe le wo mongwe ge le seno buna, senkgwa sa mathomo se se dirilwego ka mabele a mafsa se abelwe Morena e le kabelo ye e fiwago yena ka tsela ye e itšeng. Sona se abje ka wona mokgwa woo go abjago kabelo ye e fiwago Morena ka tsela ye e itšeng ye le e ntšhago mabeleng a le a folago.


text:
Ka dinako tšohle tše di tlago kabelo yeo e abelwe Morena e etšwa dinkgweng tša mathomo tše di apewago ge go bunnwe.


text:
ge phošo yeo e dirilwe ka baka la go se tsebe ga setšhaba – ba dire sehlabelo sa go tšhungwa ka moka ka poo sa monkgo wo o tsefelago Morena, gotee le kabelo ye e swanetšego ya bupi le ya seno. Ba dire le sehlabelo sa tshwarelo ya dibe ka phooko.


text:
Moprista a boelanye setšhaba le Modimo ka ge ba dirile phošo, mme ba tla lebalelwa, ka gore phošo yeo e be e se ya maikemišetšo, gomme ba diretše Morena sehlabelo sa tshwarelo ya dibe tša bona.


text:
Setšhaba ka moka sa Israele le bafaladi ba ba dulago gare ga bona ba tla lebalelwa, ka gore yo mongwe le yo mongwe o be a angwa ke phošo yeo.


text:
Ge motho a ka tšhoga a dirile sebe, a dire sehlabelo sa tshwarelo ya dibe ka pudi ya tshadi ya ngwaga o tee.


text:
Wona molawana wo o ama yo mongwe le yo mongwe yo a ka dirago sebe e se ka boomo, le ge e le Moisraele, goba e le mofaladi yo a dulago le bona.


text:
Eupša motho yo a ka dirago sebe ka boomo, e le Moisraele goba e le mofaladi, o nyatša Morena, gomme a kgaolwe setšhabeng sa gabo,


text:
ka gobane o ganne se Morena a se boletšego gomme o tshetše taelo ya gagwe ka boomo. O tla otlwa ka baka la sebe sa gagwe.


text:
Ke moo Morena a itšego go Moshe: “Motho yoo o swanetše go bolawa thoo; setšhaba ka moka se mmolaye ka maswika ka ntle ga mešaša.”


text:
Ka gona setšhaba ka moka sa mo ntšhetša ka ntle ga mešaša gomme sa mmolaya ka maswika, ka moo Morena a laetšego ka gona.


text:
gore a botše Baisraele a re: “Le logeleleng mašaphu merumong ya diaparo tša lena, gomme le rokelele thapo ya botala bja legodimo lešaphung le lengwe le le lengwe. Le direng seo le mabakeng ka moka a a tlago.


text:
Mašaphu ao e tla ba digopotšo, gomme nako ye nngwe le ye nngwe ge le a bona le gopoleng ditaelo tša ka ka moka, mme le di phetheng; ke moo le ka se ntlhanogelego la latela ditumo le dikganyogo tša lena.


text:
Ke nna Morena Modimo wa lena yo ke le ntšhitšego Egepeta gore ke tle ke be Modimo wa lena. Ke nna Morena Modimo wa lena.”


text:
Korage, morwa wa Jitsara, wa kgorwana ya Lefi ya Kehate, o kile a ba le sebete sa go tsogela Moshe maatla. O be a na le maloko a mararo a kgoro ya Rubene – Datane le Abiramo, barwa ba Eliaba, le One, morwa wa Pelete – le Baisraele ba bangwe ba makgolo a mabedi le masome a mahlano, baetapele ba go tsebega bao ba bego ba kgethilwe ke setšhaba.


text:
Ba ile ba kgobokana pele ga Moshe le Arone, gomme ba re go bona: “Le ya kudu! Batho ka moka ba setšhaba ke ba Morena, mme Morena o na le rena ka moka. Bjale ke ka baka lang ge lena le ipona ba bagolo setšhabeng sa Morena?”


text:
Ke moka a re go Korage le lekoko la gagwe: “Mosong wa la ka moswane Morena o tla re laetša gore ke mang yo e lego wa gagwe; gomme yena yoo o tla mmatametša go yena aletareng.


text:
Ka moswane wena le lekoko la gago le tšeeng dibjana, le tšheleng magala ka go tšona, mme godimo ga ona le tšheleng seorelo, gomme le tšeeng dibjana tšeo le di išeng aletareng. Ke moo re tlago bona gore ke mang wa rena yo Morena a mo kgethilego. Ke lena Balefi le yago kudu!”


text:
A le re ke tabana ye nnyane ge Modimo wa Israele a le hlaotše setšhabeng ka moka, gore le tle le kgone go mmatamela, le direng mošomo wa lena ka Tenteng ya Morena, mme le emeng pele ga setšhaba le se direle?


text:
Ge le ngongoregela Arone, gabotsebotse lena le lekoko la lena le tsogela Morena maatla, gobane ge e le Arone ke eng?”


text:
A ga go a lekana ge o re ntšhitše nageng ya mokhora le monono ya Egepeta go tlo re bolaya mo lešokeng? Godimo ga moo na go sa nyakega gore o hlwe o ipea mmuši wa rena?


text:
Le gona ga se wa re goroša nageng ya mokhora le monono, goba wa re fa mašemo le dirapa tša merara, mme bjale o leka go re hlalefetša. Re ka se tle!”


text:
Moshe a befelwa gomme a re go Morena: “O se amogele kabelo goba sehlabelo sefe le sefe se banna ba ba se tlišago. Ga se ka phošetša le o tee wa bona; ga se ka tšea le ge e ka ba pokolo e tee ya bona.”


text:
Moshe a re go Korage: “Ka moswane wena le lekoko la gago lohle le tleng Tenteng ya bodulo bja Morena; Arone le yena o tla ba fao.


text:
Yo mongwe le yo mongwe a tšee sebjana sa gagwe sa magala, a tšhele seorelo go sona, gomme a se iše pele ga Morena.”


text:
Ka gona yo mongwe le yo mongwe a tšea sebjana sa gagwe, a tšhela magala le seorelo go sona, gomme a ema mojakong wa Tente le Moshe le Arone.


text:
Ke moo Korage a kgobokantšego setšhaba ka moka gore se yo lwa le Moshe le Arone mojakong wa Tente. Ka bjako seetša se se fahlago sa letago la Morena sa bonwa ke setšhaba ka moka,


text:
Eupša Moshe le Arone ba itahlela fase ka difahlego mme ba re: “Wena Modimo, o mothopo wa bophelo ka moka. Ge motho o tee a dirile sebe, a o ka galefela setšhaba ka moka?”


text:
A re go setšhaba: “Hle, tlogang mešašeng ya banna ba babe ba, mme le se ke la kgwatha selo se e lego sa bona, gore le se tlo fedišwa le bona ka baka la dibe tšohle tša bona.”


text:
Ka gona ba tloga mošašeng wa Korage le go wa Datane le go wa Abiramo. Datane le Abiramo ba be ba tšwile mme ba eme mejakong ya mešaša ya bona, gotee le basadi ba bona le bana.


text:
Moshe a re go setšhaba: “Šo mokgwa woo ka wona le tlago tseba gore Morena o nthomile go dira dilo tše ka moka, le gore ga ke di dire ka go ithatela.


text:
Eupša ge Morena a ka dira se sengwe se se sego sa ka sa kwewa, gomme lefase la bulega la ba metša le tšohle tše e lego tša bona, gore ba tle ba theogele bodulabahu ba phela, gona le tla tseba gore banna ba ba ganne Morena.”


text:
Ka gona ba theogela bodulabahu ba phela, le dithoto tša bona. Lefase la ba khupetšega, gomme ba timelela.


text:
Setšhaba ka moka sa Israele se se bego se le moo sa tšhaba ge se ekwa sello sa bona, mme ba goa ba re: “A re tšhabeng! Le rena lefase le ka re metša!”


text:
Ke moo Morena a rometšego mollo wo o ilego wa tšhuma banna bale ba makgolo a mabedi le masome a mahlano ba ba bego ba tlišitše seorelo.


text:
“Botša Eleasara, morwa wa moprista Arone, gore a tloše dibjana tša magala tša mphiri meloreng ya batho bao ba tšhumilwego ke mollo, mme a gašanye mešidi ye e tšwago dibjaneng tšeo felo mo gongwe, gobane dibjana tšeo ke tše kgethwa.


text:
E bile tše kgethwa mola di tlišwa pele ga ka. Ka gona tšea dibjana tša magala tša banna bao ba bolaetšwego sebe sa bona, o di kgatle e be diphaphathi, mme o dire sepipetši sa aletare ka tšona. E tla ba segopotšo go Baisraele.”


text:
Ka gona moprista Eleasara a tšea dibjana tšeo tša magala, tša kgatlwa ya ba diphaphathi go dira sepipetši sa aletare.


text:
Seo e bile segopotšo go Baisraele sa go re motho yo a se nago tokelo, yo e sego setlogolo sa Arone, a se ke a tla aletareng go tšhuma seorelo pele ga Morena, gore a se bolawe go swana le Korage le lekoko la gagwe. Tšohle tšeo Morena a bego a di laetše Eleasara ka Moshe di ile tša dirwa.


text:
Ka letšatši le le latelago setšhaba ka moka sa ngongoregela Moshe le Arone sa re: “Lena le bolaile ba bangwe ba setšhaba sa Morena.”


text:
Ya re ge ba kgobokane ba tsošetša Moshe le Arone tshele, ba lebelela Tenteng, gomme ba bona leru le e khupeditše mme seetša se se fahlago sa letago la Morena se bonagala.


text:
“Šuthang le tlogeng go batho ba, ke ba feleletše ka ponyo ya leihlo!” Bona ba itahlela fase ka difahlego,


text:
gomme Moshe a re go Arone: “Tšea sebjana sa gago sa magala, o tšhele magala a a tšwago aletareng go sona, o tšhele le seorelo go ona. O nape o itlhaganele o ye naso go setšhaba mme o se phethele tiro ya poelano. Itlhaganele! Morena o šetše a galefile, gomme bolwetši bja leuba bo šetše bo ba aparetše.”


text:
Arone a dira se Moshe a mmotšago sona, a tšea sebjana sa gagwe sa magala, a kitimela ka gare ga batho bao ba bego ba kgobokane. Ge a bona gore bolwetši bo šetše bo thomile go ba aparela, a tšhela seorelo magaleng gomme a phethela setšhaba tiro ya poelano.


text:
Batho ba ba ilego ba hwa e ile ya ba 14 700, go sa balwe le ba ba ilego ba hwa mpherefereng wa Korage.


text:
“Botša setšhaba sa Israele gore ba go fe mapara a lesome le a mabedi; go moetapele wa kgoro ye nngwe le ye nngwe go tšwe le tee. O ngwale leina la moetapele yo mongwe le yo mongwe lepareng la gagwe,


text:
mme lepareng le le emelago Lefi o ngwale leina la Arone. Go be le lepara le tee la moetapele wa kgoro ye nngwe le ye nngwe.


text:
Gomme lepara la moetapele yo ke mo kgethilego le tla hloga. Ka tsela ye ke tla fediša dingongorego tše di sa felego tša Baisraele ba ge ba le tsošetša tshele.”


text:
Ka gona Moshe a bolela le Baisraele, gomme moetapele yo mongwe le yo mongwe a mo fa lepara; gwa tšwa le tee kgorong ye nngwe le ye nngwe, mme ka moka ya ba a lesome le a mabedi. Lepara la Arone le lona le be le le gare ga ao a bona.


text:
Ka letšatši le le latelago, ge Moshe a tsena ka Tenteng, a hwetša lepara la Arone, le le emetšego kgoro ya Lefi, le hlogile. Le be le dirile mabue, le khukhušitše, mme le entšwe dialmone tše di budulego!


text:
Moshe a tšea mapara ale ka moka a a laetša Baisraele. Ba bona se se diregilego, mme moetapele yo mongwe le yo mongwe a tšea lepara la gagwe.


text:
Morena a re go Moshe: “Boetša lepara la Arone pele ga Polokelo ya Kgwerano. Le bewe moo e be segopotšo sa go gopotša Baisraele ba dinganga gore ba tla hwa ge ba ka se lese go ngongorega.”


text:
Morena a re go Arone: “Wena le barwa ba gago le Balefi le tla otlelwa molato ofe le ofe wa go tšhilafatša Tente ya bodulo bja ka; eupša wena le barwa ba gago ke lena fela le tlago otlelwa diphošo tša baprista.


text:
O tle le meloko ya gago, kgoro ya Lefi, gore ba tle ba šome nago ba go thuše mola wena le barwa ba gago le šoma Tenteng.


text:
Ba phethe mediro ye o ba fago yona le mešomo ya bona ya Tente, eupša ba se ke ba batamela selo sefe goba sefe se sekgethwa ka Felo mo Gokgethwa, goba ba batamela aletare. Ge ba ka batamela, lena le bona le tla bolawa.


text:
Ba šome nago gomme ba phethe mešomo ya bona medirong ka moka ya ka Tenteng, fela motho yo a se nego tokelo a se ke a šoma nago.


text:
Ke wena le barwa ba gago ba le swanetšego go dira mešomo ya lena ya Felo mo Gokgethwa le ya aletare, gore ke se ke ka tsoga ke galefetše setšhaba sa Israele gape.


text:
Ke nna yo ke kgethilego meloko ya lena, Balefi, go Baisraele gore e be mpho ya lena. Ba abetšwe nna, gore ba tle ba phethagatše mediro ya bona ka Tenteng.


text:
Eupša ke wena le barwa ba gago fela ba le swanetšego go phetha mešomo ka moka ya baprista yeo e amago aletare le tše di lego ka Felo mo Gokgethwakgethwa. Mediro ye ke boikarabelo bja lena, ka gobane ke le file mpho ya boprista. Motho ofe le ofe yo a se nago tokelo yo a batamelago dilo tše kgethwa a bolawe.”


text:
Morena a re go Arone: “Ke go beile mohlokomedi wa dikabelo ka moka tše ke di fiwago. Dikabelo tšohle tše Baisraele ba nkabelago tšona ke di fa wena le ditlogolo tša gago, e le karolo ye le e abetšwego go ya go ile.


text:
Mo go dihlabelo le dikabelo tše kgethwakgethwa tše di sa tšhungwego aletareng, tše di latelago ke tša gago: dikabelo tša bupi le dihlabelo tša tshwarelo ya dibe le tša tefelo ya tšona. Se sengwe le se sengwe se se tlišwago go nna e le sehlabelo goba kabelo ye kgethwakgethwa ke sa gago le barwa ba gago.


text:
“Dikabelo goba dimpho dife le dife tšeo Baisraele ba mphago tšona ka tsela ye e itšeng le tšona e tla ba tša gago. Ke di fa wena le barwa ba gago le barwedi ba gago bophelong bja lena ka moka. Leloko le lengwe le le lengwe la lapa la gago le le hlwekilego le ka di ja.


text:
“Ke go fa ka moka tše kaonekaone tšeo Baisraele ba di bunago pele tše ba mphago tšona ngwaga ka ngwaga: makhura a mohlware le beine le mabele.


text:
“Leitšibolo le lengwe le le lengwe la motho goba la seruiwa le Baisraele ba le tlišago go nna ke la gago. Eupša o swanetše go tloga o amogela tefo ya go rekolla leitšibolo le lengwe le le lengwe la motho; o amogele le tefo ya go rekolla leitšibolo le lengwe le le lengwe la seruiwa se se tšhilafetšego.


text:
Bana ge ba na le kgwedi ba rekollwe ka theko ye e beilwego ya dipapetlana tše tlhano tša silibera ye e etšwego go ya ka boima bja papetlana ya silibera ya ka Felo mo Gokgethwa. Papetlana yeo e swanetše go ba ya boima bjo e ka bago dikramo tše lesome le motšo o tee.


text:
Fela maitšibolo a dikgomo le a dinku le a dipudi a se ke a rekollwa; ke a makgethwa go nna, gomme go swanetše go dirwa dihlabelo ka ona. O foke aletare ka madi a ona, gomme o tšhume makhura a ona e le sehlabelo, e be monkgo wo o ntsefelago.


text:
Nama ya ona ke ya gago, go swana le leumo le serope sa la go ja sa mpho ye e fiwago nna ka tsela ye e itšeng.


text:
“Ka dinako tšohle tše di tlago ke fa wena le barwa ba gago le barwedi ba gago dikabelo ka moka tše Baisraele ba mphago tšona ka tsela ye e itšeng. Ye ke kgwerano ya go ya go ile ye ke e dirilego le wena le ditlogolo tša gago.”


text:
Morena a re go Arone: “O se amogele thoto efe goba efe ye e ka bago bohwa, gomme go se be le seripa sa naga ya Israele se se abelwago wena. Kabelo ya gago le bohwa mo go Baisraele ke nna.”


text:
Morena a re: “Ke file Balefi karolo ya lesome ya se sengwe le se sengwe seo Baisraele ba se tlišago go nna. Wo ke moputso wa bona ka ge ba šoma go hlokomela Tente ya bodulo bja ka.


text:
Go tloga bjale ke Balefi fela ba ba swanetšego go hlokomela Tente, mme ba ba le boikarabelo go yona ka botlalo. Wo ke molao wa neng le neng wo o amago le tšona ditlogolo tša lena. Balefi ba ka se be le naga mo go Baisraele,


text:
ka gobane ke ba file karolo ya lesome ye Baisraele ba e tlišago go nna e le kabelo ye e fiwago nna ka tsela ye e itšeng. Ke ka baka leo ke ba boditšego gore ba ka se be le naga mo go Baisraele.”


text:
gore a botše Balefi a re: “Ge le amogela go Baisraele karolo ya lesome ye Morena a le fago yona e etšwa go bona, le tliše karolo ya lesome ya yona e le kabelo ye e fiwago Morena ka tsela ye e itšeng.


text:
Kabelo yeo e tla tšewa gore e lekana le kabelo ye molemi a e ntšhago ya mabele a mafsa le beine ye mpsha.


text:
Ka tsela ye le lena le tliše kabelo ye e fiwago Morena ka tsela ye e itšeng go dikarolo tša lesome tša lena ka moka tše le di amogelago go Baisraele. Le neele moprista Arone kabelo yeo e fiwago Morena ka tsela ye e itšeng.


text:
Ka gona, ge le tlišitše karolo ye ye kaonekaone, le ka itshwarela se se šetšego, bjalo ka ge molemi a itshwarela se se šetšego ka morago ga ge a ntšhitše kabelo ya gagwe.


text:
Lena le ba malapa a lena le ka se ja mo gongwe le mo gongwe, ka gobane ke moputso wa lena wa ge le šoma ka Tenteng.


text:
Le ka se be le molato ge le se ja, ge e le gore le tlišitše se se kaonekaone sa sona go Morena. Le se ke la kgotlela dimpho tše kgethwa tša Baisraele ka go ja se sengwe sa dimpho pele ga ge karolo ye ye kaonekaone e abja, gore le se bolawe.”


text:
gore ba fe Baisraele melawana ye e latelago. “Le tliše kgomo ye khunwana ye e se nago bosodi gape ye e sego ya ka ya panwa,


text:
Ka morago Eleasara a tšee madi a mangwe a yona a a foke ka monwana gašupa go lebana le bokapele bja Tente.


text:
Ke moka a tšee kotana ya mosedere, motšitlo wa hisopo, le thapo ye khubedu, gomme a di lahlele moo mollong.


text:
Ka morago ga moo a hlatswe diaparo tša gagwe, a hlape mmele ka meetse; a kgone a tsena ka mešašeng, eupša o tla no ba a tšhilafetše go fihlela mantšiboa.


text:
Monna yoo a tšhumilego kgomo yeo le yena a hlatswe diaparo tša gagwe, a hlape mmele ka meetse, eupša le yena o tla no ba a tšhilafetše go fihlela mantšiboa.


text:
Monna yo a hlwekilego a olele melora ya kgomo yela, mme a e bee felo mo go hlweketšego tirelo ka ntle ga mešaša, moo e swanetšego go bolokelwa setšhaba sa Israele gore e tle e dirišwe ge go lokišwa meetse a go tloša sešila. Tiro ye ke ya sehlabelo sa tshwarelo ya dibe.


text:
Monna yoo a olelago melora yeo o swanetše go hlatswa diaparo tša gagwe, eupša o tla no ba a tšhilafetše go fihlela mantšiboa. Molawana wo ke wa mehla ka moka go Baisraele gotee le bafaladi ba ba dulago gare ga bona.


text:
O swanetše go itlhwekiša ka meetse a tlhwekišo ka letšatši la boraro le ka letšatši la bošupa, ke moo a tlago hlweka. Eupša ge a ka se itlhwekiše ka letšatši la boraro le la bošupa a ka se hlweke.


text:
Yo a ka kgwathago setopo mme a se ke a itlhwekiša o tla fela a tšhilafetše, ka gobane ga se a fokwa ka meetse a tlhwekišo. O kgotlela Tente ya Morena, gomme a kgaolwe setšhabeng sa Israele.


text:
“Molawana wa ge motho a ka hwela ka tenteng šo: Yo a lego ka moo tenteng ka nako yeo ya lehu goba yo a ka tsenago ka moo o tla tšhilafala matšatši a a šupago.


text:
Sebjana se sengwe le se sengwe se se sego sa khurumelwa, goba pitša ye e sego ya khurumelwa le yona e a tšhilafala.


text:
Ge motho a ka re a le nageng a kgwatha motho yo a bolailwego, goba yo a ikhwetšego ka boyena, goba a kgwatha lešapo la motho, goba lebitla, o tla tšhilafala matšatši a a šupago.


text:
“Ge go hlwekišwa motho wa mohuta woo, go ntšhwe molora wa kgomo yela ya go tšhungwa e le sehlabelo sa tshwarelo ya dibe, o tšhelwe ka pitšeng, mme go tšhelwe meetse a noka go wona.


text:
Lekgeng la pele, yo mongwe yo a hlwekilego a tšee motšitlo wa hisopo, a o ine ka meetseng, gomme a foke tente le tšohle tše di lego go yona, le batho ba ba lego moo. Lekgeng la bobedi, yo mongwe yo a hlwekilego a foke motho yoo a kgwathilego lešapo la motho, goba setopo, goba lebitla, ka meetse ao.


text:
Ka letšatši la boraro le ka la bošupa motho yoo a hlwekilego a foke motho yoo a tšhilafetšego ka meetse ao. Ka letšatši la bošupa a hlwekiše motho yoo. E tla re ge a hlatswitše diaparo tša gagwe mme a hlapile ka meetse, ya ba gona a hlwekago mantšiboa.


text:
“Yo a tšhilafetšego mme a se itlhwekiše o tla fela a tšhilafetše, ka gobane ga se a fokwa ka meetse a tlhwekišo. O kgotlela Tente ya Morena, gomme a kgaolwe setšhabeng.


text:
Le phethe molawana wo le ka dinako tšohle tše di tlago. Motho yo a fokago ka meetse a tlhwekišo le yena a hlatswe diaparo tša gagwe; yo a kgwathago meetse ao o tla fela a tšhilafetše go fihlela mantšiboa.


text:
Se sengwe le se sengwe se motho yo a tšhilafetšego a se kgwathago le sona se tšhilafetše, le yo a kgwathago selo seo o tla fela a tšhilafetše go fihlela mantšiboa.”


text:
Ka kgwedi ya mathomo setšhaba ka moka sa Israele sa fihla lešokeng la Tsine, mme sa hloma mešaša Kadeshe. Gona moo Miriamo a hlokafala gomme a bolokwa.


text:
mme ba omanya Moshe ba re: “Go ka be go bile kaone ge re ka be re ikhwetše pele ga Tente ya Morena gotee le Baisraele ba gaborena.


text:
O re ntšheditšeng Egepeta wa re tliša mo nageng ye mpe ye? Ga go mabele, ga go mago, ga go diterebe, ga go digarenate. Go hlokega le wona meetse a go nwa!”


text:
Moshe le Arone ba tloga pele ga setšhaba ba ya ba ema mojakong wa Tente. Ba itahlela fase ka difahlego, gomme ba bona seetša se se fahlago sa letago la Morena.


text:
“Tšea lepara le le lego pele ga Polokelo ya Kgwerano, gomme wena le Arone le kgobokanyeng setšhaba ka moka. Moo pele ga bona ka moka o laele leswika lela, gore le tšwe meetse. Ka tsela ye o tla ntšhetša setšhaba meetse leswikeng, gore bona le diruiwa tša bona ba tle ba nwe.”


text:
Yena le Arone ba kgobokanya setšhaba ka moka pele ga leswika lela, gomme Moshe a re: “Theetšang, lena dinganga tenang! Kgane re le ntšhetše meetse leswikeng le?”


text:
Ke moo Moshe a emišitšego lepara a itia leswika lela gabedi ka lona, gomme moela wo mogolo wa meetse wa phulega, mme setšhaba le diruiwa ka moka ba nwa.


text:
Eupša Morena a omanya Moshe le Arone a re: “Ka gobane ga se la dumela go nna la ntlhompha pele ga setšhaba sa Israele ka ge ke le mokgethwa, le ka se ba goroše nageng ye ke ba holofeditšego yona.”


text:
Se se diregile kua Meriba, moo Baisraele ba ilego ba omanya Morena, moo a ilego a ba laetša gore ke yo mokgethwa.


text:
Moshe a roma banna ba tloga Kadeshe go ya go kgoši ya Edomo. Bona ba re: “Molaetša wo o tšwa go meloko yeno, Baisraele. O tseba mabothata a re bilego nao,


text:
ka moo borakgolokhukhu ba rena ba ilego ba ya Egepeta moo re dutšego mengwaga ye mentši. Baegepeta ba tlaišitše borakgolokhukhu ba rena le rena,


text:
gomme re lletše Morena gore a re thuše. O kwele sello sa rena gomme a roma morongwa yo a re ntšhitšego Egepeta. Bjale re mola Kadeshe, motse wo o lego mollwaneng wa naga ya lena.


text:
Hle, re dumeleng go putla mo nageng ya lena. Rena le diruiwa tša rena re ka se aroge tsela le gatee, goba ra tsena mašemong a lena, goba dirapeng tša lena tša merara, le gona re ka se nwe meetse didibeng tša lena. Re tla fela re tšere ka tselakgolo ya kgoši go fihlela re etšwa nageng ya lena.”


text:
Eupša Baedomo ba ba fetola ba re: “Re a gana go le lesa le putla naga ya rena! Ge le ka leka, re tla tšwa ra le hlasela.”


text:
Baisraele ba re: “Re tla fela re swere tsela ye kgolo, gomme ge re ka nwa meetse a lena, rena goba diruiwa tša rena, re tla a lefela; se re se nyakago ke go iphetela fela.”


text:
Ka gobane Baedomo ba ile ba gana go ba lesa ba putla nageng ya bona, Baisraele ba ile ba phamoga ba swara ye nngwe tsela.


text:
“Arone a ka se tsene nageng ye ke e holofeditšego Baisraele; o tlilo hwa, ka gobane lena ka babedi le nyaditše taelo ya ka kua Meriba.


text:
Moshe a dira se Morena a mo laetšego sona. Ba namela thaba ya Hore ba lebeletšwe ke setšhaba ka moka,


text:
gomme Moshe a apola Arone diaparo tša boprista mme a di apeša Eleasara. Gona moo godimo ga thaba Arone a hlokafala, gomme Moshe le Eleasara ba theoga.


text:
Setšhaba ka moka sa kwa gore Arone o hlokafetše, gomme bohle ba mo ilela matšatši a masome a mararo.


text:
Ge kgoši ya Bakanana ya Arade ka karolong ya borwa ya Kanana a ekwa gore Baisraele ba etla ba tšere ka tsela ya Atharime, o ile a ba hlasela mme a thopa ba bangwe ba bona.


text:
Ke moo Baisraele ba ennego pele ga Morena ba re: “Ge o ka gafela setšhaba se diatleng tša rena, re tla go fela sona sa ruri le metse ya bona, mme ra ba fediša.”


text:
Morena a ba kwa gomme a ba thuša go fenya Bakanana. Ka gona Baisraele ba ba bolaya, le metse ya bona ba e fediša taa, gomme ba rea felo fao leina la Horma.


text:
Baisraele ba tloga thabeng ya Hore ka tsela ye e yago kgogometšaneng ya Akaba, gore ba tle ba potologe naga ya Edomo. Eupša mo tseleng setšhaba sa fela pelo


text:
mme ba ngongoregela Modimo le Moshe ba re: “Ke ka baka lang o re ntšhitše Egepeta gore re tle re hwele mo lešokeng le, mo go sego dijo goba meetse? Re tennwe ke dijo tše mpe tše!”


text:
Ke moo Morena a rometšego dinoga tša mpholo gare ga setšhaba, gomme Baisraele ba bantši ba longwa, ba hwa.


text:
Setšhaba sa tla go Moshe sa re: “Re dirile sebe ge re ngongoregela Morena le wena. Bjale rapela Morena gore a tloše dinoga tše.” Ka gona Moshe a rapelela setšhaba.


text:
Ke moo Morena a boditšego Moshe gore a dire noga ya mphiri a e fege koteng, gore yo mongwe le yo mongwe yo a longwago a kgone go e lebelela mme a fodišwe.


text:
Ka gona Moshe a dira noga ya mphiri, a e fega koteng. Yo a lomilwego o be a lebelela noga yeo ya mphiri, mme a fodišwe.


text:
Ge ba tlogile Obote ba hloma mešaša maropeng a Abarime, lešokeng le le lego ka bohlabela bja naga ya Moaba.


text:
Go tloga moo ba sepela gape ba yo hloma mešaša ka thoko ya leboa ya nokana ya Arnone, lešokeng le le fihlago ka nageng ya Baamore. Nokana ya Arnone e be e le mollwane wa Bamoaba le Baamore.


text:
Ke ka baka leo Puku ya Dintwa tša Morena e bolelago ka ga “... motse wa Vahebe tikologong ya Sufa, le meedi; nokana ya Arnone,


text:
Go tloga moo ba fetela pele felo fa go bitšwago Didiba, moo Morena a ilego a re go Moshe: “Bokanya setšhaba mme ke tla ba fa meetse.”


text:
Ka nako yeo Baisraele ke ge ba opela koša ba re: “Didiba, runyang meetse, mme re tla a dumediša ka koša –


text:
sediba se se epilwego ke baetapele le ke bakgomana ba setšhaba, se se epilwego ka molamo wa bogoši le ka mapara a bona.” Ba tloga lešokeng ba ya Matana


text:
mme go tloga Bamothe ba ya moeding wo o lego ka nageng ya Bamoaba, ka fase ga malekeleke a thaba ya Pisga, go ukamela lešoka.


text:
“Re dumelele re putle nageng ya gago. Rena le diruiwa tša rena re ka se tšwe tseleng ra tsena mašemong a gago goba dirapeng tša gago tša merara, le gona re ka se nwe meetse didibeng tša gago, re tla fela re tšere ka tselakgolo ya kgoši go fihlela re etšwa nageng ya gago.”


text:
Eupša Sihone a gana gore setšhaba sa Israele se putle naga ya gagwe. A bokanya madira a gagwe ka moka gomme a ya Jahatse kua lešokeng, mme a hlasela Baisraele.


text:
Eupša Baisraele ba bolaya ba bantši ba manaba ao ntweng, gomme ba thopa naga ya bona go tloga nokaneng ya Arnone go ya leboa go fihla go ya Jaboko, ke go re go Baamone, ka gobane mollwane wa Baamone o be o šireleditšwe kudu.


text:
Ka fao setšhaba sa Israele sa thopa metse ya Baamore ka moka, gotee le Heshbone le metse ka moka ya tikologo, mme ba dula go yona.


text:
Heshbone e be e le mošate wa Sihone, kgoši ya Baamore, yo a bego a lwele le kgoši ya pele ya Bamoaba mme a thopa naga ya gagwe ka moka go fihlela nokaneng ya Arnone.


text:
ka gobane mo motseng wo wa Heshbone madira a Sihone a kile a tšwa bjalo ka mollo; a ja metse ya Moaba, a metša meboto ya Arnone bjalo ka kgabo ya mollo.


text:
Le na le madimabe bjang lena, setšhaba sa Moaba! Lena barapedi ba Kemoshe le a felela! Modimo wa lena o lesitše banna e eba batšhabi, basadi bona ya ba mathopša a Sihone, kgoši ya Baamore.


text:
Gomme bjale ditlogolo tša bona di a fedišwa mo gohle go tloga Heshbone go fihla Dibone, go tloga Nashime go fihla Nofage, kgauswi le Medeba.”


text:
gomme Moshe a roma banna go yo hlola ka moo ba kago hlasela motse wa Jasere ka gona. Ka morago ga moo Baisraele ba o thopa le metse ya tikologo ya wona, gomme ba raka Baamore ba ba bego ba dula go yona.


text:
Ke moka Baisraele ba phamoga mme ba tšea tsela ya go ya Bashane, gomme Kgoši Ogo wa Bashane a tla le madira a gagwe ka moka go ba hlasela kua Edrei.


text:
Morena a re go Moshe: “O se ke wa mmoifa. Ke tla go dira gore o mo fenye gotee le setšhaba sa gagwe ka moka le naga ya gagwe. O mo dire se o se dirilego Sihone, kgoši ya Baamore, yo a bego a buša kua Heshbone.”


text:
Ka gona Baisraele ba bolaya Ogo le barwa ba gagwe le setšhaba sa gagwe ka moka, ba se šadiše motho, gomme ba dula nageng ya gagwe.


text:
Baisraele ba fetela pele, ba yo hloma mešaša melaleng ya Moaba, ka bohlabela bja Jordane go lebana le Jeriko.


text:
Bamoaba ba re go baetapele ba Bamidiane: “Lešaba le le kgauswi le go senya se sengwe le se sengwe mo tikologong ya rena, go swana le ge poo e garola bjang phulong.” Ka gona Kgoši Balaka


text:
a roma batseta go yo bitša Bileamo, morwa wa Beore, yo a bego a le Petore kgauswi le noka ya Yufratese, nageng ya Amao. Ba mo išetša molaetša wa go re: “Ke go tsebiša gore go na le setšhaba se sengwe se se tšwago Egepeta; se aparetše naga mme se ipeile kgauswi le rena.


text:
Ba re feta ka bontši; ka gona, hle, tlaa o nthogakele bona. Ke moo mohlomongwe re tlago kgona go ba fenya mme ra ba ntšha nageng. Ke tseba gore ge o šegofatša motho o a šegofala, le ge o mo rogaka e ba yo a rogakilwego.”


text:
Ka gona baetapele ba Bamoaba le ba Bamidiane ba tšea seloba se ba yago go lefela thogako yeo ka sona, ba ya go Bileamo gomme ba mmotša molaetša wa Balaka.


text:
Bileamo a re go bona: “Robalang mo, gomme ka moswane ke tla le begela se Morena a mpotšago sona.” Ka fao baetapele ba Bamoaba ba lala ga Bileamo.


text:
gore setšhaba se sengwe se se tšwago Egepeta se aparetše naga ka moka. O nyaka gore ke tle ke mo rogakele sona, mohlomongwe ke gona a ka kgonago go se lwantšha mme a se raka.”


text:
Modimo a re go Bileamo: “O se ke wa sepela le banna ba, le gona o se ke wa rogaka setšhaba sa Israele, ka gobane ke ba šegofaditše.”


text:
Mosong wa le le latelago Bileamo a ya go batseta ba Balaka a re: “Boelang gae; Morena o ganne gore ke sepele le lena.”


text:
Ba ya go Bileamo ba fihla ba mmotša gore Balaka o re: “Hle, o se ke wa thibelwa ke selo go tla go nna!


text:
Ke tla go putsa kudu mme ka dira se sengwe le se sengwe se o mpotšago sona. Ka gona, hle, etla o nthogakele setšhaba se.”


text:
Eupša Bileamo a ba fetola a re: “Le ge Balaka a ka be a mphile silibera le gauta ka moka ya mošate wa gagwe, ke be nka se tshele taelo ya Morena Modimo wa ka, ešita le tabeng ye nnyane kudu.


text:
Eupša hle, le lena robalang mo gore ke tle ke kwe ge eba Morena o na le se sengwe gape se a tlago mpotša sona.”


text:
Bošegong bjoo Modimo a tla go Bileamo a re: “Ge eba banna ba ba tletše go go kgopela gore o sepele le bona, itokiše o sepele nabo, eupša o dire fela se ke go botšago sona.”


text:
Ka gona mosong wa le le latelago Bileamo a saletša pokolo ya gagwe ya tshadi, a sepela le baetapele ba Bamoaba.


text:
Modimo a befelwa ge Bileamo a eya, gomme ya re ge Bileamo a le tseleng a nametše pokolo ya gagwe a felegeditšwe ke bahlanka ba gagwe ba babedi, morongwa wa Morena a ema tseleng go mo thibela.


text:
Ge pokolo e bona morongwa a eme fao a emišitše tšhoša, ya phamoga tsela ya hlahlatha le naga. Bileamo a itia pokolo yela a e gomišetša tseleng.


text:
Ke moo morongwa a ilego a ema mo tsela e pitlagantšwego ke dirapa tše pedi tša merara, ka mathoko a tsela go le morako.


text:
Ge pokolo e bona morongwa ya ipatagantšha le morako, ya kgobola Bileamo leoto ka wona. Bileamo a itia pokolo yela gape.


text:
Morongwa yola a ya pele gape gomme a ema mo go pitlaganego moo go bego go se mo go ka fetwago ka mathoko ga tsela.


text:
Lekga le, ge pokolo e bona morongwa, ya robala. Bileamo a befelwa mme a thoma go itia pokolo ka lepara la gagwe.


text:
Ke moo Morena a dirilego gore pokolo e bolele, gomme ya re go Bileamo: “Ke go dirile eng ge o mphethile gararo bjale?”


text:
Bileamo a e fetola a re: “O ntirile setlatla! Ge nkabe ke swere tšhoša, nkabe ke go bolaya gonabjale.”


text:
Pokolo ya mo fetola ya re: “A ga se nna pokolo ya gago ye o e nametšego ka mehla go fihlela lehono? Kgane nkile ka tlwaela go go swara ka mokgwa wo?” Bileamo a e fetola a re: “Aowa.”


text:
Ke mo Morena a dirilego gore Bileamo a bone morongwa yola a eme fao a emišitše tšhoša; mme Bileamo a obama, a itahlela fase ka sefahlego.


text:
Morongwa a mmotšiša a re: “Ke ka baka lang o bethile pokolo ya gago gararo ka tsela ye? Ke tlile go go thibela tsela, ka gore ga wa swanela go tšea leeto le.


text:
Eupša pokolo ya gago e mpone mme ya šikologa gararo. Ge e ka be e se ya šikologa, nkabe ke go bolaile mme yona ka e lesa ya phela.”


text:
Bileamo a mo fetola a re: “Ke dirile sebe. Ke be ke sa tsebe gore o nkeme tseleng; eupša bjale ge o bona gore ke phošo gore ke tšwele pele, ke tla gomela gae.”


text:
Fela morongwa a re: “Tšwela pele le banna ba, eupša o bolele fela se ke go botšago sona.” Ka gona Bileamo a tšwela pele le bona.


text:
Ge Balaka a ekwa gore Bileamo o etla, o ile a yo mo gahlanetša motseng wo o lego mollwaneng wa Moaba, nokaneng ya Arnone.


text:
Balaka a re go Bileamo: “O be o reng o sa tle mola ke romile batho la mathomo go tlo go bitša? Kgane o be o gopola gore nka se kgone go go putsa?”


text:
Bileamo a mo fetola a re: “Ga ke re šemo ke tlile? Fela nka se ipolele se ke se ratago; ke tla bolela fela se Morena a mpotšago sona.”


text:
moo Balaka a fihlilego a dira dihlabelo ka dikgomo le dihuswane, gomme a re Bileamo le baetapele ba ba bego ba na le yena ba išetšwe dibego tša dinama tšeo.


text:
Mosong wa le le latelago Balaka a rotoga le Bileamo a mo iša mebotong ya Baale. Ge ba le moo Bileamo o be a kgona go bona karolo ya setšhaba sa Israele.


text:
A re go Balaka: “Nkagele dialetare tše di šupago mo, mme o hlabe dipoo tše di šupago le dikgapa tše di šupago.”


text:
Balaka a dira ka moo a boditšwego ka gona, gomme yena le Bileamo ba dira sehlabelo ka poo le kgapa aletareng ye nngwe le ye nngwe.


text:
Ke gona Bileamo a itšego go Balaka: “Šala o eme mo kgauswi le sehlabelo sa gago sa go tšhungwa ka moka, ge nna ke sa ile go bona ge eba Morena a ka nkgahlanetša. Ke tla boa ke go botša se sengwe le se sengwe se a ka nkutollelago sona.” Ka gona a namelela godimo mo go sego mehlare,


text:
mme Modimo a mo gahlanetša. Bileamo a re go yena: “Ke agile dialetare tše di šupago mme ka dira sehlabelo ka poo le kgapa go ye nngwe le ye nngwe ya tšona.”


text:
Ka gona a boela morago mme a hwetša Balaka a sa eme kgauswi le sehlabelo sa gagwe sa go tšhungwa ka moka a na le baetapele ka moka ba Moaba.


text:
Bileamo a hlaba sereto a re: “Balaka, kgoši ya Moaba, o ntšere Siria, dithabeng tša ka bohlabela. A re: ‘Tlaa o nthogakele ditlogolo tša Jakobo, o rogake setšhaba sa Israele.’


text:
A nka rogaka bjang se Modimo a sego a se rogaka, goba ka se hlolela madimabe mola Modimo a se a se hlolela?


text:
Ke ba bona ke le matlapeng a godimo; ke ba lebeletše ke le mebotong. Ke setšhaba se se phelago se nnoši; ga ba ipale le ditšhaba tše dingwe.


text:
Ditlogolo tša Israele ke sekalerole – ke mašabašaba, mapalelammadi. Anke ke fetše matšatši a ka bjalo ka yo mongwe wa setšhaba sa Modimo, ke hwe ka khutšo go swana le baloki.”


text:
Ke moo Balaka a itšego go Bileamo: “A o ntirile eng? Ke go tlišitše mo gore o tle o rogake manaba a ka, bjale wena o ba šegofaditše.”


text:
Ke moo Balaka a itšego go Bileamo: “A re ye felo mo gongwe moo o tlago bona fela karolo ya Baisraele. O nthogakele bona o le moo.”


text:
A mo iša felo ga bahlodi godimodimo ga thaba ya Pisga. Moo le gona a aga dialetare tše di šupago, mme a dira sehlabelo ka poo le kgapa aletareng ye nngwe le ye nngwe ya tšona.


text:
Bileamo a re go Balaka: “Šala o eme mo kgauswi le sehlabelo sa gago sa go tšhungwa ka moka, ge nna ke sa ile go gahlanetša Modimo mola.”


text:
Morena a gahlanetša Bileamo, a mmotša se a swanetšego go se bolela, gomme a re a gomele go Balaka go yo bolela molaetša woo.


text:
Ka gona Bileamo a boela morago mme a hwetša Balaka a sa eme kgauswi le sehlabelo sa gagwe sa go tšhungwa ka moka a na le baetapele ba Moaba. Balaka a mmotšiša gore Morena o boletše eng,


text:
Modimo ga se motho a kago bolela maaka; ga se motho, yo a kago itshola. Se a se holofetšago o a se dira; o a bolela, mme gwa phethega.


text:
Ga ke bone madimabe goba bothata bjo bo tlago tlela Israele. Morena Modimo wa bona o na le bona; ba mo gobela megobo ba re ke kgoši ya bona.


text:
Ditlogolo tša Jakobo ga di kgonwe ka boloi; setšhaba sa Israele ga se phekolwe ka bodupe. Bjale go tla bolelwa ka Baisraele gwa thwe: ‘Bonang tše Modimo a di dirilego!’


text:
Setšhaba sa Israele ke se maatla bjalo ka tau; ke se bogale bjalo ka taugadi. Tau ga e patlame e se ya ja nama, e se ya nwa madi a se e se bolailego.”


text:
Ke moo Balaka a itšego go Bileamo: “Ge o gana go rogaka setšhaba sa Israele, o lese le go se šegofatša!”


text:
Bileamo a mo fetola a re: “A ga se ka go botša gore ke swanetše go dira tšohle tše Morena a mpoditšego tšona?”


text:
Balaka a re: “Hle, tlaa ke go iše lefelong le lengwe. Mohlomongwe fao Modimo o tla go dumelela wa nthogakela bona.”


text:
Bileamo a re go yena: “Nkagele dialetare tše di šupago mo, mme o hlabe dipoo tše di šupago le dikgapa tše di šupago.”


text:
Balaka a dira ka moo a botšwago ka gona, a dira sehlabelo ka poo le kgapa aletareng ye nngwe le ye nngwe.


text:
Fela bjale Bileamo o be a šetše a tseba gore Morena o rata gore a šegofatše setšhaba sa Israele, ka gona a se ke a hlwa a ilo phekolwa bjalo ka pele. O ile a retologela lešokeng


text:
mokwi wa tše Modimo a di bolelago, malotšhaakhuname, etšwe a ntšhitše mahlo dinameng, a bona pono tša Ramaatlaohle.


text:
E swana le melokoloko ya mepalema, e etša dirapa tše di bapilego le noka, nke ke dikgophana tše di bjetšwego ke Morena, goba mesedere ye e bapetšego le meetse.


text:
Didiba tša bona di tla falala, gomme ba bjala dipeu mašemong a monola wo montši. Kgoši ya bona e tla feta Agage ka bogolo, mme mmušo wa gagwe o tla tumišwa.


text:
Modimo yo a ba ntšhitšego Egepeta o ba lwela bjalo ka nare. Ba fediša manaba a bona, ba ba robaganya mašapo, ba thokgaganya mesebe ya bona.


text:
Setšhaba se se bjalo ka tau ye maatla; ge e patlame ke mang yo a ka e tshwenyago? Yo a šegofatšago Baisraele o tla šegofatšwa, yo a ba rogakago le yena o tla rogakwa.”


text:
Balaka a huna matswele a befetšwe, a re go Bileamo: “Ke go bileditše gore o rogake manaba a ka, eupša bjale ke gararo o ba šegofatša bakeng sa gore o ba rogake.


text:
Gona sepela ga geno! Ke go holofeditše gore ke tla go putsa, eupša Morena o go thibetše go hwetša moputso woo.”


text:
le ge o ka mpha silibera le gauta ka moka ya mošate wa gago, nka se kgone go tshela taelo ya Morena ka go dira se sengwe ka bonna. Ke tla bolela fela se Morena a mpotšago gore ke se bolele.”


text:
Bileamo a re go Balaka: “Bjale ke boela morago go batho ba gešo, fela pele ga ge ke tloga ke go lemoša se setšhaba sa Israele se tlago se dira setšhaba sa gago ka moso.”


text:
mokwi wa tše Modimo a di bolelago, motsebi wa tše di tsebjago ke Yogodimodimo, malotšhaakhuname, etšwe a ntšhitše mahlo dinameng, a bona pono tša Ramaatlaohle.


text:
Ke bona kgoši a le kgole; ga se a tšwa a fihla, fela o tla tla. O tla rotoga ditlogolong tša Jakobo bjalo ka naledi. O tla tšwa go Baisraele bjalo ka naledi ya mosela. O tla pšhatlaganya Bamoaba dihlogo, a šilaganya magata a setšhaba ka moka sa Sete.


text:
O tla fenya manaba a gagwe kua Edomo, a tšea naga ya bona ya ba ya gagwe, Gomme Baisraele ba tia ya ba ba maatla.


text:
Bileamo a bona Baamaleke ponong, mme a hlaba sereto a re: “Amaleke e be e le setšhaba se maatla go feta tšohle, fela mafelelong se tla hwela sa ruri.”


text:
Ponong a bona Bakene, mme a hlaba sereto a re: “Le ge mo le dulago gona, lena Bakene, go šireletšegile boka sehlaga legageng, le tla fedišwa ge Asiria e le thopa.”


text:
Bašwahledi ba tla tla ka maselawatle ba etšwa Saeprose; ba tla fenya Asiria le Ebere, eupša le bona ba tla bolawa.”


text:
E ile ya re ge Baisraele ba hlomile mešaša Moeding wa Megohlo, banna ba thoma go robala le basadi ba Bamoaba.


text:
Basadi bao ba ba laletša go tla didimong tše ba bego ba di direla modimo wa Moaba. Baisraele ba ja dijo tša mohuta woo mme ba khunamela modimo wa seswantšho,


text:
gomme yena a re go Moshe: “Tšea baetapele ka moka ba Israele mme o nkgodiše ka go ba bolaya letšatši le hlabile; ke moo ke tlago tlogela go galefela setšhaba se.”


text:
Moshe a re go baetapele: “Yo mongwe le yo mongwe wa lena o swanetše go bolaya monna wa kgoro ya gabo yo a itlemagantšego le Baale wa Peore.”


text:
Yo mongwe wa Baisraele a tsenya mosadi wa Momidiane mošašeng wa gagwe Moshe le setšhaba ka moka ba lebeletše mola ba sa lla mojakong wa Tente ya bodulo bja Morena.


text:
Ge Finease, morwa wa Eleasara, setlogolo sa moprista Arone, a bona seo, a emelela a tloga go setšhaba. A ya a tšea lerumo,


text:
a latela monna yoo le mosadi yoo ka moo mošašeng, mme a ba phuleletša ka babedi ga bona ka lona. Ka tsela ye bolwetši bja leuba bjoo bo bego bo fetša Baisraele bja emišwa,


text:
“Ka baka la seo Finease a se dirilego ga ke sa galefetše setšhaba sa Israele. Ga se a kgotlelela gore modimo wo mongwe ka ntle ga ka a khunamelwe, mme lebaka ke lona leo ge ke se ka ba fediša mola ke sa befetšwe.


text:
Yena le ditlogolo tša gagwe ba beetšwe sa ruri go ba baprista, ka gobane ga se a kgotlelela gore modimo wo mongwe ka ntle ga ka o khunamelwe, mme ka go realo o boelantše setšhaba le nna.”


text:
Leina la Moisraele yo a bolailwego le mosadi wa Momidiane e be e le Simri, morwa wa Salu, hlogo ya lapa le lengwe kgorong ya Simeone.


text:
Leina la mosadi yoo e be e le Kosbi. Tsure, tatagwe, e be e le kgoši ya sehlopha se sengwe sa dikgorwana tša Bamidiane.


text:
ka baka la bobe bjo ba le dirilego bjona ge ba le hlalefetša kua Peore, le ka baka la Kosbi yo a bolailwego nako yela ya bolwetši bja leuba gona moo.”


text:
“Balang setšhaba ka moka sa Israele ka malapa a sona, banna bohle ba ba nago le mengwaga ye masome a mabedi goba go feta fao ba e kago ba bahlabani.”


text:
Moshe le Eleasara ba phetha taelo yeo, mme ba kgobokanya banna ka moka ba mengwaga yeo. Ba kgobokana melaleng ya Moaba, mošola wa noka ya Jordane go lebana le Jeriko. Baisraele ba ba tšwilego Egepeta šeba:


text:
le barwa ba gagwe, Nemuele, Datane le Abiramo. Ba ke Datane le Abiramo bale ba go kgethwa ke setšhaba. Ba ile ba tšea kgang le Moshe le Arone, gomme ba ikopanya le lekoko la Korage ge le tsogela Morena maatla.


text:
Lefase le ile la palega gomme la ba metša, mme ba hwa le Korage le lekoko la gagwe mola mollo o fediša banna ba 250; e ile ya ba seeletši go setšhaba.


text:
Kgoro ya Juda: dikgorwana tša Shela, Peretse, Serage, Hetserone le Hamule. Barwa ba Juda ba babedi, Ere le Onane, ba hwetše nageng ya Kanana.


text:
Kgoro ya Manase: Makire, morwa wa Manase, e bile tatagoGileade, gomme dikgorwana tše di latelago di tšwile go Gileade:


text:
Tselofohade, morwa wa Hefere, o ile a se ke a ba le barwa, a ba le barwedi fela; maina a bona e be e le Magla, Noa, Hogla, Milka le Tirtsa.


text:
O arole naga ka go dira matengwa, gomme kgoro ye e nago le batho ba bantši o e fe karolo ye kgolo, mme kgoro ya batho ba bannyane o e fe karolo ye nnyane.”


text:
Ditlogolo tša bona di be di akaretša dihlophana tša Libni, Hebrone, Magli, Mushi le Korage. Kehate e bile tatagoAmramo,


text:
yo a bego a nyetše morwedi wa Lefi, Jogobede, yo a tswetšwego Egepeta. O belegetše Amramo barwa ba babedi, Arone le Moshe, le morwedi, Miriamo.


text:
Balefi ba be ba na le banna le bašemane ba 23 000 ba ba nago le kgwedi e tee goba go feta fao. Ba ile ba se ngwalwe le Baisraele ba bangwe ka gore ba ile ba se ke ba fiwa karolo ya naga mo go Baisraele.


text:
Dikgorwana tše ka moka di ile tša ngwalwa ke Moshe le Eleasara ge ba bala Baisraele melaleng ya Moaba mošola wa noka ya Jordane go lebana le Jeriko.


text:
Gare ga bona go be go se gwa šala le monna o tee wa bale ba go balwa ge Moshe le Arone ba ngwala setšhaba la mathomo lešokeng la Sinai.


text:
Morena o be a boletše gore ka kgonthe bohle ba tla hwela lešokeng, gomme ka moka ba ile ba hwela moo ntle le Kalebe, morwa wa Jefune, le Joshua, morwa wa Nunu.


text:
Magla, Noa, Hogla, Milka le Tirtsa e be e le barwedi ba Tselofohade, morwa wa Hefere, Hefere morwa wa Gileade, Gileade morwa wa Makire, Makire wa kgoro ya Manase, Manase morwa wa Josefa.


text:
Ba ile ba ya ba ema pele ga Moshe le moprista Eleasara le baetapele le setšhaba ka moka mojakong wa Tente ya bodulo bja Morena, gomme ba re:


text:
“Tatagorena o hlokafaletše lešokeng a se ne morwa. O be a se lekokong la Korage lela la go tsogela Morena maatla; o hwile ka baka la sa gagwe sebe.


text:
Ke go reng ge leina la tatagorena le timelela kgorwaneng ya gabo e le fela ka gore a se a ka a ba le barwa? Re feng naga gare ga meloko ya botatagorena.”


text:
“Se barwedi ba Tselofohade ba se kgopelago se lokile; ba fe naga gare ga meloko ya botatagobona. Bohwa bja gagwe a bo fetele go bona.


text:
Botša setšhaba sa Israele gore ge monna a ka hwa a se ne morwa, morwedi wa gagwe a tšee bohwa bja gagwe.


text:
Ge a se ne boramogolwagwe goba borangwanagwe, gona moloko wabo wa kgauswikgauswi ka madi a tšee bohwa bjoo e be bja gagwe. Setšhaba sa Israele se phethe taelo ye e le molao, bjalo ka ge nna, Morena, ke go laetše.”


text:
ka gobane bobedi bja lena le tshetše taelo ya ka lešokeng la Tsine. Ge setšhaba ka moka se nngongoregela kua Meriba, le ganne go ntumelela go laetša maatla a ka a makgethwa pele ga bona.” Meriba ke felo mola ga meetse kua Kadeshe, lešokeng la Tsine.


text:
yo a tlago kgona go se eta pele mme a se laola ntweng, gore setšhaba se sa gago se se ke sa tla sa swana le dinku tše di se nago modiši.”


text:
O mo emiše pele ga moprista Eleasara le setšhaba ka moka, gomme moo pele ga bona o bege gore ke yo a tlago tšea legato la gago.


text:
A bote moprista Eleasara, yo a tlago tseba thato ya ka ka go šomiša Urime le Tumime. Ka tsela ye Eleasara o tla hlahla Joshua le setšhaba ka moka sa Israele ditabeng tša bona ka moka.”


text:
Moshe a dira ka moo Morena a mo laetšego ka gona. A emiša Joshua pele ga moprista Eleasara le setšhaba ka moka.


text:
Gomme bjalo ka ge Morena a be a laetše, a bea Joshua diatla hlogong, mme a bega gore ke yo a tlago tšea legato la gagwe.


text:
gore a botše Baisraele ba tlišetše Modimo dihlabelo le dikabelo ka dinako tše di beilwego e le dijo tša gagwe. Monkgo wa tšona o a mo tsefela.


text:
Tše ke dihlabelo le dikabelo tše di swanetšego go tlišwa go Morena: sehlabelo sa go tšhungwa ka moka sa letšatši ka letšatši, sa dikgapana tše pedi tše di nago le ngwaga o tee tše di se nago bosodi.


text:
se sengwe le se sengwe se dirwe le kabelo ya bupi ya kilokramo e tee ya bupi bjo bo hlakantšwego le litara e tee ya makhura a mohlware a a hlwekilego.


text:
Se ke sehlabelo sa letšatši ka letšatši se se tšhungwago ka moka, se se dirilwego la mathomo thabeng ya Sinai e le monkgo wo o tsefelago Morena.


text:
Mantšiboa le dire sehlabelo ka kgapana ya bobedi ka yona tsela yela le dirilego sehlabelo sa mosong le kabelo ya sona ya seno. Monkgo wa sehlabelo se le wona o tsefela Morena.


text:
Ka letšatši la Sabatha le dire sehlabelo ka dikgapana tše pedi tše di nago le ngwaga o tee tše di se nago bosodi; le abe le bupi bja dikilokramo tše pedi bjo bo hlakantšwego le makhura a mohlware e le kabelo ya bupi le kabelo ya seno.


text:
Sehlabelo se sa go tšhungwa ka moka se dirwe Sabatha se sengwe le se sengwe go tlaleletša sehlabelo sa letšatši ka letšatši le kabelo ya sona ya seno.


text:
Le direleng Morena sehlabelo sa go tšhungwa ka moka mathomong a kgwedi ye nngwe le ye nngwe ka diruiwa tše di latelago: dipowana tše pedi le kgapa e tee le dikgapana tše di šupago tše di nago le ngwaga o tee, ka moka e be tše di se nago bosodi.


text:
Go dira kabelo ya bupi le abe bupi bjo bo hlakantšwego le makhura a mohlware: gotee le poo ye nngwe le ye nngwe le abe bupi bja dikilokramo tše tharo; gotee le kgapa le abe bja dikilokramo tše pedi,


text:
gomme gotee le kgapana ye nngwe le ye nngwe le abe bja kilokramo e tee. Dihlabelo tše tša go tšhungwa ka moka ke tša monkgo wo o tsefelago Morena.


text:
Kabelo ya seno ya dihlabelo tše ke beine ya dilitara tše pedi gotee le poo ye nngwe le ye nngwe, le litara le seripa gotee le kgapa, le litara e tee le kgapana ye nngwe le ye nngwe. Wo ke molawana wa sehlabelo sa go tšhungwa ka moka sa letšatši la mathomo la kgwedi ye nngwe le ye nngwe ngwaga ka moka.


text:
Gomme go tlaleletša sehlabelo sa go tšhungwa ka moka sa letšatši ka letšatši le kabelo ya seno ye e sepelago le sona le dire sehlabelo sa tshwarelo ya dibe ka phooko e tee.


text:
Monyanya wa Paseka wa go hlompha Morena o ketekwa ka letšatši la lesome le metšo ye mene la kgwedi ya mathomo.


text:
Ka letšatši la lesome le metšo ye mehlano go thoma monyanya wo o tšeago matšatši a a šupago, woo ka wona go swanetšego go lewa fela dinkgwa tše di dirilwego ntle le komelo.


text:
Ka letšatši la pele la monyanya wo le phuthegeleng tirelo, gomme le se ke la dira mediro ya lena ya mehleng.


text:
Le direleng Morena sehlabelo sa go tšhungwa ka moka ka diruiwa tše di latelago: dipowana tše pedi le kgapa e tee le dikgapana tše di šupago tše di nago le ngwaga o tee, ka moka e be tše di se nago bosodi.


text:
Gotee le sehlabelo se le abe bupi bjo bo hlakantšwego le makhura a mohlware e le kabelo ya bupi: gotee le poo ye nngwe le ye nngwe le abe bupi bja dikilokramo tše tharo; gotee le kgapa le abe bja dikilokramo tše pedi,


text:
Le dire le sehlabelo sa tshwarelo ya dibe ka phooko e tee, mme ka tsela ye setšhaba se boelanywe le Morena.


text:
Le abeng tšeo go tlaleletša sehlabelo sa go tšhungwa ka moka sa mosong wa letšatši le lengwe le le lengwe.


text:
Ka yona tsela yeo le abeleng Morena kabelo ya bupi matšatši a a šupago e le ya monkgo wo o mo tsefelago. Le abeng seo go tlaleletša sehlabelo sa letšatši ka letšatši sa go tšhungwa ka moka le kabelo ya seno ye e sepelago le sona.


text:
Ka letšatši la pele la Monyanya wa Puno, ge le tliša kabelo ya mabele a mafsa go Morena, le phuthegeleng tirelo, gomme le se ke la dira mediro ya lena ya mehleng.


text:
Le dire sehlabelo sa go tšhungwa ka moka e le sa monkgo wo o tsefelago Morena ka diruiwa tše di latelago: dipowana tše pedi le kgapa e tee le dikgapana tše di šupago tše di nago le ngwaga o tee, ka moka e be tše di se nago bosodi.


text:
Le direng le sehlabelo sa tshwarelo ya dibe ka phooko e tee, mme ka tsela ye setšhaba se boelanywe le Morena.


text:
Le abeng tšeo le kabelo ya seno go tlaleletša sehlabelo sa go tšhungwa ka moka sa letšatši ka letšatši le kabelo ya bupi.


text:
Ka letšatši la pele la kgwedi ya bošupa le phuthegeleng tirelo, mme le se ke la dira mediro ya lena ya mehleng. Ka letšatši leo diphala di letšwe.


text:
Le direleng Morena sehlabelo sa go tšhungwa ka moka sa monkgo wo o mo tsefelago ka diruiwa tše di latelago: powana e tee le kgapa e tee le dikgapana tše di šupago tše di nago le ngwaga o tee, ka moka e be tše di se nago bosodi.


text:
Gotee le sehlabelo se le abe bupi bjo bo hlakantšwego le makhura a mohlware e le kabelo ya bupi: gotee le poo le abe bupi bja dikilokramo tše tharo; gotee le kgapa le abe bja dikilokramo tše pedi,


text:
Le direng dihlabelo tšeo go tlaleletša sehlabelo sa go tšhungwa ka moka sa letšatši le lengwe le le lengwe la pele la kgwedi gotee le kabelo ya sona ya bupi, le sehlabelo sa go tšhungwa ka moka sa letšatši ka letšatši le kabelo ya sona ya bupi ya monkgo wo o tsefelago Morena.


text:
Le phuthegeleng tirelo ka letšatši la lesome la kgwedi ya bošupa; le ikokobetšeng ka go se je dijo, le gona le se ke la dira mediro ya lena ya mehleng.


text:
Gotee le sehlabelo se le abeng bupi bjo bo hlakantšwego le makhura a mohlware e le kabelo ya bupi: gotee le poo le abe bupi bja dikilokramo tše tharo; gotee le kgapa le abe bja dikilokramo tše pedi,


text:
Le dire le sehlabelo sa tshwarelo ya dibe ka phooko e tee go tlaleletša sehlabelo sa tshwarelo ya dibe seo ka sona go phethwago tiro ya poelano, le sehlabelo sa go tšhungwa ka moka sa letšatši ka letšatši le kabelo ya sona ya bupi le ya seno.


text:
Le phuthegeleng tirelo ka letšatši la lesome le metšo ye mehlano la kgwedi ya bošupa. Le ketekeng monyanya wo matšatši a a šupago go hlompha Morena, mme le se ke la dira mediro ya lena ya mehleng.


text:
Ka la pele la matšatši a a šupago a le direle Morena sehlabelo sa go tšhungwa ka moka sa monkgo wo o mo tsefelago. Le hlabe diruiwa tše di latelago: dipowana tše lesome le tše tharo, dikgapa tše pedi, le dikgapana tše lesome le tše nne tše di nago le ngwaga o tee, ka moka e be tše di se nago bosodi.


text:
Gotee le sehlabelo se le abe bupi bjo bo hlakantšwego le makhura a mohlware e le kabelo ya bupi: gotee le poo ye nngwe le ye nngwe le abe bupi bja dikilokramo tše tharo; gotee le kgapa ye nngwe le ye nngwe le abe bja dikilokramo tše pedi,


text:
gomme gotee le kgapana ye nngwe le ye nngwe le abe bja kilokramo e tee. Tšeo ka moka di sepele le dikabelo tše di nyakegago tša dino.


text:
Le dire le sehlabelo sa tshwarelo ya dibe ka phooko e tee. Le direng dihlabelo le dikabelo tšeo go tlaleletša sehlabelo sa go tšhungwa ka moka sa letšatši ka letšatši le kabelo ya sona ya bupi le ya seno.


text:
Ka letšatši la bobedi le dire sehlabelo ka dipowana tše lesome le tše pedi, dikgapa tše pedi, le dikgapana tše lesome le tše nne tše di nago le ngwaga o tee, ka moka e be tše di se nago bosodi.


text:
Gotee le tšona le dire dihlabelo le dikabelo tše dingwe ka moka tše di nyakegago letšatšing la mathomo.


text:
Ka letšatši la boraro le direng sehlabelo ka dipowana tše lesome le e tee, dikgapa tše pedi, le dikgapana tše lesome le tše nne tše di nago le ngwaga o tee, ka moka e be tše di se nago bosodi.


text:
Ka letšatši la bone le dire sehlabelo ka dipowana tše lesome, dikgapa tše pedi, le dikgapana tše lesome le tše nne tše di nago le ngwaga o tee, ka moka e be tše di se nago bosodi.


text:
Ka letšatši la bohlano le dire sehlabelo ka dipowana tše senyane, dikgapa tše pedi, le dikgapana tše lesome le tše nne tše di nago le ngwaga o tee, ka moka e be tše di se nago bosodi.


text:
Ka letšatši la boselela le dire sehlabelo ka dipowana tše seswai, dikgapa tše pedi, le dikgapana tše lesome le tše nne tše di nago le ngwaga o tee, ka moka e be tše di se nago bosodi.


text:
Ka letšatši la bošupa le dire sehlabelo ka dipowana tše di šupago, dikgapa tše pedi, le dikgapana tše lesome le tše nne tše di nago le ngwaga o tee, ka moka e be tše di se nago bosodi.


text:
Le dire sehlabelo sa go tšhungwa ka moka sa monkgo wo o tsefelago Morena ka diruiwa tše di latelago: powana e tee, kgapa e tee, le dikgapana tše di šupago tše di nago le ngwaga o tee, ka moka e be tše di se nago bosodi.


text:
Yeo ke melawana mabapi le dihlabelo tša go tšhungwa ka moka, dikabelo tša bupi, dikabelo tša dino, le dihlabelo tša kagišano tšeo le swanetšego go di direla Morena menyanyeng ya lena ye e beilwego. Tše di tlaleletša dihlabelo tše le di dirago go phethagatša dikeno, goba e le dikabelo tša boithaopo.


text:
Ge motho a enne go fa Morena se sengwe goba go ikona se sengwe, a se ke a tshela keno ya gagwe, eupša a dire se sengwe le se sengwe se a itšego o tla se dira.


text:
Ge kgarebe ye e sa dulago lapeng la tatagoyona e enne go fa Morena se sengwe goba e tshephišitše gore e tla ikona se sengwe,


text:
e swanetše go dira tšohle tše e di ennego goba e di holofeditšego, ge e se ge tatagoyona a ka gana ge a ekwa taba yeo.


text:
Fela ge tatagwe a ka mo ganetša go phethagatša keno ya gagwe ge a e ekwa, gona ga se a tlemega go e phetha. Morena o tla mo lebalela, ka gobane tatagwe o mo ganeditše go phethagatša keno ya gagwe.


text:
Ge mosadi yo a sego a nyalwa a enne, a ikemišeditše goba a se a ikemišetša, goba a tshephišitše go ikona se sengwe, mme ka morago a nyalwa,


text:
o swanetše go dira tšohle tše a di ennego goba a di tshephišitšego, ge e se ge monna wa gagwe a ka gana ge a ekwa taba yeo.


text:
Fela ge monna wa gagwe a ka mo ganetša go phethagatša keno ya gagwe ge a e ekwa, ga se a tlemega go e phethagatša. Morena o tla mo lebalela.


text:
Mohlologadi goba mosadi yo a hladilwego o swanetše go phethagatša keno ye nngwe le ye nngwe ye a e dirilego goba tshephišo ya go ikona se sengwe.


text:
Fela ge monna wa gagwe a ka mo ganetša go phethagatša keno ge a e ekwa, ga se a tlemega go e phethagatša. Monna wa gagwe o mo thibetše go phethagatša keno ya gagwe; Morena o tla mo lebalela.


text:
Monna wa gagwe o na le tokelo ya go dumela goba go gana keno goba tshephišo ye nngwe le ye nngwe yeo mosadi a e dirilego.


text:
Eupša ge ka letšatši le le latelago leo monna wa gagwe a kwelego keno yeo ka lona, a se a ba a e gana, mosadi o swanetše go dira tšohle tše a di ennego goba a di tshephišitšego. O dumetše keno yeo ka go se e gane ka letšatši le a e kwelego ka lona.


text:
Fela ge a ka gana keno yeo ka morago, o tla otlelwa ge mosadi wa gagwe a se phethagatše keno ya gagwe.


text:
Ye ke melao ye Morena a e filego Moshe mabapi le dikeno tše di dirilwego ke mosadi yo a nyetšwego, goba mosadi yo a sego a nyalwa yo a sa dulago ka lapeng labo.


text:
“Otla Bamidiane ka baka la seo ba se dirilego setšhaba sa Israele. Ka morago ga moo o tla ithobalela.”


text:
Ka gona Moshe a re go setšhaba: “Itokišetšeng ntwa gore le tle le hlasele Midiane, mme le otlele batho ba yona se ba se dirilego Morena.


text:
Ka gona kgorong ye nngwe le ye nngwe gwa kgethwa banna ba sekete, ya ba banna ba dikete tše lesome le tše pedi ba ba itlhametšego ntwa.


text:
Moshe a ba romela ntweng ba na le Finease, morwa wa moprista Eleasara, yo a bego a hlokometše dilo tše kgethwa le diphala tša go hlaba mokgoši wa ntwa.


text:
gotee le dikgoši tše tlhano tša Midiane: Ebi, Rekeme, Tsure, Hure le Reba. Ba bolaya le Bileamo, morwa wa Beore.


text:
Madira a Baisraele a thopa basadi le bana ba Midiane, a tšea dikgomo le dihuswane tša bona, a thopa le mahumo a bona ka moka,


text:
mme ba di tliša go Moshe le Eleasara le go setšhaba sa Israele, seo se bego se le mešašeng melaleng ya Moaba, mošola wa Jordane go lebana le Jeriko.


text:
Moshe le Eleasara le baetapele ba bangwe ka moka ba setšhaba ba tšwa mešašeng go yo gahlanetša madira.


text:
Moshe a galefela balaodi ba madira, balaodi ba ba sekete le ba ba lekgolo, bao ba bego ba boa ntweng.


text:
Gopolang gore ke basadi ba ba phethilego ditaelo tša Bileamo mme ba dira gore setšhaba se se tshephegele Morena kua Peore. Ke seo se tlišitšego bolwetši bja leuba setšhabeng sa Morena.


text:
Bjale ge, bolayang bašemane ka moka, le bolayeng le mosadi yo mongwe le yo mongwe yo a kilego a robala le monna,


text:
Bohle ba le ilego la bolaya motho goba la kgwatha motho yo a bolailwego, le swanetše go dula ka ntle ga mešaša matšatši a a šupago. Ka letšatši la boraro le ka letšatši la bošupa le itlhwekišeng, le be le hlwekišeng le basadi ba le ba thopilego.


text:
Le hlwekišeng le diaparo ka moka le tšohle tše di dirilwego ka mokgopa, goba ka boya bja pudi, goba ka kota.”


text:
Moprista Eleasara a re go banna bao ba bego ba boile ntweng: “Šedi ditaelo tše Morena a di filego Moshe.


text:
Se sengwe le se sengwe se se sa swego, bjalo ka gauta goba silibera goba mphiri goba tshipi goba lesenke goba morodi, le se hlwekiše ka go se putliša mollong, le ka go se hlatswa ka meetse a tlhwekišo. Ge e le tše dingwe tšona di hlwekišwe ka go hlatswiwa ka meetse a tlhwekišo fela.


text:
Ka letšatši la bošupa le hlatswe diaparo tša lena; ke moo le tlago hlweka mme la dumelelwa go tsena mešašeng.”


text:
“Wena le Eleasara le baetapele ba bangwe ba setšhaba le baleng tšohle tše di thopilwego, gotee le dibofša le diruiwa.


text:
O arole tše di tšogo thopša diripa tše pedi tše di lekanago, se sengwe e be sa banna ba ba tšwago ntweng, mme se sengwe e be sa setšhaba ka moka.


text:
Mo karolong ye e lego ya madira o ntšhe sebofša se tee dibofšeng tše dingwe le tše dingwe tše makgolo a mahlano gore e be motšhelo wa Morena, mme o dire bjalo mo go dikgomo le dipokolo le dihuswane.


text:
Mo go karolo ye e fiwago setšhaba ka moka o tšee sebofša se tee go dibofša tše dingwe le tše dingwe tše masome a mahlano, mme o dire bjalo le mo go dikgomo le dipokolo le dihuswane. O di fe Balefi ba ba hlokometšego Tente ya Morena.”


text:
Lenaneo la tše di thopilwego go tlaleletša tše ba itšeetšego tšona šele: dihuswane tše 675 000, dikgomo tše 72 000, dipokolo tše 61 000, le basadi ba ba sego ba ka ba robala le monna ba 32 000.


text:
Karolo ye e filwego madira e bile dihuswane tše 337 500, mme motšhelo wa Morena ya ba 675; dikgomo tše 36 000 tša madira, mme tše 72 ya ba motšhelo wa Morena; dipokolo tše 30 500 tša madira, mme tše 61 ya ba motšhelo wa Morena; basadi ba ba sego ba ka ba robala le monna ba 16 000 ba madira, mme ba 32 ya ba motšhelo wa Morena.


text:
Ka gona Moshe a fa Eleasara motšhelo woo e le kabelo ye e fiwago Morena ka tsela ye e itšeng, ka moo Morena a laetšego.


text:
Karolo ye e filwego setšhaba e be e lekana le ya madira: dihuswane tše 337 500, dikgomo tše 36 000, dipokolo tše 30 500, le basadi ba ba sego ba ka ba robala le monna ba 16 000.


text:
Mo go karolo ye Moshe o ile a ntšha sebofša se tee go dibofša tše dingwe le tše dingwe tše masome a mahlano, le mo go diruiwa, mme bjalo ka ge Morena a laetše, a di fa Balefi ba ba bego ba hlokometše Tente ya Morena.


text:
ba mmegela ba re: “Rena, bahlanka ba gago, re badile bahlabani ba re ba laolago, mme ga go le o tee yo a sego gona.


text:
Ka gona re tliša dikgabišo tša gauta e lego maseka a maoto, maseka a matsogo, dipalamonwana, mangina le dipheta tše yo mongwe le yo mongwe wa rena a bego a itšeetše tšona. Re di abela Morena gore ka tšona re boelanywe le yena.”


text:
Kabelo ka moka ye e tšwilego go balaodi ba madira e be e le ya boima bjo e ka bago dikilokramo tše 191.


text:
Ka gona Moshe le Eleasara ba iša gauta yeo Tenteng, gore Morena a tle a šireletše setšhaba sa Israele.


text:
Kgoro ya Rubene le ya Gade di be di na le diruiwa tše ntši kudu. Ge ba bona gore naga ya Jasere le ya Gileade ke selete se se loketšego leruo,


text:
“Selete se Morena a thušitšego Baisraele gore ba se thope – motse wa Atharote, wa Dibone, wa Jasere, wa Nimra, wa Heshbone, wa Elale, wa Sibma, wa Nebo le wa Beone – ke naga ye e loketšego diruiwa, mme rena re na le leruo le lentši.


text:
Le reng le nyaka go nola setšhaba sa Israele moko gore se se tshele noka ya Jordane sa tsena nageng ye Morena a ba filego yona?


text:
Ba fihla moeding wa Eshkolo mme ba bona naga, eupša ge ba boa, ba nola setšhaba moko gore se se ke sa tsena nageng ye Morena a ba filego yona.


text:
‘Ruriruri, ka ge ba se ba mpotegela, ga go monna yo a nago le mengwaga ye masome a mabedi goba go feta moo yo a tšwilego Egepeta yo a tlago tsena nageng ye ke enetšego Abrahama le Isaka le Jakobo ka re ke tla ba fa yona.’


text:
Keno yeo e be e akaretša yo mongwe le yo mongwe, ntle le Kalebe, morwa wa Jefune, Mokenase, le Joshua, morwa wa Nunu; bona ba ile ba fela ba botegetše Morena.


text:
Morena a galefela setšhaba mme a se tlarumiša lešokeng mengwaga ye masome a mane, go fihlela ge moloko woo wa go mo galefiša o hwile ka moka.


text:
Mme bjale le eme botatagolena legato, lešabana le lefsa la banna ba dibe ba ba itokišeditšego go theošetša bogale bjo bošoro bja Morena godimo ga Baisraele gape!


text:
Ge lena batho ba Rubene le ba Gade bjale le gana go latela Morena, o tla boeletša a tlogela setšhaba se mo lešokeng, gomme le tla be le se bolaile ka moka.”


text:
Ba ile ba tla go Moshe ba re: “Re dumelele re agele dihuswane tša rena mašaka ka maswika, re agele le bana ba rena le basadi le batšofadi metse ye e ageleditšwego ka merako.


text:
Ke moo re tlago itokišetša go ya ntweng le Baisraele ba gaborena re ba etile pele go fihlela re ba goroša nageng ye e tlago ba ya bona. Ge tšeo di direga bana ba rena le basadi le batšofadi ba tla be ba dula mo metseng ye e ageleditšwego ka merako, ba šireleditšwe gore ba se hlaselwe ke badudi ba naga ye.


text:
Re ka se arolelane naga le bona ka mošola wa Jordane, ka gobane re šetše re tšere ya rena karolo ka mono bohlabela bja Jordane.”


text:
Moshe a ba fetola a re: “Ge le tloga le tiišitše go dira se le se bolelago, gona itlhameng mo pele ga Morena.


text:
Banna bohle ba lena ba ba itlhamilego ba tshele Jordane, mme ka taelo ya Morena ba hlasele manaba a rena go fihlela Morena a ba rakile


text:
mme a tšere naga yeo. Ka morago ga moo le ka ipoela, ka gobane le tla be le phethile se le swanetšego go se phethela Morena le Baisraele ba gabolena. Ke moo Morena a tlago dumela gore naga ye ya ka bohlabela bja Jordane ke ya lena.


text:
Eupša ge le ka se phethe ka mo le tshephišitše ka gona, le tla be le fošetša Morena. Le se ke la iphora; le tla otlelwa sebe seo sa lena.


text:
Banna ba Gade le ba Rubene ba mo fetola ba re: “Rena, bahlanka ba gago, re tla dira ka moo o re laelago ka gona.


text:
Eupša rena ka moka ba re itlhametšego ntwa re tla tshela Jordane mme ra lwa re laolwa ke Morena ka moo o boletšego ka gona, mong wa rena.”


text:
“Ge banna ba Gade le ba Rubene ba ka tshela Jordane ba itlhametše ntwa ka taelo ya Morena, le ge ka thušo ya bona le ka kgona go thopa naga, gona le ba fe naga ya Gileade gore e be lefa la bona.


text:
Eupša ge ba ka se tshele Jordane mme ba se ye ntweng le lena, gona ba arolelane le lena naga nageng ya Kanana.”


text:
Banna ba Gade le ba Rubene ba mo fetola ba re: “Rena, bahlanka ba gago, re tla dira bjalo ka ge Morena a laetše.


text:
Ka taelo ya gagwe re tla tshelela ka nageng ya Kanana re itlhametše ntwa, gore naga ye ya ka bohlabela bja Jordane e tle be ya rena.”


text:
Ka gona Moshe a fa kgoro ya Gade le ya Rubene le seripa sa kgoro ya Manase naga ka moka ya Kgoši Sihone wa Baamore le ya Kgoši Ogo wa Bashane, gotee le metse le naga ya tikologo yeo.


text:
Nebo, Baale-Meone (leina le le ile la fetošwa), le Sibma. Ba ile ba rea metse ye ba e tsošološitšego maina a mafsa.


text:
Kgorwana ya Makire, morwa wa Manase, e ile ya hlasela naga ya Gileade, ya e thopa, mme ya raka Baamore ba ba bego ba le fao.


text:
Lenaneo le le latelago ke la maina a mafelo ao Baisraele ba hlomilego mešaša go wona ka morago ga ge ba tlogile Egepeta ba etilwe pele ke Moshe le Arone.


text:
Ka taelo ya Morena Moshe o be a ngwala leina la lefelo leo ba fihlago go lona nako ye nngwe le ye nngwe ge ba hloma mešaša.


text:
Setšhaba sa Israele se tlogile Egepeta ka letšatši la lesome le metšo ye mehlano la kgwedi ya mathomo ya ngwaga, letšatši le le latelago Paseka ya mathomo. Ka tšhireletšo ya Morena ba ile ba tloga motseng wa Ramsese Baegepeta ba ba bona gabotse.


text:
Ka nako yeo Baegepeta ba be ba boloka bašemane ba maitšibolo bao Morena a bego a ba bolaile. Ka go bolaya maitšibolo ao Morena o ile a otla medimo ya Baegepeta.


text:
Go tloga moo ba gomela morago Pi-Hagirote, ka bohlabela bja Baale-Tsefone, gomme ba yo hloma mešaša kgauswi le Migdolo.


text:
Ba tloga Pi-Hagirote ba tshela Lewatle la Mahlaka. Ka morago ga go sepela matšatši a mararo lešokeng la Ethamo, ba yo hloma mešaša Mara.


text:
Go tloga moo ba ya Elime moo ba hlomilego mešaša, ka gobane go be go le methopo ya meetse ye lesome le ye mebedi, le mehlare ya mepalema ye masome a a šupago.


text:
Ge ba tloga Refidime ba eya thabeng ya Hore ba ile ba hloma mešaša mafelong a a latelago: lešokeng la Sinai, Kibrote-Taaba, Hatserote, Ritma, Rimone-Peretse, Libna, Risa, Kehelata, thabeng ya Shefere, Harada, Makhelote, Tahate, Terage, Mitika, Hashmona, Moserote, Bene-Jaakane, Hore-Gidgade, Jotobatha, Abrona, Etsione-Gebere, lešokeng la Tsine (ke go re Kadeshe), le thabeng ya Hore, mollwaneng wa naga ya Edomo.


text:
Ka taelo ya Morena moprista Arone a namela thaba ya Hore. A hlokafalela moo, a na le mengwaga ye lekgolo le masome a mabedi le metšo ye meraro, ka letšatši la pele la kgwedi ya bohlano ya ngwaga wa masome a mane ka morago ga ge Baisraele ba tlogile Egepeta.


text:
Ge ba tloga thabeng ya Hore ba eya melaleng ya Moaba ba ile ba hloma mešaša mafelong a a latelago: Tsalmona, Punone, Obote, maropeng a Abarime nageng ya Moaba, Dibone-Gade, Almone-Diblataima, thabeng ya Abarime kgauswi le thaba ya Nebo, le melaleng ya Moaba, mošola wa noka ya Jordane go lebana le Jeriko, gare ga Bethe-Jeshimote le Moedi wa Megohlo.


text:
le rake badudi ka moka ba naga yeo. Le pšhatlaganye medimo yohle ya bona ya diswantšho ya matlapa le ya ditshipi, le phušole le dintotoma tšeo go tšona ba khunamelago medimo ya diswantšho.


text:
Le aroleng naga go ya ka dikgoro le dikgorwana tše di fapanego ka go dira matengwa, le fe kgorwana ye e nago le batho ba bantši naga ye kgolo, mme kgorwana ya batho ba bannyane le efe naga ye nnyane.


text:
Eupša ge le ka se rake badudi ba naga yeo, bao ba šetšego ba tla ba bjalo ka dilabi tša go le fahla ka mahlong, goba meetlwa ya go le hlaba mahlakore, le gona ba tla lwa le lena.


text:
ditaelo tše di latelago tša setšhaba sa Israele: “Ge le fihla nageng ya Kanana ye ke le fago yona, mellwane ya lena e be ye e latelago.


text:
Mollwane wa ka borwa o tloge lešokeng la Tsine go ipata le mollwane wa Edomo. O thome ka bohlabela magomong a ka borwa a Lewatle le le Hwilego.


text:
O lebe borwa go ya Sefateng sa Diphepheng, mme o tšwele pele go putla Tsine, go ya borwa go fihla Kadeshe-Barnea. Go tloga moo o lebe leboabodikela go ya Hatsare-Adara le go fetela go Atsmone,


text:
Go tloga moo o ye borwa Ribla, ka bohlabela bja Aine, mme o gome mebotong ya lebopong la ka bohlabela la letsha la Genesarete,


text:
mme o ye borwa ka noka ya Jordane go fihla Lewatleng le le Hwilego. “Ye e be mellwane ye mene ya naga ya lena.”


text:
Ka gona Moshe a re go Baisraele: “Še naga ye le tlago e hwetša ka go dira matengwa, naga ye Morena a laetšego gore e fiwe dikgoro tše senyane le seripa sa kgoro.


text:
Kgoro ya Rubene le ya Gade le seripa sa kgoro ya Manase ba šetše ba hweditše naga ya bona ka bohlabela bja Jordane go lebana le Jeriko, ye e arotšwego go ya ka malapa a bona.”


text:
Banna bao Morena a ba kgethilego šeba: Kgoro Moetapele Juda Kalebe, morwa wa Jefune Simeone Shemuele, morwa wa Amihude Benjamene Elidade, morwa wa Kislone Dane Buki, morwa wa Jogli Manase Haniele, morwa wa Efode Efraime Kemuele, morwa wa Shiftane Sebulone Elitsafane, morwa wa Parnage Isakara Paltiele, morwa wa Asane Asere Ahihude, morwa wa Shelomi Naftali Pedahele, morwa wa Amihude


text:
“Botša Baisraele gore mo nageng ye ba e hweditšego ba fe Balefi metse ye mengwe ye ba ka dulago go yona, le phulo go dikologa metse yeo.


text:
Metse yeo e tla ba ya Balefi, mme ba dula go yona. Phulo e tla ba ya dikgomo le diruiwa tšohle tša bona.


text:
Naga ya phulo ye e dikologilego metse ye le e filego Balefi e be dimetara tše makgolo a mane le masome a a selelago go tloga morakong wa motse,


text:
mme e be ya botelele bja dimetara tše makgolo a senyane le masome a mabedi. Ka mathoko ohle a motse go be le lefelo le le bjalo gore motse o be gare.


text:
Le feng Balefi metse ye e selelago ya botšhabelo yeo motho a ka tšhabelago go yona ge a bolaile yo mongwe ka phošo. Godimo ga moo le ba fe le metse ye mengwe ye masome a mane le metšo ye mebedi gotee le phulo ya yona.


text:
Dikgoro tše di hweditšego naga ye kgolo di swanetše go fa Balefi metse ye mentši go feta tšeo di hweditšego naga ye nnyane.”


text:
gore a botše setšhaba sa Israele a re: “Ge le tshetše noka ya Jordane mme le gorogile nageng ya Kanana,


text:
Moo o tla bolokega go moloko wa kgauswikgauswi wa mohu yo a nyakago go lefeletša yoo a bolailwego, gore yo a rwešwago molato wa go bolaya motho a se ke a bolawa ntle le go sekišwa phatlalatša.


text:
Ye e tla ba metse ya botšhabelo ya Baisraele le bafaladi bao ba dulago le Baisraele lebakanyana fela, goba bao ba duletšego le bona sa ruri. Yo a bolailego yo mongwe a se a ikemišetša a ka tšhabela go wo mongwe wa yona.


text:
“Fela ge motho a ka bolaya yo mongwe ka sebolai sa tshipi goba sa kota goba ka leswika, o na le molato wa polao, gomme o swanetše go bolawa.


text:
“Ge motho a hloile yo mongwe mme a mmolaya ka go mo kgoromeletša fase, goba ka go mo foša ka se sengwe,


text:
goba ka go mo tia ka letswele, o na le molato wa polao mme o swanetše go bolawa. Moloko wa kgauswikgauswi a bolaye mmolai yoo ge a mo hweditše.


text:
“Ge motho a ka tšhoga a bolaile yo mongwe e se ka lehloyo, e ka ba ka go mo kgoromeletša fase, goba ka go mo foša ka se sengwe,


text:
goba a mo kgatla ka leswika a sa mmone mme a mmolaya e se lenaba la gagwe, a bile a se a ikemišetša go mo gobatša,


text:
gona setšhaba se ahlole taba ya mmolai le moloko wa mohu yo a nyakago tefeletšo go ya ka ditaelo tšeo.


text:
Setšhaba se phološe motho yoo a nago le molato wa go bolaya motho go moloko wa mohu, mme se mmoetše motseng wa botšhabelo woo a tšhabetšego go wona. A dule moo go fihlela ge Moprista yo Mogolo wa nako yeo, yo a tloditšwego ka makhura a makgethwa, a ehwa.


text:
Ge motho yo a nago le molato wa go bolaya motho a ka tloga motseng wa botšhabelo wo a tšhabetšego go wona,


text:
Motho yo a nago le molato wa go bolaya motho o swanetše go dula motseng wa botšhabelo go fihlela ge Moprista yo Mogolo a ehwa; ka morago ga moo gona a ka gomela gae.


text:
“Motho yo a rwešwago molato wa polao a ka bonwa molato gomme a bolawa fela ge dihlatse tše pedi goba go feta fao di hlatsela bjalo; bohlatse bja hlatse e tee ga bja lekana go ka thekga molato wa polao.


text:
Mmolayi yo a bonwego molato wa polao o swanetše go bolawa. A ka se pheme kotlo ya gagwe ka go lefa ka tšhelete.


text:
Le se ke la dumelela motho yo a tšhabetšego motseng wa botšhabelo go lefa gore a boele gae pele ga ge Moprista yo Mogolo a ehwa.


text:
Le se ke la kgotlela naga ye le dulago go yona. Polao e kgotlela naga, gomme ga go ka moo go ka phethagatšwago tiro ya tlhwekišo ya naga yeo motho a bolaetšwego go yona ka gona, ntle le ka lehu la mmolai.


text:
Le se ke la tšhilafatša naga ye le dulago go yona moo go dulago nna, ka gobane ke nna Morena, gomme ke dula gare ga setšhaba sa Israele.”


text:
Dihlogo tša malapa a kgorwana ya Gileade, morwa wa Makire, setlogolwana sa Manase, morwa wa Josefa, di ile tša ya go Moshe le go baetapele ba bangwe


text:
tša re: “Morena o laetše wena, mong wa rena, gore o arolele setšhaba sa Israele naga ka go dira matengwa. O go laetše le gore naga ya moloko wa rena, Tselofohade, o e fe barwedi ba gagwe.


text:
Eupša ge ba ka nyalwa ke banna ba kgoro ye nngwe, naga ya bona e tla ba ya kgoro yeo, gomme ye e aroletšwego rena ya fokotšega.


text:
Ka Ngwaga wa Poetšo naga ya barwedi ba Tselofohade e tla tsenyetšwa sa ruri kgorong ye ba nyetšwego go yona, mme ya lahlegela kgoro ya botatagorena.”


text:
Ka gona Moshe a fa setšhaba sa Israele taelo ye e tšwago go Morena a re: “Se kgoro ya Manase e se bolelago ke therešo,


text:
ka gona Morena o re barwedi ba Tselofohade ba ka nyalwa ke mang goba mang yo ba mo ratago, fela e be monna wa kgoro ya gabobona.


text:
Mosadi yo mongwe le yo mongwe yo a hwetšago bohwa bja naga kgorong ya Israele o swanetše go nyalwa ke monna yo e lego wa kgoro yeo. Ka tsela ye Moisraele yo mongwe le yo mongwe o tla hwetša bohwa bja borakgolokhukhu ba gagwe,


text:
gomme bohwa bjoo bo ka se tloge go kgoro ye nngwe bja ya go ye nngwe. Kgoro ye nngwe le ye nngwe e tla fela e itshwaretše naga ya yona.”


text:
Ka gona Magla, Tirtsa, Hogla, Milka le Noa, barwedi ba Tselofohade, ba dira ka moo Morena a laetšego Moshe, gomme ba nyalwa ke dikgaetšedi tša bona tša kgoro.


text:
Ba ile ba nyalwa dikgorwaneng tša kgoro ya Manase, morwa wa Josefa, mme naga ya bona ya fela e le kgorong ya botatagobona.


text:
Tšeo ke ditaelo le melawana ye Morena a e filego Baisraele ka Moshe melaleng ya Moaba, mošola wa Jordane go lebana le Jeriko.


text:
Ka mo pukung ye go na le mantšu ao Moshe a a boditšego setšhaba sa Israele ge se le lešokeng ka bohlabela bja noka ya Jordane. Ba be ba le moeding wa Jordane kgauswi le Sufe, kgathe ga motse wa Parane ka lehlakoreng le lengwe, le motse wa Tofele, le wa Labane, le wa Hatserote, le wa Di-Sahaba ka go le lengwe.


text:
Go tloga thabeng ya Sinai go fihla Kadeshe-Barnea ka tsela ya naga ya dithaba ya Edomo go tšea matšatši a lesome le le tee.


text:
Ka letšatši la pele la kgwedi ya lesome le motšo o tee ya ngwaga wa masome a mane ka morago ga ge Baisraele ba tlogile Egepeta, Moshe o ile a ba botša tšohle tše Morena a mo laetšego gore a ba botše tšona.


text:
Seo se diregile ka morago ga ge Moshe a fentše Kgoši Sihone wa Baamore, yo a bego a buša motseng wa Heshbone, le Kgoši Ogo wa Bashane, yo a bego a buša motseng wa Ashtarote le wa Edrei.


text:
Ke mola setšhaba se sa le ka bohlabela bja Jordane, nageng ya Moaba, ge Moshe a thoma go hlatholla melao ya Morena le dithuto tša gagwe. O ile a re:


text:
“Ge re be re sa le kua thabeng ya Sinai, Morena Modimo wa rena o ile a re go rena: ‘Le dutše mo thabeng ye go lekane.


text:
Hlahlamollang mešaša, le hudugeleng nageng ya dithaba ya Baamore le ditikologong tša moo ka moka – moeding wa Jordane, dithabeng le nagengtlase, seleteng sa ka borwa, le lebopong la Lewatle la Mediteraniene. Yaang nageng ya Kanana, le be le feteleng ka thoko yela ya thaba ya Lebanone go yo fihla nokeng ye kgolo ya Yufratese.


text:
Yeo ke naga ye nna, Morena, ke enetšego borakgolokhukhu ba lena, Abrahama le Isaka le Jakobo, gore ke tla e fa bona le ditlogolo tša bona. Sepelang mme le e thopeng, ka gobane ke le gafetše yona.’ ”


text:
Moshe a re go setšhaba: “Mola re sa le thabeng ya Sinai ke le boditše ka re: ‘Go le eta pele ke nnoši go a mpalela.


text:
Anke Morena, Modimo wa borakgolokhukhu ba lena, a le oketše gasekete, gomme a le šegofatše bjalo ka ge a le tshephišitše!


text:
Ke ile ka re kgethang banna ba bohlale le kwešišo le tsebo kgorong ye nngwe le ye nngwe, mme ke tla ba bea bahlokomedi ba lena.


text:
Ka gona ka tšea baetapele ba bohlale ba ba nago le tsebo ba le ba kgethilego dikgorong tša lena, ka ba bea bahlokomedi ba lena. Ba bangwe ba ile ba hlokomela batho ba sekete, ba bangwe ba hlokomela ba lekgolo, ba bangwe ba hlokomela ba masome a mahlano, mme ba bangwe ba hlokomela ba lesome. Ke beile le bahlankedi ba bangwe dikgorong ka moka.


text:
“Mehleng yeo ke ile ka ba laela ka re: ‘Le theetšeng diphapano tše di tsogago gare ga batho ba gabolena. Phapanong ye nngwe le ye nngwe ye e amago batho ba gabolena goba bafaladi ba ba dulago gare ga lena le ahlole motho gabotse.


text:
Le se ke la ahlola sepitša; le ahloleng yo mongwe le yo mongwe ka moo go lebanego, le se ke la lebelela gore ke wa maemo afe. Le se ke la boifa motho, ka gobane kahlolo ya lena e tšwa go Modimo. Ge go na le molato wo o le palelago, le o tlišeng go nna mme nna ke tla o ahlola.’


text:
“Re dirile seo Morena Modimo wa rena a re laetšego sona. Re tlogile thabeng ya Sinai, gomme ra putla lešoka lela le legolo la go boifiša tseleng ya go ya nageng ya dithaba ya Baamore. Ge re fihla Kadeshe-Barnea


text:
ka re go lena: ‘Bjale le fihlile nageng ya dithaba ya Baamore yeo Morena Modimo wa rena, Modimo wa borakgolokhukhu ba rena, a re fago yona. Yaang le e thopeng ka moo a laetšego ka gona, ka gobane o le gafetše yona. Le se ke la boifa goba la nolega moko.’


text:
“Eupša le ile la tla go nna la re: ‘A re romeng banna go yo hlola naga yela, pele ga ge re eya, gore ba tle ba re botše tsela ye kaonekaone ye re ka tšeago ka yona, le gore ke metse ye mebjang yeo e lego fao.’


text:
“Ke ile ka kwana le taba yeo, ka gona ka kgetha banna ba lesome le ba babedi, o tee kgorong ye nngwe le ye nngwe.


text:
Ba re tlela le dienywa tše dingwe tša naga yeo, gomme ba re begela gore naga yeo Morena Modimo wa rena a re fago yona e nonne kudu.


text:
La ngongorega la re: ‘Morena o re hloile. O re ntšhitše Egepeta e le fela go tlo re gafela go Baamore ba, gore ba re fetše.


text:
Ke naga mang ye re yago go yona? Re nolegile moko. Banna ba re bego re ba romile ba re botša gore batho ba moo ba tiile, ebile ke ba batelele go re feta, le gore ba dula metseng ye e ageleditšwego ka merako ye e fihlago legodimong. Ba bile ba bone ditšitširipa moo, ditlogolo tša Baanake!’


text:
Morena Modimo wa lena yo a le etilego pele o tla le lwela, bjalo ka ge le mmone a le lwela kua Egepeta


text:
le mo lešokeng. Le bone ka moo a le sepedišitšego ka polokego tseleng ka moka go tlo fihla fa, bjalo ka ge monna a kuka morwa wa gagwe.’


text:
yoo ka mehla a le etilego pele go yo le hweletša lefelo leo le ka hlomago mešaša go lona. O be a sepela pele ga lena ka thololo ya mollo bošego, le ka thololo ya leru mosegare go le laetša tsela.”


text:
‘Ga go le o tee wa lena wa moloko wo mobe wo yo a tlago goroga nageng ye e nonnego ye ke ennego go e fa borakgolokhukhu ba lena.


text:
Ke Kalebe fela, morwa wa Jefune, yo a tlago goroga go yona. O ile a no fela a mpotegela, mme ke tla fa yena le ditlogolo tša gagwe naga yeo a e hlotšego.’


text:
Ka baka la lena Morena o ile a ba a galefela le nna, mme a re: ‘Le wena, Moshe, o ka se tsene nageng yeo.


text:
Eupša mothuši wa gago, Joshua, morwa wa Nunu, yena o tla tsena go yona. Wena mo tutuetše, ka gobane ke yena a tlago eta Baisraele pele go thopa naga yeo.’


text:
“Ke moo Morena a itšego go rena ka moka: ‘Bana ba lena ba e sa lego ba bannyane, ba sa tsebego botse le bobe, ke bona ba tlago goroga nageng yeo – bona bana bale le itšego ba tla thopša ke manaba a lena. Ke tla ba fa naga yeo gomme ba e thopa.


text:
“Le ile la fetola la re: ‘Moshe, re fošeditše Morena. Fela bjale re tla hlasela Baamore ka mo Morena Modimo wa rena a re laetšego.’ Ke moo yo mongwe le yo mongwe wa lena a itokišeditšego go lwa a gopola gore go šwahlela naga ya dithaba go tla ba bonolo.


text:
“Fela Morena a re go nna: ‘Ba botše gore ba se ke ba hlasela, ka gobane nka se be le bona, gomme manaba a bona a tla ba fenya.’


text:
Ke ile ka le botša se Morena a se boletšego, eupša la se ke la ntheetša, la gana taelo ya Morena, mme ka boikgogomošo bja lena la šwahlela naga ya dithaba.


text:
Baamore ba ba bego ba dula moo dithabeng tšeo ba le gahlanetša bjalo ka motšhitšhi wa dinose. Ba le rakediša mme ba le fenya kua Horma, nageng ya dithaba ya Edomo.


text:
Ka gona ge le boa la llela Morena le nyaka thušo, fela yena a se ke a le theetša goba a le ela hloko.”


text:
ra boela lešokeng, go ya kgogometšaneng ya Akaba, ka moo Morena a laetšego ka gona, gomme ra tšea nako ye telele re ralala re ipatile le naga ya dithaba ya Edomo.


text:
Botša setšhaba o re: Le batametše go putla naga ya dithaba ya Edomo, naga ya bomorwarragolena, ditlogolo tša Esau. Ba tla le boifa,


text:
fela le itshware le se ke la lwa le bona, ka gobane nka se le fe le ge e le seripana sa naga ya bona. Naga ye ya Edomo ke e file ditlogolo tša Esau.


text:
“Gopolang ka moo Morena Modimo wa lena a le šegofaditšego go tšohle tše le di dirilego. O le hlokometše ge le ralala le lešoka le le legolo. O bile le lena mengwaga ye ye masome a mane, gomme le bile le tšohle tše le bego le di nyaka.


text:
“Ka gona re tlogile go ditlogolo tša Esau, ra phamoga tsela ye e tšwago motseng wa Elate le wa Etsione-Gebere e yago moeding wa Jordane, gomme ra ya leboabohlabela go leba Moaba.


text:
Gomme Morena a re go nna: ‘O se ke wa rumola batho ba Moaba, ditlogolo tša Lote, goba wa lwa le bona. Ke ba file motse wa Are, gomme nka se go fe seripa se sengwe sa naga ya bona.’ ”


text:
Morafe wo mongwe wa maatla wa ditšitširipa wo o bego o bitšwa Baeme o be o dula Are. E be e le batho ba batelele bjalo ka Baanake, morafe wo mongwe wa ditšitširipa.


text:
Bahori ba be ba dula Edomo, eupša ditlogolo tša Esau di ile tša ba raka moo, tša fediša setšhaba sa bona, gomme tša dula fao sebakeng sa bona, go no swana le ge Baisraele ka morago ba ile ba tla ba raka manaba a bona nageng yeo Morena a ba filego yona.


text:
E bile mengwaga ye masome a mararo a metšo ye seswai go thoma ka nako ye re tloga Kadeshe-Barnea go fihlela ge re tshela nokana ya Serede. Bahlabani ka moka ba thaka yeo ba be ba hwile, go bile bjalo ka ge Morena a be a ba enetše.


text:
Ke gona le tlago ba le le kgauswi le naga ya Baamone, ditlogolo tša Lote. Le se ke la ba rumola goba la lwa le bona, ka gobane nka se le fe seripa se sengwe sa naga ye ke ba filego yona.’ ”


text:
Naga yeo e tsebja le ka la naga ya Barafa, batho bao pele ba bego ba dula moo, mme Baamone ba ba bitša Basamsume.


text:
E be e le ba batelele bjalo ka Baanake; e le ba bantši, ebile e le setšhaba se maatla. Fela Morena o ile a ba fediša, ka gona Baamone ba thopa naga yeo mme ba dula go yona.


text:
Seo ke se Morena a bego a se diretše Baedomo, ditlogolo tša Esau, ba ba bego ba dula nageng ya dithaba ya Edomo. O ile a fediša Bahori, mme Baedomo ba tšea naga ya bona ba dula go yona, moo ba sa dulago gona le bjale.


text:
Batho ba ba tšwago sehlakahlakeng sa Krete ba ile ba fediša Baaba bao ba bego ba dula metseng ya go ya borwa go fihla motseng wa Gasa, mme ba dula go yona.


text:
“Ka morago ga ge re putlile naga ya Moaba Morena a re go rena: ‘Itokišeng le thomeng leeto le tsheleng nokana ya Arnone. Ke gafela Sihone, Moamore, kgoši ya Heshbone, gotee le naga ya gagwe diatleng tša lena. Le mo hlaseleng, mme ka tsela yeo le thome go thopa naga ya gagwe.


text:
Lehono ke tla thoma go dira gore batho mo gohle ba le boife. Yo mongwe le yo mongwe o tla thothomela ka poifo ge a ekwa ka maatla a lena.’


text:
“E rile ge re le lešokeng la Kedemote ka roma batseta go Kgoši Sihone wa Heshbone ba iša molaetša wa khutšo wa go re:


text:
Re tla lefela dijo tše re di jago le meetse a re a nwago. Se re se nyakago ke fela go iphetela nageng ya gago


text:
go fihlela re tshela noka ya Jordane re tsena nageng ye Morena Modimo wa rena a re fago yona. Ditlogolo tša Esau tšeo di dulago Edomo, le Bamoaba bao ba dulago Are ba re dumeletše go putla nageng ya bona.’


text:
“Fela Kgoši Sihone a gana go re dumelela go putla nageng ya gagwe. Morena Modimo wa lena a mo thatafatša, a mo ngangabatša gore a tle a mo fenye a tšee naga ya gagwe ye le bjale re sa e thopilego.


text:
“Ke moo Morena a itšego go nna: ‘Bona, ke gafetše Kgoši Sihone le naga ya gagwe diatleng tša gago; thoma go thopa naga ya gagwe mme o dule go yona.’


text:
fela Morena Modimo wa rena a mo gafela diatleng tša rena, gomme ra mmolaya gotee le barwa ba gagwe le bahlabani ba gagwe ka moka.


text:
Ka yona nako yeo re ile ra fenya metse ka moka, ra e pšhatla, mme ra bolaya batho bohle – banna, basadi le bana. Ra se šadiše motho le o tee.


text:
Morena Modimo wa rena o gafetše metse ka moka diatleng tša rena go tloga Aroere, ka thoko ga moedi wa nokana ya Arnone, le motseng wo o lego ka moeding, go fihlela Gileade; gwa se be le motse wo o tiilego, wa go ageletšwa, mo o kago re palela.


text:
Fela ga se ra ka ra batamela naga ya Baamone, goba mabopong a nokana ya Jaboko, goba metse ya naga ya dithaba, goba nageng ye nngwe le ye nngwe yeo Morena Modimo wa rena a re laetšego gore re se ke ra ya go yona.”


text:
“Ka morago ga moo ra leba leboa ka tsela ya go ya seleteng sa Bashane, gomme Kgoši Ogo a tšwa le bahlabani ba gagwe ka moka go tlo lwa le rena kgauswi le motse wa Edrei.


text:
Morena a re go nna: ‘O se ke wa mmoifa. Ke tlilo mo gafela wena gotee le bahlabani ba gagwe le naga ya gagwe ka moka. O mo dire se o se dirilego Sihone, kgoši ya Baamore, yo a bego a buša Heshbone.’


text:
“Ka gona Kgoši Ogo le setšhaba sa gagwe le bona Morena Modimo wa rena a ba gafela diatleng tša rena, gomme ra ba bolaya ka moka, ra se šadiše motho.


text:
Ka yona nako yeo ra ba ra thopa metse ya gagwe ka moka – gwa se be le o tee wo re sa o tšeego. Metse ka moka ye re e thopilego e bile ye masome a a selelago – e le ya selete ka moka sa Argobe moo Kgoši Ogo wa Bashane a bego a buša ntshe.


text:
Metse ye ka moka e be e ageleditšwe ka merako ya go ya godimo, le ka dikgoro le mapheko a go di tswalela, go bile go na le metse ye mentši ye e se nago merako.


text:
Re ile ra pšhatla metse ka moka mme ra bolaya banna ka moka le basadi le bana, ka wona mokgwa woo re dirilego metseng ye e bego e le ya Kgoši Sihone wa Heshbone.


text:
“Ka nako yeo re ile ra tšea naga ya ka bohlabela bja noka ya Jordane, go tloga nokaneng ya Arnone go fihla thabeng ya Hermone, go dikgoši tšeo tše pedi tša Baamore.


text:
Re tšere naga ka moka ya Kgoši Ogo wa Bashane: metse ya dinaga tše di phagamego, dilete tša Gileade le Bashane, go ya bohlabela go yo fihla metseng ya Salka le Edrei.”


text:
Kgoši Ogo e bile yena wa mafelelo wa Barafa. Lepokisi leo setopo sa gagwe se bolokilwego ka lona le be le dirilwe ka letlapa. E be e le la botelele bja dimetara tše nne, le bophara bjo e ka bago dimetara tše pedi, go ya ka tekanyo ye e tlwaelegilego ya mehleng yeo. Le sa bonwa motseng wa Baamone wa Raba.


text:
“Ge re thopile naga yeo, ke ile ka arolela kgoro ya Rubene le ya Gade naga ye e lego ka leboa la motse wa Aroere kgauswi le nokana ya Arnone, le seripa sa naga ya dithaba ya Gileade gotee le metse ya yona.


text:
Ka arolela seripa sa kgoro ya Manase naga ya Gileade ye e bego e sa šetše, gammogo le naga ya Bashane ka moka moo Ogo a bušitšego ntshe, ke go re selete ka moka sa Argobe.” Bashane ka moka e be e tsebja gore ke naga ya Barafa.


text:
Jaire, wa kgoro ya Manase, o tšere selete ka moka sa Argobe, ke go re Bashane, go yo fihla mollwaneng wa Geshure le Maaka. A reela metse yeo leina la gagwe, gomme e sa tsebja e le metse ya Jaire.


text:
Gomme kgoro ya Rubene le ya Gade ka di fa naga ya go tloga Gileade go fihla nokaneng ya Arnone. Bogare bja nokana e bile mollwane wa bona wa ka borwa, mme mollwane wa bona wa ka leboa ya ba nokana ya Jaboko, yeo seripa sa yona se bego se dira mollwane wa Baamone.


text:
Ka bodikela naga ya bona e be e fihla nokeng ya Jordane, go tloga letsheng la Genesarete ka leboa go theogela Lewatleng le le Hwilego ka borwa, le go yo fihla patogeng ya thaba ya Pisga ka bohlabela.


text:
“Ka yona nako yeo ke ile ka ba laela ka re: ‘Morena Modimo wa lena o le file naga ye ya ka bohlabela bja Jordane gore le e thope. Bjale hlamang bahlabani ba lena, le ba romeleng mošola wa Jordane ba thake dikgoro tše dingwe tša Baisraele pele.


text:
Bao ba šalago metseng ye ke le aroletšego yona e be fela basadi ba lena, le bana ba lena, le diruiwa tša lena; ke a tseba gore le na le dikgomo tše ntši.


text:
Le thuše Baisraele ba gabolena ntweng go fihlela ba thopa naga ye Morena a ba fago yona ka bodikela bja Jordane, gomme Morena a ba dudiša moo ka khutšo, bjalo ka ge le lena a le dudišitše. Ka morago ga moo le ka boela mono nageng ye ke le aroletšego yona.’


text:
“Ke moo ke laetšego Joshua ka re: ‘O bone se Morena Modimo wa gago a se dirilego magoši ale a mabedi, Sihone le Ogo; gomme sona seo ke se a tlago se dira mebušo yohle ye le e šwahlelago.


text:
‘Morena, Mong wa ka, o sa ntaeditše fela mathomo a dilo tše kgolo tše di makatšago tše o tlilego go di dira. Ga go modimo legodimong goba lefaseng yo a ka dirago dilo tše kgolo tše o di dirilego!


text:
A ke tshele noka ya Jordane, Morena, mme ke bone naga ye e nonnego ya ka mošola wa yona, naga ye botse ya dithaba le dithaba tša Lebanone.’


text:
“Eupša ka baka la lena Morena o be a nkgalefetšwe mme a se ke a ntheetša. A re: ‘Go lekane! O se sa nkgopela seo gape!


text:
Namelela ntlhohlong ya thaba ya Pisga, o lebelele bodikela, le leboa, le borwa, le bohlabela. O lebeledišiše gabotse se o se bonago, ka gobane o ka se tsoge o tshetše noka ya Jordane.


text:
Botša Joshua se a swanetšego go se dira. Mo tutuetše, o mo tiiše, ka gobane o tla eta setšhaba pele a se tshediša noka go yo dula nageng ye o e bonago.’


text:
Moshe a re go setšhaba: “Le phethe melao ka moka ye ke le fago yona, mme le tla phela la dula nageng ye Morena, Modimo wa borakgolokhukhu ba lena, a le fago yona.


text:
Le se ke la oketša tše ke le laelago tšona, goba la di fokotša. Le phethe ditaelo tša Morena Modimo wa lena tše ke le fago tšona.


text:
Le iponetše ka bolena se Morena a se dirilego thabeng ya Peore. O fedišitše bohle ba ba bego ba khunamela Baale moo,


text:
“Ke le file melao ka moka, bjalo ka ge Morena Modimo wa ka a mpoditše gore ke le fe yona. Le e phetheng le nageng ye le batametšego go e šwahlela le go dula go yona.


text:
Le e phetheng, le e latele, gomme seo se tla laetša ditšhaba tše dingwe gore le ba bohlale bjang. Ge ba ekwa ka melao ye ka moka, ba tla kgotsa ba re: ‘Setšhaba se segolo se se na le bohlale le kwešišo bjang!’


text:
“Ga go setšhaba se sengwe se segolo se se nago le modimo yo a lego kgauswi le sona bjalo ka ge Morena Modimo wa rena a le kgauswi le rena nako ye nngwe le ye nngwe ge re mo kgopela thušo.


text:
Ga go setšhaba se sengwe se segolo se se nago le melao le melawana ye e lokilego bjalo ka ye ke le filego yona lehono.


text:
Le itlhokomeleng! Le kgonthišišeng gore le se ke la tsoga le lebetše se le se bonego ka mahlo a lena. Le botšeng bana ba lena le ditlogolwana tša lena


text:
ka tša letšatši lela le eme pele ga Morena Modimo wa lena kua thabeng ya Sinai mola a re go nna: ‘Bokanya setšhaba. Ke nyaka gore ba kwe se ke tlago se bolela, gore ba tle ba ithute go mpoifa bophelong bja bona ka moka, le gore ba tle ba rute le bana ba bona go mpoifa.’


text:
“Le laodišetšeng bana ba lena ka moo le ilego la batamela thabeng la ema patogeng ya thaba ye e bego e pipeditšwe ke maru a dipipa a muši wo mosomoso, le mollo woo o laumelago legodimong.


text:
Le ba botšeng ka moo Morena a boletšego le lena a le gare ga mollo, ka moo le mo kwelego a bolela eupša la se mmone sebopego.


text:
O le boditše se le swanetšego go se dira go botegela kgwerano ye a e dirilego le lena – le swanetše go phetha Melao ye Lesome yeo a e ngwadilego matlapeng a mabedi.


text:
Morena o mpoditše gore ke le fe melao le melawana ka moka ye le swanetšego go e phetha nageng ye le batametšego go e šwahlela le go dula go yona.”


text:
“Ge Morena a bolela le lena a le ka gare ga mollo thabeng ya Sinai, ga se la bona sebopego sa gagwe. Gore le tle le bolokege, gona le itišeng


text:
le se dire sebe ka go itirela modimo wa seswantšho sa sebopego se sengwenyana – e ka ba sa monna goba sa mosadi,


text:
Le se ke la lekega mme la obama la direla tše le di bonago legodimong – letšatši, ngwedi le dinaledi. Morena Modimo wa lena o file ditšhaba ka moka dilo tše gore ba di khunamele.


text:
Eupša lena Morena o le phološitše Egepeta, mouba wola o fišago wa go tološa tshipi. O le ntšhitše fao gore le tle le be setšhaba sa gagwe, bjalo ka ge le le ba gagwe le lehono.


text:
Ka baka la lena Morena Modimo wa rena o ile a nkgalefela mme a ena gore nka se tshele noka ya Jordane ka tsena nageng ye botse ye a le fago yona.


text:
Ke tla hwela mo nageng ye, nka se tsoge ke tshetše noka ye, fela lena le tla tshela la yo dula nageng yeo ye botse.


text:
Le hlokomeleng gore le se lebale kgwerano ye Morena Modimo wa lena a e dirilego le lena. Le phetheng taelo ya gagwe ya gore le se ke la itirela modimo wo mongwenyana wa seswantšho,


text:
ka gobane Morena Modimo wa lena o bjalo ka mollo wo o tukago; ga a kgotlelele tirelo ya medimo ye mengwe.


text:
“Le ge le dutše moo nageng yeo nako ye telele mme le bile le bana le ditlogolwana, le se ke la dira sebe ka go itirela modimo wa seswantšho wa sebopego se sengwenyana. Bjoo ke bobe pele ga Morena, gomme bo tla mo kgopiša.


text:
Lehono ke dira legodimo le lefase dihlatse tša ka gore ge le sa ntheeletše, le tla timelela nageng yeo. Le ka se phele nako ye telele nageng yela ya ka mošola wa Jordane ye le batametšego go e thopa. Le tla feleletšwa taa.


text:
Fao le tla khunamela medimo ye e dirilwego ke batho, medimo ya dikota le ya matlapa, medimo ye e sa bonego goba e sa kwego, ye e sa kgonego go ja goba go dupa.


text:
Moo le tla nyaka Morena Modimo wa lena, gomme ge le ka mo nyaka ka dipelo tša lena ka moka, le tla mo hwetša.


text:
Eupša ge le le bothateng mme dilo tše ka moka di le hlagela, ke gona mafelelong le tlago retologela go Morena mme la mo theeletša.


text:
Ke Modimo wa kgaugelo. A ka se le lahle goba a le fediša, le gona a ka se lebale kgwerano yela yena a e dirilego le borakgolokhukhu ba lena.


text:
“Nyakišišang tša mehleng ye e fetilego, nako yela le sešo la belegwa, go thoma ka nako yela Modimo a bopa motho mo lefaseng. Lekodišišang lefase lohle. A go na le selo se sengwe se segolo se se kilego sa direga sa go swana le se? A go na le yo a kilego a kwa taba ye e swanago le ye?


text:
A go na le setšhaba seo se kilego sa phela ka morago ga ge se kwele modimo a bolela le sona a le gare ga mollo, bjalo ka ge lena le mo kwele?


text:
A go na le modimo yo a kilego a ba le sebete sa go ya go ntšha setšhaba setšhabeng se sengwe mme a se dira sa gagwe, bjalo ka ge Morena Modimo wa lena a le diretše kua Egepeta? O dirišitše maatla a gagwe a magolo le go tia ga gagwe, a tliša dikotlo le ntwa, a dira mehlolo le dimakatšo, a ba a hlagiša tše di šiišago mahlong a lena.


text:
Morena o le laeditše seo gore le tle le tsebe gore yena a nnoši ke Modimo, le gore ga go yo mongwe modimo.


text:
O le kwešitše lentšu la gagwe le etšwa legodimong gore a le rute; le mo lefaseng o dirile gore le bone mollo wo mogolo wa gagwe, gomme a bolela le lena a le go wona.


text:
Ka gobane o ratile borakgolokhukhu ba lena o kgethile lena ditlogolo tša bona, gomme ka maatla a gagwe a magolo a le ntšha Egepeta ka boyena.


text:
Ge le etla o rakile ditšhaba tše kgolo le tše maatla go le feta, gore a tle a le goroše mme a le fe naga ya tšona, naga ye le lehono e sa lego ya lena.


text:
Ka gona, lehono gopolang, le se ke la lebala gore Morena ke Modimo legodimong le lefaseng. Ga go modimo yo mongwe.


text:
Le phethe melao le melawana ya gagwe ka moka ye ke le filego yona lehono, gore tšohle di tle di le atle, lena le ditlogolo tša lena. Le tla fela le dula nageng ye Morena Modimo wa lena a le felago yona sa ruri.”


text:
gore yo a bolailego motho ka phošo e se lenaba la gagwe a tšhabele go wo mongwe wa yona gore a se ke a bolawa.


text:
Kgoro ya Rubene e ile ya abelwa motse wa Betsere, nagathoteng ya lešoka; kgoro ya Gade yona ya abelwa Ramote, nageng ya Gileade; ge e le kgoro ya Manase yona ya abelwa Golane, nageng ya Bashane.


text:
Ke ka morago ga ge ba tšwile Egepeta, ba le ka bohlabela bja noka ya Jordane ka moeding, go lebana le motse wa Bethe-Peore, ge a ba fa melao ye. Moo e be e le nageng ya Kgoši Sihone wa Baamore, yo a bego a buša a le motseng wa Heshbone. Moshe le setšhaba sa Israele ba ile ba mo fenya ge ba etšwa Egepeta.


text:
Ba dula nageng ya gagwe le nageng ya Kgoši Ogo wa Bashane. Tšeo e be e le dikgoši tše pedi tša Baamore tše di bego di dula ka bohlabela bja Jordane.


text:
Naga yeo e be e tloga motseng wa Aroere, lebopong la nokana ya Arnone, go yo fihla thabeng ya Sirione, ke go re thaba ya Hermone.


text:
E be e akaretša le moedi ka moka ka bohlabela bja noka ya Jordane go yo fihla Lewatleng le le Hwilego le patogeng ya thaba ya Pisga.


text:
Moshe o ile a bokanya setšhaba ka moka sa Israele, a re go sona: “Lena Baisraele, le theetšeng melao le melawana ka moka ye ke le botšago yona lehono. Le ithute yona mme le e phethe ka potego.


text:
Ke ile ka ema kgathe ga lena le Morena ka nako yeo go le botša se a se bolelago, ka gobane le be le boifa mollo mme le gana go namelela thabeng. “Morena a re:


text:
“ ‘O se ke wa itirela seswantšho sa selo se sengwenyana sa legodimong, goba sa lefaseng, goba sa ka meetseng ka fase ga lefase.


text:
“ ‘O se ke wa goboša leina la ka, ka gobane nna, Morena Modimo wa gago, ke tla otla yo a gobošago leina la ka.


text:
eupša letšatši la bošupa ke la go khutša, le kgethetšwe nna, Modimo wa gago. Ka lona o se ke wa dira modiro ofe le ofe – wena, goba ngwana wa gago, goba lekgoba la gago, goba seruiwa sa gago, goba mofaladi yo a dulago nageng ya geno. Lekgoba la gago le swanetše go khutša bjalo ka wena.


text:
O gopole gore o be o le lekgoba Egepeta, le gore nna, Morena Modimo wa gago, ke go ntšhitše ka maatla a ka a magolo le go tia ga ka. Ke ka baka leo ke go laelago gore o hlomphe Sabatha.


text:
“ ‘Hlompha tatago le mmago, bjalo ka ge nna, Morena Modimo wa gago, ke go laela, gore tšohle di tle di go atle mme o phele nako ye telele nageng ye ke go fago yona.


text:
“ ‘O se ke wa duma mosadi wa yo mongwe. O se ke wa duma ngwako wa gagwe, goba tšhemo ya gagwe, goba lekgoba la gagwe, goba kgomo ya gagwe, goba pokolo ya gagwe, goba se sengwe se e lego sa gagwe.’


text:
“Ye ke melao ye Morena a e filego lena ka moka ge le be le kgobokane thabeng. O le file melao ye gomme a se ke a oketša ka selo, ge a be a bolela ka lentšu le legolo a le gare ga mollo le gare ga maru a masomaso. Ke mohla a ngwadilego melao yeo matlapeng a mabedi mme a nneela ona.


text:
“Ge thaba e eswa mme le ekwa lentšu le etšwa swiswing, baetapele ba lena le mantona a dikgoro tša lena ba ile ba tla go nna


text:
ba re: ‘Morena Modimo wa rena o re laeditše bogolo bja gagwe le letago la gagwe ge re mo kwa a bolela a le ka gare ga mollo. Lehono re bone gore go a kgonega gore motho a fele a phela le ge Modimo a boletše le yena.


text:
Bjale ke ka baka lang re ikiša lehung gape? Mollo wola wo mošoro o tla re feleletša. Ka nnete re tla hwa ge re ka kwa Morena Modimo wa rena a bolela gape.


text:
A go na le motho yo mongwe yo bjalo ka rena a kilego a kwa Modimo yo a phelago a bolela a le ka gare ga mollo, gomme a phela?


text:
Boela morago, wena Moshe, mme o theetše tšohle tše Morena Modimo wa rena a di bolelago. Ka morago o boe o tle o re botše tše a go boditšego tšona. Re tla di theetša mme ra di phetha.’


text:
Nke nkabe ba ka no fela ba na le pelo ya mohuta wo, ke go re ba ntlhompha ka mehla mme ba phetha ditaelo tša ka ka moka, gore bona le ditlogolo tša bona ba atlege go ya go ile!


text:
Fela wena, Moshe, o dule mo le nna, gomme ke tla go fa melao le melawana ya ka ka moka. O e fe setšhaba gore se tle se e phethe nageng ye ke ba fago yona.’


text:
“Lena Baisraele, le hlokomeleng gore le dire tšohle tše Morena Modimo wa lena a le laetšego tšona. Le se ke la tshela wo mongwenyana wa melao ya gagwe.


text:
Le e phetheng ka moka, gore tšohle di tle di le atle mme le fele le phela nageng ye le yago go e thopa.”


text:
“Še melao le melawana ye Morena Modimo wa lena a ntaetšego gore ke le fe yona. Le e phetheng nageng ye le batametšego go tsena go yona le go e thopa.


text:
Ge le sa phela, lena le ditlogolo tša lena le hlompheng Morena Modimo wa lena mme le phethe melao ya gagwe ye ke le fago yona, gore le tle le dule moo nako ye telele.


text:
Theetšang, lena Baisraele! Le phethe melao ye! Ke moo le tlago atlega, la ba setšhaba se segolo mme la dula nageng ya mokhora le monono, ka mo Morena, Modimo wa borakgolokhukhu ba rena, a le tshephišitšego.


text:
Rata Morena Modimo wa gago ka pelo ya gago ka moka, le ka moya wa gago ka moka, le ka maatla a gago ka moka.


text:
O di toutele bana ba gago. O bolele ka tšona ge le le gae le ge le le leetong, ge le khutša le ge le šoma.


text:
“Morena Modimo wa lena o enetše borakgolokhukhu ba lena, Abrahama le Isaka le Jakobo, gore o tla le fa naga ya metse ye megolo ye mebotse ye e sego ya agwa ke lena. Mengwako ya gona e tla be e tletše dilo tše botsebotse tše di sego tša bewa ke lena ka go yona, la hwetša le didiba tše di sego tša epša ke lena, le dirapa tša merara le tša mehlware ye e sego ya bjalwa ke lena. Ge Morena a le goroša nageng yeo mme le eba le tšohle tše le di nyakago tša go ja,


text:
Ge le ka khunamela medimo ye mengwe, pefelo ya Morena e tla le tšhuma bjalo ka mollo mme ya le feleletša sa ruri, ka gobane Morena Modimo wa lena yo a nago le lena ga a kgotlelele tirelo ya medimo ye mengwe.


text:
Le direng se Morena a rego se lokile mme ke se sebotse, gomme le tla atlega. Le tla kgona go thopa naga yela e nonnego ye Morena a enetšego borakgolokhukhu ba lena gore o tla le fa yona,


text:
“Mabakeng a a tlago ge bana ba lena ba le botšiša ba re: ‘Ke ka baka lang Morena Modimo wa rena a le laetše go phetha melao ye ka moka?’


text:
le ba fetole le re: ‘Re be re le makgoba a kgoši ya Egepeta, mme Morena a re ntšha moo ka maatla a gagwe a magolo.


text:
Ka mahlo a rena re bone ge a dira mehlolo mme a dira Baegepeta le kgoši ya bona le bakgomana ba yona ka moka dilo tše di tšhošago.


text:
O re ntšhitše Egepeta go re tliša mo go tlo re fa naga ye, ka moo a bego a enetše borakgolokhukhu ba rena ka gona.


text:
Ke moo Morena Modimo wa rena a re laetšego go phetha melao le melawana ye, le go mmoifa. Ge re ka dira bjalo, ka mehla o tla fela a dišitše setšhaba sa rena mme a se dira gore se atlege.


text:
“Morena Modimo wa lena o tla le goroša nageng ye le yago go dula go yona, gomme a leleka ditšhaba tše ntši ge le tsena go yona. Ge le fihla gona o tla raka ditšhaba tše di šupago tše kgolo tše maatla go le feta: Bahete, Bagirgashe, Baamore, Bakanana, Baperise, Bahibe le Bajebuse.


text:
Ge Morena Modimo wa lena a gafela ditšhaba tše diatleng tša lena mme le ba fenya, le ba bolaye ka moka. Le se ke la dira kwano le bona goba la ba kwela bohloko.


text:
ka gobane ba tla aroša bana ba lena go Morena ba direla medimo ye mengwe, mme Morena a le galefela gomme a le feleletša gateetee.


text:
Ka gona, le phušoleng dialetare tša bona, le pšhatlaganyeng dikokwane tša bona tša borapedi tša maswika, le remeng dikota tša bona tša borapedi, le tšhumeng le medimo ya bona ya diswantšho.


text:
Le direng seo ka gobane le setšhaba se sekgethwa sa Morena Modimo wa lena. O le kgethile gare ga ditšhaba ka moka lefaseng gore le be setšhaba sa gagwe se a se ratago.


text:
“Morena ga se a le rata mme a le kgetha ka gobane le be le feta ditšhaba tše dingwe ka bontši; le be le le setšhabana se sennyane lefaseng.


text:
Eupša Morena o le ratile mme a nyaka go phetha keno ye a e enetšego borakgolokhukhu ba lena. Ke ka baka leo a le ntšhitšego Egepeta ka maatla a gagwe a magolo a le lokolla bokgobeng bja kgoši ya gona.


text:
Gopolang gore Morena Modimo wa lena ke yena Modimo a nnoši, le gore o a botega. O tla botegela kgwerano ya gagwe, mme meloko ye sekete ya bao ba mo ratago mme ba phethago ditaelo tša gagwe a e direla ka leratorato la gagwe,


text:
“Ge le ka ela ditaelo tše hloko mme la di phetha ka potego, gona Morena Modimo wa lena o tla botegela kgwerano ya gagwe le lena mme a le direla ka leratorato la gagwe, ka moo a enetšego borakgolokhukhu ba lena.


text:
O tla le rata mme a le šegofatša, gore le tle le ate le be le bana ba bantši; o tla šegofatša mašemo a lena, gore le tle le be le mabele le beine le makhura a mohlware, le gona o tla le šegofatša ka go le fa dikgomo tše ntši le dihuswane. O tla le fa ditšhegofatšo tše ka moka kua nageng ye a enetšego borakgolokhukhu ba lena gore o tla le fa yona.


text:
Ga go setšhaba se sengwe lefaseng se a tlago se šegofatša ka kudu go swana le lena. Ga go monna goba mosadi mo go lena yo a ka se bego le ngwana, goba seruiwa se se sa tswalego.


text:
Morena o tla thibela malwetši ka moka go lena. A ka se le wišetše malwetši ale a mašoro le a bonego Egepeta, eupša o tla a wišetša manaba ka moka a lena.


text:
Setšhaba se sengwe le se sengwe seo Morena Modimo wa lena a se gafelago diatleng tša lena le se feleletše, le se ke la ba kwela bohloko le gatee. Le se ke la khunamela medimo ya bona, ka gobane seo e ka ba go itirela molaba.


text:
Le se ke la ba boifa; gopolang seo Morena Modimo wa lena a se dirilego kgoši ya Egepeta le setšhaba sa gagwe ka moka.


text:
Gopolang dikotlo tšela tše šoro tše le di bonego ka mahlo a lena, le mehlolo le dimakatšo, le maatla a magolo le bonatla bjoo ka bjona Morena Modimo wa lena a le ntšhitšego Egepeta. Ditšhaba tše ka moka tše bjale le di boifago o tla di fediša bjalo ka ge a fedišitše Baegepeta.


text:
Le se ke la boifa ditšhaba tše. Morena Modimo wa lena o na le lena; ke Modimo yo mogolo yo a tšhabegago.


text:
O tla leleka ditšhaba tše bosele ge le tsena. Le se ba fediše ka nako e tee, gore diphoofolo tša naga di se ate mme ya ba kotsi go lena.


text:
O tla gafela magoši a bona diatleng tša lena. Le tla a bolaya, gomme a lebalwa. Ga go yo a tlago kgona go le thibela; le tla bolaya yo mongwe le yo mongwe.


text:
Le tšhumeng medimo ya bona ya diswantšho. Le se ke la duma silibera goba gauta ye medimo yeo e manegilwego ka yona mme la e tšea. Ge le ka dira bjalo, di tla le tlišetša kotlo, ka gobane Morena o hloile dilo tša medimo ya diswantšho.


text:
Le se ke la tliša modimo wo mongwenyana wa seswantšho mengwakong ya lena; ge le ka o tliša gona le tla ikapeša thogako ye e lego godimo ga yona. Le swanetše go hlaswa medimo yeo ya diswantšho le e šišingwe, ka gobane e rogakilwe ke Morena.”


text:
“Le hlokomeleng gore le phethe melao yohle ye ke le laetšego yona lehono gore le tle le phele, le ate, mme le thope naga yeo Morena a e enetšego borakgolokhukhu ba lena.


text:
Gopolang ka moo Morena Modimo wa lena a le hlahlilego leetong lela le letelele go putla lešoka mo mengwageng ye ye masome a mane, a le romela mathata go le kokobetša le go le leka, gore a tle a tsebe se se lego ka dipelong tša lena, ge eba le tla phetha ditaelo tša gagwe.


text:
O le kokobeditše ka go le bolaiša tlala, mme ka morago a le fa manna gore le je, dijo tše lena le borakgolokhukhu ba lena le bego le sa di tsebe. Seo o se diretše go le ruta gore motho ga a phele ka bogobe fela, eupša o phela ka se sengwe le se sengwe se Modimo a se bolelago.


text:
Lemogang gore Morena Modimo wa lena o a le phošolla mme a le otla ka mokgwa wo tatagobana a godišago bana ba gagwe ka wona.


text:
Morena Modimo wa lena o le goroša nageng ye e nonnego – naga ye e nago le dinoka le methopo le meela ya ka fase ga mobu ye e phulegago meeding le dithabeng;


text:
naga ya mabele le garase, diterebe, mago, digarenate, dienywa tše botsebotse tša mohlware, le todi ya dinose.


text:
Moo le ka se tsoge le bolailwe ke tlala goba la hloka selo. Matlapa a gona a na le tshipi, le dithabeng tša gona le ka epa mphiri.


text:
Ge le eja le khora le leboge Morena Modimo wa lena ka baka la naga yeo e nonnego ye a le filego yona.”


text:
“Le hlokomeleng gore le se ke la lebala Morena Modimo wa lena; le se ke la lesa go phetha melao ya gagwe ka moka ye ke le filego yona lehono.


text:
le bone gore le se ikgodiše mme la lebala Morena Modimo wa lena yo a le ntšhitšego Egepeta moo le bego le le makgoba.


text:
O le hlahlile go putla lešoka lela le legologolo la go tšhoša moo go bego go le dinoga tša go bolaya le diphepheng. Moo nageng ya go omelela ya go hloka meetse o le phuletše meetse leswikeng le lethatathata.


text:
Lešokeng a le fa manna gore le je, dijo tše borakgolokhukhu ba lena ba bego ba sa di tsebe. A le romela mathata go le kokobetša le go le leka, gore mafelelong a tle a le direle tše botse.


text:
Le gopoleng gore ke Morena Modimo wa lena yo a le fago maatla a go itirela lehumo. O dira seo ka gobane o botegetše kgwerano ye a e dirilego le borakgolokhukhu ba lena ka keno, mme o sa botegetše kgwerano yeo le lehono.


text:
Le se ke la tsoga le lebetše Morena Modimo wa lena, goba la retologela go medimo ye mengwe go e obamela le go e direla. Ge le ka dira seo, gona ke a le sebotša lehono gore ka kgonthe le tla fedišwa.


text:
Ge le sa theetše Morena, gona le tla fedišwa go no swana le ditšhaba tšela a tlago di fediša ge le tsena.”


text:
“Theetšang, lena Baisraele! Lehono le tla tshela noka ya Jordane la thopa naga ya ditšhaba tše kgolo gape tše maatla go le feta. Metse ya tšona ke ye megolo, ya merako ye e fihlago legodimong.


text:
Batho ba gona ke Baanake, ke ba batelele, ba ditšitširipa, gomme le a tseba ebile le kwele gore ga go yo a ka lwago le bona.


text:
Eupša lehono le tla bona gore Morena Modimo wa lena ke yena a tlago sepela pele ga lena a le bjalo ka mollo wo o laumago. O tla ba fenya ge le le gare le tsena, gore le tle le ba leleke mme le ba fediše ka bjako, ka moo a le holofeditšego ka gona.


text:
“Ka morago ga ge Morena Modimo wa lena a le leleketše bona, le se ke la ipotša la re o le gorošitše mo go tlo thopa naga ye ka gobane e be e le swanetše. Aowa, Morena o tla le lelekela batho ba ka gobane ke ba babe.


text:
Ga se ka baka la gore le lokile mme le dira se se lokilego ge Morena a le lesa le thopa naga ya bona. O tla ba leleka ka gobane ke ba babe, le ka gobane o ikemišeditše go phetha se a se enetšego borakgolokhukhu ba lena, Abrahama le Isaka le Jakobo.


text:
Le tsebe gabotse gore Morena ga a le fe naga ye e nonnego ye ka baka la gore e a le swanela. Gabotse lena le setšhaba sa melala ye methata.


text:
“Le se ke la tsoga le lebetše ka moo le befedišitšego Morena kua lešokeng. Go tloga ka letšatši lela le tloga Egepeta go fihlela ka letšatši le le fihla mo, le mo tsogetše maatla.


text:
Le gona kua thabeng ya Sinai le befedišitše Morena – la mmefediša mo e lego gore o be a ka le fediša.


text:
Ke ile ka namela thaba go yo amogela matlapa ao go ona go bego go ngwadilwe kgwerano ye Morena a e dirilego le lena. Ka dula moo matšatši a masome a mane le mašego a ona ke sa je, ke sa nwe.


text:
Ke moka Morena a mpha matlapa a mabedi ao go ona a bego a ngwadile ka seatla sa gagwe tše a le boditšego tšona a le gare ga mollo ka letšatši lela le bego le bokane kua thabeng.


text:
Ka morago ga matšatši ao a masome a mane le mašego a ona Morena a mpha matlapa a mabedi ao go ona a bego a ngwadile kgwerano.


text:
“Ke moka Morena a re go nna: ‘Theoga thaba ka pelapela, ka gobane setšhaba sa gago se o se ntšhitšego Egepeta se senyegile mme se dirile tše mpe. Ba šetše ba fapogile go tšeo ke ba laetšego tšona, mme ba itiretše modimo wa seswantšho.’


text:
O se ke wa nthibela. Ke ikemišeditše go ba fediša gore go se sa ba le yo a ba gopolago. Ke gona ke tlago go dira tatagosetšhaba se segolo se maatla go ba feta.’


text:
“Ka fao ke ile ka retologa ka theoga thaba, ke swere matlapa ale a mabedi ale go ona go bego go ngwadilwe kgwerano. Thaba e be e tuka mollo.


text:
Ke ile ka bona gore le akgofišitše la phamoga tseleng ye Morena Modimo wa lena a le filego yona, le gore le mo fošeditše ka go itirela modimo wa seswantšho wa powana ka tshipi ye e tološitšwego.


text:
Ka buša ka itahlela fase ka sefahlego pele ga Morena ka fetša matšatši a masome a mane le mašego a ona ke sa je, ke sa nwe. Seo ke be ke se dira ka gobane le fošeditše Morena mme le mmefedišitše.


text:
Ke be ke boifa pefelo ya Morena ye šoro, ka gobane o be a tuka bogale mo e lego gore o be a ka le fediša; fela gapegape Morena o ile a ntheetša.


text:
Morena o ile a befelelwa le Arone mo e lego gore o be a ka mmolaya, ka gona ka rapelela Arone ka yona nako yeo.


text:
Ke ile ka tšea selo seo le bego le dirile sebe ka sona – powana yeo ya tshipi – ka se lahlela mollong. Ke ile ka e pšhatlaganya, ka e šila ya ba lerole, ka tšhela lerole leo ka moeleng wo o bego o theoga thabeng.


text:
Le mola a le romile go tloga Kadeshe-Barnea a le laetše gore le yo thopa naga ye a bego a le fa yona, le ile la mo tsogela maatla; ga se la ka la mo tshepha goba la mo theetša.


text:
“Ka gona ke ile ka hlwa ke itahletše fase ka sefahlego pele ga Morena matšatši ao a masome a mane le mašego a ona, ka gobane o be a itše o tla le feleletša.


text:
Ka rapela ka re: ‘Morena, Mong wa ka, hle, se fediše setšhaba se e tlogago e le sa gago, setšhaba se o se phološitšego mme wa se ntšha Egepeta ka maatla a gago a magolo le go tia.


text:
Gopola bahlanka ba gago, Abrahama le Isaka le Jakobo, gomme o se ke wa šetša bonganga le bokgopo le sebe sela sa setšhaba se.


text:
Go sego bjalo, Baegepeta ba tla re o paletšwe ke go goroša setšhaba sa gago nageng ye o ilego wa ba tshephiša yona. Ba tla re o ntšhitše setšhaba sa gago wa se iša lešokeng go yo se bolaya, ka gobane o be o se hloile.


text:
Gabotsebotse se ke setšhaba se e tlogago e le sa gago, se o se ntšhitšego Egepeta ka maatla a gago a magolo le go tia.’ ”


text:
“Morena a re go nna: ‘Betla matlapa a mabedi a go swana le ale a pele; o betle le polokelo ya kota. O tle go nna thabeng,


text:
mme ke tla ngwala matlapa ao melao ye ke bego ke e ngwadile matlapeng ale wa go a pšhatla, gomme o a bee ka moo polokelong.’


text:
“Ka gona ke ile ka betla polokelo ya dikota tša mogohlo, ka betla le matlapa a mabedi a go swana le ale a pele, gomme ka a tšea ka namela thaba.


text:
Gomme Morena a ngwala matlapa ao ona mantšu ale a bego a a ngwadile pele, Melao ye Lesome yeo a le filego yona ge a be a bolela a le gare ga mollo ka letšatši lela le bego le bokane kua thabeng. Morena o ile a mpha matlapa ao,


text:
gomme ka retologa ka theoga thaba. Ka moo Morena a laetšego ka gona ka a bea ka polokelong yela ke e dirilego, mme go tloga ka nako yeo go fihlela le bjale a sa le ka moo.”


text:
Baisraele ba ile ba tloga didibeng tše e bego e le tša Jaakane, gomme ba ya Mosere. Moo Arone o ile a hlokafala gomme a bolokwa, mme Eleasara, morwa wa gagwe, a mo tšea legato ya ba moprista.


text:
Go tloga moo ba ya Hore-Gidgade mme ka morago ba fetela Jotobatha, felo mo go bego go na le meetse a mantši.


text:
Kua thabeng Morena o ile a bea banna ba kgoro ya Lefi gore ba rwale Polokelo ya Kgwerano go mo hlankela e le baprista, le gore ba šegofatše ka leina la gagwe. Gomme le bjale ba sa dira dilo tše.


text:
Ke ka baka leo kgoro ya Lefi e sego ya ka ya fiwa naga bjalo ka ge dikgoro tše dingwe di ile tša e fiwa; seo ba se amogetšego e bile boprista bja Morena, ka moo Morena Modimo wa lena a ba tshephišitšego ka gona.


text:
“Ke dutše thabeng matšatši a masome a mane le mašego a ona, bjalo ka mola pele. Morena a ntheetša gape, mme a dumela gore a ka se le bolaye.


text:
A mpotša gore ke tle ke le ete pele, gore le tle le thope naga ye a enetšego borakgolokhukhu ba lena gore o tla le fa yona.”


text:
“Bjale, lena Baisraele, theetšang se Morena Modimo wa lena a se nyakago go lena: Ga go se sengwe gape se Morena a se nyakago ge e se go mmoifa, le go dira tšohle tše a di laelago. Le mo rate mme le mo direle ka dipelo tša lena ka moka le ka moya wa lena ka moka,


text:
Eupša Morena o be a rata borakgolokhukhu ba lena mo e lego gore o kgethile lena gare ga ditšhaba ka moka, mme le sa le setšhaba sa gagwe se a se kgethilego.


text:
Morena Modimo wa lena o ka godimo ga medimo ka moka le ka godimo ga maatla ka moka. Ke yo mogolo yo maatla le yo a boifegago. Ga a kgetholle motho, le gona ga a amogele letsogolekobong.


text:
O hlokomela gore ditšhuana le bahlologadi ba swarwe gabotse; o rata bafaladi mme o ba fa dijo le diaparo.


text:
Le boife Morena Modimo wa lena, mme le direle yena a nnoši. Le mmotegeleng, mme le ene ka leina la gagwe fela.


text:
Mo tumišeng; ke Modimo wa lena, mme le bone ka mahlo a lena dilo tše kgolo tše di makatšago tše a le diretšego tšona.


text:
Ge borakgolokhukhu ba lena ba eya Egepeta, e be e le ba masome a a šupago fela. Eupša bjale Morena Modimo wa lena o le atišitše la ba bjalo dinaledi tša legodimo.”


text:
Gopolang lehono se le ithutilego sona ka tše Morena a le diretšego tšona. E bile lena, e sego bana ba lena, ba le diretšwego dilo tše. Le bone bogolo bja Morena, le maatla a gagwe, le go tia ga gagwe,


text:
Le bone ka moo Morena a swieletšego madira a Baegepeta, gotee le dipere tša bona le makoloi a bona a ntwa, ka go di kgamiša meetse ka Lewatleng la Mahlaka ge ba be ba le rakediša.


text:
Le gopola se a se dirilego Datane le Abiramo, barwa ba Eliaba, ba kgoro ya Rubene. Mahlong a setšhaba ka moka lefase le ile la palega la ba metša, gotee le malapa a bona, le mešaša ya bona, le bahlanka ba bona ka moka, le diruiwa tša bona.


text:
“Le phethe ditaelo tšohle tše ke le fago tšona lehono. Ke moo le tlago kgona go tshelela mošola mme la thopa naga ye le batametšego go tsena go yona.


text:
Gomme le tla dula nako ye telele nageng ya mokhora le monono ye Morena a enetšego borakgolokhukhu ba lena gore o tla e fa bona le ditlogolo tša bona.


text:
Naga ye le batametšego go e thopa ga e swane le naga ya Egepeta moo le tšwago gona. Kua ge le bjetše peu le be le swanetše go šoma ka boima go nošetša mašemo;


text:
eupša naga ye le batametšego go tsena go yona ke naga ya dithaba le meedi, naga ye e nošetšwago ke pula.


text:
“Ka gona, le phethe ka potego ditaelo tše ke le fago tšona lehono, e lego go rata Morena Modimo wa lena, le go mo direla ka dipelo tša lena ka moka le ka moya wa lena ka moka.


text:
Ge le ka dira bjalo o tla neša pula nageng ya lena ge e nyakega, lehlabula le seruthwane, gore go tle go be le mabele le beine le makhura a mohlware,


text:
Ge le ka dira bjalo, Morena o tla le galefela. O tla thibela pula, gomme lefase la lena le tla omelela mo e lego gore dibjalo di ka se mele. Gomme le tla hwa ka pela nageng ye botse ye a le fago yona.


text:
“Le loteng tše ke le laetšego tšona ka dipelong tša lena mme le di boloke. Le di tlemelele matsogong a lena le be le di rwale diphatleng tša lena e le digopotšo.


text:
Le di rute bana ba lena. Le boleleng ka tšona ge le le gae le ge le le maetong, ge le khutša le ge le šoma.


text:
Ke moo lena le bana ba lena le tlago dula nako ye telele nageng yeo Morena Modimo wa lena a enetšego borakgolokhukhu ba lena gore o tla le fa yona. Le tla dula moo go yona ge legodimo le lefase di sa le gona.


text:
“Le phethe ka potego ditaelo tšohle tše ke le fago tšona: Le rateng Morena Modimo wa lena, le phethe tšohle tše a le laelago tšona, mme le mmotegeleng.


text:
Ke moo a tlago leleka ditšhaba tšeo ka moka ge le le gare le goroga, gomme le tla thopa naga yeo e lego ya ditšhaba tše kgolo tše maatla go le feta.


text:
Mobu ka moka wo le sepelago go wona e tla ba wa lena. Naga ya lena e tla tloga lešokeng ka borwa ya fihla thabeng ya Lebanone ka leboa, ya tloga le nokeng ya Yufratese ka bohlabela, ya fihla Lewatleng la Mediteraniene ka bodikela.


text:
Mo gongwe le mo gongwe mo le yago mo nageng yeo, Morena Modimo wa lena o tla dira gore batho ba le boife, bjalo ka ge a le tshephišitše, gomme ga go yo a kago kgona go le thibela.


text:
ke tla le fa tšhegofatšo ge le ka phetha ditaelo tša Morena Modimo wa lena tše ke le fago tšona lehono,


text:
eupša thogako e tla le tlela ge le ka se phethe ditaelo tše mme la fapoga le khunamela medimo ye mengwe ye le sego la ka la e khunamela.


text:
Ge Morena a le goroša nageng ye le ilego go e thopa, le bege tšhegofatšo yeo le le thabeng ya Gerisime, mme le bege thogako le le thabeng ya Ebale.


text:
Dithaba tše pedi tše di ka bodikela bja noka ya Jordane nageng ya Bakanana, bao ba dutšego moeding wa Jordane. Di ka bodikela, kgauswi le mehlare ye mekgethwa ya More ye e bapilego le motse wa Gilgale.


text:
Le kgauswi le go tshela noka ya Jordane le go thopa naga ye Morena Modimo wa lena a le fago yona. Ge le e thopile mme le dutše go yona,


text:
“Še melao le melawana ye le swanetšego go e phetha ge le sa dutše nageng ye Morena, Modimo wa borakgolokhukhu ba lena, a le fago yona gore le e tšee.


text:
Nageng ye le e thopilego le senyeng mafelo ka moka ao go ona baditšhaba ba le ba rakilego ba bego ba khunamela medimo ya bona godimo ga dithaba tše telele, godimo ga meboto, le ka fase ga mehlare ye metala.


text:
Le phušoleng dialetare tša bona, le pšhatlaganyeng le dikokwane tša bona tša maswika tša borapedi. Le tšhumeng dikota tša bona tša borapedi, le remeng le medimo ya bona ya diswantšho, gore e tle e se ke ya tsoga e khunametšwe gape mo mafelong ao.


text:
Mo nageng ya dikgoro tša lena tšohle Morena o tla kgetha felo moo le swanetšego go tla pele ga gagwe mme la mo direla.


text:
Moo le dire dihlabelo tša lena tša go tšhungwa ka moka le dihlabelo tša lena tše dingwe, le neele le karolo ya lesome ya lena, dikabelo tša lena, dimpho tše le ennego go di fa Morena, dikabelo tša lena tša boithaopo, le maitšibolo a dikgomo le a dihuswane tša lena.


text:
Moo pele ga Morena Modimo wa lena yo a le šegofaditšego, lena le malapa a lena le tla ja la ipshina ka dilo tše botse tše le di šometšego.


text:
“Ge nako yeo e fihla le se ke la dira ka moo le bego le dira ka gona. Go fihlela bjale yo mongwe le yo mongwe o be a dira ka moo a ratago ka gona,


text:
ka gobane le be le se la tšwe le goroga nageng ye Morena Modimo wa lena a le fago yona, moo le ka dulago ka khutšo.


text:
Ge le tshetše noka ya Jordane, le tla dula nageng yeo Morena a le fago yona. O tla dira gore manaba a lena ohle a se sa le tshwenya, mme le tla dula ka khutšo.


text:
Felo moo Morena a tlago go kgetha gore a khunamelwe gona ke mo le swanetšego go tliša tšohle tše ke le laetšego tšona: dihlabelo tša lena tša go tšhungwa ka moka le dihlabelo tša lena tše dingwe, karolo ya lesome ya lena, le dikabelo tša lena, le dimpho tše dibotsebotse tšela le ennego go di fa Morena.


text:
Le thabeng moo pele ga gagwe gotee le bana ba lena, bahlanka ba lena, le Balefi ba ba dulago metseng ya lena; le gopoleng gore Balefi ga ba tle go arolelwa naga.


text:
le di direng fela mo Morena a tlago go kgetha nageng ya dikgoro tša lena. Ke fao fela mo le swanetšego go dira dihlabelo tša lena tša go tšhungwa ka moka, le go dira dilo ka moka tše ke le laetšego tšona.


text:
“Morena o tla le šegofatša gomme la ba le diruiwa tša go hlaba, la ja nama mo gongwe le mo gongwe mo le dutšego gona. Le ka ja tše ntši ka moo Morena a le fago ka gona. Ka moka ga lena, ba ba hlwekilego le ba ba sego ba hlweka, le ka di ja, ka wona mokgwa woo le bego le tla ja nama ya tshephe goba ya kgama.


text:
Mafelong ao le dulago go ona le se ke la ja se le se abetšego Morena, e ka ba karolo ya lesome ya mabele a lena, goba ya beine ya lena, goba ya makhura a lena a mohlware, goba maitšibolo a dikgomo le a dihuswane tša lena, goba dimpho tše le ennego go di fa Morena, goba dimpho tša lena tša boithaopo, goba dikabelo tše dingwe.


text:
Lena le bana ba lena, gotee le bahlanka ba lena le Balefi ba ba dulago metseng ya lena, le jeleng dikabelo tše pele ga Morena Modimo wa lena fela, lefelong la tirelo le Morena a tlago le kgetha. Gomme moo le thabele tšohle le di dirilego.


text:
“Ge Morena Modimo wa lena a katološa naga ya lena bjalo ka ge a le holofeditše, le ka jela nama mo gongwe le mo gongwe mo le nyakago go e jela gona.


text:
Ge lefelo leo la tirelo le le kgole le lena, gona nako ye nngwe le ye nngwe ge le nyaka, le ka hlaba dikgomo goba dihuswane tše Morena a le filego tšona mme la ja nama gae, ka moo ke le boditšego ka gona.


text:
Yo mongwe le yo mongwe yo a hlwekilego goba yo a sego a hlweka a ka ja nama yeo, ka moo a bego a tla ja nama ya tshephe goba ya kgama.


text:
Se le swanetšego go se hlokomela ke gore le se ke la ja nama ye e sa nago le madi, ka gobane bophelo bo mading, mme le se ke la ja bophelo bjo bo lego nameng.


text:
Ge le ka phetha taelo ye Morena o tla thaba gomme tšohle di tla le atla, lena le ditlogolo tša lena.


text:
Dikabelo tša lena tše kgethwa le dimpho tše le ennego go di fa Morena le di išeng felo ga tirelo moo Morena a tlago go kgetha.


text:
Moo le direng dihlabelo tša go tšhungwa ka moka godimo ga aletare ya Morena. Le direng le dihlabelo tšela le jago nama ya tšona, mme la tšhollela madi aletareng.


text:
Le botegeleng go phetha tšohle tše ke le laetšego tšona, gomme tšohle di tla le atla, lena le ditlogolo tša lena go ya go ile, ka gobane le tla be le dira se se lokilego, se se kgahlago Morena Modimo wa lena.”


text:
“Morena Modimo wa lena o tla fediša ditšhaba tše le yago go di hlasela la di amoga naga, gomme le tla e thopa la dula go yona.


text:
Ka morago ga ge Morena a fedišitše ditšhaba tšeo, le hlokomele gore le se ke la latela ditlwaedi tša bona tša sedumedi, ka gobane seo e ka ba go itanya ka molaba. Le se ke la nyakišiša gore ba be ba khunamela medimo ya bona bjang gore le lena le tle le khunamele ka wona mokgwa woo.


text:
Le se ke la khunamela Morena Modimo wa lena ka mo ba khunamelago medimo ya bona, ka gobane ge ba khunamela medimo yeo ya bona ba dira dilo tšohle tša bohlola tše Morena a di hloilego. Ba bile ba dira bana ba bona dihlabelo mellong godimo ga dialetare tša bona.


text:
gore a le aroše le khunamele medimo ye le sego la ka la e khunamela, le e direle. Le ge seo a le tshephišago sona se ka direga,


text:
le se ke la mo šetša. Morena Modimo wa lena o šomiša yena go le leka, go bona ge eba le rata Morena ka dipelo tša lena ka moka le ka moya wa lena ka moka.


text:
Le lateleng Morena mme le mmoifeng. Le mo theetšeng gomme le phetheng ditaelo tša gagwe; le mo direleng mme le mmotegeleng.


text:
Moprofeta goba mohlatholledi wa ditoro yo a le botšago gore le tsogele Morena maatla, Morena yo a le phološitšego Egepeta moo le bego le le makgoba, yena le mmolaye. Motho wa mohuta woo ke yo mobe, gomme o leka go le aroša bophelong bjo Morena Modimo wa lena a le laetšego gore le bo phele. O swanetše go bolawa, gore le ikhutše bobe bjo.


text:
“Ge morwarrago wa setsiba goba wa letswele, goba morwago, goba morwediago, goba mosadi wa gago, yena moratiwa wa gago, goba mogwerago wa go wa le go tsoga a ka go hlohleletša ka sephiring gore o khunamele medimo ye mengwe ye wena le borakgolokhukhu ba gago le se la kago la e khunamela,


text:
o se ke wa dumela goba wa mo theetša. O se ke wa mo gaugela goba wa mo kwela bohloko, le gona o se ke wa mo šireletša.


text:
Le mo kgatleng ka maswika go fihlela a ehwa. O lekile go le aroša go Morena Modimo wa lena yo a le phološitšego Egepeta moo le bego le le makgoba.


text:
Ke moo Baisraele ka moka ba tlago di kwa, ba boifa, mme gwa se sa ba le yo a dirago taba ye mpe ya mohuta woo.


text:
gore dihwirihwiri tše dingwe tša go tšwa setšhabeng sa lena di arošitše batho ba motse wa gabobona gore ba khunamele medimo ye le sego la ka la e khunamela,


text:
gona le bolayeng batho ka moka motseng woo gotee le dikgomo tša bona ka moka. Le senyetšeng motse woo sa ruri.


text:
Le kgobokanyeng lebaleng la motse dithoto ka moka tša batho ba ba dulago moo. Gomme le tšhume motse le tšohle tše di lego go wona e le kabelo ya Morena Modimo wa lena. Motse o swanetše go tlogelwa e le marope go ya go ile, mme o se ke wa tsoga o tsošološitšwe.


text:
Le se ke la ipolokela selo sefe le sefe se se gafetšwego go senywa, gore Morena a se hlwe a le galefetše o šoro, eupša a le gaugele. O tla le kwela bohloko mme a le atiša, ka moo a enetšego borakgolokhukhu ba lena,


text:
ge le ka phetha ditaelo tša gagwe ka moka tše ke le fago tšona lehono, mme la dira se a se nyakago.”


text:
“Ke lena setšhaba sa Morena Modimo wa lena. Ka gona, ge le ilela bahu, le se ke la iphatša goba la ipoola meriri ya ka godimo ga phatla.


text:
Le setšhaba se sekgethwa sa Morena Modimo wa lena; o le kgethile gore le be setšhaba se e lego sa gagwe gare ga ditšhaba ka moka tša lefase.”


text:
Eupša go diphoofolo tše di otlago goba di nago ditlhako tša mapharo le ile kamela le mmutla le pela. Tšona le di tšee gore ga tša hlweka; di a otla eupša ga di ne ditlhako tša mapharo.


text:
Le ile kolobe, ka gobane le ge e na le ditlhako tša mapharo, ga e otle, mme le e tšee gore ga se ya hlweka Le se ke la ja ye nngwe ya diphoofolo tše, goba la kgwatha ditoto tša tšona.


text:
eupša tšohle tše di se nago mafegwana le magapi le se ke la di ja; le di tšee gore ga se tša hlweka.


text:
Tše le sego la swanela go di ja ke lenong, ntšhu, leaka ka mehuta ya lona, pekwa ka mehuta ya yona, legokobu ka mehuta ya lona, mpšhe, leribiši ka mehuta ya lona, segotšane ka mehuta ya sona, kokolohute, mogole, mašianoke ka mehuta ya yona, kukuku le mmankgaganyane.


text:
“Le se ke la ja phoofolo ye e ikhwetšego ka boyona. Le ka e fa bafaladi ba ba dulago gare ga lena ba e ja, goba le ka e rekišetša bafaladi ba bangwe. Eupša lena le setšhaba se sekgethwa sa Morena Modimo wa lena. “Le se ke la apea kwanyana goba putšanyane ka maswi a mmagoyona.”


text:
Gomme le yeng lefelong leo Morena Modimo wa lena a le kgethilego gore a khunamelwe go lona; mme moo pele ga gagwe le je dikarolo tša lesome tša mabele, tša beine, tša makhura a mohlware, le maitšibolo a dikgomo le a dinku tša lena. Le direng se, gore le tle le ithute go boifa Morena Modimo wa lena ka mehla.


text:
Ge le dula kgole mo e lego gore le šitwa ke go rwala dikarolo tša lesome tša tšeo Morena a le šegofaditšego ka tšona la di iša lefelong la tirelo,


text:
gona le rekiše ditšweletšwa tšeo tša lena, mme le tšeeng tšhelete ya gona le yeng nayo lefelong leo la tirelo.


text:
Ka yona le rekeng se le se nyakago, e ka ba nama ya kgomo, ya sehuswane, beine, goba bjala, mme lena le ba malapa a lena le di jeng moo pele ga Morena Modimo wa lena, le thabeng.


text:
Mafelelong a ngwaga wo mongwe le wo mongwe wa boraro le tlišeng dikarolo tša lesome tša dibjalo tša lena ka moka mme le di bolokeng metseng ya lena.


text:
Dijo tšeo ke tša Balefi, ka ge ba se ne naga, le bafaladi le ditšhuana le bahlologadi ba ba dulago metseng ya lena. Ba swanetše ba tle ba tšee tše ba di hlokago. Ge le dira bjalo, Morena Modimo wa lena o tla le šegofatša go tšohle tše le di dirago.”


text:
“Mafelelong a ngwaga wo mongwe le wo mongwe wa bošupa le phumoleng melato ya bao le ba adimilego tšhelete.


text:
Go dirwe ka mokgwa wo: Yo a adimilego Moisraele wa gabo tšhelete a phumole molato woo; a se ke a leka go tšea tšhelete yeo, ka gobane Morena ka boyena o begile gore molato woo o phumotšwe.


text:
Le ka gapeletša bafaladi go buša tše le ba adimilego tšona, eupša ba gabolena bona le ba lese le tše le ba adimilego tšona.


text:
“Morena Modimo wa lena o tla le šegofatša nageng ye a le fago yona. Go ka se be le o tee wa batho ba gabolena yo a tlago diila


text:
Morena o tla le šegofatša, bjalo ka ge a le holofeditše. Le tla adima ditšhaba tše ntši tšhelete, eupša lena le ka se adingwe; le tla laola ditšhaba tše ntši, fela lena ga go setšhaba se se tlago le laola.


text:
“Ge Moisraele wa gabolena motseng wo mongwe nageng ye Morena Modimo wa lena a le fago yona a hloka, gona le se ke la thatafatša dipelo la mo tima.


text:
Le se ke la gana go mo adima se sengwe e le fela ka gobane ngwaga wa go phumolwa ga melato o batametše. Le se ke la ba le kgopolo yeo ye mpe. Ge le ka gana go mo adima, o tla lla ka lena go Morena, gomme la rwešwa molato.


text:
Le mo feng ka tokologo le ka go hloka bojato, mme Morena o tla le šegofatša go tšohle tše le di dirago.


text:
Ka mehla go tla ba le Baisraele ba ba ba diilago, ba hlokago, ka gona ke le laela gore le beng le botho go bona.”


text:
“Ge Moisraele wa gabolena, monna goba mosadi, a ithekišitše go wena gore e be lekgoba, o mo lokolle ka morago ga ge a go diretše mengwaga ye e selelago. Ge ngwaga wa bošupa o fihla, o mo lese a sepele a lokologile.


text:
O gopole gore le be le le makgoba kua Egepeta gomme Morena Modimo wa lena a le lokolla, ke ka moo lehono ke go layago ka mokgwa wo.


text:
“Fela ge lekgoba la gago le sa nyake go tloga, le go rata, wena le ba lapa la gago, mme a iketlile ka lapeng la gago,


text:
gona o mo iše lemating la ngwako wa gago mme moo o mo phule tsebe ka tšhwana e tsenelele lemating; ke gona e tlago ba lekgoba la gago la bophelo ka moka. Le lekgoba la gago la mosadi o le dire ka wona mokgwa woo.


text:
O se ke wa tsota ge o lokolla lekgoba; o sa nyakang ka gore o go diretše mengwaga ye e šupago o mo lefa seripa sa mogolo wa mohlanka yo a thwetšwego? Le direng bjalo, gomme Morena Modimo wa lena o tla le šegofatša go tšohle tše le di dirago.”


text:
“Le hlaoleleng Morena Modimo wa lena maitšibolo ka moka a matona a dikgomo le a dihuswane; le se ke la šomiša dikgomo tšeo, goba la kota dihuswane tšeo.


text:
Ngwaga wo mongwe le wo mongwe lena le ba malapa a lena le di hlabeng, le di jeng pele ga Morena felong ga tirelo.


text:
Eupša ge diruiwa tšeo di ka ba le bosodi, ge di golofetše, goba di foufetše, goba di na le bosodi bjo bongwe bjo bogolo, le se ke la direla Morena Modimo wa lena dihlabelo ka tšona.


text:
Le ka ja diruiwa tše bjalo gae. Ka moka ga lena, ba ba hlwekilego le ba ba sego ba hlweka, le ka di ja, go no swana le ge le eja tshephe goba kgama.


text:
“Le hlompheng Morena Modimo wa lena ka go keteka Monyanya wa Paseka ka kgwedi ya Abibi; e be e le bošego kgweding yeo ge a le ntšha Egepeta.


text:
Le yeng lefelong la tirelo mme moo le hlabe dihuswane le dikgomo tša Paseka go hlompha Morena Modimo wa lena.


text:
Ge le eja dijo tše, le se ke la ja dinkgwa tše di dirilwego ka komelo. Matšatši a a šupago le jeng dinkgwa tše di dirilwego ntle le komelo, ka gobane le ile la swanela go tloga Egepeta ka lephakuphaku. Le jeng dinkgwa tšeo, dinkgwa tša tlaišego, gore ge le sa phela le fele le gopola letšatši lela ka lona le tšwilego Egepeta.


text:
Matšatši a a šupago go se be le o tee nageng ya lena yoo go ka hwetšwago komelo ngwakong wa gagwe; le nama ya seruiwa se se hlabilwego mantšiboa a letšatši la mathomo e swanetše go lewa bjona bošegong bjoo.


text:
“Le hlabeng diruiwa tša Paseka lefelong la tirelo fela, e sego mo gongwe nageng ye Morena Modimo wa lena a tlago le fa yona. Le di hlabe ge letšatši le dikela, e lego yona nako ye le tlogilego ka yona Egepeta.


text:
Matšatši a a selelago a a latelago le jeng dinkgwa tše di se nago komelo, gomme ka letšatši la bošupa le phuthegeleng go khunamela Morena Modimo wa lena, mme le se ke la šoma ka letšatši leo.”


text:
mme le keteke Monyanya wa Puno go godiša Morena Modimo wa lena ka go mo tlitšetša kabelo ya boithaopo go ya ka mo a le šegofaditšego ka gona.


text:
Le thabeng moo pele ga Morena gotee le bana ba lena, bahlanka ba lena, Balefi, bafaladi, ditšhuana le bahlologadi ba ba dulago metseng ya lena. Le direng seo lefelong la tirelo.


text:
“Ka morago ga ge le bunne mabele a lena, le pitlile le diterebe tša lena, le keteke Monyanya wa Mešaša matšatši a a šupago.


text:
Le ipshineng ka wona le bana ba lena, bahlanka ba lena, Balefi, bafaladi, ditšhuana le bahlologadi ba ba dulago metseng ya lena.


text:
Le hlompheng Morena Modimo wa lena ka go keteka monyanya wo matšatši a a šupago lefelong la tirelo. Le thabeng, ka gobane Morena o le šegofaditše ka puno le ka modiro wa lena.


text:
“Banna ka moka ba setšhaba sa lena ba tle go khunamela Morena makga a mararo ka ngwaga lefelong la tirelo: ka Monyanya wa Paseka, ka Monyanya wa Puno, le ka Monyanya wa Mešaša. Monna a se ke a tla go Morena a se a swara selo.


text:
Yo mongwe le yo mongwe a tliše mpho ka moo a kgonago ka gona go ya ka mo Morena Modimo wa lena a mo šegofaditšego ka gona.”


text:
“Kgorong ye nngwe le ye nngwe ya tše lesome le tše pedi le beeng baahlodi le bahlankedi motseng wo mongwe le wo mongwe wo Morena Modimo wa lena a tlago le fa wona. Banna ba ba swanetše go ahlola batho ntle le go kgetholla.


text:
Ba se ke ba hloka toka goba ba kgetholla batho; ba se ke ba amogela tsogolekobong, ka gobane dimpho di foufatša mahlo, ešita le a banna ba bohlale, gomme tša ba dira gore ba phoše ge ba ahlola.


text:
Ka mehla le latele toka, yona fela, gore le tle le thope naga ye Morena Modimo wa lena a le fago yona, mme le tle le fele le dutše moo.


text:
“Le se ke la direla Morena Modimo wa lena sehlabelo ka poo goba ka kwanyana goba ka putšane ye e nago le bosodi bjo bongwenyana; seo e ka ba makgapha go Morena.


text:
“Ge le ka kwa gore motseng wo mongwe wa lena monna yo mongwe goba mosadi o dirile sebe pele ga Morena ka go tshela kgwerano ya gagwe


text:
ka go khunamela medimo ye mengwe, goba letšatši, goba ngwedi, goba dinaledi, a di direla, a fapana le taelo ya Morena,


text:
ge le ka kwa taba ya mohuta woo, le e nyakišišeng gabotsebotse. Ge eba ke therešo gore makgapha a mohuta woo a dirilwe mo nageng ya Israele,


text:
Eupša motho a bolawe fela ka bohlatse bja dihlatse tše pedi goba tše tharo; a se ke a bolawa ka bohlatse bja hlatse e tee fela.


text:
Go thome dihlatse go mo kgatla, mme setšhaba ka moka se latele se mo kgatle. Ka tsela ye le ikhutše bobe bjoo.


text:
“Ge go ka direga gore melato ye mengwe e be ya go palela baahlodi ba motse, bjalo ka melato ye e fapafapanego ya polao, goba ya ditokelo tša motho, goba ya kgobatšo, le yeng felo ga tirelo,


text:
le fihle le botše baprista ba Balefi le moahlodi yo a lego modirong molato wa lena, mme bona ba ahlole molato woo.


text:
Yo a ka ngangabalago a se theeletše moahlodi goba moprista yo a lego modirong, a bolawe. E be go fediša bobe bjo mo go Baisraele.


text:
Ke mo yo mongwe le yo mongwe a tlago kwa ka taba yeo mme a boifa, gwa se be le be le yo a ngangabalelago go dira taba ya mohuta woo.”


text:
“Ge le tšere naga ye Morena Modimo wa lena a tlago le fa yona gomme le dutše go yona, le ka nyaka go ba le kgoši bjalo ka ditšhaba ka moka tše di bapilego le lena.


text:
Le hlokomeleng gore monna yo le mmeago kgoši ke yena yo Morena a mo kgethilego. E swanetše go ba yo mongwe wa setšhaba sa gabolena; le se ke la bea mofaladi kgoši.


text:
Kgoši a se ke a ba le dipere tše ntši, goba a roma batho Egepeta go yo reka dipere tša go oketša tše a nago natšo, ka gobane Morena o itše setšhaba sa gagwe se se ke sa tsoga se boetše fao.


text:
Kgoši a se be le basadi ba bantši, gore a se aroge go Morena; le gona a se ke a ikhumiša ka silibera le gauta.


text:
Ge e šetše e le kgoši a ingwalollele puku ya melao ya Modimo le ditaelo tša gagwe tše di ngwalolotšwego pukung ya mathomo ye e swerwego ke baprista ba Balefi.


text:
A sware puku yeo, a e bale ka mehla bophelo bja gagwe ka moka, gore a tle a ithute go boifa Morena le go phetha ka potego tšohle tše di ngwadilwego ka go yona.


text:
Seo se tla mo dira gore a se ke a ikgopola gore o phala Baisraele ba gabo, le gore a se ke a tshela le e tee ya ditaelo tša Morena. Ke moo yena le ditlogolo tša gagwe ba tlago buša naga ya Israele nako ye telele.”


text:
“Kgoro ya boprista ya Lefi e se ke ya fiwa karolo ya naga bjalo ka Baisraele ba bangwe. Ba swanetše go phela ka dikabelo le dihlabelo tše dingwe tše di fiwago Morena.


text:
Ba se ke ba ba le naga bjalo ka dikgoro tše dingwe; sa bona ke go ba baprista ba Morena, ka moo Morena a ba tshephišitšego ka gona.


text:
“Ge motho a dira sehlabelo ka poo, goba ka kwanyana, goba ka putšane, baprista ba fiwe legetla, le mehlagare ya ka fase, le mogodu.


text:
Dikgorong tša lena ka moka Morena o kgethile kgoro ya Lefi gore yona le ditlogolo tša yona di mo hlankele e le baprista go ya go ile.


text:
“Molefi yo mongwe le yo mongwe ge a rata a ka tloga motseng wa gabo mo nageng ya Israele a tla felo ga tirelo,


text:
O swanetše go fiwa dijo tše di lekanago le tša bapristakayena, go sa lebelelwe bontši bja bohwa bja gagwe.”


text:
“Ge le gorogile nageng ye Morena Modimo wa lena a le fago yona, le se ke la latela mekgwa ya bohlola ya ditšhaba tše di lego fao.


text:
Go se be le yo a dirago sehlabelo ka morwagwe goba morwediagwe mollong, goba yo a dirišago ditaola, goba bodupe, goba bonoge, goba boloi,


text:
Morena Modimo wa lena o hloile batho ba ba dirago dilo tše tša bohlola, mme ke ka baka leo a lelekago ditšhaba tšeo nageng yeo ge le goroga.


text:
“Ditšhaba tše le tlago di raka nageng ya tšona di latela dikeletšo tša didupe le bao ba dirišago ditaola, eupša lena Morena Modimo wa lena ga a le dumelele go dira tše bjalo.


text:
Lena, o tla le romela moprofeta yo a swanago le nna a etšwa setšhabeng sa gabolena, mme yena le swanetše go mo theeletša.


text:
“Mohlang wola le bokane thabeng ya Sinai le ile la kgopela gore ga le sa nyaka go kwa Morena a bolela, goba go hlwa go sa bona mollo wo mogolo woo, ka gobane le be le boifa gore le tla hwa.


text:
Ke tla ba romela moprofeta yo a swanago le wena a etšwa setšhabeng sa gabobona. Ke tla mmotša se a swanetšego go se bolela, mme o tla ba botša tšohle tše ke ba laelago tšona.


text:
Eupša ge moprofeta yo mongwe a ka ba le sebete sa go bolela se sengwe ka leina la ka mola ke se ka mo laela go se bolela, a bolaelwe taba yeo, mme ka wona mokgwa woo moprofeta yo mongwe le yo mongwe yo a bolelago se sengwe ka leina la medimo ye mengwe, le yena a bolawe.’


text:
Ge moprofeta a bolela se sengwe ka leina la Morena mme se a se bolelago sa se ke sa direga, gona ga se molaetša wa Morena. Moprofeta yoo o boletše ka boyena, gomme ga le a swanela go mo tšhaba.”


text:
“Ge Morena Modimo wa lena a fedišitše ditšhaba tšeo a le fago naga ya tšona, gomme le tšere metse ya bona le mengwako mme le dutše fao,


text:
le aroleng naga yeo dilete tše tharo, seleteng se sengwe le se sengwe go be le motse wo motho yo a bolailego yo mongwe a ka tšhabelago go wona gabonolo.


text:
Ge motho a ka bolaya yo mongwe ka phošo e se lenaba la gagwe, a ka tšhabela go wo mongwe wa metse ye mme a bolokega.


text:
Mohlala šo: Ge banna ba babedi ba ka ya sethokgweng mmogo go yo rema mehlare, mme ya re ge yo mongwe wa bona a rema mohlare, selepe sa tshwamoga mphenyeng mme sa bolaya yo mongwe yola, motho yoo a ka tšhabela go wo mongwe wa metse ye meraro ye mme a bolokega.


text:
Ge go ka ba le motse o tee fela, mohlomongwe tsela ya go ya moo e ka ba ye telele kudu, gomme wabo yo a nago le boikarabelo bja go lefeletša polao yeo a ka mo swara tseleng, mme ka go befelwa a bolaya motho yola a se nago molato. Gabotsebotse ke kotsi fela ge a bolaile motho yo e bego e se lenaba la gagwe.


text:
“Ge Morena Modimo wa lena a katološa naga ya lena bjalo ka ge a enetše borakgolokhukhu ba lena gore o tla e katološa, gomme a le file naga ka moka ye a ba tshephišitšego yona, gona le kgetheng metse ye mengwe ye meraro gape.


text:
O tla le fa naga ye ge le ka dira tšohle tše ke le laelago tšona lehono, le gona la rata Morena Modimo wa lena mme la phela go ya ka ditaelo tša gagwe.


text:
Le direng bjalo gore batho ba ba se nago molato ba se ke ba hwa, le gore le se be le molato wa go ba bolaya nageng ye Morena a le fago yona.


text:
“Fela ge motho a ka bolaya lenaba la gagwe ka boomo le ka maikemišetšo, gomme a tšhabela go wo mongwe wa metse ye,


text:
baetapele ba motse wa gabo ba mo tšee ba mo gafele wabo yo a nago le boikarabelo bja go lefeletša polao yeo, gore a tle a bolawe.


text:
Le se ke la mo gaugela, gobane mo go Baisraele motho ga se a swanela go bolawa a se na molato. Seo le se direle gore tšohle di tle di le atle.”


text:
“O se ke wa ikokoletša karolo ya gago ya naga ka go šuthiša mollwane wa moagišani wa gago woo o hlomilwego kgale nageng ye Morena Modimo wa gago a tlago le fa yona.


text:
“Hlatse e tee ga ya lekana go rweša motho molato; bonnyane e be dihlatse tše pedi tše di hlatselago gore motho o na le molato.


text:
bobedi bja bona ba swanetše go ya lefelong la tirelo gomme ba ahlolwe ke baprista le baahlodi ba ba ahlolago ka nako yeo.


text:
Baahlodi ba lebeledišiše molato woo gabotse; gomme ge motho yoo a pharile Moisraele yo mongwe yoo wa gabo ka molato,


text:
o swanetše go otlwa ka kotlo yeo motho yoo a pharilwego ka molato a bego a tla otlwa ka yona. Ka tsela ye le ikhutše bobe bjoo.


text:
Ke moo ba bangwe ba tlago re go di kwa ba boifa, gomme ga go yoo a tlago tsoga a dirile taba ye mpe ya mohuta woo gape.


text:
Melatong ya mohuta woo le se ke la gaugela motho le gannyane; kotlo e be bophelo ka bophelo, leihlo ka leihlo, leino ka leino, seatla ka seatla, le lenao ka lenao.”


text:
“Ge le eya ntweng go yo lwa le manaba a lena mme la bona dikoloi tša ntwa le dipere le madira a a le fetago, le se ke la ba boifa. Morena Modimo wa lena yo a le ntšhitšego Egepeta o tla ba le lena.


text:
‘Lena banna ba Israele, theetšang! Lehono le tsena ntweng. Le se ke la boifa manaba a lena, goba la nolega moko, goba la tlalelwa.


text:
“Gomme balaodi ba bolele le banna ba re: ‘A mo go na le yo a sa tšogo aga ngwako, gomme a sego a tšwa a o kgakola? Ge eba o gona, a a boele gae, ka gore ge a ka bolawa ntweng, yo mongwe o tla kgakola ngwako wa gagwe.


text:
A go na le yo a sa tšogo lema serapa sa merara, fela a sego a ka a ba le sebaka sa go buna diterebe tša sona? Ge eba o gona, a a boele gae, ka gore ge a ka bolawa ntweng, yo mongwe o tla loma dienywa tša sona.


text:
A go na le mo yo a beeleditšego mosadi? Ge eba o gona, a a boele gae, ka gore ge a ka bolawa ntweng, yo mongwe o tla nyala mosadi yola a mmeeleditšego.’


text:
“Balaodi ba iše pele ba re go bona: ‘A go na le yo a boifago gape a nolegilego moko? Ge eba o gona, a a boele gae, ka gore o tla nola ba bangwe moko.’


text:
Ge ba ka bula dikgoro tša motse gomme ba ineela, ka moka e swanetše go ba makgoba a lena mme ba le direle mediro ka kgapeletšo.


text:
Eupša ge batho ba motse woo ba sa nyake go ineela, ba ikgethela go hlabana, le o dikanetše ka madira a lena.


text:
Fela le ka itšeela basadi, bana, diruiwa le se sengwe le se sengwe motseng woo. Le ka šomiša tšohle tše e lego tša manaba a lena. Morena o le file tšona.


text:
“Eupša ge le thopa metse nageng ye Morena Modimo wa lena a le fago yona, le bolayeng se sengwe le se sengwe se se phelago.


text:
Le fediše batho taa: Bahete, Baamore, Bakanana, Baperise, Bahibe le Bajebuse, bjalo ka ge Morena a le laetše.


text:
Le ba bolayeng, gore ba se ke ba tla ba le diriša sebe pele ga Morena Modimo wa lena go le ruta gore le dire dilo tša bohlola ka moka tše ba di dirago tirelong ya medimo ya bona.


text:
“Ge le hlasela motse gore le o thope, le se ke la rema mehlare ya wona ya dienywa, le ge go dikanetša motse moo go ka tšea nako ye telele. Le jeng dienywa, fela le se ke la senya mehlare yeo; yona ga se manaba a lena.


text:
Le ka rema mehlare ye mengwe ye e sego ya dienywa mme la šomiša yona go aga tše madira a tlago di namela ge a hlasela motse go fihlela o thopiwa.”


text:
“Ge motho a ka hwetšwa a bolailwe nageng mo lefaseng le Morena Modimo wa lena a yago go le fa lona, gomme la se tsebe gore o bolailwe ke mang,


text:
baetapele ba lena le baahlodi ba tšwe mme ba ye ba ele bokgole bja go tloga moo setopo se hweditšwego gona go ya motseng wo mongwe le wo mongwe wa kgauswi le felo fao.


text:
Baetapele ba motse wo o lego kgauswikgauswi le moo setopo seo se hweditšwego gona ba kgethe kgomo ya sethojana ye e sego ya ka ya panwa.


text:
Ba e theošetše kgauswi le nokana ye e sa pšhego, moo mobu o sego wa ka wa lengwa goba wa bjalwa, gomme moo ba e robe molala.


text:
Baprista ba Balefi le bona ba ye gona, ka gobane ba swanetše go ahlola molato wo mongwe le wo mongwe wo go wona go bilego ntwa le go tšholla madi. Morena Modimo wa lena o ba kgethile gore ba mo direle, ba be ba šegofatše ka leina la gagwe.


text:
Ka morago baetapele ka moka ba motse wo o lego kgauswikgauswi le moo setopo se hweditšwego gona ba hlapele diatla godimo ga kgomo yeo


text:
Morena, lebalela setšhaba sa gago sa Israele se o se phološitšego Egepeta. Re lebalele mme o se ke wa re fega molato polaong ye ya motho yo a se nago molato.’


text:
gomme mo gare ga ona yo mongwe wa lena a bona mosadi yo mobotse yo a mo kganyogago mme a nyakago go mo nyala,


text:
a apole diaparo tše a thopilwego ka tšona, gomme a apare tše dingwe. A dule lapeng la gagwe gomme a llele batswadi ba gagwe kgwedi ka moka; ka morago ga moo a ka mo nyala, a robala naye.


text:
Mme ere ge a se sa mo kgahla, a mo lokolle, a mo lese a ikele mo a ratago. Ka ge monna yoo a mo gobošitše ka go mo gapeletša nyalo, a se ke a mo swara bjalo ka lekgoba, goba a mo rekiša.”


text:
“Ge monna a na le basadi ba babedi gomme bobedi bja bona ba mmelegela barwa, fela morwa wa pele ya se be ngwana wa mosadi wa mmamoratwe,


text:
ge monna yoo a arolela bana ba gagwe thoto ya gagwe, a se ke a kgetholla morwa wa mmamoratwe ka go mo fa karolo ye e lebanego morwa wa pele wa mosadi yo a sa ratwego.


text:
O swanetše go fa morwa wa gagwe wa pele karolo ya dithoto tša gagwe gabedi, le ge e se morwa wa mmamoratwe. Monna yoo o swanetše go tseba morwa wa gagwe wa mathomo gomme a mo fe karolo yeo e lego ya gagwe ka molao.”


text:
“Ge monna a na le morwa wa senganga yo a mo tsogelago maatla, morwa yo a sa theeletšego batswadi ba gagwe le ge ba mo kgala,


text:
Ba botše baetapele ba re: ‘Morwa wa rena o ngangabetše, o re tsogela maatla, gomme o gana go re theeletša; o senya tšhelete ebile ke letagwa.’


text:
Banna ba motse ba mmolaye ka maswika, mme ka go dira bjalo le ikhutše bobe bjo. Yo mongwe le yo mongwe mo nageng ya Israele o tla kwa se se diregilego mme a boifa.”


text:
setopo sa gagwe se se ke sa lala moo. O swanetše go bolokwa ka lona letšatši leo, ka gobane setopo se se fegilwego koteng se rogakilwe ke Morena. Le bolokeng setopo seo gore le se ke la kgotlela naga ye Morena Modimo wa lena a le fago yona.


text:
Eupša ge mong wa sona a dula kgole, goba o sa tsebe gore ke sa mang, gona o ye naso gae. Ge mong wa sona a etla a se nyaka, o mo neele sona.


text:
O dire bjalo le ge o ka hwetša pokolo, goba seaparo, goba se sengwe le se sengwe se Moisraele wa geno a ka bago a se timeditše.


text:
“Ge o ka bona pokolo goba kgomo ya Moisraele wa geno e wele fase, o se ke wa e hlokomologa; o mo thuše le tsoše phoofolo yeo.


text:
“Basadi ba se ke ba apara diaparo tša banna, le banna ba se ke ba apara diaparo tša basadi, ka gobane Morena Modimo wa lena o hlaswa batho ba ba dirago tše bjalo.


text:
“Ge o ka hwetša sehlaga sa nonyana mohlareng goba fase le tshadi ya ntshe e alametše mae goba mafotwana, o se ke wa tšea nonyana yeo.


text:
O ka tšea mafotwana, eupša nonyana o e lese e itshepelele, gore o tle o phele bophelo bjo botelele bja katlego.


text:
“Ge o aga ngwako wo mofsa, o raretše magomo a tlhaka ka mmotwana, ke moo o ka se bego le molato ge motho a ka wa mme a hwa.


text:
“O se ke wa bjala sebjalo se sengwe serapeng se o se bjetšego merara, gore o se tlo iletšwa diterebe le dibjalo tšeo tše dingwe.


text:
ka gona a mo phara ka melato ya maaka, a re o be a kile a robala le monna yo mongwe pele ba nyalana,


text:
batswadi ba kgarebe yeo ba tšee lešela le le nago le madi leo monna yoo a robetšego le kgarebe yeo go lona ge ba sa tšo nyalana, leo le laetšago gore kgarebe yeo e be e se ya ka ya robala le monna, mme ba le tliše kgorong pele ga baetapele ba motse.


text:
Tatagokgarebe a re go bona: ‘Ke neetše monna yo morwedi wa ka ya ba mosadi wa gagwe, mme bjale ga a sa mo nyaka.


text:
O mo pharile ka melato ya maaka, a re o be a kile a robala le monna pele yena a mo nyala. Fela bohlatse šebo bja gore morwedi wa ka o be a se a ka a robala le monna; lebelelang lešela le la madi le ba robetšego go lona ge ba seno nyalana!’


text:
Ba be ba mo lefiše dipapetlana tša silibera tše lekgolo mme ba di neele tatagokgarebe, ka gobane monna yoo o gobošitše kgarebe ya Moisraele. Go feta moo kgarebe yeo e fele e le mosadi wa gagwe; a se ke a tsoga a mo hladile ge a sa phela.


text:
“Eupša ge taba yeo e le therešo gomme go se bohlatse bja gore kgarebe yeo e be e se ya ka ya robala le monna,


text:
gona ba swanetše go ntšhetša kgarebe yeo ntle mojakong wa ngwako wa tatagoyona, moo banna ba motse wa gabo ba mmolaye ka maswika. O dirile taba ya go leša dihlong gare ga batho ba gaborena ka go robala le monna ka ngwakong wa tatagwe mola a se a nyalwa. Ka tsela ye le ikhutše bobe bjo.


text:
“Ge monna a ka swarwa a robetše le mosadi wa monna yo mongwe, bobedi bja bona ba swanetše go bolawa. Ka tsela ye le ikhutše bobe bjo.


text:
bobedi bja bona le ba iše kgorong ya motse, le ba bolaye ka maswika. Kgarebe e bolawe ka gobane e se ya ka ya hlaba mokgoši ya nyaka thušo le ge e be e le ka motseng moo e ka bego e kwelwe. Mme monna yoo yena a bolawe ka gobane a gobošitše mosadi wa Moisraele wa gabo. Ka tsela ye le ikhutše bobe bjo.


text:
“Ge monna a ka kata kgarebe kua nageng mola kgarebe yeo e beeleditšwe ke monna yo mongwe, gona go bolawe monna yoo fela;


text:
kgarebe e se ke ya dirwa selo, ka gobane ga se ya dira sebe se a swanetšego go bolaelwa sona. Molato wo o swana le wa ge monna yo mongwe a ka hlasela yo mongwe mme a mmolaya.


text:
Monna yoo o katile kgarebe kua nageng mola e beeleditšwe, mme le ge e be e lla e nyaka thušo, e hlokile wa go e thuša.


text:
a lefe tatagokgarebe magadi ka dipapetlana tša silibera tše masome a a fetšago seatla, mme kgarebe yeo e be mosadi wa gagwe, ka gobane o mo gobošitše. A se ke a tsoga a mo hladile ge a sa phela.


text:
“Lehlakanasela goba yo mongwe wa ditlogolo tša lona, le wa moloko wa lesome, a se ke a balwa le setšhaba sa Morena.


text:
“Moamone goba Momoaba, goba yo mongwe wa ditlogolo tša bona, le wa moloko wa lesome, a se ke a balwa le setšhaba sa Morena.


text:
Ba ganne go le fa dijo le meetse ge le be le le tseleng ya go tšwa Egepeta, le gona ba ile ba thwala Bileamo, morwa wa Beore, wa motse wa Petore kua Mesopotamia, gore a le rogake.


text:
Fela Morena Modimo wa lena a se ke a theetša Bileamo, eupša a fetoša thogako yeo tšhegofatšo, ka gobane o be a le rata.


text:
“Le se ke la nyatša Baedomo; ke bomorwarragolena; le Baegepeta le se ke la nyatša; le kile la dula nageng ya bona.


text:
“Ge le hlomile mešaša nakong ya ntwa, le swanetše go tšhabana le se sengwe le se sengwe se se ka le tšhilafatšago.


text:
Ge monna a ka tšhilafala ka gobane a lorile mme a ntšha matšhedi bošego, o swanetše go tšwa mešašeng mme a dule ka ntle ga yona.


text:
Gare ga ditlabakelo tše le di swerego go be le phata gore, ge le eya go ithoma, le epe molete ka yona mme le phušetše mantle.


text:
Ka mehla mešaša ya lena e swanetše go fele e hlweketše tirelo, ka gobane Morena Modimo wa lena o na le lena mešašeng ya lena go le šireletša le go le dira gore le fenye manaba a lena. Morena a se ke a bona ditšhila mešašeng ya lena, gomme a le furalela.”


text:
“Ge lekgoba le ka tšhaba go mong wa lona gomme la tla go lena gore le le šireletše, le se ke la le boetša morago.


text:
Lekgoba leo le ka dula go wo mongwe wa metse ya lena wo lona le o kgethago, gomme le se ke la le hlakiša.


text:
Le gona, tšhelete ye e hweditšwego ka tsela ye e se ke ya tlišwa ngwakong wa Morena Modimo wa lena go phethagatša keno. Morena o hloile digwebakathobalo tša tempele.


text:
“Ge le adima Baisraele ba gabolena tšhelete, goba dijo, goba selo sefe le sefe, le se ke la ba tsoma mašokotšo.


text:
Le ka tsoma mašokotšo go bafaladi, eupša Baisraele ba gabolena le se ke la ba tsoma ona. Le phetheng taelo ye, gomme Morena Modimo wa lena o tla šegofatša tšohle tše le di dirago nageng ye le yago go e thopa.


text:
“Ge le enetše Morena Modimo wa lena, le se ke la tshela keno ya lena; Morena o tla nyaka gore le phethe keno yeo, gomme ke sebe go se e phethe.


text:
“Ge o sepela ka tsela ye e putlago serapa sa merara sa Moisraele wa geno, o ka ja diterebe ka moo o nyakago ka gona, eupša o se ke wa duta selo ka ntlatlana.


text:
Ge o sepela ka tsela ye e putlago tšhemong ya mabele ya Moisraele wa geno, o ka ja magollelo ka moka ao o ka a thaolago ka diatla, eupša o se ke wa ripa mabele ka sekele.”


text:
“Ge monna a ka nyala mosadi mme ka morago a kwa a se sa mo nyaka, ka gobane a lemogile se sengwe go yena se se lešago dihlong, a ngwale lengwalo la tlhalo, a le fe mosadi yoo, gomme a mo rake lapeng la gagwe.


text:
gomme le yena monna yoo a kwa a se sa mo rata, le yena a ngwale lengwalo la tlhalo, a mo fe lona, mme a mo rake lapeng la gagwe, goba le yena monna yoo wa bobedi a hwa,


text:
gona monna yola wa gagwe wa pele a se ke a mo nyala gape; o swanetše go mo tšea gore o kgotletšwe. Ge a ka mo nyala gape, taba yeo e tla ba makgapha go Morena. Le se ke la dira sebe sa go šiiša ka tsela yeo nageng ye Morena Modimo wa lena a le fago yona.”


text:
“Ge monna a sa tšo nyala, a se ke a išwa ntweng goba mošomong ofe le ofe wa setšhaba; a khutšišwe modirong ngwaga o tee, gore a tle a kgone go dula gae mme a thabiše mosadi wa gagwe.


text:
“Ge o adima motho selo, a se ke a se beeletša ka tšhilo le lwala, le ge e le tšhilo fela, ka gore o tla be o tšeela ba lapa la gagwe dilo tša bona tša go iphediša.


text:
“Yo a ka utswago Moisraele wa gabo mme a mo swara gampe, goba a mo rekiša gore e be lekgoba, a bolawe. Ka go dira bjalo le ikhutše bobe bjo.


text:
“Ge o swerwe ke bolwetši bja letlalo bja go go tšhilafatša, o hlokomele go dira ka moo baprista ba Balefi ba go botšago ka gona; o phethe ditaelo tše ke ba filego tšona.


text:
“Ge o adima motho selo, o se ke wa tsena ngwakong wa gagwe go yo tšea kobo ye a beeletšago molato woo ka yona;


text:
o e boetše go yena ge letšatši le dikela, gore a tle a kgone go robala ka yona. Ke moo a tlago go leboga, mme wena wa ba o dirile se Morena Modimo wa gago a bonago e le toka.


text:
“O se ke wa pata mohlanka yo o mo thwetšego wa modiidi, wa mohloki, e ka ba Moisraele wa geno, goba mofaladi yo a dulago go wo mongwe wa metse ya lena.


text:
Letšatši le lengwe le le lengwe pele ga ge letšatši le dikela o mo lefe, ka ge a dirile mošomo wa letšatši leo; ke modiidi mme o hloka tšhelete. Ge o ka se mo lefe, o tla llela go Morena ka baka la gago, mme wena o tla ba le molato wa sebe.


text:
“Batswadi ba se bolaelwe melato ye e obilwego ke bana ba bona, le bana ba se bolaelwe melato ye e obilwego ke batswadi ba bona; motho a bolaelwe fela molato wo o obilego ke yena mong.


text:
“O se ke wa amoga mofaladi le tšhuana ditokelo tša bona, goba wa tšea seaparo sa mohlologadi ya ba peeletšo ya se a se adimilego go wena.


text:
O gopole gore o be o le lekgoba Egepeta, le gore Morena Modimo wa gago o ile a go lokolla; ke ka fao ke go fago taelo ye.


text:
“Ge o ka re o buna wa lebala ngata mašemong, o se ke wa boela morago go yo e tšea; e swanetše go tlogelelwa bafaladi le ditšhuana le bahlologadi, gore Morena Modimo wa gago a tle a go šegofatše go tšohle tše o di dirago.


text:
Ge o hlohlorile dienywa tša mehlware ya gago, o se ke wa boela go yo budutša tšeo di ka bago di sa šetše mehlareng; ke tša bafaladi le ditšhuana le bahlologadi.


text:
Ge o futše diterebe tša merara ya gago, o se ke wa boela go yo budutša tšeo di šetšego; ke tša bafaladi le ditšhuana le bahlologadi.


text:
“Ge Baisraele ba babedi ba ka išana kgorong go yo sekišwa, mme yo mongwe a se bonwe molato mola yo mongwe a bonwa molato,


text:
ge wa molato a ahloletšwe go itiwa, moahlodi o swanetše go mo patlamiša mme a dire gore a otlwe ka kgati pele ga gagwe. Palo ya dikgati e ye ka molato wo a o obilego.


text:
A ka otlwa dikgati tše masome a mane, eupša e sego go feta fao; go feta fao e ka ba go mo kokobetša phatlalatša.


text:
“Ge barwa ba motho ba agile felo gotee mme yo mongwe wa bona a hwa a se ne morwa, gona mosadi wa gagwe a se ke a nyalwa ke yo mongwe yo e sego wa lapa leo; ke tshwanelo ya morwarragomohu go tsenela mosadi yoo.


text:
Morwa wa mathomo yo ba mmelegago a tšewe gore ke morwa wa mohu yola, gore lešika la lapa la gagwe le se timelele mo go Baisraele.


text:
Eupša ge morwarragomohu a sa nyake go tsenela mosadi yoo, mosadi o swanetše go ya go bagolo kgorong ya motse mme a re: ‘Morwarragomogatšake ga a nyake go phetha tshwanelo ya gagwe; o gana go tsoša lapa la morwarragwe gare ga Baisraele.’


text:
Ke moo bagolo ba motse ba swanetšego go bitša monna yoo mme ba boledišane le yena. Ge a ka fela a sa gana go mo tsenela,


text:
gona mohlologadi yoo wa morwarragwe a ye go yena moo pele ga bagolo bao ba motse, a mo role seeta mme a mo tshwele ka mare sefahlegong, a re: ‘Se ke se se hlagelago monna yo a ganago go tsošetša morwarragwe lapa.’


text:
“Ge banna ba babedi ba elwa gomme mosadi wa yo mongwe wa bona a leka go thuša monna wa gagwe ka go swara monna yo mongwe yoo ka mapele,


text:
Le šomiše dikeloboima le dikelo tša mmakgonthe tše di tshephegago, gore le tle le phele nako ye telele nageng ye Morena Modimo wa lena a le fago yona.


text:
Ba ile ba se ke ba boifa Modimo, mme ba le hlasela ka nthago ge le be le lapile le se na le maatla, mme ba bolaya bohle ba ba bego ba ikgoga ka morago.


text:
Ka gona, ge Morena Modimo wa lena a le file naga yeo mme a le khutšišitše manaba ka moka ao a bapilego le lena, le boneng gore le bolaye Baamaleke ka moka, gore go se ke gwa ba le motho yo a ka hlwago a sa ba gopola. Le se ke la lebala!”


text:
motho a tšee dithakangwaga tše dingwe tša dibjalo tšohle tše a di bunnego a di nokele ka serotong, mme a di iše lefelong la tirelo le Morena a le kgethilego.


text:
A ye go moprista yo a lego modirong ka nako yeo mme a re go yena: ‘Bjale ke begela Morena Modimo wa gago gore ke tsene nageng ye a enetšego borakgolokhukhu ba rena gore o tla re fa yona.’


text:
“Moprista a tšee seroto go yena, mme a se bee pele ga aletare ya Morena Modimo wa motlišadithakangwaga yoo.


text:
Mme moo pele ga Morena yena a bolele mantšu a: ‘Rakgolokhukhu wa ka e be e le Moaramo yo a ralalago. O ile a falaletša lapa la gagwe Egepeta. Ba be ba se nene ge ba eya moo, eupša e ile ya ba setšhaba se segolo se maatla.


text:
Ka gona ra llela Morena, Modimo wa borakgolokhukhu ba rena. Yena a re kwa mme a bona go tlaišega ga rena le mathata a rena le go šokiša ga rena.


text:
Ka maatla a gagwe a magolo le go tia ga gagwe a re ntšha Egepeta. O ile a dira mehlolo le dimakatšo, le dilo tše di tšhošago.


text:
Bjale šemo, ke tliša go Morena dithakangwaga tše dingwe tša puno ye a mphilego yona.’ “Ka morago ga moo a bee seroto fase pele ga Morena mme a mo obamele fao.


text:
A thabele dilo tše botse tše Morena Modimo wa gagwe a filego yena le lapa la gagwe; mme Balefi le bafaladi bao ba dulago gare ga lena le bona ba thabe le yena.


text:
“Ngwaga wo mongwe le wo mongwe wa boraro ke ngwaga wa karolo ya lesome. Ka ngwaga woo o ntšhe karolo ya lesome ya dibjalo tša gago, o e fe Balefi, bafaladi, ditšhuana le bahlologadi, gore motseng wo mongwe le wo mongwe ba tle ba be le tšohle tše ba di hlokago tša go ja.


text:
Ge le dirile seo, le re go Morena: ‘Ke ntšhitše karolo yela ye kgethwa ka lapeng la ka ka e fa Balefi, bafaladi, ditšhuana le bahlologadi, ka moo o ntaetšego ka gona. Ga se ka tshela goba ka lebala ye nngwe ya ditaelo tša gago mabapi le karolo ya lesome.


text:
Ga se ka ja se sengwe sa yona ke iletše; ga se ka ntšha se sengwe sa yona ngwakong wa ka ke tšhilafetše; ebile ga se ka dira se sengwe sa yona sedimo. Ke go theeleditše, Morena Modimo wa ka; ke dirile tšohle tše o ntaetšego tšona mabapi le karolo ya lesome.


text:
Okamela fase o le lefelong la gago le lekgethwa legodimong gomme o šegofatše setšhaba sa gago sa Israele; o šegofatše le naga ye ya mokhora le monono ye o re filego yona, bjalo ka ge o e enetše borakgolokhukhu ba rena.’


text:
“Lehono Morena Modimo wa lena o le laela gore le phethe melao le melawana ya gagwe ka moka; ka gona le e phethe ka go e botegela ka dipelo tša lena ka moka le ka moya wa lena ka moka.


text:
Lehono le dumetše gore Morena ke Modimo wa lena; le tshephišitše gore le tla mo theeletša, le tla phetha melao ya gagwe ka moka, le gore le tla dira tšohle tše a le laelago tšona.


text:
Lehono Morena o le tšere gore le setšhaba se e lego sa gagwe, ka moo a le holofeditšego, gomme o le laela gore le phethe melao ya gagwe ka moka.


text:
Ditšhaba ka moka tše a di bopilego o tla dira gore le di fete ka maatla, mme le tla mo tumiša la mo godiša. Le tla ba setšhaba se sekgethwa sa Morena, bjalo ka ge a le holofeditše.”


text:
Moshe a bolela le setšhaba sa Israele a na le baetapele ba sona a re: “Le phethe ditaelo ka moka tše ke le fago tšona lehono.


text:
Mohla le tshela noka ya Jordane le tsena nageng ye Morena Modimo wa lena a le fago yona, le tseme matlapa a magolo, le a tlotše ka motaga,


text:
mme le ngwale melao ye le dithuto tše ka moka go ona. Ge le tsene nageng ya mokhora le monono yeo Morena, Modimo wa borakgolokhukhu ba lena, a le holofeditšego yona,


text:
mme le le ka mošola wa Jordane, le tsemeng matlapa ao thabeng ya Ebale, bjalo ka ge ke le laela lehono, mme le a tlotšeng ka motaga.


text:
ka gobane aletare ye le e agelago Morena Modimo wa lena e swanetše go agwa ka maswika a a sego a betlwa. Moo le dire dihlabelo tša go tšhungwa ka moka,


text:
Ke gona Moshe a boletšego le setšhaba ka moka sa Israele a na le baprista ba Balefi a re: “Homolang, setšhaba sa Israele, le ntheetšeng. Lehono le setšhaba sa Morena Modimo wa lena;


text:
“Ge le tshetše Jordane, dikgoro tše di latelago di eme thabeng ya Gerisime ge setšhaba se šegofatšwa: ya Simeone, ya Lefi, ya Juda, ya Isakara, ya Josefa, le ya Benjamene.


text:
Gomme dikgoro tše di latelago di eme thabeng ya Ebale ge setšhaba se rogakwa: ya Rubene, ya Gade, ya Asere, ya Sebulone, ya Dane, le ya Naftali.


text:
“ ‘Go rogakwe motho yo a dirago modimo wa seswantšho ka leswika, goba ka kota, goba ka tshipi, selo se se dirilwego ke motho, mme a se khunamela sephiring; Morena o hlaswa medimo ya diswantšho.’ “Setšhaba ka moka se fetole se re: ‘Amene!’


text:
“ ‘Go rogakwe motho yo a ikokoletšago karolo ya gagwe ya naga ka go šuthiša mollwane wa Moisraele wa gabo.’ “Setšhaba ka moka se fetole se re: ‘Amene!’


text:
“ ‘Go rogakwe motho yo a tšeišago sefofu tsela ye e sego yona.’ “Setšhaba ka moka se fetole se re: ‘Amene!’


text:
“ ‘Go rogakwe motho yo a amogago mofaladi goba tšhuana goba mohlologadi ditokelo tša gagwe.’ “Setšhaba ka moka se fetole se re: ‘Amene!’


text:
“ ‘Go rogakwe motho yo a gobošago tatagwe ka go robala le mosadi wa tatagwe.’ “Setšhaba ka moka se fetole se re: ‘Amene!’


text:
“ ‘Go rogakwe motho yo a robalago le kgaetšedi ya gagwe ya setsiba, goba kgaetšedi ya gagwe ya letswele.’ “Setšhaba ka moka se fetole se re: ‘Amene!’


text:
“ ‘Go rogakwe motho yo a rekwago gore a bolaye motho yo a se nago molato.’ “Setšhaba ka moka se fetole se re: ‘Amene!’


text:
“ ‘Go rogakwe motho yo a sa phethego melao ye ya Modimo.’ “Setšhaba ka moka se fetole se re: ‘Amene!’ ”


text:
“Ge le ka tloga le theetša Morena Modimo wa lena mme la botegela go phetha ditaelo ka moka tša gagwe tše ke le fago tšona lehono, o tla dira gore le fete ditšhaba tšohle tša lefase ka maatla.


text:
Le theetše Morena Modimo wa lena, gomme ditšhegofatšo tše ka moka e tla ba tša lena, tša le aparela:


text:
“Morena o tla le šegofatša ka bana ba bantši, ka dibjalo tše ntšintši, le ka dikgomo le dihuswane tše ntši.


text:
“Morena o tla dira gore le fenye manaba ge a le hlasela. Ba tla le hlasela ba etšwa ka thoko e tee, eupša ge ba le tšhaba ba tla phatlalalela mathokong ohle.


text:
“Morena Modimo wa lena o tla šegofatša mediro ya lena mme a tlatša dišego tša lena ka mabele. O tla le šegofatša nageng ye a le fago yona.


text:
“Ge le ka theeletša Morena Modimo wa lena mme la dira tšohle tše a le laelago tšona, o tla le dira setšhaba se sekgethwa sa gagwe, bjalo ka ge a le enetše.


text:
Ke moo ditšhaba ka moka lefaseng di tlago bona gore Morena o le dirile setšhaba sa gagwe, mme di tla le boifa.


text:
Morena o tla le fa bana ba bantši, diruiwa tše ntši, le dibjalo tše ntši nageng ye a e enetšego borakgolokhukhu ba lena.


text:
O tla neša pula lebakeng la yona e etšwa polokelong ye kgolo kua legodimong, a šegofatša mešomo ya lena ka moka, gore le kgone go adima ditšhaba tše ntši, mme lena le se ke la adingwa selo go tšona.


text:
Morena Modimo wa lena o tla dira setšhaba sa lena ketapele gare ga ditšhaba, e sego balatedi; le tla atlega ka mehla mme le ka se tsoge le šitilwe ke selo, ge le ka botegela go phetha ditaelo tša gagwe ka moka tše ke le fago tšona lehono mme la di latela.


text:
Fela le se ke la tsoga le di tshetše ka mokgwa wo mongwenyana, goba la khunamela medimo ye mengwe la e direla.”


text:
“Eupša ge le ka se theetše Morena Modimo wa lena, la se botegele go phetha ditaelo tša gagwe ka moka le melao ye ke le fago yona lehono, dithogako tše ka moka di tla le wela, tša le aparela:


text:
“Morena o tla le rogaka ka go le fa bana ba ba sego nene, le dibjalo tše di fokolago, le dikgomo le dihuswane tše e sego tše kae.


text:
“Ge le ka dira tše mpe mme la tlogela Morena, o tla le aparetša thogako, kgakanego le mathata go tšohle tše le di dirago, go fihlela le fedišwa taa ka pela.


text:
O tla dira gore malwetši a leuba a le hlomare go fihlela go se sa na le o tee wa lena yo a šetšego nageng ye le batametšego go e thopa.


text:
Morena o tla le otlaka ka bolwetši bja mafahla le bja letadi le ka dirurugi; o tla romela komelelo le phori le boore go bolaya dibjalo tša lena. Dilo tše mpe tše di tla le hlomara go fihlela le ehwa.


text:
“Morena o tla dira gore manaba a lena a le fenye. Le tla ba hlasela le etšwa ka thoko e tee, eupša ge le ba tšhabela le tla phatlalalela mathokong ohle, gomme batho ba mebušo ka moka ya lefase ba tla tšhoga ge ba bona seo se le hlagelago.


text:
Morena o tla le ntšha dišo, bjalo ka ge a di ntšhitše Baegepeta. O tla le otla ka mantsho le lekhwekhwe mme a dira gore mebele ya lena e hlohlone, gomme la se alafege.


text:
Le tla sepela le phophola mosegare wo monana bjalo ka sefofu. Le ka se atlege go tše le di dirago. Le tla fela le gateletšwe le pateletšwa, gomme go ka se be le motho yo a tlago le thuša.


text:
“Motho o tla beeletša kgarebe, fela yo mongwe a kata kgarebe yeo. Motho o tla aga ngwako, fela a se ke a tsoga a dutše ka go wona. Motho o tla lema serapa sa merara, fela a se ke a tsoga a lle diterebe tša sona.


text:
Dikgomo tša lena di tla bolawa le lebeletše, fela la se je le nthathana ya nama ya tšona. Le tla amogwa dipokolo tša lena le lebeletše, mme tša se tsoge di boeditšwe go lena. Dihuswane tša lena di tla fiwa manaba a lena, mme gwa hlokega le motho yo a le thušago.


text:
Barwa le barwedi ba lena ba tla fiwa bafaladi le lebeletše. Letšatši le lengwe le le lengwe le tla ba hlologela, eupša la se kgone go ba lamolela.


text:
Setšhaba se šele se tla tšea dibjalo ka moka tše le šomilego ka boima go di bjala, mola lena le fela le hlakišwa le swerwe gampe.


text:
Morena o tla le otla ka dišo tše bohloko tša go se alafege mangweleng le maotong; di tla le pipa mebele go tloga hlogong go iša maotong.


text:
“Morena o tla le tšea le kgoši ya lena a le iša kgole nageng e šele, yeo lena le borakgolokhukhu ba lena le bego le sa e tsebe. Moo le tla khunamela medimo ye e dirilwego ka dikota le ka maswika.


text:
Dinageng tšeo Morena a tlago le šwalalanyetša go tšona batho ba tla gakgamala ge ba bona tšeo di le hlagelago; ba tla le sega, ba le kwera.


text:
“Le tla gaša peu ye ntši, eupša la hwetša fela puno ye nnyane, ka gobane tšie e tla ja dibjalo tša lena.


text:
Le tla lema dirapa tša merara, la di hlokomela, eupša le ka se bune diterebe tša tšona goba la nwa beine ya tšona, ka gobane diboko di tla ja merara yeo.


text:
Mehlware e tla mela gohle nageng ya lena, eupša le tla hloka le lerothi la makhura a mohlware, ka gobane dienywa tša mehlare yeo di tla hlohlorega.


text:
Bona ba tla le adima tšhelete, eupša lena le ka se kgone go ba adima. E tla ba babuši mme lena la ba balatedi.


text:
“Dikotsi tše ka moka di tla le wela, tša le hlomara, tša le gomarela go fihlela le fedišwa, ka gobane ga se la theeletša Morena Modimo wa lena mme la phetha melao le melawana ye a le filego yona.


text:
Morena o le šegofaditše kudu go tšohle, eupša le šitilwe ke go mo direla ka lethabo le ka dipelo tše tšhweu.


text:
Ka gona le tla direla manaba ao Morena a tlago le romela ona. Le tla swarwa ke tlala le lenyora, la ba la sepela le hlobotše – la hloka tšohle. Morena o tla le gatelela kudu go fihlela le fedišwa.


text:
O tla le tlišetša setšhaba se etšwa magomong a lefase sa lwa le lena, setšhaba se polelo ya sona le sa e tsebego. Ba tla le kgoulogela bjalo ka ntšhu.


text:
Ba tla ja diruiwa le dibjalo tša lena, gomme le tla bolawa ke tlala la ba la ya ga maotwanahunyela. Ba ka se le tlogelele le ge e le mabejana, goba beine, goba makhura a mohlware, goba dikgomo, goba dihuswane, ka fao le tla hwa.


text:
Ba tla dikanetša motse wo mongwe le wo mongwe nageng ye Morena Modimo wa lena a le fago yona, go fihlela merako ye e tiilego ya go ya godimo ye le e tshephilego e kgerešwa.


text:
“Ge manaba a lena a dikaneditše metse ya lena, le tla hloka dijo la ba la ja bana bao Morena Modimo wa lena a le filego bona.


text:
Ešita le monna wa maitshwaro, yo boleta gare ga lena, o tla gakanega a ba a ja bana ba gagwe ba bangwe, ka gobane a hloka le nthathana ya sejo. Nama yeo a ka se e arogane le morwarragwe goba le mosadi wa gagwe yo a mo ratago, goba le yo mongwe wa bana ba gagwe bao ba sa šetšego.


text:
Le mosadi wa maitshwaro, yo boleta, yo a sego a ka a sepela ka dinao a ya felo, o tla dira bjalo. Ge manaba a dikaneditše motse wa gabo, o tla swarwa ke tlala a ba a jela leseana la gagwe ka sephiring le le sa tšwago go belegwa, a ba a fetetša le mohlana wa gagwe. A ka se di arogane le mogatšagwe yo a mo ratago, goba le yo mongwe wa bana ba gagwe.


text:
“Ge le sa botegele go phetha ditaelo tšohle tša Modimo tše di ngwadilwego mo pukung ye, le sa boife Modimo wa lena yo a tumišegago gape a boifegago,


text:
gona o tla le romela, lena le ditlogolo tša lena, malwetši a mabe a a sa alafegego, le mauba a mašorošoro ao a ka se thibelegego.


text:
O tla le romela le malwetši a mehuta ka moka le mauba ao a sego a ngwalwa mo pukung ye ya melao ya Modimo le dithuto tša gagwe, go fihlela le fedišwa.


text:
Le ge le ka ba ba bantši bjalo ka dinaledi tša legodimo, go tla phologa ba se ba kae fela mo go lena, ka gobane ga se la theeletša Morena Modimo wa lena.


text:
Bjalo ka ge Morena a kgahlilwe ke go le atla le go le atiša, o tla kgahlwa ke go le lobiša le go le fediša. Le tla tomolwa nageng ye le batametšego go e thopa.


text:
“Morena o tla le šwalalanyetša ditšhabeng ka moka, mathokong ohle a lefase, mme moo le tla khunamela medimo ye e dirilwego ka dikota le ka maswika, medimo ye lena goba borakgolokhukhu ba lena le bego le sa e tsebe.


text:
Ga go moo le tlago hwetša khutšo, ga go lefelo le le tlago le bitša la lena; Morena o tla le thothometša ka letšhogo, a le nola moko, a le fetša maatla.


text:
Le tla ba kotsing ka mehla. Bošego le mosegare le tla aparelwa ke letšhogo mme le tla phela le boifa lehu.


text:
Dipelo tša lena di tla thebatheba ka poifo, le mahlo a lena a tla bona tlaišego tše šoro. Ka baka leo mosong le tla duma ge nkabe e le mantšiboa, gomme mantšiboa la duma ge nkabe e le mosong.


text:
Morena o tla le boetša Egepeta ka maselawatle, le ge ke ile ka re le ka se tsoge le ile moo gape. Moo le tla leka go ithekiša go manaba a lena gore le be makgoba, eupša ga go yo a tlago nyaka go le reka.”


text:
Šea mabaka a kgwerano yeo Morena a laetšego Moshe gore a e dire le setšhaba sa Israele nageng ya Moaba; tše ka moka e be e le go tlaleletša kgwerano ye Morena a e dirilego nabo thabeng ya Sinai.


text:
Moshe o ile a bokanya setšhaba ka moka sa Israele mme a re go sona: “Le iponetše ka a lena mahlo seo Morena a se dirilego kgoši ya Egepeta le bakgomana ba gagwe le naga ya gagwe ka moka.


text:
Mo mengwageng ye masome a mane ya ge Morena a le hlahla lešokeng, diaparo le dieta tša lena ga se tša ka tša hlagala.


text:
Le be le hloka bogobe bjo le ka bo jago, le ge e le beine ye le ka e nwago, goba bjala, fela Morena o ile a le fa dilo tše le di hlokago gore a tle a le rute gore ke Modimo wa lena.


text:
Gomme ge re etla felo fa, Kgoši Sihone wa Heshbone le Kgoši Ogo wa Bashane ba ile ba re hlasela. Fela re ile ra ba fenya,


text:
Le botegele go phetha mabaka ka moka a kgwerano ye, gore le tle le atlege go tšohle tše le di dirago.


text:
“Lehono le eme pele ga Morena Modimo wa lena, ka moka ga lena – baetapele ba lena le bakgomana, le banna ba lena,


text:
bana ba lena, basadi ba lena, le bafaladi ba ba dulago gare ga lena bao ba le rwalelelago dikgong, ba le gelago le meetse.


text:
Le eme mo lehono go tsena mo kgweranong ye Morena Modimo wa lena a e dirago le lena, le go itlema ka keno go phethagatša mabaka a yona,


text:
gore Morena bjale a le tiišetše gore le setšhaba sa gagwe mme yena ke Modimo wa lena, bjalo ka ge a le holofeditše, a enetše le borakgolokhukhu ba lena, Abrahama le Isaka le Jakobo.


text:
O e dira le rena bohle ba re emego fa pele ga gagwe lehono, le tšona ditlogolo tša rena tše di sego tša tšwe di belegwa.


text:
“Le a tseba gore re be re phela bjang Egepeta, le gore go putla dinaga tša ditšhaba tše dingwe go be go le bjang.


text:
Le bone medingwana ya bona ye e selekišago ya go dirwa ka dikota, ka maswika, ka silibera, le ka gauta.


text:
Le hlokomeleng gore go se ke gwa ba le monna, goba mosadi, goba lapa, goba kgoro ye e lego fa lehono yeo e furalelago Morena Modimo wa rena mme ya khunamela medimo ya ditšhaba tše dingwe. Seo se ka ba bjalo ka modu wo o melago ya ba semela se se galakago sa mpholo.


text:
Le hlokomeleng gore go se ke gwa ba le o tee wa lena yo a rego go kwa mabaka a kgwerano, a fela a sa iphora gore tšohle di tla mo atla le ge a ka ngangabala a dira tša boithatelo. Seo e ka ba kotsi go batho le dilo go swana.


text:
Morena a ka se lebalele motho wa mohuta woo, eupša o tla mo tukela bogale, gomme dithogako ka moka tše di ngwadilwego mo pukung ye di tla mo wela, go fihlela Morena a timeletša leina la gagwe lefaseng.


text:
Morena o tla mo kgetholla dikgorong ka moka tša Baisraele, gomme a mo tlišetša dikotsi go ya ka dithogako ka moka tša kgwerano ye e ngwadilwego mo pukung ye ya melao ya Morena.


text:
“Mo melokong ya lena ya ka moso ditlogolo tša lena le bafaladi ba ba tšwago dinageng tša kgole ba tla bona dikotsi le malwetši ao Morena a a tlišeditšego naga ya lena.


text:
Naga e tla ba lehwafa ya se ntšhe selo, ya pipetšwa ke tshebela le letswai; ga go se se ka bjalwago goba se se ka melago go yona, ešita le bjona bjang bo ka se mele moo. Naga ya lena e tla ba bjalo ka motse wa Sodoma le wa Gomora, wa Adma le wa Tseboime, yeo Morena a e ribegeditšego ge a be a befetšwe kudu.


text:
Ke moo ditšhaba tšohle di tlago botšiša tša re: ‘Ke ka baka lang Morena a dirile naga ya bona dilo tše? Ke go reng a ile a befelwa o šorošoro ka mokgwa wo?’


text:
Phetolo e tla ba go re: ‘Ke ka gobane setšhaba se se tshetše kgwerano ye yena Morena, Modimo wa borakgolokhukhu ba bona, a bego a e dirile le bona ge a ba ntšha Egepeta.


text:
Ba obamile ba direla medimo ye mengwe yeo ba bego ba sa e tsebe, medimo ye Morena a rilego ba se ke ba e direla.


text:
Ka gona Morena o ile a befelelwa setšhaba sa gagwe mme a tlišetša naga ya bona dikotsi tše ka moka tše di ngwadilwego mo pukung ye.


text:
Morena o ile a befelwa kudu, mme ge a befetšwe o šoro bjalo, a ba lahlela nageng e šele moo le lehono ba sa lego gona.’


text:
“Go na le dilo tšeo Morena Modimo wa rena a sego a di utolla, eupša o utolotše melao ye ya gagwe, gomme rena le ditlogolo tša rena re swanetše go e phetha go ya go ile.”


text:
“Bjale ke le file go ikgethela tšhegofatšo goba thogako. Ge dilo tše ka moka di le hlagetše gomme le dutše gare ga ditšhaba tše Morena Modimo wa lena a le šwalalantšego natšo, le tla gopola se ke se boletšego.


text:
Ge lena le ditlogolo tša lena le ka sokologela go Morena, mme ka dipelo tša lena ka moka le ka moya wa lena ka moka la phetha ditaelo tša gagwe tše ke le fago tšona lehono,


text:
gona Morena Modimo wa lena o tla le šokela. O tla le buša ditšhabeng tšeo a le šwalalanyeditšego go tšona, mme a le atlegiša gape.


text:
Le ge le ka šwalalanyetšwa mafelong a lefase, Morena Modimo wa lena o tla le kgobokanya gona moo mme a le buša,


text:
gore le tle le tšee naga ye borakgolokhukhu ba lena ba kilego ba e thopa. Gomme o tla le atlegiša a ba a le atiša go feta ka moo borakgolokhukhu ba lena ba kilego ba ba ka gona.


text:
Morena Modimo wa lena o tla dira gore lena le ditlogolo tša lena le mo theeletše, gore le tle le mo rate ka dipelo tša lena ka moka le ka moya wa lena ka moka, mme le tle le fele le dula moo nageng yeo.


text:
Dithogako tše ka moka o tla di lebiša go manaba a lena le go bao ba le hloilego gape ba le hlomerego,


text:
Morena o tla le atla go tšohle tše le di dirago; le tla ba le bana ba bantši le diruiwa tše ntši, gomme mašemo a lena a tla le ntšhetša puno ye botse. O tla thabela go le atla bjalo ka ge a be a thabetše go atla borakgolokhukhu ba lena,


text:
eupša le tla swanelwa ke go mo theeletša le go phetha melao le melawana ya gagwe ye e ngwadilwego mo pukung ye ya dithuto tša gagwe. Le tla swanelwa ke go sokologela go yena ka dipelo tša lena ka moka le ka moya wa lena ka moka.


text:
Ga e kua legodimong mo le ka ba la botšiša la re: ‘Ke mang a tlago re namelela a re fegollela yona, gore re tle re e kwe re e phethe?’


text:
Le gona ga e ka mošola wa lewatle mo le ka ba la botšiša la re: ‘Ke mang yo a tlago tshela lewatle a yo re tšeela yona, gore re tle re e kwe mme re e phethe?’


text:
Ge le ka phetha ditaelo tša Morena Modimo wa lena tše ke le fago tšona lehono, ge le ka mo rata, la mo theeletša, mme la latela melao le melawana ya gagwe, gona le tla atlega mme la ba setšhaba se sentši. Morena Modimo wa lena o tla le šegofatša nageng ye le batametšego go e thopa.


text:
ke le botša e sa le gonabjale gore le tla fedišwa taa. Le ka se phele nako ye telele nageng yela ya mošola wa Jordane ye le batametšego go e thopa.


text:
Bjale ke le fa go ikgethela bophelo goba lehu, tšhegofatšo ya Modimo goba thogako ya gagwe, gomme ke bitša legodimo le lefase go tlo hlatsela gore le kgetha eng. Kgethang bophelo, gore lena le ditlogolo tša lena le tle le phele.


text:
Le rateng Morena Modimo wa lena, le mo theeletšeng, mme le mmotegeleng, gore le tle le dule nako ye telele nageng ye a enetšego borakgolokhukhu ba lena, Abrahama le Isaka le Jakobo, a re o tla ba fa yona.”


text:
a re: “Bjale ke na le mengwaga ye lekgolo le masome a mabedi, mme ga ke sa kgona go ba moetapele wa lena. Ntle le fao, Morena o mpoditše gore nka se tshele noka ya Jordane.


text:
Morena Modimo wa lena ka boyena o tla sepela pele ga lena mme a fediša ditšhaba tše di dulago moo, gore le tle le dule nageng ya tšona, gomme Joshua e tla ba moetapele wa lena, bjalo ka ge Morena a boletše.


text:
Morena o tla dira batho ba moo se a se dirilego Sihone le Ogo, dikgoši tša Baamore, mola a ba fediša le naga ya bona.


text:
Le beng le sebete, le tie. Le se ke la ba boifa, gobane Morena Modimo wa lena o tla ba le lena. A ka se le lahle goba a le tlogela.”


text:
Ke moka Moshe a bitša Joshua mme a re go yena pele ga setšhaba ka moka sa Israele: “O be le sebete o tie; ke wena o tlago eta setšhaba se pele gore se thope naga ye Morena a enetšego borakgolokhukhu ba sona a re o tla ba fa yona.


text:
Morena ka boyena o tla go eta pele mme a ba le wena. A ka se go lahle goba a go tlogela, ka gona o se ke wa boifa goba wa nolega moko.”


text:
Ka gona Moshe a ngwala melao yeo ya Modimo mme a e fa baprista ba Balefi, bao modiro wa bona e bego e le go rwala Polokelo ya Kgwerano ya Morena, a e fa le baetapele ba Baisraele.


text:
A ba laya a re: “Mafelelong a ngwaga wo mongwe le wo mongwe wa bošupa, e lego ngwaga wo ka wona melato e phumolwago, le baleng melao ye ka go hlaboša lentšu Monyanyeng wa Mešaša.


text:
Le e baleleng setšhaba sa Israele ka moka ge se etla go khunamela Morena Modimo wa lena felong ga tirelo.


text:
Le kgobokanyeng setšhaba – banna le basadi le bana – le bafaladi ba ba dulago metseng ya lena, gore yo mongwe le yo mongwe a e kwe mme a ithute go boifa Morena Modimo wa lena, le go botegela go phetha melao yeo ka moka.


text:
Ka tsela ye ditlogolo tša lena tše di sego tša ka tša kwa melao ya Morena Modimo wa lena di tla e kwa. Ka fao ba tla ithuta go mmoifa ge ba sa phela nageng ye le batametšego go e thopa mošola wa Jordane.”


text:
Ke moo Morena a itšego go Moshe: “Nako ya gago ya go ithobalela e batametše. Bitša Joshua mme o tsene le yena ka Tenteng ya bodulo bja ka, gore ke tle ke mmotše tše a swanetšego go di dira.” Moshe le Joshua ba tsena ka Tenteng,


text:
Morena a re go Moshe: “O kgauswi le go ikela go borakgolokhukhu ba gago, gomme ge o šetše o ithobaletše, setšhaba se se ka se sa mpotegela mme ba tla lahla kgwerano ye ke e dirilego le bona. Ba tla ntlogela ba khunamela medimo e šele ya naga ye ba batametšego go tsena go yona.


text:
Ge ba dira bjalo ke tla ba galefela, ka ba furalela, ka ba tlogela. Ba tla welwa ke dikotsi tše ntši le mathata a mantši, mme ke moo ba tlago lemoga gore dilo tše di ba hlagetše ka gobane nna, Modimo wa bona, ke be ke se sa na le bona.


text:
Mme ka nako yeo ke tla gana go ba thuša, ka gobane ba dirile tše mpe ba ba ba khunamela medimo ye mengwe.


text:
Ke tla ba goroša nageng yela ya mokhora le monono, bjalo ka ge ke enetše borakgolokhukhu ba bona. Moo ba tla ja ba khora, mme ba phela ka boiketlo. Eupša ba tla mphuralela ba khunamela medimo ye mengwe. Ba tla nnyatša mme ba lahla kgwerano ya ka,


text:
gomme ba tla welwa ke dikotsi tše ntši le mathata. Eupša kopelo ye e tla no fela e sa opelwa ke ditlogolo tša bona, gomme e tla ba hlatse ya go ba tšwa. Le gonabjale, pele ga ge ke ba goroša nageng ye ke ennego go ba fa yona, ke tseba seo ba se gopolago.”


text:
Ke moo Morena a boditšego Joshua, morwa wa Nunu, a re: “O be le sebete, o tie. O tla goroša Baisraele nageng ye ke ennego go ba fa yona, gomme ke tla ba nago.”


text:
Ge a feditše a re go baprista ba Balefi, bao modiro wa bona e bego e le go rwala Polokelo ya Kgwerano ya Morena:


text:
“Tšeang puku ye ya melao le e bee ka thoko ga Polokelo ya Kgwerano ya Morena Modimo wa lena, gore e tle e dule e le moo e le hlatse ya go tšwa setšhaba sa gagwe.


text:
Nna ke tseba ka moo ba ngangabalago ka gona le ka moo ba tsogelago Morena maatla. Ge ba tsogetše Morena maatla ke sa phela, ke sa na le lena, mohlang ke ehwa gona go tla ba bjang?


text:
Kgobokanya mantona a dikgoro ka moka le bakgomana pele ga ka, gore ke tle ke ba botše taba tše; ke tla bitša legodimo le lefase gore e tle e be dihlatse tša ka.


text:
Ke tseba gore ge ke hwile, setšhaba e tla ba se sebe mme ba tlogela tše ke ba rutilego tšona. Gomme mabakeng a a tlago ba tla hlagelwa ke dikotsi, ka gobane ba tla be ba selekile Morena ka go dira tše a di ganago.”


text:
Thuto ya ka e tla sarasara bjalo ka pula, polelo ya ka ya ikala fase boka phoka. Mantšu a ka a tla na bjalo ka pula mabjanyeng a mananana, bjalo ka pula ya modupi dimeleng tše boletiana.


text:
“Morena ke molwedi wa lena yo maatla; se a se dirago ke se se phethegilego, ditsela tšohle tša gagwe di lokile; Modimo wa lena o a botega, ga a dire tše mpe; o dira tše di lokilego le gona di lebanego.


text:
Eupša lena ga le mmotegele, ga le a swanela go ba setšhaba sa gagwe; le setšhaba se sebe sa baradia.


text:
Na ye ke yona tsela ye le swanetšego go swara Morena ka yona, lena setšhaba sa ditlatla, sa go hloka kgopolo? Na ga se Tatagolena, Mmopi wa lena, yo a le dirilego setšhaba?


text:
“Gopolang tša bogologolo, mehleng kgalekgale; botšišang botatagolena ba le botše tše di diregilego; botšišang bakgalabje ba le anegele tša botala.


text:
Yogodimodimo o abetše ditšhaba dinaga tša tšona; o arogantše merafe, o beetše ditšhaba mellwane. Setšhaba se sengwe le se sengwe o se abetše morongwamohlokomedi,


text:
“O ba hweditše ba tlaruma le lešoka, leganata la go hloka bophelo, la go tšutla madimo. A ba šireletša, a ba hlokomela, a ba leta ka mo motho a letago ngwana yo e lego mmamoratwe.


text:
Bjalo ka ntšhu ge e rutantšha matswianyana a yona go fofa, e akalela ka godimo ga ona, ya a kuka ka polokego ka mafego a yona a phurologilego, Morena o hlokometše Baisraele.


text:
“O ba dirile gore ba buše dinaga tša meboto, mme ba je se se metšego mašemong. O ba fepile ka mamapo a ka gare ga marako, a mediša mehlware ya bona mengeng ya maswika a mathata.


text:
O ba file dithatha tša dikgomo le maswi a dihuswane; ba be ba na le dinku le dipudi le dikgomo tše kaonekaone, le mabele a mabotsebotse, le beine ye e di phalago ka moka.


text:
“Setšhaba sa Morena sa re go huma sa mo tšhela dithole; ba akola ba nona, ya ba dimphosonono. Ba lahla Modimo, Mmopi wa bona, ba nyatša Mophološi wa bona yo maatla.


text:
Ba direla meoya ye mebe dihlabelo, ba se di direle Modimo, ba di direla medimo ye mefsa ye Baisraele ba bego ba sa e tsebe, medimo ye borakgolokhukhu ba bona ba sego ba ka ba e boifa.


text:
A re: ‘Nka se sa ba thuša; ke gona ke tlago bona se se tlago ba hlagela, sona setšhaba se sebe seo sa go se mpotegele.


text:
Ka medimo ya bona ya diswantšho ba ntlhohlile, ba nthumola ka dilo tšeo tša bona ba rego ke medimo, dilo tše gabotsebotse e sego medimo. Ka gona, ka setšhaba se bona ba rego ga se setšhaba nna ke tla ba hlohla; ke tla ba rumola ka setšhaba sa ditlatla.


text:
Pefelo ya ka e tla lauma bjalo ka mollo, mme ya tšhuma tšohle lefaseng. E tla ba ya fihla lefaseng la ka fase, mme ya tšhuma medu ya dithaba.


text:
Ba tla hwa ka tlala le malwetši a letadi; ba tla hwa ba bolawa ke malwetši a mašorošoro. Ke tla ba romela dibata gore di ba hlasele, le dinoga tša mpholo gore di ba lome.


text:
Mekgotheng ba tla bolawa ke manaba, ka mengwakong ba aparelwa ke poifo. Masogana le dikgarebe ba tla bolawa; masea le bakgalabje le bona ba ka se šale.


text:
eupša ke be nka se lese manaba a bona a itheta a re a fentše setšhaba sa ka, mola e le nna ka bonna ke ba fentšego.’


text:
Ke ka baka lang ba sekete ba fentšwe ke o tee, mme ba dikete tše lesome ba tšhabile ba babedi fela? Morena Modimo wa bona o be a ba tlogetše; Modimo wa bona yo maatla o be a ba gafetše manabeng a bona.


text:
Manaba a bona ke a kgopo bjalo ka badudi ba Sodoma le ba Gomora. Merara ya bona e enywa diterebe tše di galakago tša mpholo,


text:
Morena o tla itefeletša a otla manaba ao; nako e tla tla ya gore ba we; letšatši la go phuhlama ga bona le kgauswi; tše di tlago ba wela di a akgofa.


text:
Morena o tla hlakodiša setšhaba sa gagwe ge a bona gore se feletšwe ke maatla. O tla šokela bao ba mo hlankelago ge a bona gore ka moka ga bona ba fentšwe.


text:
Ke gona Morena a tlago botšiša setšhaba sa gagwe a re: ‘A medimo ye maatla yela le bego le e botile e kae?


text:
Le e fepile ka makhura a dihlabelo tša lena, la e noša dikabelo tša lena tša dino. A e tle e le thuše bjale; a e tle e le šireletše.


text:
“ ‘Bjale bonang, nna ke nnoši ke Modimo; ga go modimo yo mongwe ka ntle le nna. Ke a bolaya, ebile ke a phediša, ke a gobatša, ka ba ka fodiša, mme ga go yo a ka kgonago go nthibela go se ke se dirago.


text:
gore ke tla lootša tšhoša ya ka ye e bekenyago, ka dira gore manaba a otlwe. Ke tla itefeletša go ona, ka otla bona bao ba ntlhoilego.


text:
Mesebe ya ka e tla rotha madi a bona, le tšhoša ya ka ya ja bohle bao ba lwago le nna. Nka se šadiše le o tee wa manaba a ka; le tšona dikgobadi le bao ba thopilwego ba tla hwa.’


text:
“Lena ditšhaba, retang setšhaba sa Morena – o lefeletša madi a bahlanka ba gagwe. O itefeletša manabeng a gagwe mme a lebalela setšhaba sa gagwe le naga ya gagwe dibe tša bona.”


text:
Moshe le Joshua, morwa wa Nunu, ba ile ba opelela kopelo ye godimo gore setšhaba sa Israele se e kwe.


text:
o ile a re: “Le hlokomeleng gore le phethe melao ye ka moka ye ke le filego yona lehono. Le e ruteng bana ba lena, gore le bona ba tle ba botegele melao yeo ka moka ba e phethe.


text:
Melao ye ga se ya lefeela; ke yona bophelo bja lena. Le e phethe mme le tla phela nako ye telele nageng yela ya mošola wa Jordane ye le batametšego go e thopa.”


text:
“Yaa dithabeng tša Abarime, nageng ya Moaba, go lebana le motse wa Jeriko; o namele thaba ya Nebo mme o bogele naga ya Kanana yeo ke lego kgauswi le go e fa setšhaba sa Israele.


text:
O tla hlokafalela thabeng yeo wa ikela go borakgolokhukhu ba gago bjalo ka ge morwarrago Arone a hlokafaletše thabeng ya Hore,


text:
ka gobane bobedi bja lena ga se la mpotegela pele ga Baisraele. Ge le be le le kua meetseng a Meriba, kgauswi le motse wa Kadeshe lešokeng la Tsine, ga se la ntlhompha pele ga setšhaba.


text:
O tla bona naga yeo o se kgole le yona, eupša o ka se tsene moo nageng yeo ke e fago setšhaba sa Israele.”


text:
Šedi ditšhegofatšo tše Moshe, monna wa Modimo, a šegofaditšego setšhaba sa Israele ka tšona pele ga ge a ehwa.


text:
Morena o tšwile thabeng ya Sinai; o rotogile bjalo ka letšatši godimo ga Edomo, mme mahlasedi a gaša setšhaba sa gagwe a etšwa thabeng ya Parane. Barongwa ba dikete tše lesome ba be ba na le yena, mollo wo o laumago o le ka letsogong la gagwe la go ja.


text:
Morena o rata setšhaba sa gagwe mme o šireletša bao ba ineetšego go yena. Ka gona re obama maotong a gagwe, ra amogela ditaelo tša gagwe,


text:
Morena e bile kgoši ya setšhaba sa gagwe sa Baisraele, ge dikgoro le baetapele ba bona ba bokane mmogo.


text:
Moshe a bolela ka ba kgoro ya Rubene a re: “A Rubene a se ke a ba a hwa, gore batho ba gagwe ba se fokotšege.”


text:
Ka ba kgoro ya Juda a re: “Morena, theetša sello sa bona; ba kopanye gape le dikgoro tše dingwe. Ba lwele Morena, mme o ba thuše manabeng a bona.”


text:
Ka ba kgoro ya Lefi a re: “Wena, Morena, utollela Balefi, bahlanka ba gago ba ba botegago, thato ya gago ka Urime le Tumime; o ba lekile kua Masa, wa ngangišana le bona kua meetseng a Meriba.


text:
Ba laeditše go go tshephagalela kudu go feta ka moo ba tshephagalelago batswadi ba bona, goba bomorwarragobona, goba bana ba bona. Ba phethile ditaelo tša gago; ba botegetše kgwerano ya gago.


text:
Ba tla ruta setšhaba sa gago ditaelo tša gago; ba tla tšhuma seorelo pele ga gago, ba ba ba dira dihlabelo tša go tšhungwa ka moka aletareng ya gago.


text:
Morena, thuša kgoro ya bona gore e gole e be le maatla; thabela seo ba se dirago. Roba manaba a bona le bahloi ba bona dikgwele, gore ba se sa kgona go emelela.”


text:
Ka ba kgoro ya Benjamene a re: “Ye ke kgoro ye Morena a e ratago gape a e šireletšago; o ba leta letšatši ka moka, gomme o dula gare ga bona.”


text:
Ka ba kgoro ya Josefa a re: “A Morena a šegofatše naga ya bona ka pula, mpho ya legodimo, le ka phoka, le ka meetse a a tšwago ka fase ga lefase.


text:
A naga ya bona e šegofatšwe ka dienywa tše di budušitšwego ke borutho bja letšatši, le ka dienywa tše kaonekaone tša sehla se sengwe le se sengwe.


text:
A naga ya bona e tlale tšohle tše botse, e šegofatšwe ke Morena yo botho, yo a boletšego a le ka gare ga mošwana wo o tukago mollo. A ditšhegofatšo tše di tle kgorong ya Josefa, ka gobane e bile moetapele gare ga bomorwarragwe.


text:
Josefa o bonala bjalo ka kgoši; ke leitšibolo la poo la tatagwe; naka tša gagwe di bjalo ka tša nare. Dinaka tšeo ke batho ba diketekete ba Manase, le ba masome a diketekete ba Efraime. Ka tšona o gonyolla ditšhaba mme o di kgoromeletša magomong a lefase.”


text:
Ka ba kgoro ya Sebulone le ya Isakara a re: “A Basebulone ba atlege kgwebong ya bona le ditšhaba tša mošola wa mawatle, mme mahumo a Isakara a oketšege mo gae.


text:
Ba biletša ditšhaba thabeng ya bona, mme moo ba dira dihlabelo tše Modimo a di nyakago, ka gobane ba hwetša lehumo la bona lewatleng le lešabašabeng la lebopong.”


text:
Ka ba kgoro ya Gade a re: “Retang Modimo yo a ba filego naga ye kgolo. Gade o lalela bjalo ka taugadi, o nyaka go thaola letsogo goba hlogo.


text:
Ba itšeetše seripa se se kaonekaone sa naga; ba filwe karolo ya moetapele. Ba phethile ditaelo tša Morena le melao ya gagwe ge baetaepele ba Baisraele ba be ba bokane mmogo.”


text:
Ka ba kgoro ya Naftali a re: “Naftali o šegofaditšwe kudu ke Morena yo botho; letsha la Genesarete le naga ya ka borwa bja lona ke ya bona.”


text:
Ka ba kgoro ya Asere a re: “Asere o šegofaditšwe go feta ba dikgoro tše dingwe. A e be yena mmamoratwe gare ga bomorwarragwe, mme naga ya gagwe e hume ka makhura a mohlware.


text:
Lena setšhaba sa Israele, ga go modimo yo a swanago le Modimo wa lena, Modimo yo a rokamego letagong go putla legodimo, yo a nametšego maru go tlo le thuša.


text:
Modimo ka mehla e bile Mošireletši wa lena; matsogo a gagwe a neng le neng ke boitshwarelelo bja lena. O lelekile manaba a lena ge le goroga, mme a le botša gore le ba fediše ka moka.


text:
Ka gona ditlogolo tša Jakobo di dula di iketlile, di dula di bolokegile nageng ye e tletšego mabele le beine, moo legodimo le kolobišago lefase ka phoka.


text:
Lena Baisraele, le ba mahlatse bjang! Ke mang yo a swanago le lena – setšhaba se se phološitšwego ke Morena? Morena ke kotse ya lena le tšhoša ya lena go le šireletša le go le dira bafenyi. Manaba a lena a tla tla go lena a phophotha, mme le tla ba gatakela fase.


text:
Moshe a rotoga a etšwa melaleng ya Moaba a ya thabeng ya Nebo, ntlhohlong ya thaba ya Pisga ka bohlabela bja Jeriko, mme moo Morena a mmontšha naga ka moka, e lego selete sa Gileade go ya leboa go fihla motseng wa Dane;


text:
selete ka moka sa Naftali; selete sa Efraime le sa Manase; selete sa Juda go ya bodikela go fihla Lewatleng la Mediteraniene;


text:
karolo ya ka borwa ya Juda, le molala wo o tlogago Tsoare go ya Jeriko, motse wa mehlare ya mepalema.


text:
Ke gona Morena a itšego go Moshe: “Ye ke naga ye ke enetšego Abrahama le Isaka le Jakobo gore ke tla e fa ditlogolo tša bona. Ke go bontšhitše yona, eupša nka se go goroše fao.”


text:
Ka gona Moshe, mohlanka wa Morena, a hlokafalela moo nageng ya Moaba, bjalo ka ge Morena a be a boletše.


text:
Morena a mmoloka ka moeding kua Moaba, go lebana le motse wa Bethe-Peore, eupša le go fihla le lehono ga go yo a tsebago gabotsebotse mo a bolokilwego gona.


text:
Moshe o be a na le mengwaga ye lekgolo le masome a mabedi ge a ehwa; o be a sa tiile, le mahlo a gagwe a sa bona gabotse.


text:
Joshua, morwa wa Nunu, o be a tletše bohlale, ka gobane Moshe o be a mmeile moetapele legatong la gagwe. Baisraele ba be ba theetša Joshua mme ba phetha ditaelo tše Morena a ba filego tšona ka Moshe.


text:
Mo go Baisraele ga se gwa ka gwa ba le moprofeta yo a swanago le Moshe; Morena o be a bolela le yena ba lebantše difahlego.


text:
Ga go moprofeta yo mongwe yo a kilego a dira mehlolo le dimakatšo tša go swana le tše Morena a rometšego Moshe go tlo di dira go kgoši ya Egepeta le bakgomana ba yona, le naga ya gona ka moka.


text:
Ga go moprofeta yo mongwe yo a kilego a kgona go dira dilo tše kgolo tše di tšhošago tše Moshe a di dirilego Baisraele ka moka ba lebeletše.


text:
Ge Moshe, mohlanka wa Morena, a hwile, Morena o ile a bolela le modiredi wa Moshe, Joshua, morwa wa Nunu,


text:
a re: “Mohlanka wa ka, Moshe, o hwile. Bjale itokiše, wena le setšhaba ka moka sa Israele, le tsheleng noka ye ya Jordane le tseneng nageng ye ke le fago yona.


text:
Mellwane ya lena e tla tloga lešokeng la ka borwa, ya fihla dithabeng tša Lebanone ka leboa; ka bohlabela e tla tloga nokeng ye kgolo ya Yufratese, ya putla naga ya Bahete, ya fihla Lewatleng la Mediteraniene ka bodikela.


text:
Joshua, ga go yo a ka tsogago a go fentše ge o sa phela. Ke tla ba nago bjalo ka ge ke bile le Moshe. Ke tla ba le wena ka mehla; nka se tsoge ke go tlogetše.


text:
O be le sebete, o tie, ka gobane ke wena o tlago thopela setšhaba se naga ye, ye ke ilego ka enela borakgolokhukhu ba sona gore ke tla se fa yona.


text:
Fela o be le sebete, o tie, mme o hlokomele gore o phele ka melao ka moka ye mohlanka wa ka, Moshe, a go filego yona. O se ke wa e tshela le gatee, gore o tle o atlege mo gongwe le mo gongwe mo o yago gona.


text:
Puku ye ya melao e balwe ka mehla tirelong ya lena. O ithute yona bošego le mosegare gore o tle o kgone go phela ka se sengwe le se sengwe se se ngwadilwego go yona. Ke moo o tlago atlega wa tšwelela.


text:
A ke re ke go laetše gore o be le sebete, o tie! O se ke wa boifa goba wa nolega moko, ka gobane nna, Morena Modimo wa gago, ke na le wena gohle mo o yago gona.”


text:
gore ba sepele le mešaša mme ba botše setšhaba ba re: “Lokišang mefago, ka gobane ka morago ga matšatši a mararo le tlile go tshela noka ya Jordane go yo thopa naga ye Morena Modimo wa lena a le fago yona.”


text:
“Gopolang ka mo Moshe, mohlanka wa Morena, a le boditšego gore Morena Modimo wa lena o tla le fa naga ye ya ka bohlabela bja Jordane gore e be legae la lena.


text:
Basadi ba lena le bana le diruiwa ba ka šala mo nageng ye Moshe a le filego yona. Eupša madira a lena a a itlhametšego ntwa ona a tshele pele ga Baisraele ba gabolena go ba thuša,


text:
go fihlela ba thopa naga ye Morena Modimo wa lena a ba filego yona. Ge Morena a gorošitše dikgoro tše dingwe tša Israele bjalo ka lena, gona le ka boa la tla la itulela mo nageng ya lena ye Moshe, mohlanka wa Morena, a le filego yona, ka mo bohlabela bja Jordane.”


text:
Ba fetola Joshua ba re: “Re tla dira tšohle tše o re boditšego tšona, ra ya gohle mo o re laelago gona.


text:
Re tla go theeletša, bjalo ka ge ka mehla re be re theeletša Moshe. A Morena Modimo wa gago a be le wena bjalo ka ge a bile le Moshe!


text:
Yo a nyatšago se o se bolelago goba a sa phethego ye nngwe ya ditaelo tša gago a bolawe. Tabakgolo ke gore o be le sebete, o tie!”


text:
Joshua a roma dihlodi tše pedi ka sephiring go tloga mešašeng kua Megohlong a re di yo hlola naga, gagologolo motse wa Jeriko. Ge ba fihla gona, ba ile ba ya ngwakong wa segwebakathobalo seo leina la sona e bego e le Rahaba gore ba robale moo.


text:
Ka gona a roma batseta go Rahaba gore ba mmotše ba re: “Banna bao ba lego ngwakong wa gago ba tlile go hlola naga ka moka. Ba ntšhe!”


text:
Mosadi yoo a ba fetola a re: “Ke therešo, banna ba bangwe ba ile ba tla ngwakong wa ka, fela ga se ka ka ka tseba gore ba tšwa kae. Ba sepetše ge letšatši le dikela, ge kgoro ya motse e tswalelwa. Ga se ka ba botšiša gore ba ya kae, fela ge le ka ba šala morago ntle le go diega, le ka ba swara tseleng.” Rahaba o be a nameditše dihlodi tšela ka godimo ga tlhaka ya ntlo, gomme a di utile ka fase ga mahlaka a leokodi ao a bego a a beile fao.


text:
Batseta bale ba kgoši ba tšwa motseng, mme kgoro ya tswalelwa. Ba nyaka dihlodi tšela tša Baisraele go ba go yo fihla moo tsela e tshelago Jordane.


text:
gomme a re go tšona: “Ke a tseba gore Morena o le file naga ye. Re a boifa. Yo mongwe le yo mongwe nageng ye o le tšhogile.


text:
Re kwele ka moo Morena a ilego a omiša Lewatle la Mahlaka ge le fihla gona le etšwa Egepeta. Re kwele ka moo le bolailego Sihone le Ogo, dikgoši tše pedi tša Baamore, ka bohlabela bja Jordane.


text:
Ge re ekwa taba tšeo re ile ra boifa; yo mongwe le yo mongwe o nolegile moko ka baka la lena. Morena Modimo wa lena ke Modimo kua godimo legodimong le mo fase lefaseng.


text:
Bjale enang ka Morena gore le tla dira lapa la ka ka botho bjalo ka ge ke le dirile ka botho, mme le mphe sešupo se se kgodišago


text:
gore le tla phološa tate le mme le dikgaetšedi le bomogolwake le banabešo le malapa a bona ka moka. Le se ke la re lesa re bolawa!”


text:
Banna bao ba re go yena: “A Modimo a re bolaye ge re ka se le phološe! Ge o ka se bolele se re bego re se dira, re go holofetša gore re tla go swara setho ge Morena a re neela naga ye.”


text:
Rahaba o be a dula ngwakong wo o kgohlaganego le morako wo o dikaneditšego motse, ka gona a fološetša banna bao ka ntle ka lefasetere ka thapo.


text:
A re: “Le yeng kua nageng ya dithaba gore banna bale ba le hlomerego ba se ke ba le hwetša. Le utameng moo matšatši a mararo go fihlela ba boa. Ka morago ga fao gona le ka ikela mo le yago gona.”


text:
Sese se o swanetšego go se dira: Ge re šwahlela naga ye ya geno, o tlemelele thapo ye ye khubedu lefasetereng le o re fološitšego ka lona. O kgobokanye tatago le mmago le dikgaetšedi le bohle ba lapa la tatago ka mo ngwakong wa gago.


text:
Ge yo mongwe a ka tšwa ka mo ngwakong mme a bolawa, molato e tla ba wa gagwe, gomme re ka se bonwe molato tabeng yeo; eupša ge yo mongwe yo a lego ka mo ngwakong le wena a ka kwešwa bohloko, yeo e tla ba phošo ya rena.


text:
Fela ge o ka botša yo mongwe se re bego re se dira mo, gona re ka se tlemege go phetha keno ye o re enišitšego yona.”


text:
Rahaba a dumela gomme a ba lesa ba sepela. Ge ba sepetše a tlemelela thapo yela ye khubedu lafasetereng.


text:
Dihlodi tšeo tša ya nageng ya dithaba mme tša utama gona. Banna bale ba bego ba ba hlomere ba ile ba ba nyaka nageng ka moka matšatši a mararo, fela ba se ke ba ba hwetša; ka fao ba ipoelela Jeriko.


text:
Ke moo dihlodi tšela tše pedi di theogilego moo nageng ya dithaba, tša tshela noka, mme tša gomela go Joshua. Tša mmotša tšohle tše di ba hlagetšego


text:
tša re: “Re na le therešo ya gore Morena o re file naga yela ka moka. Le gona batho ba gona ka moka ba a re tšhoga.”


text:
Ka letšatši le le latelago Joshua le setšhaba ka moka sa Israele ba tsoga e sa le bošego, ba tloga mešašeng ya kua Megohlong mme ba ya Jordane, moo ba hlomilego mešaša ba letela go tshela noka.


text:
gomme ba re go setšhaba: “Ge le bona baprista ba rwele Polokelo ya Kgwerano ya Morena Modimo wa lena, le rutlolleng mešaša mme le ba latele.


text:
Ba tla le laetša tsela ka gobane ga se la ka la putla mo. Eupša le se ke la batamela Polokelo ya Kgwerano; le beng bokgole bjo e ka bago kilometara ka morago ga yona.”


text:
Joshua a botša setšhaba a re: “Itlhwekišeng, ka gobane ka moswane Morena o tla dira mehlolo gare ga lena.”


text:
Ka morago a botša baprista gore ba tšee Polokelo ya Kgwerano mme ba sepele nayo pele ga setšhaba. Ba dira ka moo a ba botšago ka gona.


text:
Morena a re go Joshua: “Se ke se dirago lehono se tla dira gore setšhaba ka moka sa Israele se thome go go hlompha o le motho yo mogolo, gomme ba tla bona gore ke na le wena bjalo ka ge ke be ke na le Moshe.


text:
Botša baprista ba ba rwelego Polokelo ya Kgwerano gore ge ba fihla ka nokeng, ba tsene ka meetseng mme ba eme kgauswi le lebopo.”


text:
Ge le goroga, ka kgonthe o tla leleka Bakanana, Bahete, Bahibe, Baperise, Bagirgashe, Baamore le Bajebuse. Le tla tseba gore Modimo yo a phelago o gare ga lena


text:
Bjale kgethang banna ba lesome le ba babedi, kgorong ye nngwe le ye nngwe ya Israele le kgethe o tee.


text:
Ge baprista ba ba rwelego Polokelo ya Morena wa lefase ka moka ba tsenya maoto a bona ka meetseng, Jordane e ka se sa ela, gomme meetse a a tšwago tletlolo a tla bokana felo gotee a dira leboto.”


text:
E be e le nako ya go buna, mme noka e be e tletše. Ge setšhaba se tloga mešašeng go tshela Jordane, baprista ba ile ba sepela pele ga sona ba rwele Polokelo ya Kgwerano. Ge baprista ba seno tsena ka meetseng,


text:
meetse a ile a se sa ela gomme a bokana go fihla tletlolotletlolo kua Adamo, motse wo o lego ka thoko ga Tsaretane. Moela wa go theogela Lewatleng le le Hwilego o ile wa kgaotša go ela, gomme setšhaba sa kgona go tshela noka kgauswi le Jeriko.


text:
Ge ba putla mobung wo o omilego, baprista ba ba bego ba rwele Polokelo ya Kgwerano ya Morena ba be ba eme mobung wo o omilego ba sa šuthe gare ga Jordane, go fihlela setšhaba ka moka se tshetše.


text:
gomme o ba laele gore ba tšee matlapa a lesome le a mabedi gare ga noka ya Jordane, gona mola baprista ba bego ba eme gona. O ba botše ba tshele ba rwele matlapa ao mme ba a role moo le tlago lala gona bošego bja lehono.”


text:
mme a re go bona: “Theogelang ka Jordane le etile Polokelo ya Kgwerano ya Morena Modimo wa lena pele. Yo mongwe le yo mongwe wa lena a šikare letlapa legetleng, le lengwe le le lengwe le emele kgoro e tee ya Israele.


text:
Matlapa a a tla gopotša Baisraele seo Morena a se dirilego. Ka moso ge bana ba lena ba le botšiša gore matlapa a a šupang go lena,


text:
le ba botše gore meetse a Jordane a ile a ema a se sa ela ge Polokelo ya Kgwerano ya Morena e tshela noka. Matlapa a a tla gopotša setšhaba sa Israele ka mehla ka ga seo se diragetšego fa.”


text:
Banna bao ba dira seo Joshua a se laetšego. Bjalo ka ge Morena a boditše Joshua ba ile ba tšea matlapa a lesome le a mabedi gare ga Jordane, le lengwe le le lengwe le emela kgoro e tee ya Israele, ba a iša moo ba tlago robala gona, mme ba a rola fao.


text:
Joshua le yena a hloma matlapa a lesome le a mabedi gare ga Jordane, moo baprista bale ba bego ba rwele Polokelo ya Kgwerano ba bego ba eme gona. Matlapa ao le bjale a sa le fao.


text:
Baprista bao ba ile ba ema gare ga Jordane go fihlela se sengwe le se sengwe se dirwa seo Morena a laetšego Joshua gore setšhaba se se dire. Seo ke se Moshe le yena a ilego a se botša Joshua. Setšhaba se ile sa itlhaganela sa tshela.


text:
Ge ka moka ba tshetše, baprista ba ba bego ba rwele Polokelo ya Kgwerano ya Morena ba tshela setšhaba se ba lebeletše.


text:
Banna ba kgoro ya Rubene le ba Gade le ba seripa sa kgoro ya Manase ba tshela pele ga setšhaba ka moka ba itlhametše ntwa, bjalo ka ge Moshe a be a ba boditše.


text:
Fao pele ga Morena banna ba e ka bago ba dikete tše masome a mane ba tshelela molaleng wo o lego kgauswi le Jeriko ba itlhametše ntwa.


text:
Se Morena a se dirilego letšatši leo se ile sa dira gore setšhaba sa Israele se hlomphe Joshua mme se mo tšee gore ke motho yo mogolo. Ba mo hlomphile bophelong bja gagwe ka moka, bjalo ka ge ba be ba hlompha Moshe.


text:
gore a laele baprista ba ba rwelego Polokelo ya Kgwerano gore ba rotoge ba tšwe ka nokeng ya Jordane.


text:
Ge baprista ba rotogetše mo go omilego, noka ya thoma go ela gape, mme ya falalela ka ntle ga mabopo a yona bjalo ka pele.


text:
Setšhaba se tshetše Jordane ka letšatši la lesome la kgwedi ya mathomo, gomme sa hloma mešaša kua Gilgale, ka bohlabela bja Jeriko.


text:
Ka morago ga moo a re go setšhaba sa Israele: “Ka moso ge bana ba lena ba le botšiša gore matlapa a a šupa eng,


text:
Le ba botše gore Morena Modimo wa lena o le gopišeditše meetse a Jordane go fihlela ge le tshetše, bjalo ka ge a gopišitše Lewatle la Mahlaka go fihlela ge re le tshetše,


text:
gore ditšhaba tšohle tša lefase di tsebe ka mo Morena e lego yo maatla, le gore le boife Morena Modimo wa lena go ya go ile.”


text:
Magoši ka moka a Baamore ka bodikela bja Jordane le magoši ka moka a Bakanana go ipata le Lewatle la Mediteraniene a ile a kwa gore Morena o gopišitše Jordane go fihlela setšhaba sa Israele se e tshetše. Ba ile ba boifa mme ba nolega moko ka baka la go tšhaba Baisraele.


text:
Ka yona nako yeo Morena a botša Joshua a re: “Itirele dithipa ka magakabje, gomme o bolotše Baisraele. Ba boele e be setšhaba se se bolotšego.”


text:
Ge setšhaba sa Israele se tloga Egepeta banna ka moka ba be ba šetše ba boloditšwe. Fela mo mengwageng ye masome a mane ye setšhaba se e feditšego ge se putla lešoka, ga go mošemanyana yo a kilego a bolotšwa. Le gona go ya mafelelong a nako yeo banna ka moka ba ntwa bao ba tšwilego Egepeta ba be ba šetše ba hwile, ka gobane ba be ba ile ba se theeletše Morena. Bjalo ka ge a be a enne, ga se ba ka ba dumelelwa go bona naga yela ya mokhora le monono ye a bego a enetše borakgolokhukhu ba bona gore o tla ba fa yona.


text:
Barwa ba banna bao ba be ba se ba bolotšwa ge ba ralala le lešoka. Ke wona moloko woo wo mofsa wo Joshua a o boloditšego.


text:
Morena a re go Joshua: “Lehono ke le tlošitše kgobogo ya go ba makgoba Egepeta.” Ke ka baka leo felo fao go ilego gwa fiwa leina la Gilgale, bjalo ka ge le lehono go sa bitšwa ka leina leo.


text:
Ge Baisraele ba hlomile mešaša Gilgale molaleng kgauswi le Jeriko, ba ile ba swara Monyanya wa Paseka mantšiboeng a letšatši la lesome le metšo ye mene la kgwedi.


text:
Ka lona letšatši le le latelago ba ja dijo tše di lemilwego Kanana: dinkgwa tše di se nago komelo, le dithuthupe tša mabele.


text:
Ka morago ga moo manna a ile a se sa wa, gomme Baisraele ba se sa ba nao. Go thoma ka nako yeo ba ile ba ja dijo tše di lemilwego Kanana.


text:
Ge Joshua a le kgauswi le Jeriko, ka bjako o ile a bona monna a eme pele ga gagwe a swere tšhoša. Joshua a ya go yena, a mmotšiša a re: “A o yo mongwe wa bahlabani ba rena, goba o lenaba?”


text:
Monna yoo a mo fetola a re: “Ga ke yo mongwe wa bao o ba boletšego. Ke mo ka gobane ke le molaodi wa madira a Morena.” Joshua a itahlela fase ka sefahlego, a re: “Mong wa ka, a o na le se o nyakago go mpotša sona, nna, mohlanka wa gago?”


text:
Molaodi wa madira a Morena a re: “Rola dieta tša gago; o eme felo mo gokgethwa.” Gomme Joshua a dira ka moo a botšwago ka gona.


text:
Dikgoro tša Jeriko di be di dula di tswaletšwe di kgontšwe gore Baisraele ba se ke ba tsena. Go be go se yo a ka kgonago go tsena goba go tšwa motseng.


text:
Morena o ile a re go Joshua: “Ke gafela motse wa Jeriko le kgoši ya wona le bahlabani ba wona ba bogale ka moka diatleng tša gago.


text:
Baprista ba ba šupago ba sepele pele ga Polokelo ya Kgwerano yo mongwe le yo mongwe wa bona a swere phalafala. Ka letšatši la bošupa wena le bahlabani ba gago le dikologe motse gašupa mola baprista ba letša diphalafala.


text:
Ge le ekwa ba letša diphalafala gatee nako ye telele, bahlabani ka moka ba goe, mme morako wa motse o tla kgerega. Ke moka ba šwahlele motse, mongwe le mongwe a tloga mo a emego gona.”


text:
Ka gona Joshua a bitša baprista a re go bona: “Rwalang Polokelo ya Kgwerano; ba ba šupago ba lena ba sepele pele ga yona ba swere diphalafala.”


text:
A laela bahlabani ba gagwe gore ba dikologe motse, bahlabani ba ka pele ba sepele pele ga Polokelo ya Kgwerano ya Morena.


text:
Bjalo ka ge Joshua a laetše, bahlabani ba ka pele ba sepela pele ga baprista ba ba bego ba letša diphalafala; ka morago ga bona gwa tla baprista ba ba rwelego Polokelo ya Kgwerano, gwa latela bahlabani ba ka morago. Nako yeo ka moka diphalafala di be di letšwa.


text:
Fela Joshua o be a laetše banna ba gagwe gore ba se ke ba goa, ba se ke ba bolela selo, go fihlela ge a ba laela gore ba goe.


text:
Ka gona a roma sehlopha seo sa banna gore se rwale Polokelo ya Kgwerano ya Morena se dikologe motse gatee. Ka morago ba boela mešašeng mme ba robala gona.


text:
Ka letšatši le le latelago Joshua a tsoga e sa le bošego, gomme baprista le bahlabani ba dikologa motse gape ba latelana bjalo ka maabane a gona: gwa thoma bahlabani ba ka pele, gwa tla baprista ba ba šupago ba ba letšago diphalafala tše di šupago, gwa latela baprista ba ba rwelego Polokelo ya Kgwerano, mme mafelelong gwa tla bahlabani ba ka morago. Nako yeo ka moka diphalafala di be di letšwa.


text:
Ka letšatši leo la bobedi ba dikologa motse gatee gape, mme ba boela mešašeng. Ba ile ba dira bjalo matšatši a a selelago.


text:
Ka letšatši la bošupa ba tsoga ge letšatši le hlaba, mme ba dikologa motse gašupa ka wona mokgwa wola. E bile letšatši leo fela leo ka lona ba dikologilego motse gašupa.


text:
Ka lekga la bošupa ge ba rarela, ge baprista ba batametše go letša diphalafala, Joshua a laela bahlabani ba gagwe a re: “Goang! Morena o le file motse wo!


text:
Thubang motse wo, le bolaye batho le diphoofolo tša wona e le kabelo go Morena. Le phološe fela Rahaba, segwebakathobalo, le bohle ba ba nago le yena ka ntlong, ka gobane o utile dihlodi tša rena.


text:
Fela lena le ileng tšohle tše di swanetšego go fedišwa, gore le se itlholele matshwenyego le dikotsi mo mešašeng ya Baisraele.


text:
Eupša se sengwe le se sengwe se se dirilwego ka silibera, goba gauta, goba mphiri, goba tshipi se hlaoletšwe Morena. Se swanetše go bewa ka polokelong ya Morena.”


text:
Ka gona baprista ba letša diphalafala. Ge bahlabani ba seno di kwa ba goa, gomme morako wa kgerega. Ke moo bahlabani ka moka ba šwahletšego motse mme ba o thopa.


text:
Ba bolaya yo mongwe le yo mongwe motseng, banna le basadi, bafsa le batšofadi, ka tšhoša. Ba bolaya le dikgomo le dinku le dipokolo.


text:
Ke moo Joshua a boditšego banna bale ba babedi ba e bego e le dihlodi a re: “Yaang ngwakong wa segwebakathobalo sela, mme le mo ntšheng gotee le ba ba nago le yena, bjalo ka ge le enne.”


text:
Ka gona ba ya ba ntšha Rahaba gotee le tatagwe le mmagwe le dikgaetšedi le bohle ba ba nago le yena. Ba tšea lapa leo labo ka moka ba le iša mo go bolokegilego kgauswi le mešaša ya Israele.


text:
Ka morago ba tšhuma motse thokgethokge gotee le se sengwe le se sengwe go wona, ntle le dilo tše di dirilwego ka gauta, goba silibera, goba mphiri, goba tshipi. Dilo tše ba ile ba di bea polokelong ya Morena.


text:
Ge e le Rahaba, segwebakathobalo sela, le meloko yabo ka moka, Joshua o ile a ba phološa, ka gobane Rahaba o be a ile a uta dihlodi tšela tše pedi tše Joshua a bego a kile a di roma Jeriko. Ditlogolo tša Rahaba di dutše gare ga Baisraele go fihlela le lehono.


text:
Ka nako yeo Joshua a eniša setšhaba a re: “Yo a kago leka go tsošološa motse wa Jeriko o tla lebanwa ke thogako ya Morena. “Yo a kago o thea o tla lahlegelwa ke morwa wa gagwe wa leitšibolo; yo a ka agago dikgoro tša wona o tla lahlegelwa ke morwa wa gagwe wa phejane.”


text:
Baisraele ba ile ba se botegele Morena ba tshela taelo ya gagwe ya gore ba se ke ba tšea selo se se bego se swanetše go fedišwa. Monna yo mongwe yo a bego a bitšwa Akane o ile a tshela taelo yeo, ka fao Morena a tukela Baisraele bogale. Akane e be e le morwa wa Karmi, Karmi morwa wa Sabdi, wa kgorwana ya Serage, ya kgoro ya Juda.


text:
Joshua o ile a roma banna ba bangwe go tloga Jeriko go ya Ai, motse wa ka bohlabela bja Bethele, kgauswi le Bethe-Abene. A ba botša gore ba ye ba hlole naga yeo. Ge ba e hlotše,


text:
ba boa ba begela Joshua ba re: “Ga go nyakege gore ka moka re ye. Romela fela bahlabani ba e ka bago ba dikete tše pedi goba tše tharo, gomme ba tla thopa Ai. O se ke wa lapiša madira ka moka ka leeto la go yo hlabana; ga se motse wo mogolo.”


text:
Banna ba Ai ba rakediša Baisraele go tloga kgorong ya motse go ba go yo fihla kua go epšago maswika, gomme ba bolaya ba e ka bago ba masome a mararo le metšo ye e selelago tseleng ge ba theoga mmoto. Baisraele ba nolega moko, mme ba boifa.


text:
Joshua le baetapele ba Baisraele ba gagola diaparo tša bona ka manyami, ba itahlela fase ka difahlego pele ga Polokelo ya Kgwerano ya Morena, gomme ba patlama go fihlela mantšiboa, ba itšhetše dihlogo ka mobu go laetša manyami a bona.


text:
Ke moo Joshua a itšego: “Joo, Morena, Mong wa ka! O reng o tshedišitše setšhaba se noka ya Jordane? Kgane o be o re tshedišetša go tlo re gafela diatleng tša Baamore gore ba re fediše? Nkabe re no itulela ka mošola wa Jordane.


text:
Bakanana le bohle ba ba agilego mo nageng ba tla kwa taba ye. Ba tla re dikanetša gomme ba re fediša! Bjale ke eng se o tlago se dira gore batho ba se ke ba go nyatša?”


text:
Baisraele ba dirile sebe! Ba lahlile kgwerano yela ba e dirilego le nna ye ke ba laetšego gore ba e botegele. Ba tšere tše dingwe tša dilo tšela di ilego tša gafelwa go fedišwa. Ba di utswitše, gomme ba ipolokela tšona ka sephiring le dilo tša bona.


text:
Lebaka ke lona leo ge Baisraele ba šitwa ke go ema ba fenya manaba a bona. Ba a ba tšhaba, ka gobane bona ka bobona ba gafetšwe go fedišwa! Nka se sa ba le lena go iša pele, ge e se ge le ka fediša dilo tše le laetšwego gore le se ke la di tšea!


text:
Tsoga! Hlwekiša setšhaba gomme o se lokišetše go tla pele ga ka. Ba botše gore ba itokišetše go tla go nna ka moswane, ka gobane nna, Modimo wa Baisraele, ke re: ‘Baisraele, le swere dilo tše dingwe tše ke le laetšego gore le di fediše! Le ka se kgone go ema la fenya manaba a lena ge le sa tloše dilo tšeo!’


text:
Ka gona mosong le batamele pele ga ka, kgoro ka kgoro. Kgoro yeo ke e ntšhago ka matengwa e batamele, kgorwana ka kgorwana. Kgorwana ye ke e ntšhago e batamele, lapa ka lapa. Lapa le ke le ntšhago le batamele, monna ka monna.


text:
Monna yo a ka hwetšwago a swere phahlo ye e gafetšwego go fedišwa a tšhungwe, gotee le lapa la gagwe le tšohle tše e lego tša gagwe, ka gobane o dirile taba ya dihlong mo go Baisraele, mme o lahlile kgwerano ya ka.”


text:
Joshua a tsoga e sa le bošego mosong wo o latelago, gomme a tliša Baisraele, kgoro ka kgoro. Gwa swarwa kgoro ya Juda.


text:
A tliša ba dikgorwana tša Juda, gomme gwa tanywa kgorwana ya Serage. A tliša ba kgorwana ya Serage, lapa ka lapa, gomme gwa swarwa lapa la Sabdi.


text:
A tliša lapa la Sabdi, monna ka monna, gomme gwa ntšhwa Akane. E be e le morwa wa Karmi, Karmi morwa wa Sabdi, wa kgorwana ya Serage, ya kgoro ya Juda.


text:
Joshua a re go yena: “Ngwanaka, bolela therešo mo pele ga Morena, Modimo wa Israele, mme o ipolele. Mpotše bjale se o se dirilego. O se ke wa leka go nkutela sona.”


text:
Akane a mo fetola a re: “Ee, ke dirile sebe pele ga Morena, Modimo wa Israele, mme se ke se dirilego sese:


text:
Gare ga dilo tše re di thopilego ke ile ka bona seaparo se sebotse sa Sebabilonia, le silibera ya dikilokramo tše e ka bago tše pedi, le setena sa gauta sa boima bja go feta seripagare sa kilokramo. Ke ile ka di duma, ka di tšea. O tla di hwetša ke di epetše ka mošašeng wa ka, silibera e le ka fase.”


text:
Ka gona Joshua a roma batseta ba bangwe ba kitimela mošašeng, mme ba hwetša gore ka therešo dilo tšela tša go gafelwa go fedišwa di epetšwe ka fao, silibera e le ka fase.


text:
Ba di ntšha ka mošašeng, ba di iša go Joshua le go Baisraele ka moka, gomme ba di phatlalatša pele ga Morena.


text:
Joshua gotee le setšhaba ka moka sa Israele ba tšea Akane le silibera yela le seaparo sela le setena sela sa gauta le barwa le barwedi ba gagwe le dikgomo tša gagwe le dipokolo le dihuswane le mošaša wa gagwe, le se sengwe le se sengwe se e bego e le sa gagwe, ba di iša Moeding wa Matshwenyego.


text:
Ke moo Joshua a itšego: “Ke ka baka lang o re tlišeditše matshwenyego a mabjalo? Morena bjale o tla go tlišetša wena matshwenyego.” Setšhaba ka moka sa bolaya Akane ka maswika; ba bolaya le ba lapa la gagwe gotee le thoto ya gagwe, mme ba ba tšhuma.


text:
Ba dira mokgobo wo mogolo wa maswika godimo ga gagwe wo o sa lego moo le lehono. Ke ka baka leo felo fao go sa bitšwago Moedi wa Matshwenyego. Ka gona Morena a se sa tuka bogale.


text:
Morena a re go Joshua: “Tloga le bahlabani ka moka le rotogele Ai. O se ke wa boifa goba wa nolega moko. Ke tla gafela kgoši ya Ai le setšhaba sa gagwe le motse le naga ya gagwe diatleng tša gago.


text:
O dire Ai le kgoši ya yona se o se dirilego Jeriko le kgoši ya yona, fela fao le ka itšeela dithoto le diruiwa. Le ba laleleng ka morago ga motse.”


text:
Ka gona Joshua a itokišetša go ya Ai le bahlabani ba gagwe ka moka. A hlaola bahlabani ba dikete tše masome a mararo, ba bagale madireng a gagwe, mme a ba ntšha mešašeng bošego.


text:
A ba laela a re: “Le ba laleleng ka morago ga motse, fela e sego kgole kudu le wona; le dule le itokišeditše go hlasela.


text:
Nna le bahlabani ba ka re tla batamela motse. Ge bahlabani ba Ai ba etla go lwa le rena, re tla tšhaba, bjalo ka mola lekgeng la pele.


text:
Ba tla re rakediša go fihlela ge re ba išitše kgole le motse. Ba tla gopola gore re a ba tšhaba, bjalo ka mola ga pele.


text:
Ke moka lena le tšwe mo le laletšego gona le thope motse. Morena Modimo wa lena o tla le gafela wona.


text:
Ka morago ga ge le tšere motse woo le o tšhumeng, bjalo ka ge Morena a laetše. Ke ka moo ke le laelago ka gona.”


text:
Ka gona Joshua a ba ntšha mešašeng, gomme ba ya mo ba yogo lalela ntshe mme ba leta ba le fao, ka bodikela bja Ai, gare ga Ai le Bethele. Joshua yena a robala mešašeng.


text:
Eitše e sa le bošego Joshua a tsoga mme a rapa dira. Yena le baetapele ba Baisraele ba eta bahlabani pele go ya Ai.


text:
Bahlabani ba ba bego ba na le yena ba ya ka pele ga motse mme ba hloma mešaša ka thoko ya ka leboa, bona le Ai ba kgaoganywa ke moedi.


text:
A tšea banna ba e ka bago ba dikete tše tlhano a dira gore ba lalele ka bodikela bja motse, gare ga Ai le Bethele.


text:
Bahlabani ba ile ba beakanyetšwa ntwa ka mokgwa wo: mešaša ye mentši e ile ya ba ka bohlabela bja motse, mme bahlabani ba ba šetšego ba ba ka bodikela. Joshua a robala ka moeding.


text:
Ge kgoši ya Ai e bona bahlabani ba Joshua, e ile ya itlhaganela – yena le bahlabani ba gagwe ka moka ba tsoga e sa le bošego ba tšwa ba leba moeding wa Jordane go yo lwa le Baisraele lona lefelong lela ba go lwa nabo pele. O be a sa tsebe gore o laletšwe ka morago ga motse.


text:
Joshua le bahlabani ba gagwe bohle ba dira mo nkego ba boela morago, mme ba tšhaba ba leba lešokeng.


text:
Bahlabani ka moka motseng ba be ba biditšwe gore ba ba rakediše, gomme ge ba rakediša Joshua, ba katologa motse.


text:
Ke moo Morena a itšego go Joshua: “Šupa Ai ka lerumo la gago; ke e gafela diatleng tša gago.” Joshua a dira ka moo a botšwago ka gona,


text:
gomme ge a seno emiša seatla, bahlabani bale ba bego ba laletše ba ema ka potlako, ba kgorogela motseng, ba o thopa. Ba o tšhuma ka bjako.


text:
Ge bahlabani ba Ai ba lebelela morago, ba bona muši o kuelelela godimo. Go be go se moo ba ka tšhabelago gona, ka gobane Baisraele ba ba bego ba tšhabetše lešokeng bjale ba ile ba retologa gore ba ba hlasele.


text:
Ge Joshua le bahlabani ba gagwe ba bona gore bale ba bangwe ba thopile motse le gore motse o a swa, ba retologa mme ba thoma go bolaya bahlabani ba Ai.


text:
Baisraele bale ba lego motseng ba theoga go tlo kopana le madira a gabobona. Ka gona bahlabani ba Ai ba ikhwetša ba dikologilwe ke Baisraele ka mathoko ohle, mme ba bolawa ka moka. Ga go yo a ilego a phonyokga goba a tšhaba


text:
Baisraele ba bolaya yo mongwe le yo mongwe wa manaba lešokeng mola ba ilego ba ba rakedišetša gona. Ka morago Baisraele ba gomela Ai mme ba bolaya yo mongwe le yo mongwe fao.


text:
Joshua a fela a šupile Ai ka lerumo la gagwe, mme a se ke a le iša fase go fihlela ge batho bohle fao ba bolailwe. Bohle ba ba bolailwego tšatšing leo, banna le basadi, e be e le ba dikete tše lesome le tše pedi, badudi bohle ba Ai.


text:
Baisraele ba itšeela fela diruiwa le thoto ye e thopilwego motseng, bjalo ka ge Morena a boditše Joshua.


text:
A lekeletša kgoši ya Ai koteng, gomme a lesa setopo sa gagwe se lekeletše fao go fihlela mantšiboa. Ge letšatši le dikela Joshua a laela gore setopo seo se tlošwe, gomme se ile sa lahlelwa kgorong ya motse. Ba dira mokgobo wo mogolo wa matlapa godimo ga sona woo o sa lego moo le lehono.


text:
A e aga go ya ka ditaelo tše Moshe, mohlanka wa Morena, a ilego a di fa Baisraele, bjalo ka ge go bolelwa melaong ya Moshe go re: “E be aletare ye e agilwego ka matlapa ao a sego a betlwa ka dilo tša tshipi.” Ba direla Morena dihlabelo tša go tšhungwa ka moka godimo ga yona, ba tliša le dihlabelo tša bona tša kagišano.


text:
Moo Joshua a ngwalolla melao ye e ngwadilwego ke Moshe, a e ngwalolla matlapeng Baisraele ba mo lebeletše.


text:
Baisraele ka moka le baetapele ba bona le balaodi le baahlodi gotee le bafaladi ba ba lego gare ga bona ba ile ba ema ka mahlakoreng a mabedi a Polokelo ya Kgwerano ya Morena, ba lebane le baprista ba Balefi bao ba bego ba e rwele. Seripa sa setšhaba sa ema se lebane le thaba ya Gerisime, mme se sengwe se lebane le thaba ya Ebale, bjale ka ge Moshe, mohlanka wa Morena, a be a kile a ba laela gore ba dire ge nako e fihla ya gore ba amogele tšhegofatšo.


text:
Ke moka Joshua a bala melao ka moka ka go hlaboša lentšu, gammogo le ditšhegofatšo le dithogako, bjalo ka ge di ngwadilwe ka pukung ya melao.


text:
Wo mongwe le wo mongwe wa melao ya Moshe wa balwa ke Joshua pele ga setšhaba ka moka se se bego se akaretša basadi le bana, gotee le bafaladi ba ba bego ba dula gare ga bona.


text:
Go fenya ga Baisraele go ile gwa tsebja ke magoši ka moka a ka bodikela bja Jordane – kua dithabeng le nagengtlase le go ipata le molala wa lebopong la Lewatle la Mediteraniene go ya leboa go ba go fihla Lebanone; ao e be e le magoši a Bahete, Baamore, Bakanana, Baperise, Bahibe le Bajebuse.


text:
gomme ba kwana go mo radia. Ba ile ba ya ba tšea dijo, gomme ba rweša dipokolo tša bona mekotla ya maratha le makuka a beine ao a pharilwego digaswa.


text:
Ba apara diaparo tša mankgeretla mme ba rwala dieta tše di onetšego tše di rokilwego. Dinkgwa tša bona tša mefago di be di omeletše, di rathagane.


text:
Ba ya go Joshua mešašeng kua Gilgale gomme ba re go yena le go banna ba Israele: “Re tlile mo re etšwa nageng ya kgole. Re nyaka gore le dire kwano le rena.”


text:
Eupša banna ba Israele ba re: “Ke ka baka lang re swanetše go dira kwano le lena? Mogongwe le dula gona mo kgauswi.”


text:
Banna bao ba re go Joshua: “Re diatleng tša gago.” Joshua a ba botšiša a re: “A ke lena bomang? Le tšwa kae?”


text:
Ke moo ba rilego go yena: “Re tšwa nageng ya kgole kudu, morena, ka gobane re kwele ka Morena Modimo wa gago. Re kwele ka tšohle tše a di dirilego Egepeta


text:
le se a se dirilego dikgoši tšela tše pedi tša Baamore kua bohlabela bja Jordane: Kgoši Sihone wa Heshbone le Kgoši Ogo wa Bashane, yo a bego a dula Ashtarote.


text:
Baetapele ba rena le batho ka moka ba ba dulago nageng ya rena ba ile ba re botša gore re tšee mefago re tle re le gahlanetše. Re boditšwe gore re ipee diatleng tša lena mme re le kgopele gore le dire kwano le rena.


text:
Bona dinkgwa tša rena. Ge re thoma leeto la go tlo le gahlanetša mme re tloga gae le tšona, di be di sa le di borutho. Bjale bonang! Di omeletše ebile di rathagane.


text:
Ge re tlatša makuka a a beine e be e sa le a mafsa, eupša bjale bonang! A gagogile. Diaparo tša rena le dieta di onaditšwe ke leeto la rena le letelele.”


text:
Banna ba Israele ba amogela ye mengwe ya mefago yeo ya bona, fela ba se ke ba botšiša Morena ka taba yeo.


text:
Ka gona Joshua a dira kwano ya khutšo le bona ya go re a ba lese ba phele. Baetapele ba setšhaba sa Israele ba ba enela gore ba tla botegela kwano yeo.


text:
Ka morago ga matšatši a mararo ge kwano yeo e dirilwe, Baisraele ba kwa gore ka kgonthe batho bale ba dula mo kgauswi.


text:
Ka gona setšhaba sa Israele sa fetela pele, gomme ka morago ga matšatši a mararo ba fihla metseng ye batho bale ba bego ba dula go yona: Gibeone, Kefira, Beerote le Kiriate-Jearime.


text:
Eupša Baisraele ba šitwa ke go ba bolaya, ka gobane baetapele ba bona ba be ba ba enetše ka leina la Morena, Modimo wa Israele. Setšhaba ka moka sa tla sa ngongoregela baetapele ka taba ye,


text:
eupša bona ba ba fetola ba re: “Re ba enetše ka leina la Morena, Modimo wa Israele. Bjale re ka se kgone go ba kweša bohloko.


text:
Ba leseng ba phele, fela ba tla swanelwa ke go re rwalelela dikgong le go re gela meetse.” Gwa ba ka mo baetapele ba boletšego ka gona.


text:
Joshua a laela gore batho ba Gibeone ba tlišwe go yena, gomme a ba botšiša a re: “Ke ka baka lang le re radiile la re botša gore le tšwa kgole kudu, mola e le gore le dula gona mo?


text:
Ka gobane le dirile taba yeo, le rogakilwe! Ka mehla le tla ba makgoba a go rwalela dikgong le a go ga meetse a sekgethwa sa Modimo wa ka.”


text:
Ba mo fetola ba re: “Re dirile taba ye, morena, ka gobane re ile ra kwa gore ka nnete Morena Modimo wa lena o ile a laela mohlanka wa gagwe, Moshe, gore a le fe naga ye ka moka, le go bolaya batho ba ba dulago go yona ge le goroga. Re dirile taba yeo ka gobane re be re tšhogile kudu – re boifa gore re tlile go bolawa.


text:
Eupša ka lona letšatši leo a ba dira barwaledi ba dikgong le bagi ba meetse a setšhaba sa Israele le a aletare ya Morena. Le lehono ba sa dira mošomo woo felong fao Morena a kgethago gore a khunamelwe gona.


text:
Adoni-Tsedeke, kgoši ya Jerusalema, o ile a kwa gore Joshua o thopile motse wa Ai, a o thubaganya, a ba a bolaya kgoši ya gona le batho ba gona gotee le diphoofolo, ka mo a dirilego Jeriko le kgoši ya gona. A kwa le gore batho ba Gibeone ba dirile khutšo le Baisraele, le gore ba dula gare ga bona.


text:
Batho ba Jerusalema ba ile ba tšhoga kudu, ka gobane motse wa Gibeone e be e le wo mogolo go lekana le metse ye e bego e na le magoši; o be o feta Ai, gomme banna ba wona e le bagale.


text:
Ka gona Adoni-Tsedeke a romela molaetša go Kgoši Hohamo wa Hebrone, le go Kgoši Piramo wa Jarmute, le go Kgoši Jafia wa Lakishe, le go Kgoši Debire wa Eglone, a re:


text:
“Tlang le nthušeng go hlasela motse wa Gibeone, ka gobane batho ba gona ba dirile khutšo le Joshua le Baisraele.”


text:
Magoši a a mahlano a Baamore, kgoši ya Jerusalema le ya Hebrone le ya Jarmute le ya Lakishe le ya Eglone, ba bokana gotee le madira a bona, ba dikanetša Gibeone mme ba e hlasela.


text:
Banna ba Gibeone ba romela molaetša go Joshua mešašeng kua Gilgale ba re: “Se re tlogele, rena, bahlanka ba gago! Tlaa ka pela o tle o re thuše! Re phološe! Magoši ka moka a Baamore a nageng ya dithaba a kopane gomme a re hlasetše!”


text:
Morena a re go Joshua: “O se ke wa ba boifa. Ke šetše ke ba gafetše diatleng tša gago. Ga go le o tee wa bona yo a tlago go ema pele.”


text:
Bošego ka moka Joshua le madira a gagwe ba sepela go tloga Gilgale go yo fihla Gibeone, gomme a hlasela Baamore ba sa itebetše.


text:
Morena a ba dira gore ba tlalelwe ge ba bona madira a Israele. Baisraele ba ba fenya fenyang kua Gibeone, mme ba ba rakediša go ba theoša sefata sa thaba kua Bethe-Horone, ba lwa nabo go ya borwa go ba go yo fihla Aseka le Makeda.


text:
Ge Baamore ba tšhaba Baisraele ba theoga ka sefata, Morena a dira gore sefako se sekotokoto se ba nele tseleng ka moka go ya Aseka. Sefako sa bolaya batho ba bantši go feta bao ba bolailwego ke Baisraele.


text:
Ka letšatši leo Morena a gafetšego Baamore diatleng tša Baisraele, Joshua o ile a kgopela Morena thušo. Mo pele ga Baisraele a re: “Letšatši, ema felo gotee ka godimo ga Gibeone; ngwedi, ema ka godimo ga moedi wa Ayalone.”


text:
Letšatši la ema felo gotee, le kgwedi ya se ke ya šutha go fihlela setšhaba se fentše manaba a sona. Taba ye e ngwadilwe mo Pukung ya Moloki. Letšatši la ema felo gotee gare ga leratadima, gomme la diega go dikela ya ba nke ke letšatši ka moka.


text:
Go be go se gwa ka gwa ba le letšatši la go swana le leo, mme ka morago ga se gwa ka gwa ba le letšatši la go swana le lona, moo Morena a amogetšego kgopelo ya motho. Morena o be a hlabanela Baisraele.


text:
fela lena le se ke la dula gona. Le hlomareng manaba gomme le ba hlasele ka morago; le se ke la ba lesa ba boela metseng ya bona! Morena Modimo wa lena o ba gafetše diatleng tša lena.”


text:
Joshua le bahlabani ba Baisraele ba ba bolaya ka bontši, le ge ba bangwe ba bona ba ile ba kgona go tšhabela ka metseng ya bona ye e ageleditšwego ka merako gomme ba se bolawe.


text:
Ke moka bahlabani bohle ba Joshua ba gomela go yena ba bolokegile mešašeng kua Makeda. Go ile gwa se sa ba le motho yo a bolelago ka go lwa le Baisraele.


text:
Ke moka Joshua a re: “Bulang mojako wa lewa mme le ntšheng magoši ao a mahlano le a tlišeng go nna.”


text:
Ka gona lewa la bulwa, gomme ba ntšha kgoši ya Jerusalema le ya Hebrone le ya Jarmute le ya Lakishe le ya Eglone


text:
mme ba di iša go Joshua. Ke moo Joshua a bokanyeditšego banna ka moka ba Israele go yena, mme a laela balaodi ba ba bego ba ile le yena gore ba tle ba gate dikgoši tšela melala ka dinao. Ba tla ba ba gata melala.


text:
Ke gona Joshua a itšego go balaodi ba gagwe: “Le se ke la boifa goba la nolega moko. Le beng le sebete, le tie, ka gobane Morena o tlile go dira manaba a lena ka moka ka mokgwa wo.”


text:
Ke moka Joshua a bolaya magoši ale mme a a lekeletša dikoteng tše tlhano, moo ditopo tša bona di bilego fao go fihlela mathapama.


text:
Ge letšatši le dikela, Joshua a laela gore ditopo tša bona di kgokollwe mme di lahlelwe ka leweng lela ba bego ba utamile ka go lona. Matlapa a magolo a bewa molomong wa lewa, mme a sa le moo le lehono.


text:
Joshua a hlasela motse wa Makeda mme a o thopa le kgoši ya gona ka letšatši leo. A bolaya batho ka moka motseng; gwa se be le yo a šalago. A dira kgoši ya Makeda se a se dirilego kgoši ya Jeriko.


text:
Ka morago ga moo Joshua le madira a gagwe ba tloga Makeda ba ya motseng wa Libna, gomme ba o hlasela.


text:
Motse woo le kgoši ya wona le wona Morena a o gafela diatleng tša Baisraele. Ba se ke ba šadiša motho, eupša ba bolaya yo mongwe le yo mongwe go wona. Ba dira kgoši ya ntshe se ba se dirilego kgoši ya Jeriko.


text:
Ka morago ga moo Joshua le madira a gagwe ba tloga Libna ba ya motseng wa Lakishe, ba o dikanetša mme ba o hlasela.


text:
Morena a gafela Lakishe diatleng tša Baisraele ka letšatši la bobedi la ntwa. Ka wona mokgwa woo ba dirilego kua Libna ba ile ba se ke ba šadiša motho, eupša ba bolaya yo mongwe le yo mongwe motseng.


text:
Kgoši Horamo wa Gesere a tla go thuša ba Lakishe, eupša Joshua a mo fenya gotee le madira a gagwe, mme a se šadiše motho wa bona a phela.


text:
Go tloga moo Joshua le madira a gagwe ba tloga Lakishe ba ya motseng wa Eglone, ba o dikanetša mme ba o hlasela.


text:
Ka morago ga moo Joshua le madira a gagwe ba tloga Eglone ba namela dithaba ba ya motseng wa Hebrone, ba o hlasela


text:
mme ba o thopa. Ba bolaya kgoši le bohle motseng woo, gotee le metseng ya kgauswi. Joshua a thubaganya motse, a bolaya le bohle motseng, ka wona mokgwa wola a dirilego Eglone. Gwa se be le o tee go wona yo a šalago.


text:
Ba o thopa gotee le kgoši ya gona le metse ka moka ya kgauswi. Ba bolaya bohle fao. Joshua a dira Debire le kgoši ya gona se a se dirilego Hebrone le Libna le magoši a gona.


text:
Ka mokgwa wo mobjalo a fenya badudi ba dinaga tšohle, e lego ba naga ya dithaba, ba naga ye e omilego ya ka borwa, ba nagatlase, le ba metheogeng ya dithaba, le magoši a bona. O ile a se ke a šadiša motho; yo mongwe le yo mongwe a bolawa. Se e be e le seo Morena Modimo wa Israele a se laetšego.


text:
Dintwa tša Joshua di ile tša mo tloša Kadeshe-Barnea ka borwa tša mo iša Gasa kgauswi le lebopo la lewatle, le tikologong ka moka ya Goshene, tša ba tša mo iša leboa go fihla Gibeone.


text:
Joshua o ile a fenya magoši a ka moka le dinaga tša bona ka lesolo le tee, ka gobane Morena Modimo wa Israele o be a lwela Baisraele.


text:
Ge Jabine, kgoši ya Hatsore, a ekwa ka go fenya moo ga Baisraele, o ile a romela molaetša go Jobabe, kgoši ya Madone, le go kgoši ya Shimrone le go ya Akshafo,


text:
le go magoši a nageng ya dithaba ka leboa, le a ka moeding wa Jordane ka borwa bja letsha la Genesarete, le a nagengtlase, le a mebotong ya Doro, lebopong la lewatle.


text:
A o romela le go Bakanana ba ka moeding wa Jordane, le ba lebopong la lewatle, le go Baamore, le go Bahete, le go Baperise, le go Bajebuse nageng ya dithaba, le go Bahibe bao ba bego ba dula patogeng ya thaba ya Hermone, nageng ya Mitsepa.


text:
Bona ba tla le bahlabani ba bona ka moka – ya ba madira a banna ba bantši bjalo ka dithorwana tša lešabašaba lebopong la lewatle. Ba be ba na le dipere tše ntšintši le makoloi a ntwa.


text:
Magoši a ka moka a kopana mme ba kgobokana, ba hloma mešaša kua letsheng la Meromo gore ba tle ba lwe le Baisraele.


text:
Morena a re go Joshua: “O se ke wa ba boifa. Ka yona nako ye ka moswane ke tla be ke ba gafetše go Baisraele, gomme ka moka ba tla bolawa. O ripe dipere tša bona mešifa, o tšhume le makoloi a bona a ntwa.”


text:
Morena a ba gafela diatleng tša Baisraele; ba ba hlasela mme ba ba rakediša go ya leboa go yo fihla Sidone ye Kgolo le Misrefote-Maime, le go ya bohlabela go yo fihla moeding wa Mitsepa. Ba ba fetša lai gwa se sadišwe le o tee.


text:
Joshua a ba dira seo Morena a mo laetšego sona: a ripa dipere tša bona mešifa, a tšhuma le makoloi a bona a ntwa.


text:
Ke moka a boela morago, a thopa motse wa Hatsore mme a bolaya kgoši ya gona. Mehleng yeo Hatsore e be e le ketapele ya mebušo yeo ka moka.


text:
Joshua a thopa metse yeo ka moka le dikgoši tša gona, a bolaya bohle, ka moo Moshe, mohlanka wa Morena, a laetšego ka gona.


text:
Eupša Baisraele ba se ke ba tšhuma le o tee wa metse ye e bego e agilwe godimo ga marope, ntle le Hatsore, yeo Joshua a e tšhumilego.


text:
Baisraele ba tšea dilo tše bohlokwa ka moka le diruiwa metseng yeo, mme ba ipolokela tšona. Eupša ba bolaya batho bohle, gwa se be le yo a šalago.


text:
Morena o be a laetše Moshe, mohlanka wa gagwe; Moshe yena a laela Joshua, mme Joshua a phetha ditaelo, a dira tšohle tše Morena a bego a di laetše Moshe.


text:
Joshua a thopa naga tšeo ka moka – naga ya dithaba, le nagatlase ya ka leboa le ya ka borwa, tikologo ka moka ya Goshene, naga ye e omilego ya ka borwa bja yona, gotee le moedi wa Jordane.


text:
Dinaga tšeo di be di tloga Thabeng ye e se nago Mehlare ye e rotogelago Edomo, di fihla Baale-Gade ka leboa, ka moeding wa Lebanone ka borwa bja thaba ya Hermone. Joshua o lwele le magoši a dinaga tše lebaka le letelele, mme mafelelong a ba thopa ka moka a ba bolaya.


text:
Ga se gwa ba le motse wo o dirago kwano le Baisraele, ntle le Gibeone, moo go bego go dula Bahibe. Ba metse ye mengwe ka moka ba ile ba fenywa ntweng.


text:
Morena a ba thatafatša dipelo gore ba lwe le Baisraele, gore ba tle ba fedišetšwe sa ruri le gore bohle ba bolawe ntle le kwelobohloko. Se e be e le seo Morena a se laetšego Moshe.


text:
Mehleng yeo Joshua a tloga a yo fediša morafe wa ditšitširipa wo o bego o bitšwa Baanake wa go dula kua nageng ya dithaba – motseng wa Hebrone, wa Debire, wa Anabe, le nageng ya dithaba yohle ya Juda le ya Israele. Joshua a ba fedišetša sa ruri le metse ya bona.


text:
Gwa se ke gwa ba le Moanake yo a tlogelwago nageng ya Israele. Fela kua Gasa le Gathe le Ashdode gwa tlogelwa ba se ba kae.


text:
Joshua a thopa naga ka moka, bjalo ka ge Morena a laetše Moshe. A e fa Baisraele ya ba lefa la bona, mme a e arola dikarolo, kgoro ye nngwe le ye nngwe ya ba le karolo ya yona. Ka gona naga ya lala.


text:
Setšhaba sa Israele se be se šetše se thopile naga ya ka bohlabela bja Jordane mme se dutše go yona, go tloga nokaneng ya Arnone go akaretša moedi wa Jordane go ya leboa go yo fihla thabeng ya Hermone. Ba ile ba fenya dikgoši tše pedi;


text:
yo mongwe e be e le Sihone, kgoši ya Baamore, yo a bego a buša Heshbone. Mmušo wa gagwe o be o tloga Aroere, ka thoko ga moedi wa nokana ya Arnone, le motseng wo o lego gare ga moedi, go akaretša seripagare sa naga ya Gileade go yo fihla nokaneng ya Jaboko, mollwaneng wa Amone;


text:
le ka bohlabela bja moedi wa Jordane, go tloga letsheng la Genesarete go ya borwa go fihla Bethe-Jeshimote, ka bohlabela bja Lewatle le le Hwilego, le go fetela patogeng ya thaba ya Pisga.


text:
Ba ile ba fenya le Kgoši Ogo wa Bashane, yo e bego e le yo mongwe wa ba mafelelo wa Barafa; o be a buša kua motseng wa Ashtarote le wa Edrei.


text:
Mmušo wa gagwe o be o akaretša thaba ya Hermone, le motse wa Salka, le naga ka moka ya Bashane go yo fihla mollwaneng wa Bageshure le Bamaaka le seripa sa Gileade, go yo fihla nageng ya Kgoši Sihone wa Heshbone.


text:
Dikgoši tše pedi tše di ile tša fenywa ke Moshe le setšhaba sa Israele. Moshe, mohlanka wa Morena, a tšea naga ya bona a e fa kgoro ya Rubene le ya Gade le seripa sa kgoro ya Manase.


text:
Joshua le setšhaba sa Israele ba ile ba fenya dikgoši ka moka tša nageng ye e lego ka bodikela bja Jordane, go tloga Baale-Gade moeding wa Lebanone go yo fihla ka borwa Thabeng ye e se nago Mehlare ye e rotogelago Edomo. Joshua a arola naga ye go ya ka dikgoro tša bona, gomme a ba fela yona sa ruri.


text:
Seripa se se be se akaretša naga ya dithaba, le nagatlase, le moedi wa Jordane, le metheoga ya dithaba, le naga ye e omilego ya ka borwa. Naga ye e be e kile ya ba ya Bahete, ya Baamore, ya Bakanana, ya Baperise, ya Bahibe, le ya Bajebuse.


text:
Joshua bjale o be a tšofetše kudu. Morena a re go yena: “O tšofetše kudu, eupša go sa na le naga ye kgolo ye e swanetšego go thopša:


text:
gotee le naga ka moka ya Baaba go ya borwa. Naga ya go tloga moetšaneng wa Shihore, mollwaneng wa Egepeta, go ya leboa go yo fihla mollwaneng wa Ekrone e be e tšewa gore ke ya Bakanana; babuši ba Bafilista ba be ba dula Gasa, Ashdode, Ashkelone, Gathe le Ekrone.


text:
Go sa na le naga ya Bakanana ka moka, le Meara ye e lego ya Basidone, go fihla Afeke, mollwaneng wa Baamore;


text:
naga ya Bagebale; naga ka moka ya Lebanone go ya bohlabela, go tloga Baale-Gade patogeng ya thaba ya Hermone, go ya sefateng sa Hamate.


text:
Naga ye e akaretša naga ka moka ya Basidone, ba ba dulago nageng ya dithaba ya gare ga dithaba tša Lebanone le Misrefote-Maime. Nna ke tla leleka ditšhaba tše ka moka ge setšhaba sa Israele se goroga. O swanetše go arolela Baisraele naga ye, ka mo ke go laetšego ka gona.


text:
Bjale ge, arolela dikgoro tše dingwe tše senyane le seripa sela se sengwe sa kgoro ya Manase, gore e be lefa la bona.”


text:
Kgoro ya Rubene le ya Gade le seripa se sengwe sa kgoro ya Manase di be di šetše di hweditše naga ye Moshe, mohlanka wa Morena, a ilego a di fa yona; naga ye e be e le ka lehlakoreng la ka bohlabela la noka ya Jordane.


text:
Naga ya bona e be e fihla kua Aroere, ka thoko ga moedi wa nokana ya Arnone, le motseng wa gare ga moedi, mme e akaretša molala ka moka go tloga Medeba go fihla Dibone.


text:
E be e fihla mollwaneng wa Amone, gomme e akaretša metse ka moka ye e bego e bušwa ke Kgoši Sihone wa Baamore, yo a bego a buša a le Heshbone.


text:
E be e akaretša Gileade, le dilete ka moka tša Geshure le Maaka, le thaba ya Hermone ka moka, le Bashane ka moka go yo fihla Salka.


text:
E be e akaretša mmušo wa Ogo, yo a bego a kile a buša a le Ashtarote le Edrei. Ogo e be e le wa mafelelo wa Barafa. Moshe o be a fentše ditšhaba tše, mme a di lelekile nageng.


text:
Le ge go le bjalo, Baisraele ba ile ba se ke ba leleka batho ba Geshure le ba Maaka; ba sa dula gare ga Baisraele le lehono.


text:
Moshe o be a se a fa kgoro ya Lefi naga. Bjalo ka ge Morena a ile a botša Moshe, ba be ba tlile go amogela karolo ye e lego ya bona ya dihlabelo le dikabelo tše di bego di tlile go tšhumelwa Morena Modimo wa Israele aletareng.


text:
Naga ya bona e be e fihla Aroere, ka thoko ga moedi wa nokana ya Arnone, le motseng wa gare ga moedi, gomme e akaretša molala ka moka go fihla Medeba.


text:
E be e akaretša Heshbone le metse ka moka ya moo molaleng: Dibone, Bamothe-Baale, Bethe-Baale-Meone,


text:
E be e akaretša metse ka moka ya molaleng, le mmušo ka moka wa Kgoši Sihone wa Baamore, yo a bego a kile a buša a le Heshbone. Moshe o ile a mo fenya, a fenya le babuši ba Midiane: Ebi, Rekeme, Tsure, Hure le Reba. Ka moka ga bona e be e le dintona tša Kgoši Sihone.


text:
Jordane e be e le mollwane wa ka bodikela wa kgoro ya Rubene. Yeo e be e le metse le metsana ye e ilego ya fiwa dikgorwana tša kgoro ya Rubene.


text:
Naga ya bona e be e akaretša Jasere le metse ka moka ya Gileade, le seripa sa naga ya Amone go yo fihla Aroere, ye e lego ka bohlabela bja Raba;


text:
naga ya bona e be e tloga Heshbone e fihla Ramate-Mitsepa le Betonime, e tloga Mahanaime e fihla mollwaneng wa Lo-Dabare.


text:
Ka moeding wa Jordane e be e akaretša Bethe-Haramo, Bethe-Nimra, Sukote le Safone, ke go re naga ye e šetšego ya mmušo wa Kgoši Sihone wa Heshbone. Mollwane wa bona wa ka bodikela e be e le noka ya Jordane go ya leboa go yo fihla letsheng la Genesarete.


text:
Naga ya bona e be e fihla Mahanaime gomme e akaretša Bashane ka moka – mmušo wohle wa Ogo, kgoši ya Bashane, gotee le metse ye masome a a selelago, e lego metse ka moka ya Jaire kua Bashane.


text:
E be e akaretša seripagare sa Gileade, e akaretša le Ashtarote le Edrei, le metse ya mmušo wa Ogo kua Bashane. Yona e ile ya fiwa seripagare sa dikgorwana tše di tšwilego go Makire, morwa wa Manase.


text:
Ke ka moo Moshe a arotšego naga ya ka bohlabela bja Jeriko le Jordane ka gona kua melaleng ya Moaba.


text:
Eupša Moshe o ile a se ke a arolela ba kgoro ya Lefi naga. Morena o ile a ba botša gore ya bona karolo ke seripa sa dihlabelo le dikabelo tše di fiwago yena Morena Modimo wa Israele.


text:
Naga ya Kanana ka bodikela bja Jordane e ile ya arolelwa dikgoro tša Israele ka mokgwa wo: Moprista Eleasara le Joshua, morwa wa Nunu, le dihlogo tša malapa a dikgoro tša Baisraele ba ile ba arolela setšhaba naga.


text:
Bjalo ka ge Morena a be a laetše Moshe, dinaga tša dikgoro tše senyane le seripa sa kgoro se tee sa ka bodikela bja Jordane di ile tša abja ka go dira matengwa.


text:
Moshe o be a šetše a aroletše dikgoro tšela tše dingwe tše pedi le seripa sela sa kgoro naga ya ka bohlabela bja Jordane. Ditlogolo tša Josefa di be di arotšwe dikgoro tše pedi, e lego Manase le Efraime. Le ge go le bjalo, Moshe ga se a arolela Balefi seripa se sengwenyana sa naga. Bakeng sa seo ba ile ba newa metse ye ba tlago dula go yona, le mafulo a dikgomo le dihuswane tša bona.


text:
Ka letšatši le lengwe batho ba bangwe ba kgoro ya Juda ba ile ba tla go Joshua kua Gilgale. Kalebe, Mokenase, morwa wa Jefune, a re go yena: “O tseba se Morena a se boditšego Moshe, monna wa Modimo, kua Kadeshe-Barnea ka nna le wena.


text:
Ke be ke na le mengwaga ye masome a mane ge Moshe, mohlanka wa Morena, a nthoma go tloga Kadeshe-Barnea go tlo hlola naga ye. Ke ile ka mmoela le pego ya ka mo ke bonego ditaba.


text:
Banna ba ba bego ba ile le nna ba ile ba nola setšhaba moko. Eupša nna ke be ke botile Morena Modimo wa ka ka pelo ya ka yohle.


text:
Ka ge ke dirile bjalo, Moshe o ile a nkenela gore nna le bana ba ka re tla fiwa naga yeo ke e sepetšego gore e be lefa la rena go ya go ile.


text:
Fela bjale, bona. Ke mengwaga ye masome a mane a metšo ye mehlano ge Morena a boditše Moshe taba yeo. Ke mehleng yela Baisraele ba be ba sa putla lešoka, gomme Morena o mphedišitše go fihla bjale bjalo ka ge a boletše. Ntebelele! Ke na le mengwaga ye masome a seswai le metšo ye mehlano,


text:
gomme le lehono ke sa na le maatla go no swana le mohlang wola Moshe a nthoma. Ke sa tiile mo e lego gore nka ya ntweng, goba ka dira se ke se ratago.


text:
Bjale ge, mphe naga ye ya dithaba yeo Morena a nkholofeditšego yona ka letšatši lela rena le dihlodi tšela tše dingwe re begela Moshe tše re di bonego. Wena ka noši o bone gore morafe wa ditšitširipa wo o bitšwago Baanake o dula fao, metseng ye megolo ye e ageleditšwego ka merako. Mohlomongwe Morena o tla ba le nna mme ka ba leleka, bjalo ka ge a boletše.”


text:
Hebrone e sa le lefa la ditlogolo tša Kalebe, Mokenase, morwa wa Jefune, go fihla le lehono, ka gobane o ile a bota Morena Modimo wa Israele ka pelo ya gagwe ka moka.


text:
Pele ga fao Hebrone e be e bitšwa motse wa Arba. Arba e be e le yena mohlomphegi yo mogolo gare ga Baanake. Ka morago ga moo naga e ile ya lala.


text:
Dikgorwana tša kgoro ya Juda di ile tša hwetša seripa se se latelago sa naga: Naga yeo e be e eya borwa go fihla lešing la ka borwaborwa la lešoka la Tsine, mollwaneng wa Edomo.


text:
o leba borwa go tloga Sefateng sa Diphepheng mme o fetela Tsine. O be o eya borwa bja Kadeshe-Barnea, o feta Hetserone go yo fihla Adara, o tepogela go leba Karka,


text:
o fetela Atsmone, mme o latela nokana ya mollwaneng wa Egepeta, o eya Lewatleng la Mediteraniene, moo o bego o felela gona. Woo e be e le mollwane wa ka borwa wa Juda.


text:
Mollwane wa ka bohlabela e be e le Lewatle le le Hwilego go ya godimo go yo fihla moo Jordane e tšhollelago meetse ka go lona. Mollwane wa ka leboa o be o thoma moo


text:
mme o leba Bethe-Hogla, o fetela leboa la Bethe-Araba. O be o rotogela letlapeng la Bohane, morwa wa Rubene,


text:
o tloga Moeding wa Matshwenyego o eya Debire, mme o tepogela leboa go leba Gilgale, ye e lebanego le sefata sa Adumime ka thoko ya ka borwa ya leope. Go tloga moo o be o eya methopong ya Ene-Shemeshe, o tšwela pele go ya mothopong wa Rogele,


text:
mme wa rotoga ka moedi wa Hinomo motheogeng wa ka borwa wa mmoto wo go wona go bego go le motse wa Bajebuse wa Jerusalema. Go tloga moo mollwane o be o tšwela pele o namelela godimo ga thaba ka lehlakoreng la ka bodikela la moedi wa Hinomo, kua magomong a ka leboa a molala wa Refaime.


text:
Go tloga moo o be o eya methopong ya Neftoage mme o tšwela pele go ya metseng ye e lego kgauswi le thaba ya Efrone. Moo o be o tepoga go ya Baala, goba Kiriate-Jearime,


text:
fao o dikologela bodikela bja Baala go ya nageng ya dithaba ya Edomo, wa tla ka metheogeng ya ka leboa ya thaba ya Jearime, goba Kesalone, go theoga go fihla Bethe-Shemeshe, mme wa tšwela pele wa feta Timna.


text:
Fao mollwane o be o tšwela pele o leba metheogeng ye e lego ka leboa la Ekrone, wa tepogela go ya Shikarone, wa feta thaba ya Baala, mme wa fetela Jabne. O be o felela Lewatleng la Mediteraniene,


text:
leo le bego le dira mollwane wa ka bodikela. Batho ba dikgorwana tša Juda ba be ba dula ka gare ga mellwane yeo.


text:
Bjalo ka ge Morena a be a laetše Joshua, seripa sa naga ya Juda se ile sa fiwa Kalebe, morwa wa Jefune. A abelwa Hebrone, motse wa Arba, tatagoAnake.


text:
Kalebe o ile a raka ditlogolo tša Anake motseng woo – e lego kgorwana ya Sheshai, le ya Ahimane, le ya Talmai.


text:
Kalebe a re: “Monna yo a ka thopago Kiriate-Sefere ke tla mo neela morwedi wa ka, Aksa, gore e be mosadi wa gagwe.”


text:
Otniele, morwa wa Kenase, ngwanaboKalebe, o ile a thopa motse woo. Ka gona Kalebe a mo neela Aksa, morwediagwe, gore e be mosadi wa gagwe.


text:
Ge ngwetši e goroga mošašeng wa Otniele, yena a e tutuetša gore e kgopele tatagoyona tšhemo. Aksa a fologa pokolo, gomme Kalebe a mmotšiša gore o nyaka eng.


text:
Yena a mo fetola a re: “Mphe mpho ya taelano. Ka ge karolo ye o mphilego yona e le nageng ye e omilego, mphe le methopo.” Ka gona Kalebe a mo fa methopo ya ka godimo le ya ka fase.


text:
Metse ya ka borwaborwa ye e bego e le ya bona, ya kgauswi le Edomo, e be e le Kabtsiele, Edere, Jagure,


text:
Bethe-Lebaote, Shilehime, Aine le Rimone, ka moka e le metse ye masome a mabedi a metšo ye senyane, gotee le metsana ya yona.


text:
Shaharaime, Aditaime, Gedera le Gederotaime, e le metse ye lesome le metšo ye mene, gotee le metsana ya yona.


text:
Gederote, Bethe-Dagone, Naama le Makeda, e le metse ye lesome le metšo ye e selelago, gotee le metsana ya yona.


text:
ye mengwe metse le metsana e le ya kgauswi le Ashdode, go tloga Ekrone go ya Lewatleng la Mediteraniene.


text:
Ye mengwe metse e be e le Ashdode le Gasa, le metse le metsana ya yona, go ba go yo fihla nokaneng ya mollwaneng wa Egepeta le lebopong la Lewatle la Mediteraniene.


text:
Ye mengwe metse e be e le Kiriate-Baale, goba Kiriate-Jearime, le Raba, e le metse ye mebedi, gotee le metsana ya yona.


text:
Fela batho ba Juda ba ile ba se ke ba kgona go leleka Bajebuse, bao ba bego ba dula Jerusalema. Bajebuse ba sa dula fao le batho ba Juda.


text:
Mollwane wa naga ye e aroletšwego ditlogolo tša Josefa o be o thoma nokeng ya Jordane kgauswi le Jeriko, lefelong la ka bohlabela bja methopo ya Jeriko, mme o leba lešokeng. O be o tloga Jeriko o rotogela nageng ya dithaba go ba go yo fihla Bethele.


text:
Go tloga moo o be o eya bodikela tikologong ya Bajaflete, go ba go yo fihla tikologong ya Bethe-Horone ya ka Tlase. Go tloga moo o be o tšwela pele o eya Gesere, mme wa felela Lewatleng la Mediteraniene.


text:
Ditlogolo tša Josefa, kgoro ya Efraime le seripa sa kgoro ya Manase sa ka bodikela, ba ile ba fiwa naga ye.


text:
Naga ya dikgorwana tša Baefraime e bile ka mokgwa wo: Mollwane wa bona wa ka bohlabela o be o tloga Atrote-Adare go yo fihla Bethe-Horone ya ka Tletlolo,


text:
mme go tloga moo o be o eya Lewatleng la Mediteraniene. Motse wa Mikemetate o be o le ka leboa la bona. Ka bohlabela bja moo mollwane o be o mena legopo go leba Taanate-Shilo, mme o e feta ka bohlabela go ya Janoage.


text:
Ke mo o bego o theoga go tloga Janoage go ya Atharote le Naara, o fihla Jeriko mme o felela Jordane.


text:
Mollwane o be o eya bodikela go tloga Tapuage go ya nokaneng ya Kana, mme o felela Lewatleng la Mediteraniene. Ye ke naga ye e ilego ya fiwa dikgorwana tša kgoro ya Efraime,


text:
gotee le metse le metsana ye e filwego Baefraime ye e bego e le ka gare ga mellwane ya naga ya Manase.


text:
Fela ba ile ba se ke ba leleka Bakanana ba ba bego ba dula Gesere, ka gona Bakanana bao ba ile ba dula gare ga Baefraime go fihlela le lehono, eupša ba ile ba gapeletšwa go šoma e le makgoba.


text:
Seripa sa naga se ile sa arolelwa dikgorwana tše di tšwilego go morwa wa Josefa wa mathomo. Makire, yo e bego e le yena morwa wa mathomo wa Manase, e bile tatagoGileade, gomme e be e le mogale ntweng, ka gona naga ya Gileade le ya Bashane di ile tša arolelwa yena.


text:
Tše dingwe dikgorwana tša Manase tše di ilego tša fiwa naga šedi: Abiesere, Heleke, Asriele, Shekeme, Hefere le Shemida. Ke tše di reetšwego barwa ba Manase, morwa wa Josefa, bao e bego e le dihlogo tša malapa.


text:
Tselofohade, morwa wa Hefere, Hefere morwa wa Gileade, Gileade morwa wa Makire, Makire morwa wa Manase, o ile a se ke a ba le barwa, a ba le barwedi fela. Maina a bona e be e le Magla, Noa, Hogla, Milka le Tirtsa.


text:
Bona ba ile ba ya go moprista Eleasara le go Joshua, morwa wa Nunu, le go baetapele ba re: “Morena o laetše Moshe go re fa karolo ya naga, go swana le meloko ya borena ya banna.” Ka gona, bjalo ka ge Morena a laetše, ba ile ba fiwa karolo ya naga go swana le bomorwarragotatagobona.


text:
Ke ka moo Manase a ilego a fiwa dikarolo tše lesome, go sa balwe Gileade le Bashane ka bohlabela bja Jordane,


text:
ka ge ditlogolo tša gagwe tša basadi gotee le barwa ba gagwe ba ile ba arolelwa naga. Naga ya Gileade e ile ya arolelwa ditlogolo tša Manase tše di šetšego.


text:
Naga ya Manase e be e tloga Asere e fihla Mikemetate, ka bohlabela bja Shekeme. Go tloga moo mollwane o be o eya borwa go akaretša batho ba Ene-Tapuage.


text:
Naga ya Tapuage e be e le ya Manase, eupša motse wa Tapuage, wo o lego mollwaneng, e le wa ditlogolo tša Efraime.


text:
Mollwane o be o theogela nokaneng ya Kana. Metse ye e bego e le ka borwa bja nokana ye e be e le ya ba Efraime, le ge e be e le ka nageng ya Bamanase. Mollwane wa Bamanase o be o tšwela pele ka lehlakoreng la ka leboa la nokana, mme o felela Lewatleng la Mediteraniene.


text:
Baefraime ba be ba le ka thoko ya borwa, mme Bamanase ba le ka thoko ya leboa, Lewatle la Mediteraniene e le mollwane wa bona wa ka bodikela. Baasere ba be ba le ka thoko ya leboabodikela, mme Baisakara ba le ka thoko ya leboabohlabela.


text:
Ka gare ga naga ya Isakara le ya Asere Bamanase ba be ba filwe motse wa Bethe-Sheane le wa Jibleamo, gotee le metsana ye e bego e e dikologile, le Doro, Endoro, Taanake, Megido, le metsana ye e bego e e dikologile.


text:
Fela kgoro ya Manase ga se ya ka ya kgona go leleka batho bao ba bego ba dula metseng yeo, ka gona Bakanana ba ile ba ikgethela go dula moo.


text:
Le ge Baisraele ba eba le maatla go feta pele, ga se ba ka ba raka Bakanana ka moka, eupša ba ile ba ba gapeletša go ba šomela.


text:
Ditlogolo tša Josefa di ile tša re go Joshua: “Ke ka baka lang o re file fela karolo e tee ya naga? Re setšhaba se sentši, ka gobane Morena o re šegofaditše.”


text:
Joshua a ba fetola a re: “Ge eba le le setšhaba se sentši gomme naga ya dithaba ya Efraime e sa le lekane, gona eyang sethokgweng le ikgoreleng lefelo nageng ya Baperise le Barafa.”


text:
Bona ba mo fetola ba re: “Naga ye ya dithaba ga se ye kgolo mo e ka re lekanago, fela Bakanana ba kua melaleng ba na le makoloi a ntwa a tshipi, le bale ba kua Bethe-Sheane le metsaneng ye e e dikologilego, le ba kua molaleng wa Jesriele le bona ba nao.”


text:
Joshua a re go ba kgoro ya Efraime le go ba seripa sa kgoro ya Manase sa ka bodikela: “Le tloga le le ba bantši, gomme le na le maatla kudu. Le tla fiwa karolo ye nngwe.


text:
Naga ya dithaba e tla ba ya lena. Le ge e le sethokgwa le e kgore mme selete sohle e tla ba sa lena. Ge e le Bakanana bona le ba leleke, le ge ba ka hlwa ba na le makoloi a ntwa a tshipi, mme ba na le maatla.”


text:
Setšhaba ka moka sa Israele se ile sa bokana kua Shilo, mme sa hloma Tente ya bodulo bja Morena ge se seno thopa naga.


text:
Go be go sa na le dikgoro tše di šupago tša setšhaba sa Israele tšeo di bego di se tša tšwe di arolelwa karolo ya naga.


text:
Ka gona Joshua a re go setšhaba sa Israele: “A le tlile go tšea nako ye kaakang le tšwafa go thopa naga ye Morena, Modimo wa borakgolokhukhu ba lena, a le filego yona?


text:
Mpheng banna ba bararo kgorong ye nngwe le ye nngwe. Ke tla ba roma nageng ka moka go yo lekanya le go ngwala naga ye ba ratago gore e be ya bona. Ka morago ba boe go nna.


text:
Naga yeo ba swanetše go e arogana, e tšwe diripa tše di šupago; ba Juda ba dule nageng ya bona ka borwa, mme ba Josefa ba dule go ya bona ka leboa.


text:
Le ngwaleng dikarolo tše di šupago tše mme le di tlišeng go nna. Ke moo ke tlago dira matengwa ka le botšišetša Morena Modimo wa rena.


text:
Balefi bona ba ka se fiwe karolo ya naga bjalo ka lena ka moka, ka gobane karolo ya bona ke go hlankela Morena e le baprista ba gagwe. Gomme ge e le kgoro ya Gade le ya Rubene le seripa sa kgoro ya Manase sa ka bohlabela bona ba šetše ba hweditše dikarolo tša bona ka bohlabela bja Jordane tšeo Moshe, mohlanka wa Morena, a ba filego tšona.”


text:
Banna bao ba ile ba wela tsela go yo lekanya le go ngwala naga ge Joshua a ba laetše a re: “Yang nageng ka moka le e lekanyeng, le e ngwale, mme le boeleng mo go nna. Ka morago ke tla dira matengwa go le botšišetša Morena mo Shilo.”


text:
Ka gona banna bao ba ya nageng ka moka, mme ba thala ka moo ba e arotšego diripa tše di šupago, ba ngwala le lenaneo la metse ya gona. Ke moo ba boetšego go Joshua mešašeng kua Shilo.


text:
Joshua a dira matengwa go ba botšišetša Morena, gomme a fa ye nngwe le ye nngwe ya dikgoro tša Israele karolo ya naga.


text:
Naga ye e ilego ya ba ya dikgorwana tša kgoro ya Benjamene e bile ya mathomo ya go arolwa. Naga ya bona e be e ikadile gare ga ya ba kgoro ya Juda le ya ba Josefa.


text:
Ka leboa mollwane wa bona o be o thoma Jordane mme wa rotoga mototolo wa ka leboa la Jeriko, wa leba bodikela go putla naga ya dithaba go yo fihla lešokeng la Bethe-Abene.


text:
Go tloga moo mollwane o be o eya mototolong wa ka borwa bja Luse ye gape e bitšwago Bethele, mme wa theogela Atrote-Adare, godimo ga thaba ka borwa bja Bethe-Horone ya ka Tlase.


text:
Fao mollwane o be o phamogela ka thoko ye nngwe, o mena legopo go ya borwa go tloga ka thoko ya bodikela ya thaba ye, mme wa ya Kiriate-Baale goba Kiriate-Jearime, ye e lego ya kgoro ya Juda. Wo e be e le mollwane wa ka bodikela.


text:
Moo o be o theogela patogeng ya thaba ye e okametšego moedi wa Hinomo, ka mafelelong a ka leboa a molala wa Barafa. Go tloga moo o be o eya borwa ka moedi wa Hinomo, motheogeng wa ka borwa wa mmoto wa Jebuse, go ya mothopong wa Rogele.


text:
Moo o be o tepogela leboa go ya Ene-Shemeshe mme o fetela pele go ya Gelilote, go lebana le sefata sa Adumime. Go tloga moo mollwane o be o theogela letlapeng la Bohane, morwa wa Rubene,


text:
gomme wa feta ka leboa la motheoga wo o okametšego moedi wa Jordane. Moo o be o theogela ka moeding,


text:
o feta ka leboa la mototolo wa Bethe-Hogla, mme o felela ka leboa Lewatleng le le Hwilego leo noka ya Jordane e tšhollelago metse ka go lona. Wo e be e le mollwane wa ka borwa.


text:
Jordane e be e le mollwane wa ka bohlabela. Ye e be e le mellwane ya naga ye dikgorwana tša kgoro ya Benjamene di ilego tša e fiwa.


text:
Metse ye e bego e le ya dikgorwana tša kgoro ya Benjamene e be e le Jeriko, Bethe-Hogla, Emeke-Ketsitse,


text:
Tsela, Elefe, Jebuse, goba Jerusalema, Gibea le Kiriate-Jearime, e le metse ye lesome le ye mene, gotee le metsana ya yona. Ye ke naga ye dikgorwana tša kgoro ya Benjamene di e filwego.


text:
Naga ye e ilego ya ba ya dikgorwana tša kgoro ya Simeone e bile ya bobedi ya go arolwa. Naga ya bona e be e tsena ka gare ga naga ye e aroletšwego ba kgoro ya Juda.


text:
Ye mengwe metse e be e le Aine, Rimone, Etere le Ashane, e le metse ye mene, gotee le metsana ya yona.


text:
Metsana ye e be e akaretša metsana ka moka ye e bego e dikologile metse ye go yo fihla Baalate-Bere, goba Ramate, ka borwa. Yeo e be e le naga ye dikgorwana tša kgoro ya Simeone di ilego tša e fiwa.


text:
Ka ge karolo ye e ilego ya ba ya ba Juda e be e le ye kgolo go feta ka moo go bego go nyakega ka gona, seripa sa naga ya yona se ile sa fiwa ba kgoro ya Simeone.


text:
Naga ye e ilego ya ba ya dikgorwana tša kgoro ya ba Sebulone e bile ya boraro ya go arolwa. Naga ye ba ilego ba e fiwa e be e fihla Saride.


text:
Go tloga moo mollwane o be o eya bodikela go yo fihla Marala, o kgotla Dabeshete le nokana ye e lego ka bohlabela bja Jokneamo.


text:
Ka thoko yela ya Saride o be o eya bohlabela go fihla mollwaneng wa Kislote-Taboro, gomme go tloga moo o eya Daberate, mme o rotogela Jafia.


text:
Go tloga moo o be o leba bohlabela, wa fihla Gathe-Hefere le Ete-Katsine, o phamogela go ya Nea, o fetela Rimone.


text:
O be o akaretša Katate, Nahalale, Shimrone, Jidala le Betlelehema, e le metse ye masome a mabedi gotee le metsana ya yona.


text:
Mollwane o be o kgotla Taboro, Shahatsaime le Bethe-Shemeshe, o felela kua Jordane. O be o akaretša metse ye lesome le ye e selelago gotee le metsana ya yona.


text:
Ge mollwane o tepogela bohlabela o be o eya Bethe-Dagone, o kgotla Sebulone le moedi wa Jiftahele o eya leboa Bethe-Emeke le Neiele. O be o tšwela pele o eya Kabulu,


text:
Ke moo mollwane o bego o tepogela Rama, o fihla motseng wo o ageleditšwego ka morako wa Tirose; ke gona o bego o tepogela Hosa, mme o felela kua Lewatleng la Mediteraniene. O be o akaretša Mahalebe, Akesibe,


text:
Mollwane wa yona o be o tloga Helefe, o eya mohlareng wa moeike kua Tsaananime, go tloga Adami-Neke le Jabneele go yo fihla Lakume, mme o felela kua Jordane.


text:
Moo mollwane o be o tepogela bodikela go ya Asnote-Tabore; go tloga moo o eya Hukoko, o kgotla Sebulone ka borwa, Asere ka bodikela, le Jordane ka bohlabela.


text:
Jirone, Migdale-Ele, Horeme, Bethe-Anate le Bethe-Shemeshe, e le metse ye lesome le metšo ye senyane, gotee le metsana ya yona.


text:
Ge batho ba Dane ba lahlegetšwe ke naga ya bona, ba ile ba ya motseng wa Lesheme mme ba o hlasela. Ba o thopa, ba bolaya batho ba gona, mme ya ba wa bona. Ba dula go wona, mme ba fetoša leina la Lesheme ba re ke Dane, ba o reela rakgolokhukhu wa bona, Dane.


text:
Ge setšhaba sa Israele se feditše go arola naga, se ile sa fa Joshua, morwa wa Nunu, seripa sa naga.


text:
Bjalo ka ge Morena a laetše, ba ile ba mo fa motse wo a o kgopetšego, e lego Timnate-Serage, nageng ya dithaba ya Efraime. O ile a tsošološa motse woo mme a dula go wona.


text:
Moprista Eleasara le Joshua, morwa wa Nunu, le mantona a dikgorwana tša dikgoro tša Israele ba ile ba aba dikarolo tšeo tša naga ka go dira matengwa ba di botšišetša Morena kua Shilo, mojakong wa Tente ya bodulo bja gagwe. Ka tsela ye ba fetša go arola naga.


text:
gore a botše setšhaba sa Israele a re: “Kgethang metse ya botšhabelo ye ke laetšego Moshe gore a le botše ka yona.


text:
Motho yo a bolailego yo mongwe ka phošo, a ka tšhabela go yona mme a phonyokga motho yo a nyakago go lefeletša mohu yoo.


text:
A ka tšhabela go wo mongwe wa metse yeo, a ya kgorong ya motse mme a hlathollela baetapele seo se diregilego. Ka morago ga moo ba mo amogele a tsene motseng, mme ba mo fe moo a kago dula gona.


text:
Ge motho yo a nyakago go lefeletša mohu a ka mo latiša go fihla fao, batho ba motse woo ba se ke ba mo gafela yena. Ba mo šireletše ka gobane o bolaile Moisraele wa gabo ka phošo, e se ka baka la gore o be a mo hloile.


text:
O swanetše go dula moo motseng go fihlela ge a sekišitšwe phatlalatša, le go fihlela ge yo e lego Moprista yo Mogolo ka nako yeo a hwile. Ke gona mmolai yoo a kago boela lapeng la gagwe motseng wa gabo woo a tšhabilego go wona.”


text:
Ka gona, ka bodikela bja Jordane ba hlaola Kedeshe kua Galilea, nageng ya dithaba ya Naftali; Shekeme kua nageng ya dithaba ya Efraime, le Kiriate-Arba, ke go re Hebrone, kua nageng ya dithaba ya Juda.


text:
Ka mošola wa Jordane, ka bohlabela bja Jeriko, ba ile ba kgetha Betsere molaleng wa lešoka nageng ya Rubene; ba kgetha Ramote kua Gileade, ka nageng ya Gade, le Golane kua Bashane, ka nageng ya Manase.


text:
Ye e be e le metse ya botšhabelo ye e kgethetšwego setšhaba ka moka sa Israele le bafaladi ba ba dulago gare ga bona. Yo a bolailego motho ka phošo o be a ka tšhabela go yona gore a se ke a bolawa ke motho yo a nyakago go lefeletša mohu; o be a ka se bolawe ntle le go šekišwa phatlalatša.


text:
Dihlogo tša malapa a Balefi a ile a tla go moprista Eleasara le go Joshua, morwa wa Nunu, le go dihlogo tša malapa a dikgoro ka moka tša Israele.


text:
Ba re go bona moo Shilo, nageng ya Kanana: “Morena o laetše Moshe gore le re fe metse ye re ka dulago go yona, gotee le naga ye e e dikologilego ya phulo ya maruo a rena.”


text:
Ka gona setšhaba sa Israele sa fa Balefi metse ye mengwe le mo ba fudišago gona dinageng tša sona, go ya ka taelo ya Morena.


text:
Malapa a kgorwana ya Kehate e bile a mathomo a go fiwa metse. Malapa a ditlogolo tša moprista Arone a ile a fiwa metse ye lesome le ye meraro nageng ya Juda le ya Simeone le ya Benjamene.


text:
Ba ba šetšego ba kgorwana ya Kehate ba ile ba fiwa metse ye lesome nageng ya Efraime le ya Dane le ya seripa sa kgoro ya Manase sa ka bodikela.


text:
Kgorwana ya Gershone e ile ya arolelwa metse ye lesome le ye meraro nageng ya Isakara le ya Asere le ya Naftali le ya seripa sa kgoro ya Manase sa ka bohlabela, se se bego se le ka Bashane.


text:
Malapa a kgorwana ya Merari a ile a arolelwa metse ye lesome le ye mebedi nageng ya Rubene le ya Gade le ya Sebulone.


text:
Ka go dira matengwa setšhaba sa Israele se ile sa fa Balefi metse ye le phulo ya yona, bjalo ka ge Morena a laetše Moshe se setšhaba se swanetšego go se dira.


text:
ditlogolo tša Arone tše e bego e le tša kgorwana ya Kehate, ditlogolwana tša Lefi. Metse ya bona e bile ya mathomo ya go arolwa.


text:
Ba ile ba fiwa motse wa Arba – Arba e be e le tatagoAnake – wo bjalo o bitšwago Hebrone, kua nageng ya dithaba ya Juda, gotee le naga ye e e dikologilego ya phulo.


text:
Le ge go le bjalo, mašemo a motse gotee le metsana ya wona a be a šetše a filwe Kalebe, morwa wa Jefune.


text:
Ditlogolo tša moprista Arone di ile tša fiwa metse ye e latelago go tlaleletša Hebrone, wo mongwe wa metse ya botšhabelo: Libna,


text:
Aine, Juta le Bethe-Shemeshe, gotee le phulo ya yona, e le metse ye senyane ya kgoro ya Juda le ya Simeone.


text:
Metse ye e ilego ya fiwa baprista, ditlogolo tša Arone, ka moka e be e le ye lesome le ye meraro, gotee le phulo ya yona.


text:
Ba ile ba fiwa metse ye mene le phulo ya yona, e lego wa Shekeme kua nageng ya dithaba ya Efraime, wo e bego e le wo mongwe wa metse ya botšhabelo, le wa Gesere, le wa Kibtsaime, le wa Bethe-Horone.


text:
Nageng ya seripa sa kgoro ya Manase sa ka bodikela ba ile ba fiwa metse ye mebedi, e lego Taanake le Gate-Rimone, le phulo ya yona.


text:
Metse ye e ilego ya fiwa malapa a a kgorwana ya Kehate ka moka e be e le ye lesome, gotee le phulo ya yona.


text:
Sehlopha se sengwe sa Balefi, e lego kgorwana ya Gershone, se ile sa fiwa metse ye mebedi nageng ya seripa sa kgoro ya Manase sa ka bodikela, e lego Golane, kua Bashane, wo mongwe wa metse ya botšhabelo, le Ashtarote, le phulo ya yona.


text:
Nageng ya Naftali ba ile ba fiwa metse ye meraro, e lego Kedeshe kua Galilea, wo mongwe wa metse ya botšhabelo, Hamote-Doro le Kartane, le phulo ya yona.


text:
Metse ye e ilego ya fiwa malapa a a fapanego a kgorwana ya Gershone ka moka e be e le ye lesome le ye meraro, le phulo ya yona.


text:
Balefi ba ba šetšego, e lego kgorwana ya Merari, ba ile ba fiwa metse ye mene nageng ya Sebulone, e lego Jokneamo, Karta,


text:
Kgorong ya Gade ba ile ba fiwa metse ye mene, e lego Ramote, kua Gileade, wo mongwe wa metse ya botšhabelo, Mahanaime,


text:
Metse ye e ilego ya fiwa Balefi nageng ya setšhaba sa Israele ka moka e be e le ye masome a mane a metšo ye seswai, le phulo go dikologa motse wo mongwe le wo mongwe.


text:
Ka fao Morena a neela Baisraele naga yela a bego a enetše borakgolokhukhu ba bona gore o tla ba fa yona. Ge ba e thopile, ba ile ba dula fao go yona.


text:
Morena a ba khutšiša nageng ka moka, bjalo ka ge a be a enetše borakgolokhukhu ba bona. Ga go le o tee wa manaba a bona yo a ilego a ba kgona, ka gobane manaba ohle a bona Morena o be a a gafetše diatleng tša bona.


text:
Morena o ile a phethagatša tšohle tše botse tše a di holofeditšego setšhaba sa Israele; gwa se ke gwa šala le se tee.


text:
Joshua a kgobokanya batho ba kgoro ya Rubene le ya Gade le ba seripa sa kgoro ya Manase sa ka bohlabela.


text:
A re go bona: “Le dirile tšohle tše Moshe, mohlanka wa Morena, a laetšego gore le di dire, gomme le phethile ditaelo tša ka ka moka.


text:
Ebile nako ye telele ya go fihlela le lehono le sa tlogele Baisraele ba gabolena. Le phethile ditaelo tša Morena Modimo wa lena ka šedi.


text:
Bjale, Morena Modimo wa lena o khutšišitše Baisraele ba gabolena bjalo ka ge a ba holofeditše. Ka gona, boelang nageng ye e lego ya lena, naga yela ya ka mošola wa Jordane yela Moshe, mohlanka wa Morena, a le filego yona.


text:
Le hlokomeleng gore le phethe molao wo Moshe a le laetšego wona: le rateng Morena Modimo wa lena, le dire thato ya gagwe, le phethe melao ya gagwe, le mmotegele, mme le mo direle ka dipelo tša lena ka moka le ka moya wa lena ka moka.”


text:
Joshua a ba šegofatša a ba gomišetša gae, a ba a re go bona: “Le boela gae le humile kudu ka diruiwa tše ntšintši, ka silibera, gauta, mphiri, tshipi, le diaparo tše ntši. Le aroleleng Baisraele ba gabolena tše le di thopilego manabeng a lena.” Ke moka ba boela gae. Moshe o be a file seripa se sengwe sa kgoro ya Manase naga ka bohlabela bja Jordane, kua Bashane, mme Joshua yena a file seripa se sengwe naga ka bodikela gotee le dikgoro tše dingwe.


text:
Ka gona batho ba kgoro ya Rubene le ya Gade le ba seripa sa kgoro ya Manase sa ka bohlabela ba boela gae. Ba tlogela batho ba bangwe ba Israele kua Shilo, nageng ya Kanana, mme ba thoma leeto la go ya nageng ya Gileade, nageng ya bona yeo ba bego ba e thopile bjalo ka ge Morena a ba laetše ka Moshe.


text:
Ge batho ba kgoro ya Rubene le ya Gade le ba seripa sa kgoro ya Manase sa ka bohlabela ba fihla Gelilote ka lehlakoreng la ka bodikela la Jordane, ba ile ba aga aletare ye kgolo ye motho a e bonago a le kgole go ipata le noka.


text:
Baisraele ba ile ba kwa go thwe: “Theetšang! Batho ba kgoro ya Rubene le ya Gade le ba seripa sa kgoro ya Manase sa ka bohlabela ba agile aletare kua Gelilote, ka lehlakoreng la ka mošono wa Jordane!”


text:
Ke moka sa roma Finease, morwa wa moprista Eleasara, go batho ba kgoro ya Rubene le ya Gade le ba seripa sa kgoro ya Manase sa ka bohlabela, nageng ya Gileade.


text:
Baetapele ba lesome ba ya le Finease; kgorong ye nngwe le ye nngwe ya ka bodikela gwa tšwa o tee yo e lego hlogo ya lapa kgorwaneng ya gabo.


text:
Ba ya nageng ya Gileade go batho ba Rubene le ba Gade le ba seripa sa kgoro ya Manase sa ka bohlabela,


text:
mme ba botšiša legatong la setšhaba ka moka sa Morena ba re: “Ke ka lebaka lang le hlanogela Morena Modimo wa Israele ka mokgwa wo? Le reng le kgeloga, le tsogela Morena maatla ka go ikagela aletare ye?


text:
Gopolang sebe sa rena kua Peore, mola Morena a otla setšhaba sa gagwe ka bolwetši bja leuba! Le bjale sebe seo se sa re kgomaretše. A sebe seo se be se sa lekana?


text:
A bjale lena le tlile go mo hlanamela? Ge le ka tsogela Morena maatla lehono, ka moswane o tla befelelwa yo mongwe le yo mongwe mo go Baisraele.


text:
Bjale ge, ge naga ya lena e tšhilafetše, tlaang ka mošono nageng ya Morena mo go lego Tente ya bodulo bja gagwe, le duleng le rena. Fela le se ke la tsogela Morena maatla goba la tsogela rena maatla ka go ikagela aletare ye nngwe ntle le aletare ya Morena Modimo wa rena.


text:
Gopolang ka moo Akane, morwa wa Serage, a kilego a gana go phetha taelo ya mabapi le dilo tše di gafetšwego go fedišwa; setšhaba ka moka sa Israele se ile sa otlelwa taba yeo. Ga se ya ba Akane a nnoši yo a ilego a hwa ka baka la sebe sa gagwe.”


text:
Batho ba kgoro ya Rubene le ya Gade le ba seripa sa kgoro ya Manase sa ka bohlabela ba araba dihlogo tša malapa a dikgoro tša ka bodikela tša Israele ba re:


text:
“Modimo wa medimo ke yena Morena! Modimo wa medimo ke yena Morena! O tseba gore ke ka baka lang re dirile taba ye, mme re nyaka gore le lena le tsebe. Ge e ka ba re tsogetše Morena maatla mme ga se ra mmotegela, le se ke la re lesa re phela!


text:
Ge e ka ba re furaletše Morena ra ikagela aletare ya dihlabelo tša go tšhungwa ka moka, le go tšhumela dikabelo tša bupi le dihlabelo tša kagišano godimo ga yona, gona yena Morena a re otle.


text:
Se re se dirile ka gobane re be re boifa gore ka moso ditlogolo tša lena di tla re go tša rena: ‘Le amana bjang le Morena, Modimo wa Israele?


text:
Morena o dirile Jordane mollwane gare ga rena le lena batho ba Rubene le ba Gade. Lena ga le amane le Morena.’ Ka go realo ditlogolo tša lena di ka dira gore ditlogolo tša rena di lese go khunamela Morena.


text:
eupša re e agetše gore e be sešupo go batho ba rena le ba lena, le go meloko ya ka moso, sa gore gabotsebotse re tloga re direla Morena ka dihlabelo tša rena tša go tšhungwa ka moka le ka dihlabelo tša kagišano le ka dihlabelo tše dingwe. Seo e be e le go thibela ditlogolo tša lena gore di se ke tša tla tša re ditlogolo tša rena ga di amane le Morena.


text:
Re ile ra gopola gore ge seo se ka direga, ditlogolo tša rena di tla kgona go re: ‘Bonang! Borakgolokhukhu ba rena ba dirile aletare go no swana le aletare ya Morena. E be se ya dihlabelo tša go tšhungwa ka moka goba ya dihlabelo tše dingwe, eupša e be e le sešupo go batho ba rena le ba lena.’


text:
Ruri, re ka se tsogele Morena maatla goba ra mo furalela lehono ka go aga aletare ya dihlabelo tša go tšhungwa ka moka, goba ya dikabelo tša bupi, goba ya dihlabelo tše dingwe. Re ka se age aletare ye nngwe ka ntle le aletare ya Morena Modimo wa rena yeo e emego pele ga Tente ya bodulo bja gagwe.”


text:
Moprista Finease le baetapele ba setšhaba ba lesome ba ba bego ba na le yena, dihlogo tša malapa a dikgoro tša ka bodikela, ba kwa se batho ba kgoro ya Rubene le ba ya Gade le ba seripa sa kgoro ya Manase sa ka bohlabela ba se bolelago, mme ba kgotsofala.


text:
Finease, morwa wa moprista Eleasara, a re go bona: “Bjale re a tseba gore Morena o na le rena, ka gobane se le se dirilego e be e se go se mmotegele. Ka gona le phološitše setšhaba sa Israele kotlong ya Morena.”


text:
Ke gona Finease le baetapele bale ba tlogilego go batho ba Rubene le ba Gade nageng ya Gileade, ba gomela Kanana, go setšhaba sa Israele, gomme ba ba begela taba yeo.


text:
Baisraele ba kgotsofala, gomme ba reta Morena. Ba ile ba se sa bolela ka go yo lwa le bona le go ripitla naga ye batho ba Rubene le ba Gade ba bego ba dutše go yona.


text:
Batho ba Rubene le ba Gade ba ile ba re: “Aletare ye ke bohlatse go rena ka moka gore Morena ke Modimo.” Ka fao ba e rea leina la “Bohlatse”.


text:
Ka morago ga nako ye telele go tloga moo Morena a khutšiša Baisraele manaba a bona ao a bego a bapile le bona. Ka nako yeo Joshua o be a tšofetše kudu,


text:
ka gona a kgobokanya Baisraele ka moka, bagolo, baetapele, baahlodi le balaodi ba setšhaba, a re: “Ke tšofetše kudu bjale.


text:
Le bone tšohle tše Morena Modimo wa lena a di dirilego ditšhaba tše ka moka ka baka la lena. Morena Modimo wa lena ke yena a le lwetšego.


text:
Bonang, ke aroletše dikgoro tša lena naga ya ditšhaba tše di sa šetšego, gotee le ya ditšhaba ka moka tše ke šetšego ke di fedišitše, go tloga nokeng ya Jordane ka bohlabela go fihla Lewatleng la Mediteraniene ka bodikela.


text:
Morena Modimo wa lena o tla ba raka ge le goroga, mme o tla ba leleka pele ga lena. Le tla thopa naga ya bona, bjalo ka ge Morena Modimo wa lena a le holofeditše.


text:
Ka gona, le hlokomeleng gore le tloge le phetha tšohle tše di ngwadilwego ka pukung ya melao ya Moshe mme le se di tlogele le gatee. Le se ke la hlokomologa seripa se sengwenyana sa yona,


text:
ke moo le ka se kego la tla la nyalelana le ditšhaba tše tša go šala gare ga lena, goba la bitša maina a medimo ya tšona, goba la ena ka ona, goba la direla medimo yeo, goba la e obamela.


text:
Morena o lelekile ditšhaba tše kgolo tše maatla ge le goroga, gomme ga go yo a kgonnego go le thibela.


text:
O tee wa lena a ka rakediša banna ba sekete, ka gobane Morena Modimo wa lena o a le lwela, bjalo ka ge a le holofeditše.


text:
Ge le ka tsoga le mo furaletše gomme la kgomarelana le mašaledi a ditšhaba tšeo ao a sa lego gare ga lena mme la nyalelana le ona,


text:
gona le tsebeng ka kgonthe gore Morena Modimo wa lena a ka se sa leleka ditšhaba tšeo ge le goroga. Eupša e tla ba molaba le sefu go lena le kgati mekokotlong ya lena, le meetlwa ka mahlong a lena, go fihlela go se sa šetše motho wa lena mo nageng ye ye botse ye Morena Modimo wa lena a le filego yona.


text:
“Bjale nako ya ka ya go hwa e fihlile. Yo mongwe le yo mongwe o tseba ka pelong ya gagwe le moyeng wa gagwe gore Morena Modimo wa lena o le file dilo tše botse ka moka tše a le holofeditšego tšona. Se sengwe le se sengwe se a le holofeditšego sona se phethegile; ga go le kholofetšo e tee ye e sego ya phethega.


text:
Eupša bjalo ka ge Morena Modimo wa lena a phethile tšohle tše botse tše a le holofeditšego tšona, tše mpe tše a itšego o tla le dira tšona le tšona o tla di phetha go fihlela a le fediša nageng ye ye botse ye a le filego yona.


text:
Ge le ka se botegele kgwerano ye Morena Modimo wa lena a le laetšego gore le e botegele, mme la obamela medimo ye mengwe la e direla, gona o tla le tukela bogale a le otla, mme la fedišwa ka bjako nageng ye botse ye a le filego yona.”


text:
Joshua a kgobokanya dikgoro ka moka tša Israele kua Shekeme. A bitša bagolo, baetapele, baahlodi le balaodi ba Israele, gomme ba tla pele ga Modimo.


text:
Joshua a re go setšhaba ka moka: “Sese se Morena Modimo wa Israele a se bolelago: ‘Kgalekgale borakgolokhukhu ba lena ba be ba dula ka mošola wa noka ya Yufratese mme ba khunamela medimo ye mengwe. Yo mongwe wa borakgolokhukhu bao e be e le Terage, tatagoAbrahama le Nahoro.


text:
Ke ile ka tšea Abrahama, rakgolokhukhu wa lena, nageng yela ya ka mošola wa Yufratese ka mo sepediša a putla naga ka moka ya Kanana. Ke ile ka mo fa ditlogolo tše ntši. Ka mo fa Isaka,


text:
gomme Isaka yena ka mo fa Jakobo le Esau. Ke file Esau naga ya dithaba ya Edomo, fela Jakobo le bana ba gagwe ba ile ba theogela Egepeta.


text:
ke ntšhitše borakgolokhukhu ba lena Egepeta, mme Baegepeta ba ba hlomara ka makoloi a ntwa le banamedi ba dipere. Eupša ge le fihla Lewatleng la Mahlaka


text:
le ile la ntelela le nyaka thušo, gomme ka bea leswiswi kgathe ga lena le Baegepeta. Ka dira gore lewatle le thenkgologele godimo ga Baegepeta le ba khupetše. Le tseba seo ke se dirilego naga ya Egepeta. “ ‘Le phetše lešokeng nako ye telele.


text:
Ka morago ka le fihliša nageng ya Baamore bao ba bego ba dula ka thoko ya bohlabela bja Jordane. Ba ile ba lwa le lena, eupša ka ba gafela diatleng tša lena. Le thopile naga ya bona, gomme ka ba fediša ge le goroga.


text:
Kgosi Balaka wa Moaba, morwa wa Tsiporo, o ile a lwa le Baisraele. A romela molaetša go Bileamo, morwa wa Beore, a mo kgopela gore a le rogake.


text:
Eupša ka se ke ka theetša Bileamo, ka gona a le šegofatša, mme ka tsela yeo ka le phološa go Balaka.


text:
Le ile la tshela Jordane mme la tla Jeriko. Banna ba Jeriko ba lwa le lena, mme Baamore, Baperise, Bakanana, Bahete, Bagirgashe, Bahibe le Bajebuse le bona ba lwa le lena. Eupša ka ba gafela diatleng tša lena.


text:
Ge le goroga ke ile ka ba tsenya tlalelong gore ke tle ke leleke dikgoši tšela tše pedi tša Baamore. Ditšhoša tša lena le mesebe ga se tša ka tša šoma selo fao.


text:
Ke le file naga ye le sego la ka la e lema, le metse ye le sego la ka la e aga. Bjale le dula moo mme le ja dienywa tša merara le tša mehlware ye le sego la e bjala.’ ”


text:
Joshua a tšwela pele a re: “Bjale ge, boifang Morena mme le mo direleng ka botlalo le ka potego. Tlošang medimo ye borakgolokhukhu ba lena ba bego ba tlwaetše go e direla kua Mesopotamia le kua Egepeta, mme le direleng Morena fela.


text:
Ge le sa rate go mo direla, ikgetheleng lehono gore le tla direla mang: medimo ye borakgolokhukhu ba lena ba bego ba e direla kua Mesopotamia, goba medimo ya Baamore bao le dulago nageng ya bona bjale. Ge e le nna le lapa la ka, re tla direla Morena.”


text:
Morena Modimo wa rena ke yena a re ntšhitšego, rena le botatagorena, bokgobeng kua Egepeta, gomme re iponetše ka borena mehlolo ye a e dirilego. O re bolokile gohle mo re ilego ra ya gona gare ga ditšhaba ka moka tšeo re putlilego go tšona.


text:
Le ge re goroga mo nageng ye, Morena o lelekile Baamore ka moka bao ba bego ba dula mo. Ka gona le rena re tla direla Morena, ka gobane ke yena Modimo wa rena.”


text:
Joshua a re go setšhaba: “Fela le ka no se kgone go direla Morena, ka gobane ke Modimo yo mokgethwa gomme a ka se le lebalele dibe le makgopo a lena. A ka se kgotlelele medimo ye mengwe,


text:
gomme ge le ka mo tlogela la direla medimo e šele, o tla le hlanamela, a le otla. O tla le fediša, le ge a be a le loketše pele.”


text:
Joshua a re go bona: “Le dihlatse lena beng gore le kgethile go direla Morena.” Bona ba re: “Ee, re dihlatse.”


text:
Joshua a re: “Gona lahlang medimo e šele ye e lego gare ga lena, gomme le ineeleng go Morena Modimo wa Israele.”


text:
Ka gona, ka letšatši leo, Joshua a dira kgwerano le Modimo legatong la setšhaba, gomme moo Shekeme a ba fa melao le ditaelo tše ba swanetšego go di phetha.


text:
A ngwala ditaelo tšeo ka pukung ya melao ya Modimo. Ka morago a tšea letlapa le legolo a le tsema ka fase ga mohlare wa moeike ka sekgethweng sa Morena.


text:
A re go setšhaba ka moka: “Letlapa le e tla ba hlatse ya rena. Lona le kwele tšohle tše Morena a re boditšego tšona. Ka fao e tla ba hlatse ya go le kgala gore le se ke la se botegele Modimo wa lena.”


text:
Ka morago ga moo Joshua, morwa wa Nunu, mohlanka wa Morena, a hlokafala a na le mengwaga ye lekgolo le ye lesome.


text:
Ba mmoloka nageng ya gagwe kua Timnate-Serage, nageng ya dithaba ya Efraime, ka leboa la thaba ya Gaashe.


text:
Mola Joshua a sa phela setšhaba sa Israele se be se direla Morena, mme le ka morago ga lehu la gagwe ba ile ba tšwela pele le go mo direla ge bagolo bale ba bonego tšohle tše Morena a di diretšego Baisraele ba sa phela.


text:
Mašapo a Josefa ao setšhaba sa Israele se tlilego nao ge se etšwa Egepeta a ile a bolokwa kua Shekeme, karolong ya tšhemo yela Jakobo a bego a e rekile go barwa ba Hamore, tatagoShekeme, ka dipapetlana tše lekgolo tša silibera. Tšhemo yeo e ile ya ba bohwa bja ditlogolo tša Josefa.


text:
Eleasara, morwa wa Arone, o ile a hlokafala mme a bolokwa kua Gibea, motse wo o bego o filwe Finease, morwa wa gagwe, kua nageng ya dithaba ya Efraime.


text:
Ka morago ga lehu la Joshua setšhaba sa Israele se ile sa botšiša Morena sa re: “Ke efe ya dikgoro tša rena ye e swanetšego go ba ya mathomo ya go yo hlasela Bakanana?”


text:
Batho ba Juda ba re go batho ba Simeone: “Yaang le rena nageng yeo re aroletšwego yona, mme re lweng le Bakanana mmogo. Ka morago re tla ya le lena nageng yeo le e aroletšwego.” Ka gona kgoro ya Simeone


text:
le ya Juda tša ya ntweng mmogo. Morena a gafela Bakanana le Baperise diatleng tša bona, gomme ba fenya banna ba dikete tše lesome kua Beseke.


text:
O ile a tšhaba, fela ba mo rakediša, ba mo swara, mme ba mo ripa menwana ye megolo ya maoto le ya diatla.


text:
Adoni-Beseke a re: “Magoši a masome a a šupago ao a ripilwego menwana ye megolo ya maoto le ya diatla a be a topa marathana ka fase ga tafola ya ka. Bjale Modimo o ntirile se ke ilego ka ba dira sona.” A išwa Jerusalema moo a hwetšego gona.


text:
Banna ba Juda ba ile ba hlasela Jerusalema mme ba e thopa. Ba bolaya batho ba yona mme ba tšhuma motse woo.


text:
Ka morago ga moo ba tšwela pele go yo lwa le Bakanana bao ba bego ba dula nageng ya dithaba le nagengtlase le nageng ya ka borwa ye e omilego.


text:
Ba hlasela Bakanana ba ba bego ba dula motseng wa Hebrone wo o bego o bitšwa Kiriate-Arba. Moo ba fenya kgorwana ya Sheshai le ya Ahimane le ya Talmai.


text:
Go tloga moo banna ba Juda ba hlasela motse wa Debire, woo ka nako yeo o bego o bitšwa Kiriate-Sefere.


text:
Yo mongwe wa bona yo a bitšwago Kalebe a re: “Monna yo a ka hlaselago Kiriate-Sefere mme a e thopa ke tla mo fa morwedi wa ka, Aksa, gore e be mosadi wa gagwe.”


text:
Otniele, morwa wa Kenase, ngwanaboKalebe, a thopa motse woo, ka gona Kalebe a mo neela Aksa, morwediagwe, gore e be mosadi wa gagwe.


text:
Yena a mo fetola a re: “Mphe mpho ya taelano. Ka ge karolo ye o mphilego yona e le nageng ye e omilego, mphe le methopo.” Ka gona Kalebe a mo fa methopo ya ka tletlolo le ya ka tlase.


text:
Ditlogolo tša ratswalagoMoshe, Mokene, di ile tša tloga le batho ba kgoro ya Juda Jeriko, motseng wa mehlare ya mepalema, tša ya nageng ye e omilego, ka borwa bja Arade kua Juda. Moo tša dula gare ga Baamaleke.


text:
Batho ba kgoro ya Juda ba ile ba ya le ba kgoro ya Simeone, gomme ba fenya Bakanana bao ba bego ba dula motseng wa Tsefate. Ba o pšhatla mme ba o rea leina la Horma.


text:
Morena a thuša batho ba Juda, gomme ba thopa naga ya dithaba. Eupša ba se ke ba thopa Gasa goba Ashkelone goba Ekrone, goba dinaga tše di bego di bapile le tšona. Batho bao ba bego ba dula moo go ipata le lebopo la lewatle ba be ba na le makoloi a ntwa a tshipi; ka gona batho ba Juda ba se ke ba kgona go ba leleka.


text:
Bjalo ka ge Moshe a be a laetše, Hebrone e ile ya fiwa Kalebe, yo a ilego a leleka dikgorwana tše tharo tša Anake motseng.


text:
Eupša batho ba kgoro ya Benjamene ba se ke ba leleka Bajebuse ba ba bego ba dula Jerusalema. Go tloga ka nako yeo Bajebuse ba dutše le batho ba Benjamene moo.


text:
Batho ba kgoro ya Efraime le ba ya Manase ba ile ba yo hlasela motse wa Bethele, woo mehleng yeo o bego o bitšwa Luse. Morena a ba thuša. Ba romela dihlodi motseng.


text:
Dihlodi tšeo tša bona monna a etšwa moo motseng, gomme tša re go yena: “Re laetše felwana moo re ka tsenago gona, mme re tla go dira ka botho.”


text:
Ka fao monna yoo a ba laetša, gomme banna ba kgoro ya Efraime le ba ya Manase ba bolaya bohle moo motseng, ntle le monna yola le ba kgorwana ya gabo ka moka.


text:
Ka morago monna yoo a ya nageng ya Bahete, a aga motse fao, mme a o rea leina la Luse, leo le bjale e sa lego leina la wona.


text:
Kgoro ya Manase e ile ya se ke ya leleka batho bao ba bego ba dula metseng ya Bethe-Sheane, Taanake, Doro, Jibleamo, Megido, le metsaneng ya kgauswi le yona; Bakanana ba ile ba ikgethela go dula moo.


text:
Ge Baisraele ba eba le maatla go feta pele, ba ile ba gapeletša Bakanana go ba šomela, fela ba se ke ba ba leleka ka moka.


text:
Kgoro ya Efraime e ile ya se ke ya leleka Bakanana ba ba bego ba agile motseng wa Gesere, ka gona Bakanana ba no fela ba dula moo le bona.


text:
Kgoro ya Sebulone e ile ya se ke ya leleka batho motseng wa Kitrone le go wa Nahalole. Bakanana bao ba ile ba no fela ba dula moo nabo, gomme ba gapeletšwa gore ba ba šomele.


text:
Kgoro ya Asere e ile ya se ke ya raka batho ba ba bego ba agile motseng wa Ako, wa Sidone, wa Mahalebe, wa Akesibe, wa Helba, wa Afeke, le wa Rehobo.


text:
Kgoro ya Naftali e ile ya se ke ya leleka batho ba ba bego ba dutše motseng wa Bethe-Shemeshe le wa Bethe-Anate. Ba ile ba dula le Bakanana ba agišana nabo, eupša ba ba gapeletša gore ba ba šomele.


text:
Baamore ba ile ba thibelela batho ba kgoro ya Dane kua nageng ya dithaba, mme ba se ke ba ba lesa ba theogela molaleng.


text:
Baamore ba ikgethela go dula kua Ayalone le Shaalbime le thabeng ya Herese, eupša batho ba kgoro ya Efraime le ba ya Manase ba ba gatelela, gomme ba ba gapeletša gore ba ba šomele.


text:
Morongwa wa Morena o kile a tloga Gilgale a ya Bokime gomme a re go Baisraele: “Ke le ntšhitše Egepeta ka le tliša nageng ye ke e enetšego borakgolokhukhu ba lena, ka re: ‘Nka se tsoge ke fedišitše kgwerano ya ka le lena,


text:
fela le lena le se ke la dira kgwerano le batho ba ba dulago mo nageng ye. Le phušole dialetare tša bona.’ Eupša ga se la dira se ke le boditšego sona. Le diretšeng?


text:
Ka baka leo, bjale ke le botša gore nka se leleke batho ba ge le le gare le tsena. E tla ba manaba a lena, mme le tla goketšwa ke ge ba khunamela medimo ya bona.”


text:
Joshua o ile a laelana le Baisraele, mme yo mongwe le yo mongwe a boela karolong ya gagwe ya naga a dula go yona.


text:
Ge Joshua a be a sa phela, setšhaba sa Israele se be se direla Morena, mme le ka morago ga lehu la gagwe ba ile ba tšwela pele le go mo direla ge bagolo bale ba bonego dilo ka moka tše kgolo tše Morena a di diretšego Baisraele ba sa phela.


text:
A bolokwa karolong ya gagwe ya naga kua Timnate-Herese, nageng ya dithaba ya Efraime, ka leboa la thaba ya Gaashe.


text:
Moloko woo ka moka le wona o ile wa hwa, gomme moloko wo o o latelago wa lebala Morena le seo a se diretšego Baisraele.


text:
Ba furalela Morena, Modimo wa borakgolokhukhu ba bona, yo a ba ntšhitšego Egepeta, mme ba thoma go khunamela medimo ye mengwe, medimo ya ditšhaba tšeo di bego di bapile le bona. Ba e obamela mme ba rumola Morena.


text:
Ka gona Morena a ba tukela bogale, mme a ba gafela diatleng tša bahlakodi bao ba ilego ba ba tšeela dithoto tša bona. A lesa manaba ao a bapilego le bona a ba fenya, mme ba se sa kgona go itšhireletša.


text:
Ka nako ye nngwe le ye nngwe ge ba eya ntweng, Morena o be a ba hlanamela, bjalo ka ge a be a ile a ena. Ba ile ba ba matshwenyegong a magolo.


text:
Eupša baetapele bao ba ba hlokomologa. Baisraele ba se botegele Morena, eupša ba obamela medimo ye mengwe. Botatagobona bona ba be ba phetha ditaelo tša Morena, fela moloko wo wona wa phakiša wa lesa go di phetha.


text:
Nako ye nngwe le ye nngwe ge Morena a ba fa moetapele, o be a mo thuša mme a phološa setšhaba manabeng a sona ge yena moetapele yoo a sa phela. Morena o be a ba šokela ka gobane ba be ba tsetla ge manaba a bona a ba tshwenya a ba gateletše.


text:
Eupša ge moetapele yoo a ehwa, batho ba be ba boela ditseleng tša bona tša kgale mme ba itshwara gampe go feta botatagobona. Ba be ba obamela medimo ye mengwe ba e direla, mme ba ngangabala ba itshepelela ka ditsela tša bona tše mpe.


text:
Morena o be a tukela Baisraele bogale gomme a re: “Setšhaba se se lahlile kgwerano ye ke laetšego borakgolokhukhu ba bona gore ba e botegele. Ka gobane ga se ba ntheeletša,


text:
Ke tla ba leka ka ditšhaba tše, gore ke bone ge eba ba tla sepela ka ditsela tša ka bjalo ka borakgolokhukhu ba bona.”


text:
Ka gona Morena a lesa ditšhaba tšeo tša dula moo nageng. A se ke a ba gafela diatleng tša Joshua, goba a ba leleka ka pela ka morago ga lehu la gagwe.


text:
Ka gona, Morena a šadiša ditšhaba tše dingwe moo nageng go leka Baisraele ba ba bego ba sa tsebe dintwa tšela tša Kanana.


text:
O ile a dira seo e le fela go ruta moloko wo mongwe le wo mongwe wa Baisraele ntwa, gagologolo bao ba bego ba se ba ka ba ya ntweng.


text:
Ba ba ilego ba leswa moo nageng e be e le ba metse ye mehlano ya Bafilista, Bakanana ka moka, Basidone, le Bahibe ba ba bego ba dula thabeng ya Lebanone, go tloga thabeng ya Baale-Hermone go ba go yo fihla sefateng sa Hamate.


text:
E be e tla ba go leka Baisraele gore Morena a bone ge eba ba tla phetha ditaelo tše a di filego borakgolokhukhu ba bona ka Moshe, goba ba ka se di phethe.


text:
Setšhaba sa Israele se ile sa dira sebe pele ga Morena Modimo wa sona, sa mo lebala sa khunamela boBaale le dikota tša borapedi.


text:
Ka gona Morena a befelelwa Baisraele mme a lesa Kgoši Kushane-Rishataime wa Mesopotamia a ba thopa, mme a ba buša mengwaga ye seswai.


text:
Ke mo Baisraele ba lletšego Morena, mme yena a ba romela motho yo a ilego a ba lokolla. Yena e be e le Otniele, morwa wa Kenase, ngwanaboKalebe.


text:
Moya wa Morena wa mo aparela, gomme ya ba moetapele wa Baisraele. Otniele a ya ntweng, gomme Morena a gafela kgoši ya Mesopotamia diatleng tša gagwe.


text:
Setšhaba sa Israele se ile sa dira sebe gape pele ga Morena. Ka baka la taba yeo Morena a dira gore Kgoši Eglone wa Moaba a be le maatla go feta Baisraele.


text:
Eglone a bokanya Baamone le Baamaleke; bona ba fenya Baisraele gomme ba thopa Jeriko, motse wa mehlare ya mepalema.


text:
Ka morago ba llela Morena, gomme yena a ba romela monna wa go tla go ba lokolla. Yoo e be e le Ehude, monna wa nngejane, morwa wa Gera, wa kgoro ya Benjamene. Setšhaba sa Israele sa romela diloba go Kgoši Eglone wa Moaba ka yena.


text:
Ehude o be a itiretše tšhoša ya magale a mabedi, mme botelele bja yona e ka ba disentimetara tše masome a mane le tše di selelago. O be a e tlemelela ka lehlakoreng la gagwe la go ja, ka gare ga diaparo tša gagwe.


text:
Fela yena a ba gomela mo go bego go le medimo ya go betlwa ka maswika, kgauswi le Gilgale, mme a boela go Eglone a re: “Kgoši, ke go swaretše molaetša wa ka thopeng.” Ka gona kgoši a laela bahlanka ba gagwe a re: “Re tlogeleng re nnoši!” Mme ka moka ga bona ba tšwa.


text:
Bjale, ge kgoši a sa dutše a nnoši ka phapošing ya gagwe ye e fodilego ya kua tlhakeng ya ntlo, Ehude a mmatamela a re: “Ke go swaretše molaetša wo o tšwago go Modimo.” Kgoši a ema ka maoto.


text:
Ka letsogo la nngele Ehude a ntšha tšhoša yela moo lehlakoreng la gagwe la go ja mme a e tsotsometša dimpeng tša kgoši.


text:
Tšhoša ka moka ya sobelela le maswaro, mme mabipi a e pipetša ka gobane Ehude o ile a se ke a e ntšha dimpeng tša kgoši. Tšhoša yeo ya tšwelela ka morago.


text:
mme a tloga. Bahlanka bale ba tla ba hwetša mejako e kgontšwe, fela ba no gopola gore kgoši o ka gare, o sa ithoma.


text:
Ba ile ba leta moo go fihlela ba thoma go belaela, mme ge ba bona a sa bule mejako, ba tšea sekgonyo ba e kgonyolla. Ba makala ba bona mong wa bona fao, a rapaletše fase a hwile.


text:
Ehude o ile a tloga mola ba sa letile, a sepela a ba a feta mola go bego go le medimo ya go betlwa ka maswika mme a tšhabela Seira.


text:
Ge a fihla moo a letša phalafala nageng ya dithaba ya Efraime go biletša banna ba Israele ntweng, mme a ba eta pele ba theoga dithaba.


text:
A re go bona: “Ntateleng! Morena o gafetše Bamoaba, manaba a lena, diatleng tša lena.” Ka gona ba latela Ehude ba theoga mme ba thopa madibogo a Jordane; ba se ke ba lesa le monna o tee a tshela.


text:
Tšatši leo ba bolaya bahlabani ba e ka bago ba dikete tše lesome ba Bamoaba ba go tia ba dinatla; gwa se be le o tee wa bona yo a phologago.


text:
Moetapele yo a ilego a latela Ehude e bile Shamgare, morwa wa Anate. Le yena o ile a phološa Baisraele ka go bolaya Bafilista ba makgolo a a selelago ka phata ya go gapa dipholo.


text:
Ka gona Morena a ba gafela diatleng tša Jabine, kgoši ya Mokanana, yo a bego a buša a le motseng wa Hatsore. Molaodi wa madira a gagwe e be e le Sisera, yo a bego a dula kua Haroshete-ya-Baditšhaba.


text:
Jabine o be a na le makoloi a ntwa a tshipi a makgolo a senyane, gomme a gateletše setšhaba sa Israele ka sehlogo mengwaga ye lesome. Ke mo Baisraele ba lletšego Morena gore a ba thuše.


text:
Bjale Debora, mosadi wa Lapidote, e be e le moprofeta wa mosadi, gomme a ahlola Baisraele mehleng yeo.


text:
O be a fela a dula ka fase ga mohlare wa mopalema wo o bego o bitšwa mopalema wa Debora, gare ga Rama le Bethele, nageng ya dithaba ya Efraime, mme setšhaba sa Israele se etla moo go yena gore a se ahlole.


text:
Ka letšatši le lengwe a roma motho go yo bitša Barake, morwa wa Abinoamo, wa motse wa Kedeshe kua Naftali, mme a re go yena: “Morena Modimo wa Israele o a go laela o re: ‘Tšea banna ba dikete tše lesome kgorong ya Naftali le go ya Sebulone mme o ba ete pele go ya thabeng ya Taboro.


text:
Ke tla tliša Sisera, molaodi wa madira a Jabine, go tlo lwa nago kua nokaneng ya Kishone. O tla be a na le makoloi a gagwe a ntwa le madira a gagwe, fela ke tla mo gafela diatleng tša gago.’ ”


text:
Ke moo Barake a mo fetotšego a re: “Ke tla ya ge o eya le nna, eupša ge o sa ye le nna, gona nka se ye.”


text:
Debora a mo fetola a re: “Go lokile, ke tla ya nago, fela go ka se tumišwe wena ka baka la go fenya moo, ka gobane Morena o tla gafela Sisera diatleng tša mosadi.” Ka gona Debora a tloga a ya Kedeshe a na le Barake.


text:
Barake a laela kgoro ya Sebulone le ya Naftali gore di ye Kedeshe, gomme a latelwa ke banna ba dikete tše lesome. Debora o be a na le yena.


text:
Ka yona nako yeo Hebere, Mokene, o be a hlomile mošaša wa gagwe go batamela moo Kedeshe, kgauswi le mohlare wa moeike kua Tsaananime. O be a tlogile go Bakene ba bangwe, ditlogolo tša Hobabe, molamo wa Moshe.


text:
a laela gore makoloi a gagwe a ntwa a makgolo a senyane le bahlabani ba gagwe ka moka ba tloge Haroshete-ya-Baditšhaba ba ye nokaneng ya Kishone.


text:
Ke moo Debora a itšego go Barake: “Sepela! Morena o go etile pele! Lehono o gafetše Sisera diatleng tša gago.” Ka gona Barake a fologa thaba ya Taboro le bahlabani ba gagwe ba dikete tše lesome.


text:
Ge Barake a hlasela ka madira a gagwe, Morena a gakantšha Sisera le makoloi a gagwe ohle a ntwa le bahlabani ba gagwe ka moka. Sisera a fologa koloi ya gagwe ya ntwa gomme a tšhaba ka maoto.


text:
Barake a rakediša makoloi ao a ntwa le madira go ba go yo fihla Haroshete-ya-Baditšhaba, gomme madira ka moka a Sisera a bolawa. Gwa se ke gwa šala motho.


text:
Sisera o ile a tšhabela mošašeng wa Jaele, mosadi wa Hebere, Mokene, ka gobane Kgoši Jabine wa Hatsore o be a sa lwe le lapa la Hebere.


text:
Jaele o ile a tšwa go yo gahlanetša Sisera gomme a re go yena: “Tsena, mong wa ka; tsena ka mošašeng wa ka. O se ke wa boifa.” Ka gona a tsena, mme a mo uta ka morago ga seširo.


text:
Sisera a re go yena: “Hle, mphe meetse a go nwa; ke swerwe ke lenyora.” Jaele a khuromolla lekuka la maswi, a mo noša, mme a mo uta gape.


text:
Ke moo Sisera a mmoditšego a re: “Ema kua mojakong wa mošaša, gomme ge motho a ka tla mo mme a go botšiša ge eba ga go motho mo, o re: ‘Aowa.’ ”


text:
Sisera o be a lapile moo e lego gore o ile a napa a ya ka boroko. Ke mo Jaele a tšerego notwana le sebapola sa tente, a nanyetša go Sisera, mme a mmolaya ka go kokotela sebapola sela gare ga leihlo le tsebe go fihlela se phuleletša hlogo e bile se tsenelela fase.


text:
Ge Barake a re o hlomere Sisera, Jaele a tšwela ntle go yo mo gahlanetša gomme a re go yena: “Tlaa mo! Ke tla go laetša monna yo o mo nyakago.” Ka gona Barake a tsena ka moo mošašeng le Jaele, mme a hwetša Sisera a rapaletše fase a hwile, sebapola sela sa tente se sa tseneletše hlogong ya gagwe.


text:
Theetšang, lena magoši! Nkweng, lena babuši! Nna ke tla opelela Morena, ka leletša Morena, Modimo wa Israele, diletšo.


text:
Morena, ge o tloga dithabeng tša Seire, ge o gwataka o etšwa seleteng sa Edomo, lefase le ile la šikinyega, legodimo la neša pula. Ee, meetse a tšhologela fase a etšwa marung.


text:
Mehleng ya Shamgare, morwa wa Anate, mehleng ya Jaele, ditsela tše kgolo di be di se sa šomišwa, mme basepedi ba tšea ka tsejana tša ka thoko.


text:
Metse ya Israele e be e le marope; e be e se ne motho go fihlela ge nna, Debora, ke etla, ke etla bjalo ka mmagoBaisraele.


text:
Go bile ntwa nageng ge Baisraele ba ikgethela medimo ye mefsa. A go na le yo a kilego a rwala kotse goba lerumo banneng ba dikete tše nne ba Israele?


text:
Ka mehla ke fela ke gopotše balaodi ba madira ba Israele, ke gopotše batho ba ba ithaopilego. Retang Morena!


text:
Di naganeng, lena ba le namelago dipokolo tše tšhweu, le dutše mašeleng a disala, le lena ba le tlemegilego go sepela ka maoto gohle mo le yago.


text:
Theetšang! Bageledi ba meetse didibeng ba anega tša go fenya ga Morena, go fenya ga setšhaba sa Israele! Ke moo setšhaba sa Morena se ilego dikgorong tša metse ya sona.


text:
Hlabelela, Debora, hlabelela! Hlabelela! Opela kopelo! Hlabelela! Emelela, Barake, morwa wa Abinoamo, eta mathopša a gago pele a sepele!


text:
Ke gona mašaledi a theogetšego go baetapele ba ona; setšhaba sa Morena sa tla go yena se itokišeditše ntwa.


text:
Ba tlile ba etšwa go Efraime, ba tla ka moeding ka morago ga kgoro ya Benjamene le batho ba yona. Balaodi ba madira ba tlile ba etšwa Makire, baetapele ba madira ba etšwa go Sebulone.


text:
Mantona a Isakara a tlile le Debora; ee, Baisakara ba ile ba tla, Barake le yena. Ba mo latetše ba kgeregela moeding. Eupša kgoro ya Rubene ya no ba fela le maikemišetšo a magolo.


text:
Ke ka baka lang ba ile ba šala merakeng ba theeditše badiši ge ba letša dinakana? Ee, kgoro ya Rubene ya no ba fela le maikemišetšo a magolo.


text:
Kgoro ya Gade e ile ya iketla ka bohlabela bja Jordane, kgoro ya Dane yona ya fela e le kua maselawatleng. Kgoro ya Asere e ile ya fela e dutše kua lebopong la lewatle, ba itulela kua go emago maselawatle.


text:
Kua Taanake, go ipata le moela wa Megido, dikgoši di ile tša tla tša lwa; magoši a Kanana a lwa, fela ba se ke ba tloga le silibera.


text:
Morongwa wa Morena a re: “Rogakang Merose, rogakang, rogakang ba ba dulago moo! Ga se ba tla go thuša Morena, ba tla e le bahlabani go tlo mo lwela.”


text:
Mošegofatšwa gare ga basadi ke Jaele, mosadi wa Hebere, Mokene; ke mošegofaditšwa gare ga basadi ba ba dulago ka mešašeng.


text:
Ka seatla se sengwe a tšea sebapolatente, ka sa la go ja a swara notwana ya mošomi; a kokotela Sisera gomme a mo pšhatla hlogo; a mo phuleletša gare ga leihlo le tsebe.


text:
Sisera a phuhlama ka matolo, a wa fase mme a totompala maotong a Jaele. A phuhlama fase ka matolo maotong a gagwe, mme a wa; a wela fase, a hwa.


text:
MmagoSisera a lebelela ntle ka lefasetere, a balabala a lebeletše ka nthoba a re: “Koloi ya gagwe ya ntwa e reng e diegile? Ke ka baka lang dipere tša gagwe di sa boe ka pela?”


text:
“Ba sa nyaka fela tše ba ka di thopago ba di abagana, mosetsana o tee goba ba babedi mohlabaning yo mongwe le yo mongwe, lešela la mebalabala la Sisera, mašela a melogelelo a molala wa mohumagadi.”


text:
A manaba a gago a hwe ka wona mokgwa woo, Morena, ba ba go ratago bona tage bjalo ka letšatši ge le hlaba ka letago! Go ile gwa ba le khutšo nageng mengwaga ye masome a mane.


text:
Setšhaba sa Israele sa boela sa dira sebe pele ga Morena, ka gona a ba gafela diatleng tša Bamidiane mengwaga ye e šupago.


text:
Bamidiane ba be ba na le maatla go feta Baisraele, ka gona setšhaba sa Israele sa ba utamela ka mefomeng le ka meleteng le ka dibong kua dithabeng.


text:
Nako ye nngwe le ye nngwe ge Baisraele ba bjetše dibjalo, Bamidiane ba be ba etla le Baamaleke le ditšhaba tša kua lešokeng gomme ba ba hlasele.


text:
Ba be ba hloma mešaša ya bona moo nageng ya Baisraele, ba senye dibjalo go ya borwa go ba go yo fihla Gasa. Ba be ba tšea dinku, dikgomo le dipokolo ka moka, mme ba sa šadišetše Baisraele selo se ba ka phelago ka sona.


text:
Ba be ba etla le diruiwa tša bona le ditente, mme e be leru le nkego ke tšie. Bona le dikamela tša bona e be e le ba bantšintši ba sa balege. Ba be ba etla ba senye naga,


text:
Morena o ile a ba romela moprofeta yo a ilego a re go bona: “Morena, Modimo wa Israele, o re: ‘Nna ke le ntšhitše bokgobeng kua Egepeta.


text:
Ke le phološitše go Baegepeta le go bagateledi ba lena mo nageng ye. Ke ba lelekile ge le goroga, mme ka le fa naga ya bona.


text:
Ke le boditše gore ke nna Morena Modimo wa lena, le gore le se ke la khunamela medimo ya Baamore bao le dulago nageng ya bona. Eupša ga se la ntheetša.’ ”


text:
Ke moo morongwa wa Morena a tlilego a dula ka fase ga moeike kua Ofra, wo e bego e le wa Joase, monna wa kgorwana ya Abiesere. Morwa wa gagwe, Gideone, o be a fola mabele ka bopitlelong bja diterebe, gore Bamidiane ba se ke ba mmona.


text:
Morongwa yoo wa Morena a iponagatša go yena fao, a re: “Morena o na le wena, wena monna yo bogale, yo maatla!”


text:
Gideone a re go yena: “Morena, nke ke botšiše: Ke ka baka lang dilo tše ka moka di re hlagetše ge eba Morena o na le rena? A e kae mehlolo yela ka moka ye botatagorena ba re boditšego gore o be a e dira ge a be a ba ntšha Egepeta? Morena o re hlanogetše mme o re gafetše diatleng tša Bamidiane.”


text:
Ke moo Morena a retologetšego go yena a re: “Sepela ka maatla a a gago o yo phološa Baisraele go Bamidiane. O rongwa ke nna.”


text:
Gideone a mo fetola a re: “Aowi, Mong wa ka, nka phološa Baisraele bjang? Kgorwana ya gešo ke yona ye nnyane kudu mo kgorong ya Manase, mme le nna ke mofokotšana ka lapeng lešo.”


text:
Morena a mo fetola a re: “O tla kgona, ka gobane ke tla go thuša. O tla fenya Bamidiane gabonolo mo nkego ka moka ga bona ke motho o tee.”


text:
Hle, o se ke wa tloga mo go fihlela ke go tlišetša kabelo ya dijo.” Morena a re: “Ke tla dula mo go fihlela o boa.”


text:
Ka gona Gideone a tsena ka ngwakong wa gagwe, a apea putšane, a dira le dinkgwa tše di se nago komelo ka bupi bja dikilokramo tše lesome. A solela nama yeo ntlatleng, mme moro a o tšela ka moruswing, gomme a di tliša go morongwa wa Morena ka fase ga mohlare wa moeike, a mo fa tšona.


text:
Morongwa a re go yena: “Bea nama le dinkgwa mo letlapeng le, gomme o tšhele moro wo godimo ga tšona.” Gideone a dira bjalo.


text:
Morongwa wa Morena a obeletša lepara le a bego a le swere a kgwatha nama yela le dinkgwa tšela ka ntlha ya lona. Mollo wa tšwa moo letlapeng wa tšhuma nama le dinkgwa. Morongwa a napa a timelela.


text:
Ke mo Gideone a lemogilego gore ke morongwa wa Morena yo a mmonego, mme ka letšhogo a re: “Morena, Mong wa ka, ke bone morongwa wa gago ke lebantše sefahlego le yena!”


text:
Gideone a agela Morena aletare fao, mme a e rea leina la “Morena Mompeapelo”. Le bjale e sa le gona kua motseng wa Ofra, wo o lego wa kgorwana ya Abiesere.


text:
Bošego bjoo Morena a re go Gideone: “Tšea poo ya tatago le poo ye nngwe ye e nago le mengwaga ye e šupago, o phušole aletare ye tatago a e agetšego Baale mme o reme kota ya borapedi ye e ipatilego le aletare.


text:
O agele Morena Modimo wa gago aletare ye botse godimo ga ntotoma yeo. Gomme o tšee poo yela ya bobedi o ntirele sehlabelo sa go tšhungwa ka moka ka yona, mollo wa ntshe o o gotše ka kota yela ya borapedi ye o e remilego.”


text:
Ka gona Gideone a tšea ba lesome ba bahlanka ba gagwe mme a dira se Morena a mmoditšego sona. Ka ge a be a boifa batho ba lapa labo le batho ba motse woo ga se a dira taba yeo mosegare, o ile a e dira bošego.


text:
Ge batho ba motse ba tsoga e sa le bošego ka letšatši le le latelago, ba hwetša aletare yela ya Baale e kgerešitšwe le kota yela ya borapedi e remilwe, mme poo yela ya bobedi e tšhumilwe godimo ga aletare ye e agilwego moo.


text:
Ba botšišana ba re: “Ke mang a dirilego taba ye?” Ba nyakišiša gomme ba hwetša gore ke Gideone, morwa wa Joase.


text:
Ke moo ba itšego go Joase: “Ntšhetša morwa wa gago mo ntle, gore re tle re mmolaye! O phušotše aletare ya Baale gomme a rema kota ya borapedi ye e bego e ipatile le yona.”


text:
Eupša Joase a re go bohle ba ba bego ba mo tomoletše mahlo: “Kgane lena le ema le Baale? A le tloga le mo emelela? Yo mongwe le yo mongwe yo a mo emelelago o tla bolawa pele ga ge letšatši le hlaba. Ge Baale e le modimo, a a itšhireletše. Ke aletare ya gagwe ye e phušotšwego.”


text:
Go tloga tšatši leo Gideone a tsebja ka la Jerubaale, ka gobane Joase o ile a re: “A Baale a itšhireletše; ke aletare ya gagwe ye e kgerešitšwego.”


text:
Ke moka Bamidiane bohle le Baamaleke le batho ba ditšhaba tša lešokeng ba kgobokana, ba tshela noka ya Jordane, mme ba hloma mešaša molaleng wa Jesriele.


text:
A roma batseta nageng ka moka ya kgoro ya Manase go ba bitša gore le bona ba mo latele. A roma le batseta kgorong ya Asere le ya Sebulone le ya Naftali, mme le bona ba tla go mo tlatša.


text:
Go lokile, ke bea boya bja nku mo seboeng. Ge ka moswane e ka ba boya fela bjo bo wetšwego ke phoka, e sego le mobu, gona ke tla tseba gore o tloga o nyaka gore ke phološe Baisraele, bjalo ka ge o boletše.”


text:
Seo se ile sa direga. Ge Gideone a tsoga e sa le bošego ka letšatši le le latelago, a pitla boya bjola, gomme a gamola phoka ye ntši meetse ao a tlala sebjana.


text:
Ke moo Gideone a itšego go Modimo: “O se mpefelelwe; a ke no bolela gatee fela gape. Hle, a ke leke gatee fela gape ka boya bjo. Bjale lekga le a boya bo ome, mme mobu ka moka o kolobe.”


text:
Bošego bjoo Modimo a dira sona seo. Mosong wo o latelago boya bjola bo be bo omile, eupša mobu o kolobišitšwe ke phoka.


text:
Ka letšatši le lengwe Gideone le banna ba gagwe ka moka ba tsoga e sa le bošego ba hloma mešaša go ipata le mothopo wa Harode. Mešaša ya Bamidiane e be e le molaleng go ya leboa, go ipata le mmoto wa More.


text:
Morena a re go Gideone: “O nnyaketše banna ba bantši kudu go fenya Bamidiane. Ba ka tla ba gopola gore ba fentše ka bobona, mme ba se ke ba nkgodiša ka go fenya moo.


text:
Begela banna o re: ‘Yo a tšhogilego le yo a nago le boi, a a gomele gae, gomme rena re tla šala mo thabeng ya Gileade!’ ” Ka gona banna ba dikete tše masome a mabedi le tše pedi ba boela gae, mme gwa šala ba dikete tše lesome.


text:
Ke moo Morena a itšego go Gideone: “E sa le ba bantši kudu. Ba iše meetseng, gomme ke tla go hlaolela bona moo. Ge ke go boditše gore monna wa goregore a ye nago, a ka ya, ge ke go boditše gore wa goregore a se ke a ya nago, a se ke a ya.”


text:
Gideone a iša banna meetseng, gomme Morena a re go yena: “Hlaola yo mongwe le yo mongwe yo a kgaphetšago meetse ka leleme bjalo ka mpša go bao ba nwago meetse ba khunamile ka matolo.”


text:
E ile ya ba banna ba makgolo a mararo bao ba ilego ba ga meetse ka diatla mme ba a nwa ka lekgapšakgapša. Ba bangwe ka moka ba khunama ka matolo ba nwa.


text:
Morena a re go Gideone: “Ke tla le phološa ka gafela Bamidiane diatleng tša gago ka banna ba makgolo a mararo bao ba nwelego meetse ka lekgapšakgapša. Ba bangwe ka moka a ba boele malapeng a bona.”


text:
Ka gona Gideone a boetša Baisraele bale ka moka gae, ntle le bale ba makgolo a mararo, ba ba ilego ba tšea mefago ka moka le diphalafala. Mešaša ya Bamidiane e be e le molaleng, ka fase ga ya bona.


text:
O tla kwa se ba se bolelago, mme wa ba le sebete sa go ba hlasela.” Ka gona Gideone le mohlanka wa gagwe, Pura, ba theogela lešing la mešaša ya manaba a bona.


text:
Bamidiane le Baamaleke le ditšhaba tša lešokeng ba be ba ikadile molaleng bjalo ka tšie, mme ba na le dikamela tše ntši bjalo ka dithorwana tša lešabašaba lebopong la lewatle.


text:
Ya re ge Gideone a fihla fao a kwa monna yo mongwe a botša mogwera wa gagwe toro ya gagwe. O be a re: “Ke lorile senkgwa sa garase se kgokologela ka mešašeng ya rena mme se thula wo mongwe wa mešaša ya rena. Sa o phethola mme wa phuthagana fase.”


text:
Mogwera yoo wa gagwe a mo fetola a re: “Toro yeo ga go se sengwe seo e se šupago ge e se tšhoša ya Gideone, Moisraele, morwa wa Joase! Modimo o gafetše Bamidiane le mešaša ya bona ka moka diatleng tša gagwe!”


text:
Ge Gideone a ekwa tša toro ya monna yoo le gore e šupa eng, a obamela Morena. Ke moka a boela mešašeng ya Baisraele a re: “Tsogang! Morena o gafetše mešaša ya Bamidiane diatleng tša lena!”


text:
O ile a arola banna ba gagwe ba makgolo a mararo dihlopha tše tharo, gomme a neela monna yo mongwe le yo mongwe phalafala le moruswi wo o nago le serumola ka gare ga wona.


text:
Ge nna le sehlopha sa ka re letša diphalafala, le lena le letše tša lena le rarela mešaša ka moka, gomme le goe le re: ‘Ya Morena le ya Gideone!’ ”


text:
Gideone le banna ba gagwe ba lekgolo ba fihla lešing la mešaša pejana ga bošegogare, ge baleti ba seno tlošana. Ke moo ba leditšego diphalafala mme ba pšhatla meruswi ye ba bego ba e swere,


text:
mme le dihlopha tšela tše dingwe tše pedi tša dira bjalo. Ka moka ba swara dirumola ka diatla tša nngele, diphalafala ba di swara ka tša la go ja, ba goa ba re: “Tšhoša ya Morena le ya Gideone!”


text:
Monna yo mongwe le yo mongwe a ema felo ga gagwe ba dikaneditše mešaša, gomme madira ka moka a manaba a tšhaba a tladitše lešata.


text:
Ge banna ba Gideone ba letša diphalafala tša bona, Morena a dira gore manaba a hlaselane ka ditšhoša tša ona. A tšhabela thoko ya Tsereda go ba go yo fihla Bethe-Shita, go yo fihla le motseng wa Abele-Mehola, kgauswi le Tabate.


text:
Banna ba kgoro ya Naftali le ba ya Asere le ba diripa ka dipedi tša kgoro ya Manase ba bitšwa, gomme ba rakediša Bamidiane.


text:
Gideone a roma batseta nageng ka moka ya dithaba ya Efraime gore ba re: “Theogang le tle le lwe le Bamidiane. Le leteng noka ya Jordane le meedi ya yona go ba go yo fihla Bethe-Bara, go thibela Bamidiane gore ba se ke ba di tshela.” Banna ba Efraime ba ile ba kgobokanywa, gomme ba leta noka ya Jordane le meedi ya yona go ba go yo fihla Bethe-Bara.


text:
Ba thopa dikgoši ka dipedi tša Bamidiane, Orebe le Seebe; ba bolaya Orebe kua letlapeng la Orebe, mme Seebe ba mmolaya kua bopitlelong bja diterebe bja Seebe. Ba ile ba tšwela pele le go rakediša Bamidiane, gomme ba tliša hlogo ya Orebe le ya Seebe go Gideone, yoo bjale a bego a le ka bohlabela bja Jordane.


text:
Ke moka banna ba Efraime ba re go Gideone: “Ke ka baka lang o se wa re bitša ge o eya go lwa le Bamidiane? O reng o re swere ka mokgwa wo?” Ba mo sola kudu.


text:
Eupša yena a ba fetola a re: “Se ke se dirilego ga se selo ge se bapetšwa le seo se dirilwego ke lena. Le bonnyane bjo lena batho ba Efraime le bo dirilego bo feta se kgorwana ya gešo ka moka e se dirilego.


text:
Modimo o dirile gore le kgone go bolaya magoši a Bamidiane, Orebe le Seebe. A nna ke kgonne go dira eng se se ka bapetšwago le seo?” Ge a realo pefelo ya bona ya okobala.


text:
Ka nako yeo Gideone le banna ba gagwe ba makgolo a mararo ba be ba fihlile nokeng ya Jordane gomme ba šetše ba e tshetše. Ba be ba lapile, eupša ba sa rakediša manaba.


text:
Ge ba fihla kua Sukote, Gideone a re go banna ba motse woo: “Hle, faang banna ba ka dinkgwanyana. Ba lapile, mme ke rakediša Sebage le Tsalmuna, magoši a Bamidiane.”


text:
Eupša baetapele ba motse wa Sukote ba re: “Ke ka lebaka lang re swanetše go fa madira a gago dijo? Ga šešo wa thopa Sebage le Tsalmuna.”


text:
Ka gona Gideone a re: “Go lokile. Ge Morena a gafetše Sebage le Tsalmuna diatleng tša ka, ke tlilo le ngwapa ka meetlwa le mengana ya lešoka!”


text:
Ke moo Gideone a fetetšego Penuele mme a kgopela batho ba moo se a se kgopetšego batho ba Sukote, eupša banna ba moo Penuele le bona ba fetola go no swana le bale ba kua Sukote.


text:
Sebage le Tsalmuna ba be ba le kua Karkoro le madira a bona. Madireng ka moka a banna ba ditšhaba tša lešokeng go ile gwa šala fela ba e ka bago ba dikete tše lesome le tše tlhano; go be go bolailwe bahlabani ba dikete tše lekgolo le tše masome a mabedi.


text:
Gideone o ile a tšea ka tsela ya ba ba dulago mešašeng, ka bohlabela bja Nobage le Jogoboha, gomme a hlasela madira ao a sa itebetše.


text:
Magoši ka mabedi a Bamidiane, Sebage le Tsalmuna, ba ile ba tšhaba, eupša yena a ba rakediša, a ba thopa, gomme a tlaletša madira a bona ka moka.


text:
a thopa lesogana la Sukote mme a le botšišiša. Lesogana leo la ngwalela Gideone maina a baetapele le bagolo ba masome a a šupago le ba ba šupago ba Sukote.


text:
Ke moka Gideone a ya go banna ba Sukote gomme a re: “Sebage le Tsalmuna šeba, bona bale le bego le nkodutla ka bona le re ke ka baka lang re swanetše go fa bahlabani ba gago ba ba lapilego dijo ba šešo ba thopa Sebage le Tsalmuna.”


text:
Ke gona Gideone a botšišitšego Sebage le Tsalmuna a re: “Banna ba le ba bolailego kua Taboro, le reng ka bona?” Bona ba mo fetola ba re: “Ba be ba swana nago – yo mongwe le yo mongwe wa bona o be a swana le morwa wa kgoši.”


text:
Gideone a re: “E be e le bomorwarre, bana ba mme. Ka Morena yo a phelago, ke be nka se le bolaye ge nkabe le lena le ba lesitše ba phela.”


text:
Ke moka a re go Jetere, morwa wa gagwe yo mogolo: “Ba bolaye!” Eupša mošemane yoo a se ke a khwamola tšhoša ya gagwe. O ile a dikadika, ka gobane e be e sa le mošemane.


text:
Ke moo Sebage le Tsalmuna ba itšego go Gideone: “Tlaa, re bolaye ka bowena. Monna o bolawa ke monna.” Ka gona Gideone a ba bolaya gomme a tšea dikgabišo tše di bego di le melaleng ya dikamela tša bona.


text:
Baisraele ba re go Gideone: “Baa mmuši wa rena, wena le ditlogolo tša gago. O re phološitše go Bamidiane.”


text:
Gideone a ba fetola a re: “Nna nka se be mmuši wa lena, le morwa wa ka e ka se be mmuši wa lena. Mmuši wa lena e tla ba Morena.”


text:
A tšwela pele a re: “A ke le kgopeleng selo se tee. Yo mongwe le yo mongwe wa lena a a mphe mangina a a a thopilego.” Bamidiane, bjalo ka batho bohle ba ba phelago lešokeng, ba be ba rwala mangina a gauta.


text:
Batho ba mo fetola ba re: “Re thabela go go neela ona.” Ba ala kobo, gomme yo mongwe le yo mongwe a bea go yona mangina a a a thopilego.


text:
Mangina ao a gauta ao Gideone a a amogetšego e be e le a boima bjo e ka bago bja dikilokramo tše masome a mabedi, ntle le dikgabišo melaleng ya dikamela, le mekgabo ya batho ya ditsebe, le diaparo tša bohubedu bja moretele tšeo magoši a Bamidiane a bego a di apara, goba dipheta tšeo di bego di le melaleng ya dikamela tša bona.


text:
Gideone a dira sekhunamelwa sa go swana le seaparo sa moprista ka gauta yeo, gomme a se bea motseng wa gabo wa Ofra. Baisraele ka moka ba kgeloga go Modimo mme ba ya fao go khunamela sekhunamelwa seo. Sona ya ba molaba go Gideone le ba lapa la gagwe.


text:
Ke ka mo Bamidiane ba ilego ba fenywa ke Baisraele mme ya se sa ba setšhaba se se boifegago. Go ile gwa ba khutšo nageng mengwaga ye masome a mane, go fihlela Gideone a ehwa.


text:
O be a bile a na le motlabo kua Shekeme; yena a mmelegela morwa, gomme Gideone a mo rea leina la Abimeleke.


text:
Gideone, morwa wa Joase, o ile a hwa a godile kudu, gomme a bolokwa lebitleng la Joase, tatagwe, kua Ofra, e lego motse wa kgorwana ya Abiesere.


text:
Ge Gideone a seno hwa, setšhaba sa Israele se ile sa boela sa kgeloga go Modimo mme sa khunamela boBaale. Ba ile ba dira Baale-wa-Kgwerano modimo wa bona


text:
mme ba se ke ba gopola Morena Modimo wa bona, yo a bego a ba phološitše manabeng a bona ka moka a a bego a bapile le bona.


text:
Le ge Gideone a be a diretše Baisraele tše botse ka moka, bona ga ba ka ba swara lapa la gagwe gabotse.


text:
Abimeleke, morwa wa Gideone, o ile a ya motseng wa Shekeme, moo go bego go dula bomalomeagwe le meloko ye mengwe ka moka ya bommagwe, gomme a ba botša


text:
gore ba botšiše batho ka moka ba Shekeme ba re: “Le kgetha eng go tše pedi tše: go bušwa ke barwa ka moka ba masome a a šupago ba Gideone, goba go bušwa ke motho o tee fela? Gopolang gore Abimeleke ke madi a bolena.”


text:
Meloko yeo ya bommagwe ya mmolelela le batho ba Shekeme ka taba yeo, gomme bona ba kgetha go latela Abimeleke ka gobane e be e le moloko wa bobona.


text:
Ba mo fa dipapetlana tša silibera tše masome a a šupago tše di tšwago tempeleng ya Baale-wa-Kgwerano, mme ka tšhelete yeo a gwaletša dihwirihwiri tše dingwe gore di mo latele.


text:
A ya lapeng la tatagwe kua Ofra, mme moo a bolaya bomorwarragwe, barwa ba Gideone, ba masome a a šupago godimo ga letlapa le tee. Eupša Jotamo, morwa wa Gideone wa phejane, a utama gomme a se ke a bolawa.


text:
Ke moka batho bohle ba Shekeme le ba Bethe-Milo ba kgobokana gomme ba ya mohlareng wa moeike wo o lego kgauswi le kokwane ya leswika ya borapedi kua Shekeme, mme moo ba bea Abimeleke kgoši.


text:
Ge Jotamo a ekwa taba yeo, a ya thabeng ya Gerisime mme a ema ka godimo ga yona, a ba goeletša a re: “Ntheetšeng, lena batho ba Shekeme, gore Modimo le yena a le theetše!


text:
Kgale mehlare e kile ya kgobokana go tla ipeela kgoši. Ya re go mohlare wa mohlware: ‘Baa kgoši ya rena.’


text:
Mohlware wa e fetola wa re: ‘Ge ke tla ba kgoši ya lena ke swanetše go lesa go ntšha makhura a ka ao a šomišetšwago go hlompha medimo le batho.’


text:
Mogo wa e fetola wa re: ‘Ge ke tla ba kgoši ya lena ke swanetše go lesa go enywa dikenywa tša ka tše botse tše di tsefago.’


text:
Morara wa e fetola wa re: ‘Ge ke tla ba kgoši ya lena ke swanetše go lesa go ntšha beine ya ka yeo e thabišago medimo le batho.’


text:
Mošwana wa e fetola wa re: ‘Ge le phegeletše go mpea kgoši ya lena, gona tlaang le dule morithing wa ka. Ge le gana, ke tla lauma mollo, wa tšhuma mesedere ya Lebanone.’ ”


text:
Jotamo a tšwela pele a re: “Bjale, afa le be le tloga le tiišitše le sa swaswe ge le bea Abimeleke kgoši? A le ile la swara Gideone gabotse ka moo go bego go swanetše ka gona mme la dira le ba lapa la gagwe ka botho?


text:
Fela lena lehono le tsogetše lapa la tate maatla. Le bolaile barwa ba gagwe, banna ba masome a šupago, godimo ga letlapa le tee – fela ka gobane Abimeleke, morwa wa gagwe yo a belegwego ke mohlanka wa gagwe wa mosetsana, ke moloko wa bolena, le mmeile kgoši ya Shekeme.


text:
Bjale ge, ge se le se dirilego Gideone le lapa la gagwe lehono le se dirile le tiišitše le sa swaswe, gona thabelang Abimeleke mme le yena a le thabele.


text:
Fela ge go se bjalo, gona mollo a o laume o etšwa go Abimeleke mme o tšhume banna ba Shekeme le ba Bethe-Milo. A mollo o laume o etšwa go banna ba Shekeme le ba Bethe-Milo mme o tšhume Abimeleke.”


text:
Ka morago Morena a dira gore Abimeleke le badudi ba Shekeme ba hloyane, mme badudi bao ba tsogela Abimeleke maatla,


text:
e le gore Abimeleke le badudi ba Shekeme, bao ba mo hlohleleditšego go bolaya barwa ba Gideone ba masome a a šupago, ba tle ba lefe molato wa bona.


text:
Batho ba Shekeme ba ile ba bea banna godimo ga dithaba gore ba lalele Abimeleke, gomme bona ba hlakola yo mongwe le yo mongwe yo a fetago fao. Abimeleke yena o ile a sebelwa gore o laletšwe.


text:
Ka moka ba tšwa ba ya dirapeng tša merara mme ba fula diterebe ba dira beine ka tšona, gomme ba dira monyanya. Ba tsena ka tempeleng ya modimo wa bona moo ba ja, ba nwa, gomme ba rogaka Abimeleke.


text:
Gaale a re: “Na re batho ba babjang mo Shekeme? Ke ka baka lang re hlankela Abimeleke? Gabotsebotse ke yena mang? Kgane ga se morwa wa Gideone? Gomme Sebule ke ntona ya gagwe, fela rena re reng re swanetše go mo hlankela? Hlankelang rakgolokhukhu wa lena, Hamore, yo a hlomilego kgorwana ya lena!


text:
Nke nkabe ke le moetapele wa batho ba! Ke be ke tla tloša Abimeleke! Ke be ke tla re go yena: ‘Oketša madira a gago, tšwela ntle o lwe!’ ”


text:
A roma batseta go Abimeleke kua Aruma gore ba re go yena: “Gaale, morwa wa Ebede, le bomorwarragwe ba tlile mono Shekeme, gomme ba hudua motse gore o go tsogele maatla.


text:
Ka moswane le tsoge ge letšatši le hlaba mme le phakiše le hlasele motse. Ke moo e tlago re ge Gaale le banna ba gagwe ba etšwa go tlo lwa le lena, la hlabana le bona ka moo le ka kgonago ka gona.”


text:
Ka gona Abimeleke le banna ba gagwe ka moka ba sepela bošego mme ba yo lalela Shekeme ka dihlopha tše nne.


text:
Gaale a ba bona mme a re go Sebule: “Bona! Banna šebale ba theoga dintlhohlong tša dithaba!” Sebule a mo fetola a re: “O bona merithi ya dithaba o hloma nke ke batho.”


text:
Gaale a bolela gape a re: “Bona! Banna šebale ba theoga patogeng ya thaba mme sehlopha se sengwe se theoga ka tsela ye e tšwago mohlareng wa moeike wa didupe!”


text:
Ke moo Sebule a itšego go yena: “Bo kae boikgantšho bjola bja gago, wena yola wa go re ke ka baka lang re swanetše go hlankela Abimeleke yo? Šebao banna ba o bego o ba nyatša. Bjale tšwela ntle o lwe nabo.”


text:
Abimeleke a ya a dula Aruma, gomme Sebule a raka Gaale le bomorwarragwe moo Shekeme gore ba se hlwe ba kgona go dula moo.


text:
ka gona a tšea banna ba gagwe, a ba arola dihlopha tše tharo, ba lalela batho bao mašemong. Ge a bona batho ba etšwa motseng, a tsupologa mo a bego a ba laletše gona go yo ba bolaya.


text:
Ge Abimeleke le sehlopha sa gagwe ba hlaganela pele go yo thiba kgorong ya motse, dihlopha tše dingwe tše pedi tša hlasela batho mašemong tša ba bolaya ka moka.


text:
Ntwa ya tšea letšatši ka moka. Abimeleke a thopa motse, a bolaya batho ba ona, a o phušola, mme a gaša mobu wa gona ka letswai.


text:
Ge batho ka moka sebong sa Shekeme ba ekwa taba yeo, ba tšhabela ka sebong sa tempele ya Baale-wa-Kgwerano.


text:
ka gona a namela thaba ya Tsalmone le banna ba gagwe. Moo a tšea selepe, a rema lekala la mohlare, mme a le šikara. A botša banna ba gagwe gore ba phakiše le bona ba dire ka mokgwa woo.


text:
Ka gona monna yo mongwe le yo mongwe a rema lekala mme ba latela Abimeleke, ba kgobela makala ao mola sebong. Ba se tšhuma batho bale ba le ka gare, mme batho ka moka ka sebong ba hwa, banna le basadi ba e ka bago ba sekete.


text:
Go be go le tora ye e tiilego fao, gomme badudi bohle ba motse, banna le basadi ka moka, ba tšhabela go yona. Ba itswalelela ka moo mme ba rotogela kua tlhakeng ya yona.


text:
Ka bjako Abimeleke a bitša morwaladibetša wa gagwe a mo laela a re: “Khwamola tšhoša ya gago o mpolaye. Ga ke nyake gore batho ba tle ba re ke bolailwe ke mosadi.” Ka gona morwaladibetša yoo a mo phuleletša ka tšhoša, gomme a hwa.


text:
Ka tsela ye Modimo a lefiša Abimeleke ka setopo bošula bjo a bo dirilego tatagwe ka go bolaya bomorwarragwe ba masome a a šupago.


text:
Modimo o ile a dira le gore batho ba Shekeme ba tlaišege ka baka la bobe bja bona, bjalo ka ge Jotamo, morwa wa Gideone, a boletše mola a ba rogaka.


text:
Ka morago ga lehu la Abimeleke, Tola, morwa wa Puba, Puba morwa wa Dodo, a tšwelela go tlo lokolla Baisraele. Yena e be e le wa kgoro ya Isakara mme a dula kua Shamire, nageng ya dithaba ya Efraime.


text:
E bile moetapele wa Baisraele mengwaga ye masome a mabedi le metšo ye meraro. A hwa, a bolokwa kua Shamire.


text:
Ka morago ga Tola go ile gwa latela Jaire, Mogileade. Yena ya ba moetapele wa Baisraele mengwaga ye masome a mabedi le metšo ye mebedi.


text:
O be a na le barwa ba masome a mararo bao ba bego ba namela dipokolo tše masome a mararo. Ba be ba na le metse ye masome a mararo nageng ya Gileade, ye le bjale e sa bitšwago metse ya Jaire.


text:
Baisraele ba dira sebe gape pele ga Morena ka go khunamela boBaale le boAstarte, gotee le medimo ya Siria, ya Sidone, ya Moaba, ya Amone, le ya Filistia. Ba furalela Morena mme ba lesa go mo khunamela.


text:
E ile ya ba mengwaga ye lesome le ye seswai ditšhaba tšeo di gateletše ebile di tlaiša Baisraele ka moka ba ba dulago nageng ya Baamore ka bohlabela bja noka ya Jordane kua Gileade.


text:
Baamone ba ile ba ba ba tshela Jordane go yo lwa le kgoro ya Juda, le ya Benjamene, le ya Efraime. Baisraele ba ba manyaming a magolo.


text:
Ke moo ba lletšego Morena ba re: “Re dirile sebe pele ga gago ka go go furalela, wena, Modimo wa rena, gomme ra khunamela boBaale.”


text:
Basidone, Baamaleke le Bamaone ba be ba le gateletše mehleng ye e fetilego, gomme la ntelela. A ga se ka le phološa go bona?


text:
Eupša setšhaba sa Israele sa re go Morena: “Re dirile sebe. Re dire se o se ratago, fela hle, lehono gona re phološe!”


text:
Ka gona ba tloša medimo ya bona e šele mme ba khunamela Morena, gomme yena a se hlwe a kgotlelela go bona masetlapelo a Baisraele.


text:
Baamone ba itokišetša ntwa mme a hloma mešaša Gileade. Baisraele ba kgobokana gomme ba hloma mešaša Mitsepa kua Gileade.


text:
Moo baetapele ba dikgoro tša Baisraele ba botšišana ba re: “Ke mang yo a tlago re eta pele ntweng ya rena le Baamone? Yena yoo e tla ba mmuši wa bohle ba ba dulago mo Gileade.”


text:
o be a na le barwa ba bangwe le mosadi wa gagwe, gomme bona ge ba godile, ba raka Jefta gae. Ba re go yena: “O ka se fiwe bohwa bja tatagorena; o morwa wa mosadi o šele.”


text:
Jefta a tšhaba go bomorwarragwe a yo dula nageng ya Tobe. Moo a kalatša dihwirihwiri tše dingwe, gomme tša tšama di hula batho naye.


text:
Jefta a ba fetola a re: “Le ile la ntlhoya la ba la nthaka lapeng la tate. Ke ka baka lang le etla go nna bjale ge le le bothateng?”


text:
Bona ba re go yena: “Re tlile go wena ka gobane re nyaka gore o ye le rena go yo lwa le Baamone, le gore o be mmuši wa batho ka moka ba Gileade.”


text:
Jefta a re go bona: “Ge le re ke boele gae go yo lwa le Baamone, gomme Morena a dira gore re ba fenye, ke tla ba mmuši wa lena.”


text:
Ka gona Jefta a sepela le baetapele ba Gileade, gomme setšhaba sa mo dira mmuši le moetapele. Jefta, sela a se boditšego baetapele ba Gileade a se boeletša kua Mitsepa pele ga Morena.


text:
A roma batseta go kgoši ya Baamone gore ba re go yena: “O re bakiša eng? Ke ka baka lang o šwahletše naga ya rena?”


text:
Kgoši ya Baamone ya fetola batseta ba Jefta ya re: “Mola Baisraele ba etšwa Egepeta ba ile ba tšea naga ya ka go tloga nokaneng ya Arnone go fihla nokaneng ya Jaboko le nokeng ya Jordane. Bjale le swanetše go mpušetša naga yeo le sa lwe.”


text:
gore ba mo fetole ba re: “Ga se therešo gore Baisraele ba tšere naga ya Bamoaba goba naga ya Baamone.


text:
Se se diregilego ke gore mohla Baisraele ba tloga Egepeta ba ile ba putla lešoka go yo fihla kgogometšaneng ya Akaba mme ba fihla Kadeshe.


text:
Ba roma batseta go kgoši ya Edomo gore ba yo kgopela tumelelo ya go putla nageng ya gagwe. Eupša kgoši ya Edomo ya se ke ya ba dumelela. Ba ile ba kgopela le kgoši ya Moaba, fela le yena a se ke a ba dumelela gore ba putle nageng ya gagwe. Ka gona Baisraele ba dula Kadeshe.


text:
Go tloga moo ba tšwela pele ba putla lešoka, ba rarela naga ya Edomo le ya Moaba go fihlela ge ba fihla ka lehlakoreng la ka bohlabela la Moaba, ka mošola wa nokana ya Arnone. Ba hloma mešaša gona, eupša ba se ke ba tshela nokana ya Arnone ka gobane e be e le mollwane wa Moaba.


text:
Ke moka Baisraele ba roma batseta go Sihone, kgoši ya Baamore yo a bego a buša a le Heshbone, mme ba mo kgopela tumelelo ya go putla nageng ya gagwe ge ba eya nageng ya bona.


text:
Eupša Sihone a se ke a dumelela Baisraele ba putla. A rapa madira a gagwe ka moka, a hloma mešaša kua Jahatse, gomme a hlasela Baisraele.


text:
Eupša Morena Modimo wa Israele a gafela Sihone le madira a gagwe diatleng tša Baisraele. Ka gona Baisraele ba thopa naga ka moka ya Baamore bao ba bego ba dula nageng yeo.


text:
Ba tšea naga ka moka ya Baamore go tloga nokaneng ya Arnone ka borwa go fihlela go ya Jaboko ka leboa, le go tloga lešokeng ka bohlabela go fihla Jordane ka bodikela.


text:
Ka gona e bile Morena Modimo wa Israele yo a leleketšego setšhaba sa gagwe, Baisraele, Baamore. Bjale wena o tlile go leka go ithopela yona?


text:
O ka itotela se modimo wa gago, Kemoshe, a go filego sona. Fela le rena re tlile go itotela se Morena Modimo wa rena a re filego sona.


text:
A o gopola gore o phala Balaka, morwa wa Tsiporo, kgoši ya Moaba? Ga ke re ga se a ka a fapana le Baisraele? Kgane o kile a lwa le rena?


text:
Ke mengwaga ye makgolo a mararo Baisraele ba dutše Heshbone le Aroere le metsaneng ya yona, le metseng ka moka ye e lego mabopong a nokana ya Arnone. Ke ka baka lang o se wa tšea metse yeo nako ye ka moka?


text:
Ga se nna ke go fošeditšego. Ke wena o mphošetšago ka go lwa le nna. Morena ke moahlodi. O tla ahlola lehono gore ba phošo ke bafe, Baisraele goba Baamone.”


text:
Ke moo moya wa Morena o ilego wa aparela Jefta. A putla naga ya Gileade le ya Manase mme a gomela motseng wa Mitsepa kua Gileade, gomme a fetela Amone.


text:
ke tla go direla sehlabelo sa go tšhungwa ka moka ka motho yo e tlago ba wa pele go tšwa lapeng la ka go tlo nkgahlanetša, ge ke boa ke fentše. E tla ba wa Morena.”


text:
A hlasela metse ye masome a mabedi go tloga Aroere go ya tikologong ya Minite, le go yo fihla Abele-Keramime. Gwa bolawa batho ba bantši kudu, gomme Baamone ba fenywa ke Baisraele.


text:
Ge Jefta a boela gae Mitsepa, morwedi wa gagwe a tšwa go tlo mo gahlanetša a bina a letša moropa. E be e le ngwana a nnoši wa gagwe; a se ne morwa goba morwedi yo mongwe.


text:
Ge a mmona a gagola diaparo tša gagwe ka manyami, a re: “Joo, morwedi wa ka! O nkweša bohloko kudu! Ke ka baka lang e swanetše go ba wena yo a ntlišetšago bošula? Ke enetše Morena, gomme nka se kgone go hlanama!”


text:
Morwedi wa gagwe a re go yena: “Ge o enetše Morena, dira se o boletšego gore o tla ntira sona, ka ge Morena a go lefeleditše go Baamone, manaba a gago.”


text:
Eupša a kgopela tatagwe a re: “Ntirele selo se tee se: Ntese dikgwedi tše pedi, gore ke sepele le bagwera ba ka re yo ralala dithabeng mme re ilele ge ke swanetše go hwa ke se ka ka ka nyalwa.”


text:
O ile a mo lokolla gore a sepele mme a ye dikgwedi tše pedi. Yena le bagwera ba gagwe ba namela dithaba mme ba lla ka gobane o be a tlile go hwa a se a nyalwa, le gona a se ne ngwana.


text:
Ka morago ga dikgwedi tše pedi a boela go tatagwe. Tatagwe a dira se a se enetšego Morena, gomme morwediagwe a hwa a se a ka a robala le monna. Setlwaedi sa Baisraele


text:
sa gore makgarebe a fele a etšwa matšatši a mane ngwaga wo mongwe le wo mongwe go yo ilela morwedi wa Jefta wa Gileade se thomile gona moo.


text:
Banna ba kgoro ya Efraime ba ile ba rapa dira; ba tshela noka ya Jordane ba fihla Tsafone, gomme ba re go Jefta: “Ke ka baka lang o tshetše mollwane wa lwa le Baamone ntle le go re bitša gore re ye le wena? Re tla go tšhumelela ka mo ngwakong wa gago!”


text:
Eupša Jefta a re go bona: “Nna le setšhaba sa ka re ile ra fapana kudu le Baamone. Ke ile ka le bitša, eupša la se ke la tla go mphološa diatleng tša bona.


text:
Ge ke bona le sa tle, ka ipea kotsing ya lehu ka tshela mollwane go yo lwa le bona, gomme Morena a ba gafela diatleng tša ka. Bjale le reng le etla go lwa le nna?”


text:
Ke moo Jefta a kgobokantšego banna ka moka ba Gileade, a lwa le banna ba kgoro ya Efraime mme a ba fenya. Baefraime ba be ba ile ba re: “Lena Bagileade le le dulago gare ga Baefraime le Bamanase, ke lena batšhabi kgorong ya Efraime!”


text:
Gore Baefraime ba se ke ba tšhaba, Bagileade ba ile ba thopa madibogo a Jordane. Ge Moefraime yo a bego a leka go tšhaba a kgopela tumelelo ya go tshela, banna ba Gileade ba be ba mmotšiša ba re: “A o Moefraime?” Ge a be a ka re: “Aowa,”


text:
ba be ba mmotša ba re: “Nke o re ‘Shibolete’.” Fela yena o be a re “Sibolete”, ka gobane o be a sa kgone go bitša lentšu leo gabotse. Ke moo ba bego ba mo swara ba mmolaye fao go le lengwe la madibogo a Jordane. Mehleng yeo go ile gwa bolawa Baefraime ba dikete tše masome a mane le tše pedi.


text:
Jefta o ile a eta Baisraele pele mengwaga ye e selelago. Ka morago ga moo a hwa, gomme a bolokwa motseng wa gabo kua Gileade.


text:
O be a na le barwa ba masome a mararo le barwedi ba masome a mararo. Barwedi ba gagwe o ile a ba nyadiša banna bao e sego ba kgorwana ya gagwe, gomme a yo tšea basetsana ba masome a mararo dikgorwaneng tše dingwe gore ba tle ba nyalwe ke barwa bao ba gagwe. Ibetsane o ile a eta Baisraele pele mengwaga ye e šupago.


text:
O be a na le barwa ba masome a mane le ditlogolo tše masome a mararo bao ba bego ba sepela ka dipokolo tše masome a a šupago. Abdone o ile a eta Baisraele pele mengwaga ye seswai.


text:
Baisraele ba ile ba dira sebe gape pele ga Morena, gomme yena a dira gore Bafilista ba ba buše mengwaga ye masome a mane.


text:
Mehleng yeo go be go na le monna yo a bitšwago Manoa, wa motse wa Tsora. E be e le wa kgoro ya Dane. Mosadi wa gagwe e be e le moopa.


text:
Morongwa wa Morena a iponagatša go yena gomme a re: “Ga se wa ka wa belega, eupša o tla ima mme wa ba le morwa.


text:
ka gobane o tla ima, wa tla wa belega ngwana wa mošemane. O se ke a kotwa moriri, ka gobane go tloga matswalong a gagwe o tla abelwa Morena ya ba Monasire. O tla thoma go phološa Baisraele go Bafilista.”


text:
Ke moo mosadi yoo a ilego go monna wa gagwe a re go yena: “Go be go tlile monna wa Modimo mo go nna, mme a boifiša bjalo ka Morongwa wa Modimo. Ga se ka mmotšiša gore o tšwa kae, le gona ga se a mpotša leina la gagwe.


text:
Fela se a mpoditšego sona ke gore ke tla ima ka ba le ngwana wa mošemane. O mpoditše le gore ke se ke ka nwa beine goba bjala, goba ka ja sejo se se iletšwago, ka gobane mošemane yoo o tla abelwa Modimo ya ba Monasire bophelo bja gagwe ka moka.”


text:
Ke moo Manoa a rapetšego Morena a re: “Hle, Mong wa ka, dira gore monna yola wa Modimo yo o bego o mo romile a tle gape go rena mme a re botše gore re swanetše go dira eng ka mošemanyana yoo ge a tswetšwe.”


text:
Modimo o ile a dira se Manoa a se kgopetšego, mme Morongwa wa Modimo a boela go mosadi yola ge a sa dutše kua mašemong. Manoa, monna wa gagwe, o be a se na le yena,


text:
ka gona mosadi a kganyelela go yena mme a re: “Bona! Monna yola a bego a tlile go nna letšatši lela o iponagaditše go nna gape.”


text:
Manoa a ema mme a latela mosadi wa gagwe. A ya go monna yoo mme a mmotšiša a re: “A ke wena monna yola a boletšego le mosadi wa ka?” Monna yoo a mo fetola a re: “Ee.”


text:
Ke moo Manoa a mmotšišitšego a re: “Ge se o se boletšego se phethegile, mošemanyana yoo o swanetše go dira eng? A o swanetše go phela bjang?”


text:
Morongwa a mo fetola a re: “Mosadi wa gago o swanetše go hlokomela gore a dire tšohle tše ke mmoditšego tšona.


text:
A se ke a ja selo se se tšwago morareng; a se ke a nwa beine goba bjala, goba a ja sejo se se iletšwago. O swanetše go dira tšohle tše ke mmoditšego tšona.”


text:
Manoa o be a sa tsebe gore monna yoo ke Morongwa wa Morena, ka gona a re go yena: “Hle, o se ke wa sepela gonabjale. A re go apeele putšane.” Eupša Morongwa wa Morena a re: “Le ge nka dula, nka se je dijo tša gago. Fela ge o nyaka go dira sehlabelo sa go tšhungwa ka moka, se tšhumele Morena.”


text:
Manoa a mo fetola a re: “Re botše leina la gago, gore re tle re kgone go go hlompha ge seo o se boletšego se phethegile.”


text:
Morongwa wa Morena a mmotšiša a re: “Ke ka baka lang o nyaka go tseba leina la ka? Ke leina le le makatšago.”


text:
Ka gona Manoa a tšea putšane le kabelo ya bupi a di tšhuma aletareng ya matlapa, a di tšhumela Morena yo a dirago dimakatšo.


text:
Ge kgabo e laumela godimo e etšwa aletareng, Manoa le mosadi wa gagwe ba bona Morongwa wa Morena a rotogela legodimong a le moo kgabong ya mollo. Ke gona Manoa a lemogilego gore monna yola ke Morongwa wa Morena, mme yena le mosadi wa gagwe ba itahlela fase ka difahlego. Ba ile ba se hlwe ba bona Morongwa yoo wa Morena gape.


text:
Eupša mosadi a mo fetola a re: “Ge Morena a be a nyaka go re bolaya, a ka be a se a amogela sehlabelo le kabelo ya rena; a ka be a se a re laetša dilo tše ka moka goba a re botša dilo tše a re boditšego tšona bjale.”


text:
Mosadi yoo o ile a belega ngwana wa mošemane gomme a mo rea leina la Simsone. Lesoganyana la gola gomme Morena a le šegofatša.


text:
Ka letšatši le lengwe Simsone a theogela Timna, moo a ilego a bona mosetsana yo mongwe wa Mofilista.


text:
O ile a boela gae gomme a re go tatagwe le mmagwe: “Go na le mosetsana yo mongwe wa Mofilista kua Timna yo ke mo kganyogilego. Sepelang le yo nkgopelela yena; ke nyaka go mo nyala.”


text:
Eupša tatagwe le mmagwe ba mmotšiša ba re: “Ke ka lebaka lang o ka ya wa nyala mosadi kua Bafilisteng o tseba ba sa bolle? A ga o kgone go hwetša ngwanenyana mo kgorwaneng ya gaborena, gare ga setšhaba sa gaborena?” Fela Simsone a re go tatagwe: “Ke yena yo ke nyakago gore o nkgopelele yena. O a nkgahla.”


text:
Batswadi ba gagwe ba be ba sa tsebe gore Simsone o tutuetšwa ke Morena gore a dire taba yeo, ka gobane Morena o be a nyaka lebaka la go lwa le Bafilista. Ka nako yeo Bafilista ba be ba buša Baisraele.


text:
Ka gona Simsone a theogela Timna a na le tatagwe le mmagwe. Ge ba sepela ba putla dirapa tša merara fao, gwa rotoga tau ya lerojana e rora e etla go mo hlasela.


text:
Ka bjako moya wa Morena wa tiiša Simsone, gomme a gagoganya tau yela ka diatla a se a swara selo, mo nkego ke putšane. Eupša a se ke a botša batswadi ba gagwe seo a se dirilego.


text:
Ka morago ga matšatši a se makae Simsone a boela go yo mo nyala. Tseleng a phamogela ka thoko go yo bona tau yela a e bolailego, gomme a makala ge a hwetša motšhitšhi wa dinose le mamapo ka gare ga setoto sela.


text:
A rafela dinose tšeo diatleng gomme a tšama a eja. A ya go tatagwe le mmagwe a ba fa mamapo a mangwe. Ba a a ja, fela Simsone a se ke a ba botša gore o rafile mamapo ao ka setotong sa tau.


text:
Tatagwe a ya ga bokgarebe, gomme Simsone a dira monyanya moo. Seo e be e le setlwaedi sa thaka ya tshogana.


text:
Simsone a re go bona: “A ke le hlabeleng nyepo. Ke tla fa yo mongwe le yo mongwe wa lena seaparo le diaparo tša botšhepi ge le ka kgona go nnyepollela yona pele ga ge matšatši a a šupago a monyanya a feta.


text:
Ge le ka se kgone, gona yo mongwe le yo mongwe wa lena o swanetše go mpha diaparo tšeo.” Bona ba re: “Re hlabele nyepo ya gago, re e kwe.”


text:
Simsone a re: “Thai! “Dijo di tšwile mojing; bose bo tšwile senatleng.” Ka morago ga matšatši a mararo ba be ba sešo ba nyepolla nyepo yela.


text:
Ka letšatši la bone ba re go mosadi wa Simsone: “Goketša monna wa gago gore a re nyepollele nyepo yeo. Ge o ka se dire bjalo re tla go tšhuma ka mollo le ngwako wa tatago. Le re laleditše gore le tle le re hule. A ga go bjalo?”


text:
Ka gona mosadi wa Simsone a ya go yena a lla a re: “Ga o nthate! O ntlhoile! O hlabetše masogana a gešo nyepo gomme nna ga se wa nnyepollela yona!” Simsone a re: “Bona, le tate le mme ga se ka ba nyepollela yona. Ke ka baka lang ke swanetše go e nyepollela wena?”


text:
Mosadi a lla moo pele ga gagwe matšatši ao a šupago a monyanya. Fela ka letšatši la bošupa Simsone a mo nyepollela nyepo yeo ka gobane o be a mo phegeletše kudu. Mosadi yola a ya a botša Bafilista.


text:
Ka gona, ka letšatši la bošupa, pele ga ge Simsone a tsena ka phapošing ya malao, banna ba motse woo ba re go yena: “Ke eng se se ka phalago todi ka bose? Ke eng se se ka fetago tau ka maatla?” Simsone a ba fetola a re: “Ge le ka be le se la lema ka sethole sa ka, le ka be le se la nyepolla nyepo ya ka.”


text:
Ke moka moya wa Morena wa mo tiiša, mme a theogela Ashkelone moo a ilego a bolaya banna ba masome a mararo, a ba apola diaparo tša botšhepi, a di neela banna bale ba nyepolotšego nyepo yela. Ka morago ga moo a gomela gae a befedišitšwe ke seo se diregilego,


text:
Ka morago ga matšatši Simsone a yo bona mosadi wa gagwe nakong ya ge go bunwa korong, mme a mo išetša le putšane. A re go tatago mosadi wa gagwe: “Ke nyaka go yo bona mosadi wa ka ka phapošing ya gagwe.” Eupša yena a se ke a mo dumelela gore a tsene ka moo.


text:
A re go Simsone: “Ke ile ka gopola gore ga o sa mo nyaka le gatee, ka gona ka mo fa mogwera wa gago. Fela ngwanabo yo monnyane ke yo mobotse go mo feta. O ka tšea yena sebakeng sa yola.”


text:
Ka gona a ya a swara diphukubje tše makgolo a mararo, a di tlemaganya mesela ka dipedi ka dipedi, mme moo mahutong a tlemelela dithutse.


text:
A tšhuma dithutse tšeo mme a lesa diphukubje tša tšhabela mašemong a Bafilista a korong. Ka tsela ye a se ke a tšhuma fela korong ye e bego e bunnwe, eupša a tšhuma le ye e bego e sa le lehlakeng, gotee le dirapa tša merara le tša mehlware.


text:
Ge Bafilista ba botšiša gore ke mang yo a dirilego taba yeo, ba kwa gore e dirilwe ke Simsone ka gobane ratswalagwe, monna wa Timna, o neetše mogwera wa Simsone mosadi yola wa Simsone. Ka gona Bafilista ba ya ba tšhuma mosadi yoo a hwa, ba ba ba tšhuma le ngwako wa tatagwe.


text:
Simsone a re go bona: “Ea, le dira ka mokgwa wo! Ke ena gore nka se lese go le otla go fihlela ke lefeleditše batho bao ka lena!”


text:
A ba hlasela ka bogale mme a bolaya ba bantši ba bona. Ke moo a tlogilego a yo itulela ka mphatšeng legageng kua Ethamo.


text:
Banna ba Juda ba ba botšiša ba re: “Ke ka baka lang le nyaka go re hlasela?” Bona ba ba fetola ba re: “Re tlile go swara Simsone gore re mo dire se a re dirilego sona.”


text:
Ka gona banna ba dikete tše tharo ba Juda ba ya mphatšeng kua Ethamo gomme ba re go Simsone: “A ga o tsebe gore Bafilista ba a re buša? O re dirile eng?” Simsone a ba fetola a re: “Ke ba dirile se ba ntirilego sona.”


text:
Banna bao ba re: “Re tlile mo go tlo go tlema, gore re tle re go gafele diatleng tša bona.” Simsone a re: “Nkeneleng gore lena ka bolena le ka se mpolaye.”


text:
Bona ba re: “Go lokile, re tlilo go tlema fela mme ra go gafela go bona. Re ka se go bolaye le gatee.” Ka gona ba mo tlema ka dithapo tše pedi tše mpsha mme ba boa naye mphatšeng.


text:
Ge a fihla Lehi, Bafilista ba tla ba kganyelela go yena ba mo goelela. Ka bjako maatla a Morena a mo tiiša, gomme a thaola dithapo tšela di bego di mo tlemile diatla le matsogo mo nkego o thaola tlhale ye e swelego.


text:
Ke moo a bonego mohlagare wa pokolo ye e sa tšogo hwa. A inama a o topa, gomme a bolaya banna ba sekete ka wona.


text:
Ka fao Simsone a opela a re: “Ka mohlagare wa pokolo ke bolaile banna ba sekete; ka mohlagare wa pokolo ke ba bolaile thoo.”


text:
Ka morago ga moo a lahla mohlagare wola. Felo fao taba yeo e diregilego gona go ile gwa rewa leina la Ramate-Lehi.


text:
Gomme Simsone a swarwa ke lenyora kudu, ka gona a llela Morena a re: “Ke wena o dirilego gore nna, mohlanka wa gago, ke fenye batho ba ka mokgwa wo mogolo wo; a bjale ke tlile go hwa ka lenyora mme ka thopša ke Bafilista ba ba go se bolle?”


text:
Ka fao Morena a pharola sekhese sa moo Lehi mme sa tšwa meetse. Simsone a a nwa mme a thoma go ikwa a le kaone kudu. Ka gona mothopo woo wa rewa leina la Hakore; le bjale o sa le gona moo Lehi.


text:
Ka letšatši le lengwe Simsone a ya motseng wa Bafilista wa Gasa, moo a ilego a bona segwebakathobalo mme a yo robala naso.


text:
Batho ba Gasa ba lemoga gore Simsone o fao, ka gona ba dikanetša felo moo mme ba mo lalela bošego ka moka kua kgorong ya motse. Ba lala ba homotše bošego ka moka, ka dipelong ba re: “Re tla letela go fihlela ge go esa, gomme ra mmolaya.”


